**Notes for Users of this document:**

1. Coding is more Phonetic in Baraha.
2. Special care – Baraha coding uses ‘e’ and ‘o’ (in Sanskrit) for sound E and O. we have used capital letters as it matches with Unicode/general conventions in this document.
3. ~g is nasal of ka varga (gna)
4. ~j is nasal of cha varga (jya)
5. H is visargam
6. Vedic/Swara symbols – q anudAttam, # swaritam,   
   $ dheerga swaritam, & avagraha, ~M nasal symbol
7. ^^ symbol represents letters separately without joining them when conjunct consonants are formed.
8. ushmAn codes s, S, Sha (saraswati, Sankar, puShpam)
9. Confirm corrections given for TA 7-8 Books are incorporated

Kindly notify any major errors or inadvertent deletions to   
mail id- **vedavms@gmail.com**

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

7 kRuShNa yajurvEdIya taittirIya AraNyakE prathamaH prapAThakaH

7.1 saptamaH prapAThakaH

anuvAkaM-1

T.A.7.1.1

namO# vAqcE yA cO#diqtA yA cAnu#ditAq tasyai# vAqcE namOq namO# vAqcE namO# vAqcaspata#yEq namaq RuShi#ByO mantraqkRudByOq mantra#patiByOq mA mAmRuSha#yO mantraqkRutO# mantraqpata#yaqH parA#duqrmA&hamRuShI$n mantraqkRutO# mantraqpatIqn parA#dAM ~MvaiSvadEqvIM ~MvAca#mudyAsa(gm) SiqvAmada#stAqm juShTA$m dEqvEByaqH Sarma# mEq dyauH Sarma# pRuthiqvI Sarmaq viSva#miqdam jaga#t |

Sarma# caqndraScaq sUrya#Scaq Sarma# brahmaprajApaqtI ||

BUqtaM ~Mva#diShyEq Buva#naM ~MvadiShyEq tEjO# vadiShyEq yaSO# vadiShyEq tapO# vadiShyEq brahma# vadiShyE saqtyaM ~Mva#diShyEq tasmA# aqhamiqda-mu#paqstara#Naq-mupa#stRuNa upaqstara#Nam mE praqjAyai# paSUqnAm BU#yA-dupaqstara#Namaqham praqjAyai# paSUqnAm BU#yAsaqm prANA#pAnau mRuqtyOrmA# pAtaqm prANA#pAnauq mA mA# hAsiShTaqm madhu# maniShyEq madhu# janiShyEq madhu# vakShyAmiq madhu# vadiShyAmiq madhu#matIm dEqvEByOq vAca#mudyAsa(gm) SuSrUqShENyA$m manuqShyE$Byaqstam mA# dEqvA a#vantu SOqBAyai# piqtarO&nu#madantu ||

Om SAntiqH SAntiqH SAnti#H || 1(4)

(no korvai ) (A1)

anuvAkaM-2

T.A.7.2.1

yuq~jjatEq mana# uqta yu#~jjatEq dhiya#H | viprAq vipra#sya bRuhaqtO vi#paqScita#H | vi hOtrA# dadhE vayunAqvidEkaq it | maqhI dEqvasya# saviqtuH pari#ShTutiH || dEqvasya# tvA saviqtuH pra#saqvE | aqSvinO$r bAqhuByA$m |

pUqShNO hastA$ByAqmAda#dE || aBri#rasiq nAri#rasi |

aqddhvaqraqkRud-dEqvEBya#H | utti#ShTha brahmaNaspatE | 2 (10)

T.A.7.2.2

dEqvaqyanta#stvEmahE | upaq praya#ntu maqruta#H suqdAna#vaH | indra# prAqSUrBa#vAq sacA$ || praituq brahma#Naqspati#H | pra dEqvyE#tu sUqnRutA$ |

acCA# vIqrannarya#m paq~gktirA#dhasam | dEqvA yaqj~janna#yantu naH || dEvI$ dyAvApRuthivIq anu# mE ma(gm)sAthAm | RuqddhyAsa#maqdya | maqKasyaq Sira#H || 3 (10)

T.A.7.2.3

maqKAya# tvA | maqKasya# tvA SIqrShNE || iyaqtyagra# AsIH |

RuqddhyAsa#maqdya | maqKasyaq Sira#H | maqKAya# tvA | maqKasya# tvA SIqrShNE || dEvI$r vamrIraqsya BUqtasya# prathamajA RutAvarIH || RuqddhyAsa#maqdya | maqKasyaq Sira#H | 4 (10)

T.A.7.2.4

maqKAya# tvA | maqKasya# tvA SIqrShNE || indraqsyaujO#&si |

RuqddhyAsa#maqdya | maqKasyaq Sira#H | maqKAya# tvA | maqKasya# tvA SIqrShNE || aqgniqjA a#si praqjApa#tEq rEta#H | RuqddhyAsa#maqdya | maqKasyaq Sira#H | 5 (10)

T.A.7.2.5

maqKAya# tvA | maqKasya# tvA SIqrShNE || Ayu#r dhEhi prAqNam dhE#hi | aqpAqnam dhE#hi vyAqnam dhE#hi | cakShu#r dhEhiq SrOtra#M dhEhi | manO# dhEhiq vAca#M dhEhi | AqtmAna#M dhEhi pratiqShThAM dhE#hi |

mAM dhE#hiq mayi# dhEhi || madhu# tvA madhuqlA ka#rOtu |

maqKasyaq SirO#&si ( ) | 6 (10)

T.A.7.2.6

yaqj~jasya# paqdE stha#H | gAqyaqtrENa# tvAq Canda#sA karOmi | traiShTu#BEna tvAq Canda#sA karOmi | jAga#tEna tvAq Canda#sA karOmi || maqKasyaq rAsnA#&si | adi#tistEq bila#~ggRuhNAtu | pA~gktE#naq Canda#sA |

sUrya#syaq hara#sA SrAya | maqKO#&si || 7 (9)

(paqtEq - Sira# - RutAvarIr. RuddhyAsa#maqdya maqKasyaq SiraqH - SiraqH - SirO#&siq - +nava# ca) (A2)

Special Korvai

(iya#tiq dEvIqrindraqsyaujO$&syagniqjA aqsyAyu#rddhEhi prAqNam pa~jca#)

anuvAkaM-3

T.A.7.3.1

vRuShNOq aSva#sya niqShpada#si | varu#NastvA dhRuqtavra#taq AdhU#payatu | miqtrAvaru#NayOr

dhruqvENaq dharma#NA || aqrciShE$ tvA | SOqciShE$ tvA |

jyOti#ShE tvA | tapa#sE tvA || aqBImam ma#hiqnA diva$m |

miqtrO ba#BUva saqprathA$H | uqta Srava#sA pRuthiqvIm | 8 (10)

T.A.7.3.2

miqtrasya# car.ShaNIqdhRuta#H |

SravO# dEqvasya# sAnaqsim | dyuqmna~jciqtraSra#vastamam || siddhyai$ tvA | dEqvastvA# saviqtOdva#patu |

suqpAqNiH sva#~gguqriH | suqbAqhuruqta SaktyA$ || apa#dyamAnaH pRuthiqvyAm | ASAq diSaq A pRu#Na | utti#ShTha bRuqhan Ba#va | 9 (10)

T.A.7.3.3

Uqrddhvasti#ShTha dhruqvastvam || sUrya#sya tvAq cakShuqShA&nvI$kShE | RuqjavE$ tvA | sAqdhavE$ tvA | suqkShiqtyai tvAq BUtyai$ tvA ||

iqdamaqhamaqmumA#muShyAyaqNaM ~MviqSA paqSuBi#r brahmavarcaqsEnaq paryU#hAmi |

gAqyaqtrENa# tvAq CandaqsA &&cCRu#Nadmi | traiShTu#BEna tvAq CandaqsA &&cCRu#Nadmi |

jAga#tEna tvAq CandaqsA &&cCRu#Nadmi | CRuqNattu# tvAq vAk ( ) | CRuqNattuq tvOrk | CRuqNattu# tvA haqviH |

CRuqndhi vAca$m | CRuqndhyUrja$m | CRuqndhi haqviH ||

dEva# puraScara saqGyAsa#ntvA || 10 (16)

(pRuqthiqvIm - Ba#vaq - vAK ShaTca#) (A3)

anuvAkaM-4

T.A.7.4.1

brahma#n pravaqrgyE#Naq praca#riShyAmaH |

hOta#r GaqrmamaqBiShTu#hi | agnIqdrauhi#Nau purOqDASAqvadhi#Sraya | prati#prasthAtaqrviha#ra |

prastO#taqH sAmA#ni gAya || yaju#ryuktaq(gm)q sAma#BiqrAkta#KantvA | viSvai$r dEqvairanu#matam maqrudBi#H | dakShi#NABiqH prata#tam pArayiqShNum |

stuBO# vahantu sumanaqsyamA#nam | sa nOq ruca#ndhEqhyahRu#NIyamAnaH ( ) | BUrBuvaqssuva#H |

Omindra#vantaqH praca#rata || 11 (12)

(ahRu#NIyamAnOq dvE ca#) (A4)

anuvAkaM-5

T.A.7.5.1

brahmaqn praca#riShyAmaH | hOta#r GaqrmamaqBiShTu#hi || yaqmAya# tvA maqKAya# tvA | sUrya#syaq hara#sE tvA || prAqNAyaq svAhA$ vyAqnAyaq svAhA# &pAqnAyaq svAhA$ |

cakShu#ShEq svAhAq SrOtrA#yaq svAhA$ | mana#sEq svAhA# vAqcE sara#svatyaiq svAhA$ | dakShA#yaq svAhAq krata#vEq svAhA$ | Oja#sEq svAhAq balA#yaq svAhA$ ||

dEqvastvA# saviqtA maddhvA#&naktu | 12 (10)

T.A.7.5.2

pRuqthiqvIM tapa#sastrAyasva | aqrcira#si SOqcira#siq jyOti#rasiq tapO#&si | sa(gm)sI#dasva maqhA(gm) a#si | SOca#sva dEvaqvIta#maH | vi dhUqmama#gnE aruqSham mi#yEddhya | sRuqja pra#Sasta dar.Saqtam ||

aq~jjantiq yam praqthaya#ntOq na viprA$H | vaqpAva#ntaqnnAgninAq tapa#ntaH |

piqturna puqtra upa#siq prEShTha#H | A GaqrmO aqgnimRuqtaya#nnasAdIt || 13 (10)

T.A.7.5.3

aqnAqdhRuqShyA puqrastA$t | aqgnErAdhi#patyE |

Ayu#rmE dAH | puqtrava#tI dakShiNaqtaH | indraqsyAdhi#patyE | praqjAm mE# dAH | suqShadA# paqScAt | dEqvasya# saviqturAdhi#patyE | prAqNam mE# dAH | ASru#tiruttaraqtaH | 14 (10)

T.A.7.5.4

miqtrAvaru#NayOqrAdhi#patyE | SrOtra#m mE dAH | vidhRu#tiruqpari#ShTAt | bRuhaqspatEqrAdhi#patyE |

brahma# mE dAH kShaqtram mE# dAH | tEjO# mE dhAq varcO# mE dhAH | yaSO# mE dhAq stapO# mE dhAH |

manO# mE dhAH || manOqraSvA#&siq BUri#putrA |

viSvA$ByO mA nAqShTrABya#H pAhi | 15 (10)

T.A.7.5.5

sUqpaqsadA# mE BUyAq mA mA# hi(gm)sIH || tapOq Shva#gnEq anta#rA(gm) aqmitrAn# |

tapAqSa(gm)sa#maraqruShaqH para#sya | tapA# vasO cikitAqnO aqcittAn# | vi tE# tiShThantAmaqjarA# aqyAsa#H || cita#H stha pariqcita#H | svAhA# maqrudBiqH pari#Srayasva | mA a#si | praqmA a#si | praqtiqmA a#si | 16 (10)

T.A.7.5.6

saqmmA a#si | viqmA a#si | uqnmA a#si | aqntari#kShasyAntaqrddhira#si ||

divaqntapa#sastrAyasva | AqBir gIqrBir yadatO# na Uqnam |

ApyA#yaya harivOq varddha#mAnaH | yaqdA stOqtRuByOq mahi# gOqtrA ruqjAsi# | BUqyiqShThaqBAjOq adha# tE syAma || SuqkrantE# aqnyad ya#jaqtantE# aqnyat | 17 (10)

T.A.7.5.7

viShu#rUpEq aha#nIq dyauri#vAsi | viSvAq hi mAqyA ava#si svadhAvaH | BaqdrA tE# pUShanniqha rAqtira#stu || ar.ha#n biBar.Shiq sAya#kAniq dhanva# | ar.ha#nniqShkaM ~Mya#jaqtaM ~MviqSvarU#pam | ar.ha#nniqdaM da#yasEq viSvaq-mabBu#vam | na vA OjI#yO rudraq tvada#sti || gAqyaqtrama#si | traiShTu#Bamasi | jAga#tamasi ( ) | madhuq madhuq madhu# || 18 (11)

(aqnaq - ktvaqsAqdIq - duqttaqraqtaH - pA#hi - pratiqmA a#si - yajaqtantE# aqnyaj - jAga#tamaqsyEka#M ca) (A5)

anuvAkaM-6

T.A.7.6.1

daSaq prAcIqrdaSa# BAsi dakShiqNA | daSa# praqtIcIqrdaSa# BAqsyudI#cIH | daSOqrddhvA BA#si sumanaqsyamA#naH | sa nOq ruca#ndhEqhyahRu#NIyamAnaH ||

aqgniShTvAq vasu#BiH puqrastA$d-rOcayatu gAyaqtrENaq Canda#sA | sa mA# ruciqtO rO#caya || indra#stvA ruqdrair-da#kShiNaqtO rO#cayatuq traiShTu#BEnaq Canda#sA |

sa mA# ruciqtO rO#caya | varu#NastvA&&diqtyaiH paqScAd-rO#cayatuq jAga#tEnaq Canda#sA |

sa mA# ruciqtO rO#caya | 19 (10)

T.A.7.6.2

dyuqtAqnastvA# mAruqtO maqrudBi#ruttaraqtO rO#cayaqtvAnu#ShTuBEnaq Canda#sA | sa mA# ruciqtO rO#caya | bRuhaqspati#stvAq viSvai$r dEqvairuqpari#ShTAd-rOcayatuq pA~gktE#naq Canda#sA | sa mA# ruciqtO rO#caya || rOqciqtastvam dE#va Garma dEqvEShvasi# |

rOqciqShIqyAham ma#nuqShyE#Shu ||

samrA$D Garma ruciqtastvaM EqvEShvAyu#ShmA(gg)stEjaqsvI bra#hmavarcaqsya#si | ruqciqtO#&ham ma#nuqShyE$ShvAyu#ShmA(gg)-stEjaqsvI bra#hmavarcaqsI BU#yAsam || ruga#si | rucaqm mayi# dhEhi ( ) | 20 (10)

T.A.7.6.3

mayiq ruk || daSa# puqrastA$d-rOcasE | daSa# dakShiqNA | daSa# praqtya~g~g | daSOda~g~g# | daSOqrddhvO BA#si sumanaqsyamA#naH | sa na#H samrAqDiShaqmUrja#m dhEhi | vAqjI vAqjinE# pavasva | rOqciqtO GaqrmO ru#cIqya || 21 (9)

(rOqcaqyaq - dhEqhiq - +nava# ca) (A6)

anuvAkaM-7

T.A.7.7.1

apa#Sya~ggOqpAmani#padyamAnam | A caq parA# ca paqthiBiqScara#ntam | sa saqddhrIcIqH sa viShU#cIqrvasA#naH | A va#rIvartiq Buva#nEShvaqntaH || atra# prAqvIH | madhuq mAddhvI$ByAqm madhuq mAdhU#cIByAm | anu# vAm dEqvavI#tayE || samaqgniraqgninA# gata | sam dEqvEna# saviqtrA | sa(gm) sUryE#Na rOcatE || 22 (10)

T.A.7.7.2

svAhAq samaqgnistapa#sA gata | sam dEqvEna# saviqtrA |

sa(gm) sUryE#NArOciShTa || dhaqrtA diqvO viBA#siq raja#saH | pRuqthiqvyA dhaqrtA | uqrOraqntari#kShasya dhaqrtA | dhaqrtA dEqvO dEqvAnA$m | ama#rtyastapOqjAH || hRuqdE tvAq mana#sE tvA | diqvE tvAq sUryA#ya tvA | 23 (10)

T.A.7.7.3

Uqrddhvamiqma-ma#ddhvaqra~gkRu#dhi | diqvi dEqvEShuq hOtrA# yacCa || viSvA#sAm BuvAm patE | viSva#sya BuvanaspatE | viSva#sya manasaspatE | viSva#sya vacasaspatE | viSva#sya tapasaspatE | viSva#sya brahmaNaspatE | dEqvaqSrUstvandE#va Garma dEqvAn pA#hi || taqpOqjAM ~MvAca#maqsmE niya#cCa dEvAqyuva$m || 24 (10)

T.A.7.7.4

garBO# dEqvAnA$m || piqtA ma#tIqnAm ||

pati#H praqjAnA$m || mati#H kavIqnAm ||

sandEqvO dEqvEna# saviqtrA&ya#tiShTa | sa(gm) sUryE#NArukta || AqyuqrdAstvamaqsmaBya#M Garma varcOqdA a#si || piqtA nO#&si piqtA nO# bOdha || AqyuqrddhAsta#nUqdhAH pa#yOqdhAH |

vaqrcOqdA va#rivOqdA dra#viNOqdAH | 25 (10)

T.A.7.7.5

aqntaqriqkShaqpraq uqrOrvarI#yAn | aqSIqmahi# tvAq mA mA# hi(gm)sIH || tvama#gnE gRuqhapa#tir-viqSAma#si | viSvA#sAqm mAnu#ShINAm | Saqtam pUqrBirya#viShTha pAqhya(gm)ha#saH | saqmEqddhAra(gm)# Saqta(gm) himA$H |

taqM drAqviNa(gm)# hArdivAqnam | iqhaiva rAqtaya#H santu || tvaShTI#matI tE sapEya | suqrEtAq rEtOq dadhA#nA ( ) |

vIqraM ~Mvi#dEyaq tava# saqndRuSi# |

mA&ha(gm) rAqyaspOShE#Naq vi yO#Sham || 26 (12)

(rOqcaqtEq-sUrya#ya tvA - dEvAqyuva#M - draviNOqdA - dadhA#nAq dvE ca#) (A7)

anuvAkaM-8

T.A.7.8.1

dEqvasya# tvA saviqtuH pra#saqvE | aqSvinO$r bAqhuByA$m |

pUqShNO hastA$ByAqmA da#dE || adi#tyaiq rAsnA#&si | iDaq Ehi# | adi#taq Ehi# | sara#svaqtyEhi# | asAqvEhi# |

asAqvEhi# | asAqvEhi# | 27 (10)

T.A.7.8.2

adi#tyA uqShNISha#masi | vAqyura#syaiqDaH | pUqShA tvOqpAva#sRujatu | aqSviByAqm pra dA#paya | yastEq stana#H SaSaqyO yO ma#yOqBUH | yEnaq viSvAq puShya#siq vAryA#Ni | yO ra#tnaqdhA va#suqvidyaH suqdatra#H |

sara#svatiq tamiqha dhAta#vE&kaH || usra# Gaqrma(gm) Si(gm)#Sha | usra# Gaqrmam pA#hi | 28 (10)

T.A.7.8.3

GaqrmAya# Si(gm)Sha | bRuhaqspatiqstvOpa#sIdatu | dAna#vaH sthaq pEra#vaH | viqShvaqgvRutOq lOhi#tEna | aqSviByA$m pinvasva | sara#svatyai pinvasva |

pUqShNE pi#nvasva | bRuhaqspata#yE pinvasva | indrA#ya pinvasva | indrA#ya pinvasva | 29 (10)

T.A.7.8.4

gAqyaqtrO#&si | traiShTu#BO&si | jAga#tamasi | saqhOrjO BAqgEnOpaq mEhi# | indrA$SvinAq madhu#naH sAraqGasya# | Gaqrmam pA#ta vasavOq yaja#tAq vaT | svAhA$ tvAq sUrya#sya raqSmayE# vRuShTiqvana#yE juhOmi | madhu# haqvira#si | sUrya#syaq tapa#stapa | dyAvA#pRuthiqvIByA$M tvAq pari#gRuhNAmi ( ) | 30 (10)

T.A.7.8.5

aqntari#kShENaq tvOpa#yacCAmi | dEqvAnA$M tvA pitRuqNAmanu#matOq Bartu(gm)# SakEyam | tEjO#&si |

tEjO&nuqprEhi# | diqviqspRu~gmA mA# hi(gm)sIH |

aqntaqriqkShaqspRu~gmA mA# hi(gm)sIH | pRuqthiqviqspRu~gmA mA# hi(gm)sIH |

suva#rasiq suva#rmE yacCa |

diva#M ~MyacCa diqvO mA# pAhi || 31 (9)

(Ehi# - pAhi - pinvasva - gRuhNAmiq - +nava# ca) (A8)

anuvAkaM-9

T.A.7.9.1

saqmuqdrAya# tvAq vAtA#yaq svAhA$ | saqliqlAya# tvAq vAtA#yaq svAhA$ | aqnAqdhRuqShyAya# tvAq vAtA#yaq svAhA$ | aqpraqtiqdhRuqShyAya# tvAq vAtA#yaq svAhA$ |

aqvaqsyavE$ tvAq vAtA#yaq svAhA$ | duva#svatE tvAq vAtA#yaq svAhA$ | Simi#dvatE tvAq vAtA#yaq svAhA$ | aqgnayE$ tvAq vasu#matEq svAhA$ |

sOmA#ya tvA ruqdrava#tEq svAhA$ |

varu#NAya tvA&&diqtyava#tEq svAhA$ | 32 (10)

T.A.7.9.2

bRuhaqspata#yE tvA viqSvadE$vyAvatEq svAhA$ |

saqviqtrE tva#rBuqmatE# viBuqmatE$ praBuqmatEq vAja#vatEq svAhA$ | yaqmAyaq tvA&~ggi#rasvatE pitRuqmatEq svAhA$ || viSvAq ASA# dakShiNaqsat | viSvA$n dEqvAna#yADiqha | svAhA#kRutasya Gaqrmasya# | madhO$H pibatamaSvinA |

svAhAq&gnayE# yaqj~jiyA#ya | SaM ~Myaju#rBiH ||

aSvi#nA Gaqrmam pA#ta(gm) hArdivAqnam | 33 (10)

T.A.7.9.3

aha#r-diqvABi#-rUqtiBi#H | anu# vAqn dyAvA#pRuthiqvI ma(gm)#sAtAm | svAhEndrA#ya || svAhEndrAqvaT | Gaqrmama#pAtamaSvinA hArdivAqnam |

aha#r-diqvABi#rUqtiBi#H | anu# vAqn dyAvA#pRuthiqvI a#ma(gm)sAtAm | tam prAqvya#M ~MyathAq vaT | namO# diqvE | nama#H pRuthiqvyai ( ) | 34 (10)

T.A.7.9.4

diqvi dhA# iqmaM ~Myaqj~jam | yaqj~jamiqmaM diqvi dhA$H | diva#~ggacCa | aqntari#kSha~ggacCa | pRuqthiqvI~gga#cCa | pa~jca# praqdiSO# gacCa | dEqvAn Ga#rmaqpAn ga#cCa | piqtRUn Ga#rmaqpAn ga#cCa || 35 (8)

(Aqdiqtyava#tEq svAhA#-hArdivAqnam-pRu#thiqvyA-+aqShTau ca#) (A9)

anuvAkaM-10

T.A.7.10.1

iqShE pI#pihi | UqrjE pI#pihi | brahma#NE pIpihi | kShaqtrAya# pIpihi | aqdByaH pI#pihi | OSha#dhIByaH pIpihi | vanaqspati#ByaH pIpihi | dyAvA#pRuthiqvIByA$m pIpihi | suqBUqtAya# pIpihi | braqhmaqvaqrcaqsAya# pIpihi | 36 (10)

T.A.7.10.2

yaja#mAnAya pIpihi | mahyaq~jjyaiShThyA#ya pIpihi || tviShyai$ tvA | dyuqmnAya# tvA | iqndriqyAya# tvAq BUtyai$ tvA | dharmA#&si suqdharmA mE$ nyaqsmE | brahmA#Ni dhAraya | kShaqtrANi# dhAraya | viSa#ndhAraya |

nEttvAq vAta#H skaqndayA$t | 37 (10)

T.A.7.10.3

aqmuShya# tvA prAqNE sA#dayAmi | aqmunA# saqha ni#raqrttha~gga#cCa | yO$&smAn dvEShTi# |

ya~jca# vaqyaM dviqShmaH || pUqShNE Sara#sEq svAhA$ |

grAva#ByaqH svAhA$ | praqtiqrEByaqH svAhA$ | dyAvA#pRuthiqvIByAq(gg)q svAhA$ |

piqtRuByO# GarmaqpEByaqH svAhA$ ||

ruqdrAya# ruqdrahO$trEq svAhA$ | 38 (10)

T.A.7.10.4

ahaqr jyOti#H kEqtunA# juShatAm | suqjyOqtir jyOti#ShAq(gg)q svAhA$ | rAtriqrjyOti#H kEqtunA# juShatAm | suqjyOqtir-jyOti#ShAq(gg)q svAhA$ | apI#parOq mA&hnOq rAtri#yai mA pAhi | EqShA tE# agnE saqmit | tayAq sami#ddhyasva | Ayu#rmE dAH | varca#sA mA&~jjIH | apI#parO mAq rAtri#yAq ahnO# mA pAhi | 39 (10)

T.A.7.10.5

EqShA tE# agnE saqmit | tayAq sami#ddhyasva | Ayu#rmE dAH | varca#sA mA&~jjIH | aqgnir-jyOtiqr-jyOti#raqgniH svAhA$ |

sUryOq jyOtiqr-jyOtiqH sUryaqH svAhA$ | BUH svAhA$ | huqta(gm) haqviH | madhu# haqviH | indra#tamEq&gnau ( ) | 40 (10)

T.A.7.10.6

piqtA nO#&siq mA mA# hi(gm)sIH | aqSyAma# tE dEvaGarma |

madhu#matOq vAja#vataH pituqmata#H | a~ggi#rasvataH svadhAqvina#H | aqSIqmahi# tvAq mA mA# hi(gm)sIH || svAhA$ tvAq sUrya#sya raqSmiBya#H | svAhA$ tvAq nakSha#trEByaH || 41 (7)

(braqhmaqvaqrcaqsAya# pIpihi - skaqndayA$d - ruqdrAya# ruqdrahO$trEq svAhA - &hnO# mA pAh - yaqgnau - +saqpta ca#) (A10)

anuvAkaM-11

T.A.7.11.1

Garmaq yA tE# diqvi Suk | yA gA#yaqtrE Canda#si | yA brA$hmaqNE | yA ha#viqrddhAnE$ | tAnta# EqtEnAva#yajEq svAhA$ || Garmaq yA tEq&ntari#kShEq Suk |

yA traiShTu#BEq Canda#si | yA rA#jaqnyE$ | yA&&gnI$ddhrE |

tAnta# EqtEnAva#yajEq svAhA$ | 42 (10)

T.A.7.11.2

Garmaq yA tE# pRuthiqvyA(gm) Suk | yA jAga#tEq Canda#si | yA vaiSyE$ | yA sada#si | tAnta# EqtEnAva#yajEq svAhA$ || anu#nOq&dyAnu#matiH{1} | anvida#numatEq tvam {2} | diqvastvA# paraqspAyA$H | aqntari#kShasya taqnuva#H pAhi | pRuqthiqvyAstvAq dharma#NA | 43 (10)

T.A.7.11.3

vaqyamanu#krAmAma suviqtAyaq navya#sE || brahma#NastvA paraqspAyA$H | kShaqtrasya# taqnuva#H pAhi | viqSastvAq dharma#NA | vaqyamanu#krAmAma suviqtAyaq navya#sE || prAqNasya# tvA paraqspAyai$ | cakShu#Shastaqnuva#H pAhi | SrOtra#sya tvAq dharma#NA | vaqyamanu#krAmAma suviqtAyaq navya#sE || vaqlgura#si SaqM ~MyudhA#yAH | 44 (10)

T.A.7.11.4

SiSuqr-jana#dhAyAH || Sa~jcaq vakShiq pari# caq vakShi# |

catu#H sraktiqrnABi#r. Ruqtasya# | sadO# viqSvAyuqH Sarma# saqprathA$H | apaq dvEShOq apaq hvara#H | aqnyadvra#tasya saScima | Garmaiqtat tE&nna#mEqtat purI#Sham | tEnaq varddha#svaq cA ca# pyAyasva | vaqrddhiqShIqmahi# ca vaqyam | A ca# pyAsiShIqmahi# || 45 (10)

T.A.7.11.5

rantiqr-nAmA#si diqvyO ga#ndhaqrvaH | tasya# tE paqdvaddha#viqrddhAna$m | aqgniraddhya#kShAH | ruqdrO&dhi#patiH || samaqhamAyu#ShA | sam prAqNEna# |

saM ~Mvarca#sA | sam paya#sA | sa~ggau#paqtyEna# | sa(gm) rAqyaspOShE#Na || 46 (10)

T.A.7.11.6

vya#sau | yO$&smAn dvEShTi# | ya~jca# vaqyaM dviqShmaH ||

aci#kradaqdvRuShAq hari#H | maqhAn-miqtrO na da#r.SaqtaH | sa(gm) sUryE#Na rOcatE || cida#si samuqdrayO#niH | induqr dakSha#H SyEqna RuqtAvA$ | hira#NyapakShaH SakuqnO Bu#raqNyuH | maqhAnth saqdhasthE$ dhruqva AniSha#ttaH | 47 (10)

T.A.7.11.7

nama#stE astuq mA mA# hi(gm)sIH || viqSvAva#su(gm) sOma gandhaqrvam | ApO# dadRuqSuShI$H | tadRuqtEnAq vyA#yann | tadaqnvavai$t | indrO# rArahAqNa A#sAm | pariq sUrya#sya pariqdhI(gm) ra#paSyat || viqSvAva#suraqBi tannO# gRuNAtu | diqvyO ga#ndhaqrvO raja#sO viqmAna#H |

yadvA# GA saqtyamuqta yanna viqdma | 48 (10)

T.A.7.11.8

dhiyO# hinvAqnO dhiyaq innO# avyAt || sasni#mavindaqccara#NE naqdInA$m |

apA#vRuNOqd-durOq aSma#vrajAnAm | prAsA$n gandhaqrvO aqmRutA#ni vOcat | indrOq dakShaqm pari#jAnAdaqhIna$m || Eqtattvam dE#va Garma dEqvO dEqvAnupA#gAH |

iqdamaqham ma#nuqShyO# manuqShyAn# | sOma#pIqthAnuq mEhi# | saqha praqjayA# saqha rAqyaspOShE#Na ||

suqmiqtrA naq Apaq OSha#dhayaH santu ( ) | 49 (10)

T.A.7.11.9

duqrmiqtrAstasmai# BUyAsuH | yO$&smAn dvEShTi# |

ya~jca# vaqyaM dviqShmaH || udvaqyantama#saqspari# {3} | uduqtyaM ciqtram {4} | iqmamUq Shu tyamaqsmaBya(gm)# saqnim | gAqyaqtrannavI#yA(gm)sam |

agnE# dEqvEShuq pravO#caH || 50 (8)

(yA&&gnI$ddhrEq tAntA# EqtEnAva#yajEq svAhAq - dharma#NA - SaqM ~MyudhA#yAH - pyAsiShIqmahiq-pOShE#Naq-niSha#ttO-viqdma-sa#n-+tvaqShTau ca#) (A11)

anuvAkaM-12

T.A.7.12.1

maqhIqnAm payO#&siq vihi#taM dEvaqtrA |

jyOqtiqrBA a#siq vanaqspatI#nAqmOSha#dhInAq(gm)q rasa#H |

vAqjina#m tvA vAqjinO&va# nayAmaH |

Uqrddhvam mana#H suvaqrgam || 51(4)

(No korvai for this anuvakkam ) (A12)

anuvAkaM-13

T.A.7.13.1

askAqn dyauH pRu#thiqvIm | askA#nRuShaqBO yuvAq gAH |

skaqnnEmA viSvAq Buva#nA | skaqnnO yaqj~jaH praja#nayatu || askAqnaja#niq prAja#ni | A skaqnnAjjA#yatEq vRuShA$ |

skaqnnAt praja#niShImahi || 52 (7)

(No korvai for this anuvakkam ) (A13)

anuvAkaM-14

T.A.7.14.1

yA puqrastA$d viqdyudApa#tat | tAnta# EqtEnAva# yajEq svAhA$ | yA da#kShiNaqtaH | yA paqScAt | yOtta#raqtaH | yOpari#ShTAd viqdyudApa#tat | tAnta# EqtEnAva# yajEq svAhA$ || 53 (7)

(No korvai for this anuvakkam ) (A14)

anuvAkaM-15

T.A.7.15.1

prAqNAyaq svAhA$ vyAqnAyaq svAhA# &pAqnAyaq svAhA$ |

cakShu#ShEq svAhAq SrOtrA#yaq svAhA$ |

mana#sEq svAhA# vAqcE sara#svatyaiq svAhA$ || 54 (3)

(No korvai for this anuvakkam ) (A15)

anuvAkaM-16

T.A.7.16.1

pUqShNE svAhA# pUqShNE Sara#sEq svAhA$ |

pUqShNE pra#paqtthyA#yaq svAhA# pUqShNE naqrandhi#ShAyaq svAhA$ | pUqShNE&~gGRu#NayEq svAhA# pUqShNE naqruNA#yaq svAhA$ |

pUqShNE sA#kEqtAyaq svAhA$ || 55 (4)

(No korvai for this anuvakkam ) (A16)

anuvAkaM-17

T.A.7.17.1

uda#syaq SuShmA$d BAqnurnArtaq biBa#rti | BAqram pRu#thiqvI na BUma# | pra Suqkraitu# dEqvI ma#nIqShA | aqsmath suta#ShTOq rathOq na vAqjI | arca#ntaq EkEq mahiq sAma# manvata | tEnaq sUrya#madhArayann |

tEnaq sUrya#marOcayann | GaqrmaH SiraqstadaqyamaqgniH |

purI#Shamasiq saMpri#yam praqjayA# paqSuBi#rBuvat | praqjApati#stvA sAdayatu | tayA# dEqvata#yA &~ggiraqsvad dhruqvA sI#da || 56 (11)

(No korvai for this anuvakkam) (A17)

anuvAkaM-18

T.A.7.18.1

yAstE# agna AqrdrA yOna#yOq yAH ku#lAqyinI$H |

yE tE# agnaq inda#vOq yA uq nABa#yaH | yAstE# agnE taqnuvaq UrjOq nAma# | tABiqstvamuqBayI#BiH sam~MvidAqnaH | praqjABi#ragnEq dravi#NEqha sI#da |

praqjApa#tistvA sAdayatu | tayA# dEqvata#yA&~ggiraqsvad dhruqvA sI#da || 57 (7)

(No korvai for this anuvakkam) (A18)

anuvAkaM-19

T.A.7.19.1

aqgnira#si vaiSvAnaqrO#&si | saqm~MvaqthsaqrO#&si parivathsaqrO#&si | iqdAqvaqthsaqrO#&sIduvathsaqrO#&si | iqdvaqthsaqrO#&si vathsaqrO#&si | tasya# tE vasaqntaH Sira#H | grIqShmO dakShi#NaH paqkShaH | vaqrq.ShAH pucCa$m |

Saqradutta#raH paqkShaH | hEqmaqntO maddhya$m | pUqrvaqpaqkShAScita#yaH ( ) | aqpaqraqpaqkShAH purI#Sham | aqhOqrAqtrANIShTa#kAH | tasya# tEq mAsA$ScArddhamAqsASca# kalpantAm |

Ruqtava#stE kalpantAm | saqm~MvaqthsaqrastE# kalpatAm |

aqhOqrAqtrANi# tE kalpantAm | Etiq prEtiq vItiq samityuditi# |

praqjApa#tistvA sAdayatu | tayA# dEqvata#yA&~ggiraqsvad dhruqvA sI#da || 58 (19)

(cita#yOq nava# ca) (A19)

anuvAkaM-20

T.A.7.20.1

BUrBuvaqssuva#H | Uqrddhva Uq ShuNa# UqtayE$ | UqrddhvO na#H pAqhya(gm)ha#saH ||

viqdhunda#drAqNa(gm) sama#nE bahUqnAm | yuvA#naq(gm)q santa#m paliqtO ja#gAra | dEqvasya# paSyaq kAvya#m mahiqtvA&dyA maqmAra# | sa hyaqH samA#na ||

yadRuqtE ci#daBiqSriSha#H | puqrA jaqrtRuBya# AqtRuda#H |

sandhA#tA saqndhim maqGavA# purOqvasu#H | 59 (10)

T.A.7.20.2

niShka#rtAq vihru#taqm puna#H || puna#rUqrjA{5}, saqha raqyyA {6} | mA nO# Garma vyathiqtO vi#vyathO naH | mA naqH paraqmadha#raqmmA rajO#&naiH | mOShva#smA(gg) stama#syantaqrA dhA$H | mA ruqdriyA#sO aqBigu#rvRuqdhAna#H || mA naqH kratu#Bir. hIDiqtEBi#raqsmAn | dviShA# sunItEq mA parA#dAH |

mA nO# ruqdrO nir.Ru#tiqrmA nOq astA$ |

mA dyAvA#pRuthiqvI hI#DiShAtAm || 60 (10)

T.A.7.20.3

upa# nO mitrAvaruNAviqhAva#tam | aqnvAdI$ddhyAthAmiqha na#H saKAyA | AqdiqtyAnAqm prasi#tir.hEqtiH | uqgrA SaqtApA$ShThA Gaq viShAq pari#NO vRuNaktu ||

iqmam mE# varuNaq{7}, tattvA# yAmi{8} | tvannO# agnEq{9},

sa tvannO# agnE{10} | tvama#gnE aqyAsi#{11) ||

udvaqyantama#saqspari# {12} | uduqtyaM{13}, ciqtram {14} |

vaya#H supaqrNAH {15} ( ) || 61 (10)

(puqrOqvasu#r.hIDiShAtA(gm) supaqrNAH) (A20)

anuvAkaM-21

T.A.7.21.1

BUrBuvaqssuva#H | mayiq tyadi#ndriqyam maqhat | mayiq dakShOq mayiq kratu#H | mayi# dhAyi suqvIrya$m | triSu#gGaqrmO viBA#tu mE | AkU$tyAq mana#sA saqha |

viqrAjAq jyOti#ShA saqha | yaqj~jEnaq paya#sA saqha | brahma#NAq tEja#sA saqha | kShaqtrENaq yaSa#sA saqha ( ) | saqtyEnaq tapa#sA saqha | tasyaq dOha#maSImahi |

tasya# suqmnama#SImahi | tasya# BaqkShama#SImahi |

tasya# taq indrE#Na pIqtasyaq madhu#mataH |

upa#hUtaqsyOpa#hUtO BakShayAmi || 62 (16)

(yaSa#sA saqha ShaTca#) (A21)

anuvAkaM-22

T.A.7.22.1

yAstE# agnE GOqrAstaqnuva#H | kShuccaq tRuShNA# ca | asnuqkcAnA#hutiSca | aqSaqnaqyA ca# pipAqsA ca# | sEqdiScAma#tiSca | EqtAstE# agnE GOqrAstaqnuva#H |

tABi#raqmu~gga#cCa | yO$&smAn dvEShTi# |

ya~jca# vaqyaM dviqShmaH || 63 (9)

(No korvai for this anuvakkam ) (A22)

anuvAkaM-23

T.A.7.23.1

snikcaq snIhi#tiScaq snihi#tiSca | uqShNA ca# SIqtA ca# |

uqgrA ca# BIqmA ca# | saqdAmnI# sEqdirani#rA | EqtAstE# agnE GOqrAstaqnuva#H | tABi#raqmu~gga#cCa | yO$&smAn dvEShTi# | ya~jca# vaqyaM dviqShmaH || 64 (8)

(No korvai for this anuvakkam ) (A23)

anuvAkaM-24

T.A.7.24.1

dhuni#Sca dhvAqntaSca# dhvaqnaSca# dhvaqnaya(gg)#Sca |

niqliqmpaSca# viliqmpaSca# vikShiqpaH || 65 (2)

(No korvai for this anuvakkam ) (A24)

anuvAkaM-25

T.A.7.25.1

uqgraScaq dhuni#Sca dhvAqntaSca# dhvaqnaSca# dhvaqnaya(gg)#Sca | saqhaqsaqhvA(gg)Scaq saha#mAnaScaq saha#svA(gg)Scaq sahI#yA(gg)Sca |

Etyaq prEtya# vikShiqpaH || 66 (3)

(No korvai for this anuvakkam ) (A25)

anuvAkaM-26

T.A.7.26.1

aqhOqrAqtrE tvOdI#rayatAm | aqrddhaqmAqsAstvOdI$M jayantu | mAsA$stvA Srapayantu | Ruqtava#stvA pacantu |

saqm~MvaqthsaqrastvA# hantvasau || 67 (5)

(No korvai for this anuvakkam ) (A26)

anuvAkaM-27

T.A.7.27.1

KaT PaD jaqhi | CiqndhI BiqndhI haqndhI kaT |

itiq vAca#H krUrAqNi || 68 (3)

(No korvai for this anuvakkam) (A27)

anuvAkaM-28

T.A.7.28.1

vigA i#ndra viqcara$nth spASayasva | svaqpanta#mindra paSuqmanta#micCa | vajrE#NAqmum bO#dhaya durviqdatra$m | svaqpaqtO$&syaq praha#raq BOja#nEByaH ||

agnE# aqgninAq sam~Mva#dasva | mRutyO# mRuqtyunAq sam~Mva#dasva | nama#stE astu BagavaH || saqkRuttE# agnEq nama#H | dvistEq nama#H | tristEq nama#H ( ) | caqtustEq nama#H | paq~jcaqkRutva#stEq nama#H |

daqSaqkRutva#stEq nama#H | SaqtaqkRutva#stEq nama#H | AqsaqhaqsraqkRutva#stEq nama#H | aqpaqriqmiqtaqkRutva#stEq nama#H | nama#stE astuq mA mA# hi(gm)sIH || 69 (17)

(tristEq nama#H saqpta ca#) (A28)

anuvAkaM-29

T.A.7.29.1

asRu#n muKO rudhiqrENAqvya#ktaH | yaqmasya# dUqtaH SvapAqd-vidhA#vasi | gRuddhra#H supaqrNaH kuqNapaqnniShE#vasE | yaqmasya# dUqtaH prahi#tO Baqvasya# cOqBayO$H || 70 (4) (No korvai for this anuvakkam ) (A29)

anuvAkaM-30

T.A.7.30.1

yadEqtad-vRu#kaqsO BUqtvA | vAg dE$vyaBiqrAya#si | dviqShanta#m mEq&BirA#ya | tam mRu#tyO mRuqtyavE# naya | sa ArtyA&&rtiqmArcCa#tu || 71 (5)

(No korvai for this anuvakkam ) (A30)

anuvAkaM-31

T.A.7.31.1

yadI#ShiqtO yadi# vA svakAqmI | BaqyEDa#kOq vada#tiq vAca#mEqtAm | tAmi#ndrAqgnI brahma#NA sam~MvidAqnau |

SiqvAmaqsmaBya#M kRuNuta~ggRuqhEShu# || 72 (4)

(No korvai for this anuvakkam ) (A31)

anuvAkaM-32

T.A.7.32.1

dIrGa#muKiq dur.ha#Nu | mA sma# dakShiNaqtO va#daH |

yadi# dakShiNaqtO vadA$d dviqShantaqm mE&va# bAdhAsai || 73 (3)

(No korvai for this anuvakkam ) (A32)

anuvAkaM-33

T.A.7.33.1

iqtthAdulU#kaq Apa#ptat | hiqraqNyAqkShO ayO#muKaH |

rakSha#sAndUqta Aga#taH | tamiqtO nA#SayAgnE || 74 (4)

(No korvai for this anuvakkam ) (A33)

anuvAkaM-34

T.A.7.34.1

yadEqtad BUqtAnya#nvAqviSya# | daivIqM ~MvAca#M ~Mvaqdasi# | dviqShatO# naqH parA#vada | tAn mRu#tyO mRuqtyavE# naya | ta ArtyA&&rtiqmArcCa#ntu |

aqgninAq&gniH sam~Mva#datAm || 75 (6)

(No korvai for this anuvakkam ) (A34)

anuvAkaM-35

T.A.7.35.1

praqsArya# saqkthyau# pata#si | saqvyamakShi# niqpEpi# ca |

mEha ka#syacaqnAma#mat || 76 (3)

(No korvai for this anuvakkam ) (A35)

anuvAkaM-36

T.A.7.36.1

atri#NA tvA krimE hanmi | kaNvE#na jaqmada#gninA |

viqSvAva#sOqr brahma#NA haqtaH | krimI#NAq(gm)q rAjA$ |

apyE#ShA(gg) sthaqpati#rhaqtaH | athO# mAqtA&thO# piqtA |

athO$ sthUqrA athO$ kShuqdrAH | athO# kRuqShNA athO$ SvEqtAH | athO# AqSAti#kA haqtAH |

SvEqtABi#H saqha sarvE# haqtAH || 77 (10)

(No korvai for this anuvakkam ) (A36)

anuvAkaM-37

T.A.7.37.1

AhaqrAva#dya | SRuqtasya# haqviShOq yathA$ | tath saqtyam |

yadaqmuM ~Myaqmasyaq jamBa#yOH | Ada#dhAmiq tathAq hi tat | KaNPaNmrasi# || 78 (6)

(No korvai for this anuvakkam ) (A37)

anuvAkaM-38

T.A.7.38.1

brahma#NA tvA SapAmi | brahma#NastvA SaqpathE#na SapAmi | GOqrENa# tvAq BRugU#NAq~jcakShu#ShAq prEkShE$ | rauqdrENaq tvA~ggi#rasAqm mana#sA dhyAyAmi |

aqGasya# tvAq dhAra#yA viddhyAmi |

adha#rOq mat pa#dyasvAsau || 79 (6)

(No korvai for this anuvakkam ) (A38)

anuvAkaM-39

T.A.7.39.1

uttu#da SimijAvari | talpE#jEq talpaq uttu#da | giqrI(gm) ranuq pravE#Saya | marI#cIqrupaq sannu#da |

yAva#diqtaH puqrastA#duqdayA#tiq sUrya#H |

tAva#diqtO#&munnA#Saya | yO$&smAn dvEShTi# |

ya~jca# vaqyam dviqShmaH || 80 (8)

(No korvai for this anuvakkam ) (A39)

anuvAkaM-40

T.A.7.40.1

BUrBuvaqssuvOq BUrBuvaqssuvOq BUrBuvaqssuva#H |

BuvO$&ddhAyiq BuvO$&ddhAyiq BuvO$&ddhAyi |

nRuqmNAyi nRuqmNam nRuqmNAyi nRuqmNam nRuqmNAyi nRuqmNam | niqdhA yyO#&vAyi niqdhA yyO#&vAyi niqdhA yyO#&vAyi | E aqsmE aqsmE | suvaqrna jyOtI$H || 81 (6)

(No korvai for this anuvakkam ) (A40)

anuvAkaM-41

T.A.7.41.1

pRuqthiqvI saqmit | tAmaqgniH sami#ndhE | sA&gni(gm) sami#ndhE | tAmaqha(gm) sami#ndhE | sA mAq sami#ddhA | Ayu#ShAq tEja#sA | varca#sA SriqyA | yaSa#sA brahmavarcaqsEna# | aqnnAdyE#naq sami#ntAq(gg)q svAhA$ ||

aqntari#kSha(gm) saqmit | 82 (10)

T.A.7.41.2

tAM ~MvAqyuH sami#ndhE | sA vAqyu(gm) sami#ndhE | tAmaqha(gm) sami#ndhE | sA mAq sami#ddhA | Ayu#ShAq tEja#sA | varca#sA SriqyA | yaSa#sA brahmavarcaqsEna# | aqnnAdyE#naq sami#ntAq(gg)q svAhA$ |

dyauH saqmit | tAmA#diqtyaH sami#ndhE | 83 (10)

T.A.7.41.3

sA&&diqtya(gm) sami#ndhE | tAmaqha(gm) sami#ndhE | sA mAq sami#ddhA | Ayu#ShAq tEja#sA | varca#sA SriqyA | yaSa#sA brahmavarcaqsEna# | aqnnAdyE#naq sami#ntAq(gg)q svAhA$ || prAqjAqpaqtyA mE# saqmida#si sapatnaqkShaya#NI |

BrAqtRuqvyaqhA mE#&siq svAhA$ || agnE$ vratapatE vraqta~jca#riShyAmi | 84 (10)

T.A.7.41.4

tacCa#kEyaqM tanmE# rAddhyatAm | vAyO$ vratapataq Adi#tya vratapatE | vraqtAnA$M ~MvratapatE vraqta~jca#riShyAmi | tacCa#kEyaqM tanmE# rAddhyatAm || dyauH saqmit | tAmA#diqtyaH sami#ndhE | sA&&diqtya(gm) sami#ndhE |

tAmaqha(gm) sami#ndhE | sA mAq sami#ddhA | Ayu#ShAq tEja#sA | 85 (10)

T.A.7.41.5

varca#sA SriqyA | yaSa#sA brahmavarcaqsEna# | aqnnAdyE#naq sami#ntAq(gg)q svAhA$ |

aqntari#kSha(gm) saqmit | tAM ~MvAqyuH sami#ndhE | sA vAqyu(gm) sami#ndhE | tAmaqha(gm) sami#ndhE | sA mAq sami#ddhA | Ayu#ShAq tEja#sA | varca#sA SriqyA | 86 (10)

T.A.7.41.6

yaSa#sA brahmavarcaqsEna# | aqnnAdyE#naq sami#ntAq(gg)q svAhA$ | pRuqthiqvI saqmit | tAmaqgniH sami#ndhE | sA&gni(gm) sami#ndhE | tAmaqha(gm) sami#ndhE |

sA mAq sami#ddhA | Ayu#ShAq tEja#sA | varca#sA SriqyA |

yaSa#sA brahmavarcaqsEna# ( ) | 87 (10)

T.A.7.41.7

aqnnAdyE#naq sami#ntAq(gg)q svAhA$ | prAqjAqpaqtyA mE# saqmida#si sapatnaqkShaya#NI | BrAqtRuqvyaqhA mE#&siq svAhA$ | Adi#tya vratapatE vraqtama#cAriSham |

tada#SakaqM tanmE#&rAdhi | vAyO$ vratapaqtE&gnE$ vratapatE | vraqtAnA$M ~MvratapatE vraqtama#cAriSham | tada#SakaqM tanmE#&rAdhi || 88 (8)

(saqmith - sami#ndhE - vraqta~jca#riShyAq - myAyu#ShAq tEja#sAq - varca#sA SriqyA - yaSa#sA brahmavarcaqsEnAq - +ShTau ca#) (A41)

anuvAkaM-42

T.A.7.42.1

SannOq vAta#H pavatAm mAtaqriSvAq Sanna#stapatuq sUrya#H | ahA#niq Sam Ba#vantu naqH Sa(gm) rAtriqH prati#dhIyatAm || SamuqShA nOq vyu#cCatuq SamA#diqtya udE#tu naH | SiqvA naqH Santa#mA Bava sumRuDIqkA sara#svati | mA tEq vyO#ma saqndRuSi# ||

iDA#yaiq vAstva#si vAstuqmad vA$stuqmantO# BUyAsmaq mA vAstO$-SCithsmahya vAqstuH sa BU#yAqd-yO$&smAn dvEShTiq ya~jca# vaqyaM dviqShmaH ||

praqtiqShThA&si# pratiqShThAva#ntO BUyAsmaq mA pra#tiqShThAyA$- SCithsmahya pratiqShThaH

sa BU#yAqd yO$&smAn dvEShTiq ya~jca# vaqyaM dviqShmaH || A vA#ta vAhi BEShaqjam ~Mvi vA#ta vAhiq yadrapa#H |

tva(gm) hi viqSvaBE#ShajO dEqvAnA$M dUqta Iya#sE ||

dvAviqmau vAtau# vAtaq A sindhAqrA pa#rAqvata#H | 89 (10)

T.A.7.42.2

dakSha#m mE aqnya AqvAtuq parAq&nyO vA#tuq yad-rapa#H ||

yadaqdO vA#ta tE gRuqhE#&mRuta#sya niqdhir.hiqtaH |

tatO# nO dEhi jIqvasEq tatO# nO dhEhi BEShaqjam ||

tatO# nOq mahaq Ava#haq vAtaq AvA#tu BEShaqjam |

SaqmBUr ma#yOqBUrnO# hRuqdE pra Naq AyU(gm)#Shi tAriShat || indra#sya gRuqhO#&siq tam tvAq prapa#dyEq saguqssASva#H | saqha yanmEq astiq tEna# ||

BUH prapa#dyEq BuvaqH prapa#dyEq suvaqH prapa#dyEq BUrBuvaqssuvaqH prapa#dyE vAqyum

prapaqdyE&nA$rtAm dEqvatAqm prapaqdyE &SmA#namAKaqNam prapa#dyE praqjApa#tEr

brahmakOqSam brahmaq prapa#dyaq Om prapa#dyE ||

aqntari#kSham ma uqrva#ntara#m bRuqhadaqgnayaqH parva#tAScaq yayAq vAta#H svaqstyA sva#stiqmAntayA$ svaqstyA sva#stiq mAna#sAni ||

prANA#pAnau mRuqtyOrmA# pAtaqm prANA#pAnauq mA mA# hAsiShTaqm mayi# mEqdhAm mayi# praqjAm mayyaqgni stEjO# dadhAtuq mayi# mEqdhAm mayi# praqjAm mayIndra# indriqyam da#dhAtuq mayi# mEqdhAm mayi# praqjAm mayiq sUryOq

BrAjO# dadhAtu || 90 (10)

T.A.7.42.3

dyuqBiraqktuBiqH pari#pAta-maqsmAnari#ShTEBi-raSvinAq sauBa#gEBiH | tannO# miqtrO varu#NO mAmahantAq madi#tiqH sindhu#H pRuthiqvI uqta dyauH ||

kayA# naSciqtra ABu#vadUqtI saqdAvRu#dhaqH saKA$ | kayAq Saci#ShThayA vRuqtA || kastvA# saqtyO madA#nAqm ma(gm)hi#ShThO mathsaqdandha#saH |

dRuqDhA ci#dAqrujEq vasu# || aqBI Shu NaqH saKI#nAmaviqtA ja#ritRUqNAm | Saqtam Ba#vAsyUqtiBi#H ||

vaya#H supaqrNA upa#sEduqrindra#m priqyamE#dhAq RuSha#yOq nAdha#mAnAH |

apa# dhvAqntamU$rNuqhi pUqrddhi cakShu#r mumuqgdhya#smA-nniqdhayE#va baqddhAn || 91 (10)

T.A.7.42.4

SannO# dEqvIraqBiShTa#yaq ApO# Bavantu pIqtayE$ | SaM ~MyOraqBisra#vantu naH || ISA#nAq vAryA#NAqm kShaya#ntIScar.ShaNIqnAm | aqpO yA#cAmi BEShaqjam ||

suqmiqtrA naq Apaq OSha#dhayaH santu durmiqtrAstasmai# BUyAsuqr-yO$&smAn-dvEShTiq ya~jca# vaqyaM dviqShmaH ||

ApOq hi ShThA ma#yOqBuvaqstA na# UqrjE da#dhAtana | maqhE raNA#yaq cakSha#sE || yO va#H Siqvata#mOq rasaqstasya# BAjayatEqha na#H | uqSaqtIri#va mAqtara#H ||

tasmAq ara#m gamAma vOq yasyaq kShayA#yaq jinva#tha | 92 (10)

T.A.7.42.5

ApO# jaqnaya#thA ca naH ||

pRuqthiqvI SAqntA sA&gninA# SAqntA sA mE# SAqntA Suca(gm)# Samayatu || aqntari#kSha(gm) SAqntaM tad vAqyunA# SAqntaM tanmE# SAqnta(gm) Suca(gm)# Samayatu |

dyauH SAqntA sA&&diqtyEna# SAqntA sA mE# SAqntA Suca(gm)# Samayatu || pRuqthiqvI SAnti#raqntari#kShaq(gm)q SAntiqr dyauH SAntiqr diSaqH SAnti# ravAntaradiqSAH SAnti# raqgniH SAnti#r vAqyuH SAnti# rAdiqtyaH SAnti#

ScaqndramAqH SAntiqr nakSha#trANiq SAntiq rApaqH SAntiq rOSha#dhayaqH SAntiqr vanaqspata#yaqH SAntiqr gauH SAnti# raqjA SAntiq raSvaqH SAntiqH puru#ShaqH SAntiqr brahmaq SAnti#r brAhmaqNaH SAntiqH SAnti#rEqva SAntiqH SAnti#rmE astuq SAnti#H ||

tayAq&ha(gm) SAqntyA sa#rvaSAqntyA mahya#M dviqpadEq catu#ShpadE caq SAnti#m karOmiq SAnti#rmE astuq SAnti#H ||

Ehaq SrIScaq hrIScaq dhRuti#Scaq tapO# mEqdhA pra#tiqShThA SraqddhA saqtyaM dharma#ScaiqtAniq mOtti#ShThantaq-manUtti#ShThantuq mA mAq(gg)q SrIScaq hrIScaq dhRuti#Scaq tapO# mEqdhA pra#tiqShThA SraqddhA saqtyaM dharma#ScaiqtAni# mAq mA hA#siShuH ||

udAyu#ShA svAqyuShOdOSha#dhInAq(gm)q rasEqnOt paqrjanya#syaq SuShmEqNOda#sthA-maqmRutAq(gm)q anu# || taccakShu#r dEqvahi#tam puqrastA$ cCuqkramuqccara#t |

paSyE#ma Saqrada#H Saqtam jIvE#ma Saqrada#H Saqtam nandA#ma Saqrada#H Saqtam mOdA#ma Saqrada#H Saqtam BavA#ma Saqrada#H Saqta(gm) SRuqNavA#ma Saqrada#H Saqtam prabra#vAma Saqrada#H Saqta majI#tAH syAma Saqrada#H Saqtam jyOkcaq sUrya#m dRuqSE ( ) || 93 (10)

T.A.7.42.6

ya uda#gAn mahaqtO&rNavA$d-viqBrAja#mAnaH sariqrasyaq maddhyAqthsa mA# vRuShaqBO lO#hitAqkShaH sUryO# vipaqScin mana#sA punAtu || brahma#NaqH ScOta#nyasiq brahma#Na AqNI sthOq brahma#Na Aqvapa#namasi dhAriqtEyam pRu#thiqvI brahma#NA maqhI dhA#riqtamE#nEna maqhadaqntari#kShaqm diva#m dAdhAra pRuthiqvI(gm) sadE#vAqM ~MyadaqhaM ~MvEdaq tadaqhaM dhA#rayANiq mA madvEdO&dhiq visra#sat || mEqdhAqmaqnIqShE mA&&vi#SatA(gm) saqmIcI# BUqtasyaq BavyaqsyAva#ruddhyaiq sarvaqmAyu#rayANiq

sarvaqmAyu#rayANi || AqBir gIqrBir yadatO# na UqnamApyA#yaya harivOq varddha#mAnaH |

yaqdA stOqtRuByOq mahi# gOqtrA ruqjAsi# BUyiShThaqBAjOq adha# tE syAma || brahmaq prAvA#diShmaq tannOq mA hA#sIt || Om SAntiqH SAntiqH SAnti#H || 94 (7)

(paqrAqvatO#-dadhAtu-baqddhAn-jinva#tha-dRuqSE-+saqpta ca#) (A42)

Prapaataka Korvai with starting Padams of 1 to 42 Anuvaakams :-

(namO# - yuq~jjatEq - vRuShNOq aSva#syaq - brahma#n pravaqrgyE#Naq - brahmaqn praca#riShyAmOq - daSaq prAcIq - rapa#Sya~ggOqpAm - dEqvasya# - samuqdrA - yEqShE pI#pihiq - Garmaq yA tE# - mahIqnAm caqtvA - ryaskAqnq. - yA puqrastA$th saqpta sa#pta - prAqNAyaq trINi# - pUqShNE caqtvAr yu - daqsyaikA#daSaq - yAstE# saqptA - gnir ddhruqvasIqH daikAqnna vi(gm)#Satiqr - BUrUqrddhva striq(gm)qSatad - BUr mayiq ShODa#Saq - yAstE# GOqrA navaq - snikcAqShTau - dhuni#Scaq dvE - uqgraScaq trINya# - hOrAqtrE pa~jcaq - KaT trINiq - vigAH saqptadaqSA - sRu#n muKaH caqtvAriq - yadEqtad vRu#kaqsaH pa~jcaq - yadI#Shiqta ScaqtvAriq - dIrGa#muKiq trINIq - tthA ccaqtvAriq - yadEqtad BUqtAniq ShaT - praqsAryaq trINya - tri#NAq daSA- haqrAva#dyaq - brahma#NAq ShaTth ShaD - uttu#dAqShTau - BUH ShaT - pRu#thiqvya#ShTa Sha#ShTiqH - Sanna#H saqptapa#~jcAqSad dvica#tvAri(gm)Sat )

Korvai with starting Padams of 1, 11, 21 Series of Dasinis :-

(namO# vAqcE - brahma#n pravaqrgyE#Naq - mayiq ru - gaqntari#kShENa - piqtA nO#&si - mahIqnA - mupa# nOq - yadEqtad - BUr - dyUqBi Scatu#r navatiH)

First and Last Padam in TA, 6th Prapaatakam :-

End of firstLast Padam

|| hari#H Om ||

|| kRuShNa yajurvEdIya taittirIya brAhmaNE AraNyakE saptamaH prapAThakaH samAptaH ||

Appendix (of Expansions)

T.A.7.11.2 - anu#nOq&dyAnu#matiH{1} , anvida#numatEq tvam {2} anu# nOq&dyA&nu#matiryaqj~jaM dEqvEShu# manyatAM |

aqgniSca# havyaqvAha#nOq Bava#tAM dAqSuShEq maya#H || {1}

anvida#numatEq tvaM manyA#saiq Sa~jca#naH kRudhi |

kratvEq dakShA#ya nO hinuq praNaq AyU(gm)#Shi tAriShaH || {2}

(Both {1} and {2} appearing in TS 3.3.11.3 and 3.3.11.4)

T.A.7.11.9 - udvaqyantama#saqspari# {3} , uduqtyaM ciqtram {4}

udvaqyaM tama#saqspariq paSya#ntOq jyOtiqrutta#raM |

dEqvaM dE#vaqtrA sUryaqmaga#nmaq jyOti#ruttaqmaM || {3}

({3} appearing in T.S.4.1.7.4)

uduq tyaM jAqtavE#dasaM dEqvaM ~Mva#hanti kEqtava#H | dRuqSE viSvA#yaq sUrya$M |

ciqtraM dEqvAnAq-muda#gAqdanI#kaqM cakShu# rmiqtrasyaq varu#NasyAq&gnEH || {4}

({4} appearing in T.S.1.4.43.1)

T.A.7.20.2 - puna#rUqrjA{5}, saqha raqyyA {6}

puna#rUqrjA ni va#rtasvaq puna#ragna iqShA&&yu#ShA | puna#rnaH pAhi viqSvata#H || {5}

saqha raqyyA ni va#rtaqsvAgnEq pinva#svaq dhAra#yA |

viqSvaPsni#yA viqSvataqspari# || {6}

(Both {5} and {6] appearing in T.S.1.5.3.3)

T.A.7.20.3 - iqmam mE# varuNaq{7}, tattvA# yAmi{8}

iqmaM mE# varuNa SrudhIq hava#maqdyA ca# mRuDaya |

tvAma#vaqsyurA ca#kE || {7}

tattvA# yAmiq brahma#NAq vanda#mAnaq-stadA SA$stEq yaja#mAnO haqvirBi#H |

ahE#DamAnO varuNEqha bOqddhyuru#Sa(gm)saq mA naq AyuqH pramO#ShIH || {8}

(Both {7} and {8] appearing in T.S.2.1.11.6)

T.A.7.20.3 - tvannO# agnEq{9}, sa tvannO# agnE{10}

tvaM nO# agnEq varu#Nasya viqdvAn dEqvasyaq hEDO&va# yAsi sIShThAH | yaji#ShThOq vahni# tamaqH SOSu#cAnOq viSvAq dvEShA(gm)#siq pramu#mugdhyaqsmat || {9}

sa tvaMnO# angE&vaqmO Ba#vOqtI nEdi#ShThO aqsyA uqShasOq vyu#ShTau |

ava# yakShva nOq varu#Naq(gm)q rarA#NO vIqhi mRu#DIqka(gm) suqhavO# na Edhi || {10}

(Both {9} and {10} appearing in T.S.2.5.12.3)

T.A.7.20.3 - tvama#gnE aqyAsi#{11)

tvama#gnE aqyA&si# | aqyA sanmana#sA hiqtaH | aqyA san.haqvyamU#hiShE | aqyA nO# dhEhi BEShaqjam | iqShTO aqgnirAhu#taH | svAhA#kRutaH pipartu naH | svaqgA dEqvEBya# iqdaM nama#H || {11}

({11} appearing in T.B.2.4.1.9 )

T.A.7.20.3 - udvaqyantama#saqspari# {12} , uduqtyaM{13}, ciqtram {14}

{12}, {13} and {14} is same as {3} and {4} above

T.A.7.20.3 - vaya#H suparNAH {15}

vaya#H supaqrNA upa#sEduqrindra$m | priqyamE#dhAq RuSha#yOq nAdha#mAnAH |

apa# dhvAqntamU$rNuqhi pUqrdhi cakShu#H | muqmuqgdhya#smAn niqdhayE#va baqddhAn || {15}

({15} appearing in T.B.2.5.8.3)

-------------------------------------------------------------

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

8 kRuShNa yajurvEdIya taittirIya AraNyakE aShTamaH prapAThakaH

8.1 aShTamaH prapAThakaH

anuvAkam - 1

T.A.8.1.1

dEqvA vai saqtramA#sata | Ruddhi#parimitaqm ~MyaSa#skAmAH | tE$&bruvann | yanna#H prathaqmaM ~MyaSa# RuqcCAt | sarvE#ShA-nnaqstath-saqhAsaqditi# |

tEShA$m kurukShEqtraM ~MvEdi#rAsIt | tasyai# KANDaqvO da#kShiNAqrddha A#sIt | tUrGna#muttarAqrddhaH | paqrIqNajja#GanAqrddhaH | maqrava# utkaqraH | 1 (10)

T.A.8.1.2

tEShA$m maqKaM ~Mvai$ShNaqvaM ~MyaSa# ArcCat | tannya#kAmayata | tEnApA$krAmat | tam dEqvA anvA#yann | yaSO#&vaqruru#thsamAnAH | tasyAqnvAga#tasya |

saqvyAddhanuqrajA#yata | dakShi#NAqdiSha#vaH | tasmA#diShudhaqnvam puNya#janma |

yaqj~jaja#nmAq hi | 2 (10)

T.A.8.1.3

tamEkaq(gm)q santa$m | baqhavOq nABya#dhRuShNuvann | tasmAqdEka#miShudhaqnvina$m | baqhavO#&niShudhaqnvA nABidhRu#ShNuvanti | sO$&smayata | Eka#m mAq santa#m baqhavOq nABya#dhar.ShiShuqriti# |

tasya# siShmiyAqNasyaq tEjO&pA$krAmat | tad-dEqvA OSha#dhIShuq nya#mRujuH | tE SyAqmAkA# aBavann | smaqyAkAq vai nAmaiqtE | 3 (10)

T.A.8.1.4

tath smaqyAkA#nA(gg) smayAkaqtvam | tasmA$d-dIkShiqtEnA#piqgRuhya# smEtaqvya$m | tEja#sOq dhRutyai$ | sa dhanu#H pratiqShkaByA#tiShThat | tA u#paqdIkA# abruvaqn-vara#m ~MvRuNAmahai | atha# va iqma(gm) ra#ndhayAma |

yatraq kva# caq KanA#ma | tadaqpO#&BitRu#NadAqmEti# |

tasmA#dupaqdIkAq yatraq kva# caq Kana#nti | tadaqpO#&BitRu#ndanti | 4 (10)

T.A.8.1.5

vArE#vRutaq(gg)q hyA#sAm | tasyaq jyAmapyA#dann |

tasyaq dhanu#rviqprava#mANaq(gm)q Siraq uda#vartayat |

tad dyAvA#pRuthiqvI anuqprAva#rtata | yat prAva#rtata |

tat pra#vaqrgya#sya pravargyaqtvam | yadGrA~M(4) ityapa#tat |

taddhaqrmasya# Garmaqtvam |   
maqhaqtO vIqrya#mapaptaqditi# | tan ma#hAvIqrasya# mahAvIraqtvam | 5 (10)

T.A.8.1.6

yadaqsyAH saqmaBa#rann | tath saqmrAj~ja#H samrAqTtvam |

ta(gg) stRuqtam dEqvatA$strEqdhA vya#gRuhNata | aqgniH prA#tassavaqnam | indrOq mAddhya#ndinaq(gm)q sava#nam | viSvE# dEqvAstRu#tIyasavaqnam | tEnApa#SIrShNA yaqj~jEnaq yaja#mAnAH | nASiShOq&vAru#ndhata |

na su#vaqrgaM ~MlOqkamaqBya#jayann |

tE dEqvA aqSvinA#vabruvann | 6 (10)

T.A.8.1.7

BiqShajauq vai stha#H | iqdaM ~Myaqj~jasyaq SiraqH prati#dhattaqmiti# | tAva#brUtAqM ~Mvara#m ~MvRuNAvahai | graha# Eqva nAqvatrApi# gRuhyatAqmiti# |

tAByA#-mEqtamA$Sviqna-ma#gRuhNann |

tAvEqtad-yaqj~jasyaq SiraqH pratya#dhattAm |

yat pra#vaqrgya#H | tEnaq saSI$rShNA yaqj~jEnaq yaja#mAnAH | avAqSiShO&ru#ndhata |

aqBi su#vaqrgaM ~MlOqkama#jayann ( ) | yat pra#vaqrgya#m pravRuqNakti# | yaqj~jasyaiqva tacCiraqH prati#dadhAti |

tEnaq saSI$rShNA yaqj~jEnaq yaja#mAnaH |

avAqSiShO# ruqndhE | aqBi su#vaqrgaM ~MlOqkam ja#yati |

tasmA#dEqSha A$Sviqnapra#vayA iva | yat pra#vaqrgya#H || 7 (17)

(uqtkaqrO - hyE# - tE - tRu#ndanti - mahAvIraqtva - ma#bruvan - najayanth saqpta ca#) (A1)

anuvAkam - 2

T.A.8.2.1

sAqviqtram ju#hOtiq prasU$tyai | caqtuqrgRuqhIqtEna# juhOti |

catu#ShpAdaH paqSava#H | paqSUnEqvAva#rundhE | cata#srOq diSa#H | diqkShvE#va prati#tiShThati |

CandA(gm)#si dEqvEByO&pA$krAmann |

na vO#&BAqgAni# haqvyaM ~Mva#kShyAmaq iti# |

tEBya# Eqta-cca#turgRuhIqta-ma#dhArayann | puqrOqnuqvAqkyA#yai yAqjyA#yai | 8 (10)

T.A.8.2.2

dEqvatA#yai vaShaTkAqrAya# | yacca#turgRuhIqtam juqhOti# |

CandA(gg)#syEqva tat prI#NAti | tAnya#sya prIqtAni# dEqvEByO# haqvyaM ~Mva#hanti | braqhmaqvAqdinO# vadanti | hOqtaqvya#m dIkShiqtasya# gRuqhA(3) i na hO#taqvyA(3) miti# | haqvirvai dI$kShiqtaH | yajju#huqyAt | haqviShkRu#taqM ~Myaja#mAnamaqgnau prada#ddhyAt |

yanna ju#huqyAt | 9 (10)

T.A.8.2.3

yaqj~jaqpaqruraqntari#yAt | yaju#rEqva va#dEt |

na haqviShkRu#taqM ~Myaja#mAnamaqgnau praqdadhA#ti | na ya#j~japaqruraqntarE#ti | gAqyaqtrI CandAq(gg)qsyatya#manyata |

tasyai# vaShaTkAqrO$&Byayyaq SirO$&cCinat |

tasyai$ dvEqdhA rasaqH parA#&patat | pRuqthiqvImaqrddhaH prAvi#Sat | paqSUnaqrddhaH | yaH pRu#thiqvIm prAvi#Sat | 10 (10)

T.A.8.2.4

sa Ka#diqrO#&Bavat | yaH paqSUn | sO#&jAm | yatKA#diqryaBriqr Bava#ti | Canda#sAmEqva rasE#na yaqj~jasyaq SiraqH samBa#rati | yadaudu#mbarI |

UrgvA u#duqmbara#H | Uqrjaiva yaqj~jasyaq SiraqH samBa#rati | yad-vai#NaqvI | tEjOq vai vENu#H | 11 (10)

T.A.8.2.5

tEja#saiqva yaqj~jasyaq SiraqH samBa#rati | yad-vaika#~gkatI |

BA EqvAva#rundhE | dEqvasya# tvA saviqtuH pra#saqva ityaBriqmAda#ttEq prasU$tyai | aqSvinO$r-bAqhuByAqmityA#ha | aqSvinauq hi dEqvAnA#maddhvaqryU AstA$m |

pUqShNO hastA$ByAqmityAhaq yatyai$ | vajra# ivaq vA EqShA | yadaBri#H | aBri#rasiq nAri#raqsItyA#haq SAntyai$ | 12 (10)

T.A.8.2.6

aqddhvaqraqkRud-dEqvEByaq ityA#ha | yaqj~jO vA a#ddhvaqraH | yaqj~jaqkRud-dEqvEByaq itiq vAvaitadA#ha | utti#ShTha brahmaNaspataq ityA#ha |

brahma#Naiqva yaqj~jasyaq SirO&cCai#ti |

praituq brahma#NaqspatiqrityA#ha | prEtyaiqva yaqj~jasyaq SirO&cCai#ti | pra dEqvyE#tu sUqnRutEtyA#ha |

yaqj~jO vai sUqnRutA$ | acCA# vIqrannarya#m paq~gktirA#dhasaqmityA#ha | 13 (10)

T.A.8.2.7

pA~gktOq hi yaqj~jaH | dEqvA yaqj~janna#yantu naq ityA#ha |

dEqvAnEqva ya#j~jaqniya#H kurutE | dEvI$ dyAvApRuthivIq anu# mE ma(gm)sAthAqmityA#ha | AqByAmEqvAnu#matO yaqj~jasyaq SiraqH samBa#rati | RuqddhyAsa#maqdya maqKasyaq Siraq ityA#ha | yaqj~jO vai maqKaH |

RuqddhyAsa#maqdya yaqj~jasyaq Siraq itiq vAvaitadA#ha |

maqKAya# tvA maqKasya# tvA SIqrShNa ityA#ha |

niqrdiSyaiqvaina#ddharati | 14 (10)

T.A.8.2.8

trir.ha#rati | traya# iqmE lOqkAH | EqBya Eqva lOqkEByO# yaqj~jasyaq SiraqH samBa#rati | tUqShNIm ca#tuqrtha(gm) ha#rati | apa#rimitAdEqva yaqj~jasyaq SiraqH samBa#rati |

mRuqtKaqnAdagrE# harati | tasmA$n mRutKaqnaH ka#ruqNya#tamaH | iyaqtyagra# AsIqrityA#ha | aqsyAmEqvACa#mbaTkAraM ~Myaqj~jasyaq SiraqH samBa#rati | Urjaqm ~MvA Eqta(gm) rasa#m pRuthiqvyA u#paqdIkAq uddi#hanti | 15 (10)

T.A.8.2.9

yad-vaqlmIka$m | yad-va#lmIkavaqpA sa#mBAqrO Bava#ti |

Urja#mEqva rasa#m pRuthiqvyA ava#rundhE | athOq SrOtra#mEqva | SrOtraq(gg)q hyE#tat pRu#thiqvyAH | yad-vaqlmIka#H | aba#dhirO Bavati | ya EqvaM ~MvEda# | indrO# vRuqtrAyaq vajraqmuda#yacCat |

sa yatra#yatra paqrAkra#mata | 16 (10)

T.A.8.2.10

tannAddhri#yata | sa pU#tIkastaqmbE parA$kramata | sO$&ddhriyata | sO$&bravIt | UqtiM ~Mvai mE# dhAq iti# | tadUqtIkA#nA-mUtIkaqtvam | yadUqtIkAq Bava#nti |

yaqj~jAyaiqvOtim da#dhati | aqgniqjA a#si praqjApa#tEq rEtaq ityA#ha | ya Eqva rasa#H paqSUn prAvi#Sat | 17 (10)

T.A.8.2.11

tamEqvAva#rundhE | pa~jcaiqtE sa#mBAqrA Ba#vanti | pA~gktO# yaqj~jaH | yAvA#nEqva yaqj~jaH | tasyaq SiraqH samBa#rati | yadgrAqmyANA$m paSUqnA~jcarma#NA saqmBarE$t | grAqmyAn paqSU~jCuqcA&rpa#yEt | kRuqShNAqjiqnEnaq samBa#rati | AqraqNyAnEqva paqSU~jCuqcA&rpa#yati | tasmA$th-saqmAva#t-paSUqnAm praqjAya#mAnAnAm | 18 (10)

T.A.8.2.12

AqraqNyAH paqSavaqH kanI#yA(gm)saH | SuqcA hyRu#tAH |

lOqmaqtaH samBa#rati | atOq hya#syaq mEddhya$m | paqriqgRuhyA ya#nti | rakSha#sAqmapa#hatyai |

baqhavO# haranti | apa#citimEqvAsmi#n dadhati |

uddha#tEq sika#tOpOptEq pari#SritEq nida#dhatiq SAntyai$ |

mada#ntIBiqrupa# sRujati | 19 (10)

T.A.8.2.13

tEja# EqvAsmi#n dadhAti | madhu# tvA madhuqlA ka#rOqtvityA#ha | brahma#NaiqvAsmiqn -tEjO# dadhAti |

yadgrAqmyANAqm pAtrA#NAm kaqpAlai$H sa(gm)sRuqjEt |

grAqmyANiq pAtrA#Ni SuqcA&rpa#yEt | aqrmaqkaqpAqlaiH sa(gm)sRu#jati | EqtAniq vA a#nupajIvanIqyAni# | tAnyEqva SuqcA&rpa#yati |

Sarka#rABiqH sa(gm)sRu#jatiq dhRutyai$ | athO# SaqntvAya# ( ) | aqjaqlOqmaiH sa(gm)sRu#jati | EqShA vA aqgnEH priqyA taqnUH | yadaqjA | priqyayaiqvaina#m taqnuvAq sa(gm)sRu#jati | athOq tEja#sA | kRuqShNAqjiqnasyaq lOma#BiqH sa(gm)sRu#jati | yaqj~jO vai kRu#ShNAjiqnam |

yaqj~jEnaiqva yaqj~ja(gm) sa(gm)sRu#jati || 20 (18)

(yAqjA#yaiq - na ju#huqyA - davi#Saqd - vENaqH - SAntyai# - paq~gktirA#dhasaqmityA#ha - harati - dihanti - paqrAkra#maq - tAvi#Sat - praqjAya#mAnAnA(gm) - sRujati - SaqntvAyAq ShTau ca#) (A2)

anuvAkam - 3

T.A.8.3.1

pari#SritE karOti | braqhmaqvaqrcaqsasyaq pari#gRuhItyai | na kuqrvannaqBi prA$NyAt | yat kuqrvanna#Bi prAqNyAt | prAqNA~jCuqcA&rpa#yEt | aqpaqhAyaq prANi#ti |

prAqNAnA$m gOpIqthAya# | na pra#vaqrgya#m-cAdiqtyam-cAqntarE#yAt | yada#ntarEqyAt | duqScarmA$ syAt | 21 (10)

T.A.8.3.2

tasmAqnnAntaqrAyya$m | AqtmanO# gOpIqthAya# | vENu#nA karOti | tEjOq vai vENu#H | tEja#H pravaqrgya#H | tEja#saiqva tEjaqH sama#rddhayati | maqKasyaq SirOq&sItyA#ha | yaqj~jO vai maqKaH | tasyaiqtacCira#H | yat pra#vaqrgya#H | 22 (10)

T.A.8.3.3

tasmA#dEqvamA#ha | yaqj~jasya# paqdE sthaq ityA#ha | yaqj~jasyaq hyE#tE paqdE | athOq prati#ShThityai | gAqyaqtrENa# tvAq Canda#sA karOqmItyA#ha |

CandO#BirEqvaina#m karOti | tryu#ddhim karOti | traya# iqmE lOqkAH | EqShAm ~MlOqkAnAqmAptyai$ | CandO#BiH karOti | 23 (10)

T.A.8.3.4

vIqrya#m ~Mvai CandA(gm)#si | vIqryE#Naiqvaina#m karOti |

yaju#ShAq bila#m karOtiq vyAvRu#yai | iya#ntam karOti |

praqjApa#tinA yaj~jamuqKEnaq sammi#tam | iya#ntam karOti |

yaqj~jaqpaqruShAq sammi#tam | iya#ntam karOti |

EqtAvaqdvai puru#ShE vIqrya$m | vIqrya#sammitam | 24 (10)

T.A.8.3.5

apa#rimitam karOti | apa#rimitaqsyAva#ruddhyai | paqriqgrIqvam ka#rOtiq dhRutyai$ | sUrya#syaq hara#sA SrAqyEtyA#ha | yaqthAqyaqjurEqvaitat | aqSvaqSaqkEna# dhUpayati | prAqjAqpaqtyO vA aSva#H sayOniqtvAya# | vRuShNOq aSva#sya niqShpadaqsItyA#ha |

aqsau vA A#diqtyO vRuShA&Sva#H | tasyaq CandA(gm)#si niqShpat | 25 (10)

T.A.8.3.6

CandO#BirEqvaina#m dhUpayati | aqrciShE$ tvA SOqciShEq tvEtyA#ha | tEja# EqvAsmi#n dadhAti | vAqruqNO#&BIddha#H | maiqtriyOpai#tiq SAntyai$ | siddhyaiq tvEtyA#ha | yaqthAqyaqjurEqvaitat | dEqvastvA# saviqtOdva#paqtvityA#ha |

saqviqtRupra#sUta Eqvainaqm brahma#NA dEqvatA#Biqrudva#pati | apa#dyamAnaH pRuthiqvyAmASAq diSaq ApRuqNEtyA#ha | 26 (10)

T.A.8.3.7

tasmA#daqgniH sarvAq diSO&nuq viBA#ti |

utti#ShTha bRuqhan-Ba#vOqrddhvasti#ShTha dhruqvastvamityA#haq prati#ShThityai |

IqSvaqrO vA EqShO$&ndhO Bavi#tOH |

yaH pra#vaqrgya#maqnvIkSha#tE | sUrya#sya tvAq cakShuqShA&nvI$kShaq ityA#ha |

cakShu#ShO gOpIqthAya# | RuqjavE$ tvA sAqdhavE$ tvA sukShiqtyai tvAq BUtyaiq tvEtyA#ha | iqyaM ~MvA RuqjuH | aqntari#kSha(gm) sAqdhu | aqsau su#kShiqtiH | 27 (10)

T.A.8.3.8

diSOq BUti#H | iqmAnEqvAsmai# lOqkAn ka#lpayati | athOq prati#ShThityai | iqda-maqha-maqmumA#muShyAyaqNam ~MviqSA paqSuBi#r-brahmavarcaqsEnaq paryU#hAqmItyA#ha |

viqSaivaina#m paqSuBi#r-brahmavarcaqsEnaq paryU#hati |

viqSEti# rAjaqnya#sya brUyAt | viqSaivainaqm paryU#hati | paqSuBiqritiq vaiSya#sya | paqSuBi#rEqvainaqm paryU#hati | aqsuqrya#m pAtraqmanA$cCRuNNam | 28 (10)

T.A.8.3.9

AcCRu#Natti | dEqvaqtrA&ka#H | aqjaqkShIqrENAcCRu#Natti |

paqraqmaM ~MvA Eqtat paya#H | yada#jakShIqram | paqraqmENaiqvainaqm payaqsA&&cCRu#Natti |

yaju#ShAq vyAvRu#ttyai | CandO#BiqrAcCRu#Natti | CandO#BiqrvA EqSha kri#yatE | CandO#BirEqva CandAq(gg)qsyAcCRu#Natti ( ) | CRuqndhi vAcaqmityA#ha |

vAca#mEqvAva#rundhE | CRuqndhyUrjaqmityA#ha | Urja#mEqvAva#rundhE | CRuqndhi haqvirityA#ha | haqvirEqvAka#H | dEva# puraScara saqGyAsaqntvEtyA#ha |

yaqthAqyaqjurEqvaitat || 29 (18)

(syAqd- yat pra#vaqrgya#H - CandO#BiH karOti - vIqrya# sammitaqm - CandA(gm)#si niqShpat - pRuqNEtyA#ha - sukShiqti - ranA$cCRuNNaqm - CandAq(gg)qsyAcCRu#Na ttyaqShTau ca#) (A3)

anuvAkam - 4

T.A.8.4.1

brahmaqn praca#riShyAmOq hOta#r-GaqrmamaqBiShTuqhItyA#ha |

EqSha vA Eqtar.hiq bRuhaqspati#H | yadbraqhmA |

tasmA# Eqva pra#tiqprOcyaq praca#rati |

AqtmanO&nA$rtyai | yaqmAya# tvA maqKAyaq tvEtyA#ha |

EqtA vA Eqtasya# dEqvatA$H | tABi#rEqvainaq(gm)q sama#rddhayati | mada#ntIBiqH prOkSha#ti | tEja# EqvAsmi#n dadhAti | 30 (10)

T.A.8.4.2

aqBiqpUqrvam prOkSha#ti | aqBiqpUqrva-mEqvAsmiqn-tEjO# dadhAti | triH prOkSha#ti | tryA#vRuqddhi yaqj~jaH | athO# mEddhyaqtvAya# | hOtA&nvA#ha | rakSha#sAqmapa#hatyai | ana#vAnam | prAqNAnAq(gm)q santa#tyai |

triqShTuBa#H saqtIr-gA#yaqtrIriqvAnvA#ha | 31 (10)

T.A.8.4.3

gAqyaqtrO hi prAqNaH | prAqNamEqva yaja#mAnE dadhAti | santa#taqmanvA#ha | prAqNAnA#maqnnAdya#syaq santa#tyai | athOq rakSha#sAqmapa#hatyai | yat pari#mitA anubrUqyAt | pari#mitaqmava#rundhIta | apa#rimitAq anvA#ha |

apa#rimitaqsyAva#ruddhyai | SirOq vA Eqtad-yaqj~jasya# | 32 (10)

T.A.8.4.4

yat pra#vaqrgya#H | U~grmu~jjA$H | yan mauq~jjO vEqdO Bava#ti | Uqrjaiva yaqj~jasyaq SiraqH sama#rddhayati | prAqNAqhuqtIr-ju#hOti | prAqNAnEqva yaja#mAnE dadhAti | saqpta ju#hOti | saqpta vai SI#r.ShaqNyA$H prAqNAH | prAqNAnEqvAsmi#n dadhAti | dEqvastvA# saviqtA maddhvA#&naqktvityA#ha | 33 (10)

T.A.8.4.5

tEja#saiqvaina#manakti | pRuqthiqvIm tapa#sastrAyaqsvEtiq hira#NyaqmupA$syati | aqsyA ana#tidAhAya | SirOq vA Eqtad-yaqj~jasya# | yat pra#vaqrgya#H | aqgniH sarvA# dEqvatA$H | praqlaqvAnAqdIpyOpA$syati | dEqvatA$svEqva yaqj~jasyaq SiraqH prati#dadhAti | apra#tiSIrNAgram Bavati |

Eqtad-ba#rhiqrhyE#ShaH | 34 (10)

T.A.8.4.6

aqrcira#si SOqciraqsItyA#ha | tEja# EqvAsmi#n brahmavarcaqsam da#dhAti | sa(gm)sI#dasva maqhA(gm) aqsItyA#ha | maqhAn. hyE#ShaH | braqhmaqvAqdinO# vadanti |

EqtE vAva ta Ruqtvija#H | yE da#r.SapUrNamAqsayO$H |

atha# kaqthA hOtAq yaja#mAnAyAqSiShOq nASA$staq iti# |

puqrastA#dASIqH Kaluq vA aqnyO yaqj~jaH | uqpari#ShTAdASIraqnyaH | 35 (10)

T.A.8.4.7

aqnAqdhRuqShyA puqrastAqditiq yadEqtAniq yajUq(gg)qShyAha# | SIqrq.Shaqta Eqva yaqj~jasyaq yaja#mAna AqSiShO&va#rundhE | Ayu#H puqrastA#dAha | praqjAm da#kShiNaqtaH | prAqNam paqScAt |

SrOtra#muttaraqtaH | vidhRu#timuqpari#ShTAt | prAqNAnEqvAsmai# saqmIcO# dadhAti |

IqSvaqrO vA EqSha diSO&nUnma#ditOH |

yandiSO&nu# vyAsthAqpaya#nti | 36 (10)

T.A.8.4.8

manOqraSvA#&siq BUri#puqtrEtIqmA-maqBimRu#Sati |

iqyaM ~Mvai manOqraSvAq BUri#putrA | aqsyAmEqva prati#tiShThaqtyanu#nmAdAya | sUqpaqsadA# mE BUyAq mA mA# hi(gm)sIqrityAqhAhi(gm)#sAyai |

cita#H stha pariqcitaq ityA#ha | apa#citimEqvAsmi#n dadhAti | SirOq vA Eqtad-yaqj~jasya# | yat pra#vaqrgya#H |

aqsau Kaluq vA A#diqtyaH pra#vaqrgya#H | tasya# maqrutO# raqSmaya#H | 37 (10)

T.A.8.4.9

svAhA# maqrudBiqH pari#SrayaqsvEtyA#ha | aqmumEqvAdiqtya(gm) raqSmiBiqH paryU#hati |

tasmA#-daqsAvA#diqtyO#&muShmi#n ~MlOqkE raqSmiBiqH paryU#DhaH | tasmAqd-rAjA# viqSA paryU#DhaH | tasmA$d-grAmaqNIH sa#jAqtaiH paryU#DhaH | aqgnEH sRuqShTasya# yaqtaH | vika#~gkataqm BA A$rcCat |

yad vaika#~gkatAH pariqdhayOq Bava#nti |

BA EqvAva#rundhE | dvAda#Sa Bavanti | 38 (10)

T.A.8.4.10

dvAda#Saq mAsA$H sam~MvathsaqraH | saqm~MvaqthsaqramEqvAva#rundhE |

asti# trayOdaqSO mAsaq ityA#huH | yat tra#yOdaqSaH pa#riqdhirBava#ti | tEnaiqva tra#yOdaqSam mAsaqmava#rundhE | aqntari#kShasyAntaqr-ddhiraqsItyA#haq vyAvRu#ttyai | divaqm tapa#sastrAyaqsvE-tyuqpari#ShTAq-ddhira#Nyaqmadhiq nida#dhAti | aqmuShyAq ana#tidAhAya | athO# AqByAmEqvaina#muBaqyataqH pari#gRuhNAti |

ar.ha#n biBar.Shiq sAya#kAniq dhanvEtyA#ha | 39 (10)

T.A.8.4.11

stautyEqvaina#mEqtat | gAqyaqtrama#siq traiShTu#Bamasiq jAga#tamaqsIti# dhaqvitrAqNyAda#ttE | CandO#BirEqvainAqnyAda#ttE | madhuq maddhviti# dhUnOti | prAqNO vai madhu# | prAqNamEqva yaja#mAnE dadhAti | triH pari#yanti | triqvRuddhi prAqNaH |

triH pari#yanti | tryA#vRuqddhi yaqj~jaH | 40 (10)

T.A.8.4.12

athOq rakSha#sAqmapa#hatyai | triH punaqH pari#yanti |

ShaTth sampa#dyantE | ShaDvA Ruqtava#H | RuqtuShvEqva prati#tiShThanti | yO vai Gaqrmasya# priqyAn-taqnuva#mAqkrAma#ti | duqScarmAq vai sa Ba#vati |

EqSha haq vA a#sya priqyAn taqnuvaqmAkrA#mati |

ya striH paqrItya# catuqrtham paryE#ti |

EqtA(gm) haq vA a#syOqgradE#vOq rAja#niqrAca#krAma | 41 (10)

T.A.8.4.13

tatOq vai sa duqScarmA#&Bavat | tasmAqt triH paqrItyaq na ca#tuqrtham parI#yAt | AqtmanO# gOpIqthAya# | prAqNA vai dhaqvitrA#Ni | avya#tiSha~ggam dhUnvanti |

prAqNAnAq-mavya#tiSha~ggAyaq klRuptyai$ | viqniqShadya# dhUnvanti | diqkShvE#va prati#tiShThanti | UqrddhvandhU$nvanti | suqvaqrgasya# lOqkasyaq sama#ShTyai ( ) | saqrvatO# dhUnvanti |

tasmA#daqya(gm) saqrvata#H pavatE || 42 (12)

(daqdhAq- tIqvAnvA#ha - yaqj~ja - syA#haiq - Sha - uqpari#ShTAdASIraqnyO - vyA$sthAqpaya#nti - raqSmayO# - Bavantiq - dhanvEtyA#ha - yaqj~ja - Sca#krAmaq - sama#ShTyaiq dvE ca#) (A4)

anuvAkam - 5

T.A.8.5.1

aqgniShTvAq vasu#BiH puqrastA$d-rOcayatu gAyaqtrENaq CandaqsEtyA#ha | aqgnirEqvainaqM ~Mvasu#BiH puqrastA$d-rOcayati gAyaqtrENaq Canda#sA | sa mA# ruciqtO rO#caqyEtyA#ha | AqSiSha#mEqvaitAmASA$stE |

indra#stvA ruqdrair-da#kShiNaqtO rO#cayatuq traiShTu#BEnaq

CandaqsEtyA#ha | indra# Eqvaina(gm)# ruqdrair-da#kShiNaqtO rO#cayatiq traiShTu#BEnaq Canda#sA | sa mA# ruciqtO rO#caqyEtyA#ha | AqSiSha#mEqvaitAmASA$stE |

varu#NastvA&&diqtyaiH paqScAd-rO#cayatuq jAga#tEnaq CandaqsEtyA#ha | varu#Na Eqvaina#mAdiqtyaiH paqScAd-rO#cayatiq jAga#tEnaq Canda#sA | 43 (10)

T.A.8.5.2

sa mA# ruciqtO rO#caqyEtyA#ha | AqSiSha#mEqvaitAmASA$stE |

dyuqtAqnastvA# mAruqtO maqrudBi#ruttaraqtO rO#cayaqtvAnu#ShTuBEnaq CandaqsEtyA#ha |

dyuqtAqna Eqvaina#m mAruqtO maqrudBi#ruttaraqtO rO#cayaqtyAnu#ShTuBEnaq Canda#sA |

sa mA# ruciqtO rO#caqyEtyA#ha | AqSiSha#mEqvaitAmASA$stE |

bRuhaqspati#stvAq viSvai$r-dEqvairuqpari#ShTAd-rOcayatuq pA~gktE#naq CandaqsEtyA#ha |

bRuhaqspati#rEqvainaqm ~MviSvai$r-dEqvairuqpari#ShTAd-rOcayatiq pA~gktE#naq Canda#sA |

sa mA# ruciqtO rO#caqyEtyA#ha | AqSiSha#mEqvaitAmASA$stE | 44 (10)

T.A.8.5.3

rOqciqtastvam dE#va Garma dEqvEShvasItyA#ha | rOqciqtO hyE#Sha dEqvEShu# | rOqciqShIqyAham ma#nuqShyE$ShvityA#ha | rOca#ta EqvaiSha ma#nuqShyE#Shu | samrA$D Garma ruciqtastvan dEqvEShvAyu#ShmA(gg) stEjaqsvI bra#hmavarcaqsya#sItyA#ha |

ruqciqtO hyE#Sha dEqvEShvAyu#ShmA(gg) stEjaqsvI bra#hmavarcaqsI |

ruqciqtO#&ham ma#nuqShyE$ShvAyu#ShmA(gg) stEjaqsvI bra#hmavarcaqsI BU#yAsaqmityA#ha |

ruqciqta EqvaiSha ma#nuqShyE$ShvAyu#ShmA(gg) stEjaqsvI bra#hmavarcaqsI Ba#vati | ruga#siq rucaqm mayi# dhEhiq mayiq rugityA#ha | AqSiSha#mEqvaitAmASA$stE ( ) |

taM ~MyadEqtair-yaju#rBiqrarO#cayitvA | ruqciqtO Gaqrma iti# prabrUqyAt | arO#cukO&ddhvaqryuH syAt |

arO#cukOq yaja#mAnaH | athaq yadE#namEqtairyaju#rBI rOcayiqtvA | ruqciqtO Garmaq itiq prAha# | rOcu#kO&ddhvaqryur Bava#ti | rOcu#kOq yaja#mAnaH || 45 (18)

(paqScAd rO#cayatiq jaga#tEnaq Canda#sAq - pA~gktE#naq Canda#sAq sa mA# ruciqtO rO#caqyEtyA#hAqSiSha#mEqvaitAmASA$stE - SAstEq &ShTau ca#) (A5)

anuvAkam - 6

T.A.8.6.1

SirOq vA Eqtad-yaqj~jasya# | yat pra#vaqrgya#H | grIqvA u#paqsada#H | puqrastA#dupaqsadA$m pravaqrgya#m pravRu#Nakti | grIqvAsvEqva yaqj~jasyaq SiraqH prati#dadhAti | triH pravRu#Nakti | traya# iqmE lOqkAH | EqBya Eqva lOqkEByO# yaqj~jasyaq SirO&va#rundhE |

ShaTth sampa#dyantE | ShaDvA Ruqtava#H | 46 (10)

T.A.8.6.2

RuqtuBya# Eqva yaqj~jasyaq SirO&va#rundhE | dvAda#Saq kRutvaqH pravRu#Nakti | dvAda#Saq mAsA$H sam~MvathsaqraH | saqm~MvaqthsaqrAdEqva yaqj~jasyaq SirO&va#rundhE | catu#rvi(gm)SatiqH sampa#dyantE | catu#rvi(gm)SatirarddhamAqsAH |

aqrddhaqmAqsEBya# Eqva yaqj~jasyaq SirO&va#rundhE | athOq Kalu# | saqkRudEqva praqvRujya#H | Ekaq(gm)q hi Sira#H | 47 (10)

T.A.8.6.3

aqgniqShTOqmE pravRu#Nakti | EqtAvAqnq. vai yaqj~jaH | yAvA#nagniShTOqmaH | yAvA#nEqva yaqj~jaH | tasyaq SiraqH prati#dadhAti | nOkthyE$ pravRu#~jjyAt |

praqjA vai paqSava# uqkthAni# | yaduqkthyE$ pravRuq~jjyAt |

praqjAm paqSUna#syaq nirda#hEt | viqSvaqjitiq sarva#pRuShThEq pravRu#Nakti | 48 (10)

T.A.8.6.4

pRuqShThAniq vA acyu#ta~jcyAvayanti |

pRuqShThairEqvAsmAq acyu#ta~jcyAvayiqtvA&va#rundhE | apa#Syam gOqpAmityA#ha | prAqNO vai gOqpAH | prAqNamEqva praqjAsuq viyA#tayati |

apa#Syam gOqpAmityA#ha | aqsau vA A#diqtyO gOqpAH | sa hImAH praqjA gO#pAqyati# | tamEqva praqjAnA$m gOqptAra#m kurutE | ani#padyamAnaqmityA#ha | 49 (10)

T.A.8.6.5

na hyE#Sha niqpadya#tE | A caq parA# ca paqthiBiqScara#ntaqmityA#ha | A caq hyE#Sha parA# ca paqthiBiqScara#ti | sa saqddhrIcIqH sa viShU#cIqrvasA#naq ityA#ha | saqddhrIcI$Scaq hyE#Sha viShU#cIScaq vasA#naH praqjA aqBi viqpaSya#ti | A va#rIvartiq Buva#nEShvaqntarityA#ha | A hyE#Sha va#rIqvartiq Buva#nEShvaqntaH | atra# prAqvIrmadhuq mAddhvI$ByAqm madhuq mAdhU#cIByAqmityA#ha |

vAsa#ntikAvEqvAsmA# RuqtU ka#lpayati |

samaqgniraqgninA# gaqtEtyA#ha | 50 (10)

T.A.8.6.6

graiShmA#vEqvAsmA# RuqtU ka#lpayati | samaqgniraqgninA# gaqtEtyA#ha | aqgnirhyE#vaiShO$&gninA# saq~ggacCa#tE | svAhAq samaqgnistapa#sA gaqtEtyA#ha |

pUrva#mEqvOdiqtam | utta#rENAqBigRu#NAti |

dhaqrtA diqvO viBA#siq raja#saH pRuthiqvyA ityA#ha |

vAr.Shi#kAvEqvAsmA# RuqtU ka#lpayati |

hRuqdE tvAq mana#sEq tvEtyA#ha | SAqraqdAvEqvAsmA# RuqtU ka#lpayati | 51 (10)

T.A.8.6.7

diqvi dEqvEShuq hOtrA# yaqcCEtyA#ha | hOtrA#BirEqvEmAn ~MlOqkAnth sam da#dhAti | viSvA#sAm BuvAm pataq ityA#ha | haima#ntikAvEqvAsmA# RuqtU ka#lpayati |

dEqvaqSrUstvam dE#va Garma dEqvAn pAqhItyA#ha |

SaiqSiqrAvEqvAsmA# RuqtU ka#lpayati |

taqpOqjAM ~MvAca#maqsmE niya#cCa dEvAqyuvaqmityA#ha |

yA vai mEddhyAq vAk | sA ta#pOqjAH | tAmEqvAva#rundhE | 52 (10)

T.A.8.6.8

garBO# dEqvAnAqmityA#ha | garBOq hyE#Sha dEqvAnA$m | piqtA ma#tIqnAmityA#ha | praqjA vai maqtaya#H | tAsA#mEqSha Eqva piqtA | yat pra#vaqrgya#H |

tasmA#dEqvamA#ha | pati#H praqjAnAqmityA#ha | patiqrhyE#Sha praqjAnA$m | mati#H kavIqnAmityA#ha | 53 (10)

T.A.8.6.9

matiqrhyE#Sha ka#vIqnAm | sam dEqvO dEqvEna# saviqtrA &ya#tiShTaq sa(gm) sUryE#NAruqktEtyA#ha |

aqmu~jcaiqvAdiqtyam pra#vaqrgya#~jcaq sa(gm)SA$sti |

AqyuqrdAstvamaqsmaBya#m Garma varcOqdA aqsItyA#ha |

AqSiSha#mEqvaitAmASA$stE | piqtA nO#&si piqtA nO# bOqdhEtyA#ha | bOqdhaya#tyEqvaina$m | na vaiq tE#&vakAqSA Ba#vanti | patni#yai daSaqmaH |

navaq vai puru#ShE prAqNAH | 54 (10)

T.A.8.6.10

nABi#rdaSaqmI | prAqNAnEqva yaja#mAnE dadhAti | athOq daSA$kSharA viqrAT | anna#M ~MviqrAT | viqrAjaiqvAnnAdyaqmava#rundhE | yaqj~jasyaq SirO$&cCidyata | tad-dEqvA hOtrA#BiqH pratya#dadhuH | RuqtvijO&vE$kShantE | EqtA vai hOtrA$H | hOtrA#BirEqva yaqj~jasyaq SiraqH prati#dadhAti | 55 (10)

T.A.8.6.11

ruqciqtamavE$kShantE | ruqciqtAdvai praqjApa#tiH praqjA a#sRujata | praqjAnAq(gm)q sRuShTyai$ | ruqciqtamavE$kShantE | ruqciqtAdvai paqrjanyO# var.Shati | var.Shu#kaH paqrjanyO# Bavati | sam praqjA E#dhantE | ruqciqtamavE$kShantE | ruqciqtam ~Mvai bra#hmavarcaqsam | braqhmaqvaqrcaqsinO# Bavanti | 56 (10)

T.A.8.6.12

aqdhIqyantO&vE$kShantE | sarvaqmAyu#ryanti | na patnyavE$kShEta | yat pantyaqvEkShE#ta | prajA#yEta | praqjAntva#syaiq nirda#hEt | yannAvEkShE#ta | na prajA#yEta |

nAsyai$ praqjAnnirda#hEt | tiqraqskRutyaq yaju#r vAcayati ( ) | prajA#yatE | nAsyai$ praqjAnnirda#hati | tvaShTI#matI tE sapEqyEtyA#ha | sapAqddhi praqjAH praqjAya#ntE || 57 (14)

(RuqtavOq - hi SiraqH - sarva#pRuShThEq pravRu#Naq - ktyani#padyamAnaqmityA#ha - gaqtEtyA#ha - SAraqdAvEqvAsmA# RuqtU ka#lpayati - rundhE - kaviqnAmityA#ha - prAqNAH - prati#dadhAti - Bavanti - vAcayati caqtvAri# ca) (A6)

anuvAkam - 7

T.A.8.7.1

dEqvasya# tvA saviqtuH pra#saqva iti# raSaqnAmAda#ttEq prasU$tyai | aqSvinO$r-bAqhuByAqmityA#ha | aqSvinauq hi dEqvAnA#maddhvaqryU AstA$m | pUqShNO hastA$ByAqmityA#haq yatyai$ | AdaqdE&di#tyaiq rAsnAq&sItyA#haq yaju#ShkRutyai | iDaq Ehyadi#taq Ehiq sara#svaqtyEhItyA#ha | EqtAniq vA a#syai dEvanAqmAni# |

dEqvaqnAqmairEqvainAq-mAhva#yati | asAqvEhya-sAqvEhya-sAqvEhItyA#ha | EqtAniq vA a#syai manuShyanAqmAni# | 58 (10)

T.A.8.7.2

maqnuqShyaqnAqmairEqvainAqmAhva#yati |

ShaTth sampa#dyantE | ShaDvA Ruqtava#H |

RuqtuBi#rEqvainAqmAhva#yati | adi#tyA uqShNISha#maqsItyA#ha | yaqthAqyaqjurEqvaitat |

vAqyura#syaiqDa ityA#ha | vAqyuqdEqvaqtyO# vai vaqthsaH |

pUqShA tvOqpAva#sRujaqtvityA#ha | pauqShNA vai dEqvata#yA paqSava#H | 59 (10)

T.A.8.7.3

svayaiqvaina#m dEqvata#yOqpAva#sRujati | aqSviByAqm pradA#paqyEtyA#ha | aqSvinauq vai dEqvAnA$m BiqShajau$ | tAByA#mEqvAsmai# BEShaqjam ka#rOti | yastEq stana#H SaSaqya ityA#ha | stautyEqvainA$m | usra# Gaqrma(gm) Siq(gm)qShOsra# Gaqrmam pA#hi GaqrmAya# Siq(gm)qShEtyA#ha | yathA$ brUqyAdaqmuShmai# dEqhIti# | tAqdRugEqva tat | bRuhaqspatiqstvOpa#sIdaqtvityA#ha | 60 (10)

T.A.8.7.4

brahmaq vai dEqvAnAqm bRuhaqspati#H | brahma#NaiqvainAqmupa#sIdati |

dAna#vaH sthaq pEra#vaq ityA#ha | mEddhyA#nEqvainA$nkarOti |

viqShvaqgvRutOq lOhi#tEqnEtyA#haq vyAvRu#ttyai |

aqSviByA$m pinvasvaq sara#svatyai pinvasva pUqShNE pi#nvasvaq bRuhaqspata#yE pinvaqsvEtyA#ha |

EqtAByOq hyE#ShA dEqvatA$ByaqH pinva#tE |

indrA#ya pinvaqsvEndrA#ya pinvaqsvEtyA#ha |

indra#mEqva BA#gaqdhEyE#naq sama#rddhayati | dvirindrAqyEtyA#ha | 61 (10)

T.A.8.7.5

tasmAqdindrO# dEqvatA#nAm BUyiShThaqBAkta#maH |

gAqyaqtrO#&siq traiShTu#BO&siq jAga#tamaqsIti# SaPOpayaqmAnAda#ttE |

CandO#BirEqvainAqnAda#ttE | saqhOrjO BAqgEnOpaqmEhItyA#ha |

Uqrja Eqvaina#m BAqgama#kaH |

aqSvinauq vA Eqtad-yaqj~jasyaq Sira#H pratiqdadha#tAvabrUtAm |

AqvAByA#mEqva pUrvA$ByAqM ~MvaSha#TkriyAtAq iti# |

indrA$SvinAq madhu#naH sAraqGasyEtyA#ha |

aqSviByA#mEqva pUrvA$ByAqM ~MvaSha#TkarOti |

athO# aqSvinA#vEqva BA#gaqdhEyE#naq sama#rddhayati | 62 (10)

T.A.8.7.6

Gaqrmam pA#ta vasavOq yaja#tAq vaDityA#ha |

vasU#nEqva BA#gaqdhEyE#naq sama#rddhayati | yad-va#ShaTkuqryAt | yAqtayA#mA&sya vaShaTkAqraH syA$t |

yanna va#ShaTkuqryAt | rakShA(gm)#si yaqj~ja(gm) ha#nyuH | vaDityA#ha | paqrOkSha#mEqva vaSha#TkarOti | nAsya# yAqtayA#mA vaShaTkAqrO Bava#ti |

na yaqj~ja(gm) rakShA(gm)#si Gnanti | 63 (10)

T.A.8.7.7

svAhA$ tvAq sUrya#sya raqSmayE# vRuShTiqvana#yE juhOqmItyA#ha | yO vA a#syaq puNyO# raqSmiH | sa vRu#ShTiqvani#H | tasmA# Eqvaina#m juhOti |

madhu# haqviraqsItyA#ha | svaqdaya#tyEqvaina$m | sUrya#syaq tapa#staqpEtyA#ha |

yaqthAqyaqjurEqvaitat | dyAvA#pRuthiqvIByA$m tvAq pari#gRuhNAqmItyA#ha |

dyAvA#pRuthiqvIByA#-mEqvainaqm pari#gRuhNAti | 64 (10)

T.A.8.7.8

aqntari#kShENaq tvOpa#yacCAqmItyA#ha | aqntari#kShENaiqvainaq-mupa#yacCati |

na vA Eqtam ma#nuqShyO# Bartu#mar.hati |

dEqvAnA$m tvA pitRuqNAmanu#matOq Bartu(gm)# SakEyaqmityA#ha | dEqvairEqvaina#m piqtRuBiqranu#mataq Ada#ttE | vi vA E#namEqtada#rddhayanti | yat paqScAt praqvRujya# puqrO juhva#ti | tEjO#&siq tEjO&nuq prEhItyA#ha | tEja# EqvAsmi#n dadhAti | diqviqspRu~gmA mA# hi(gm)sI-rantarikShaqspRu~gmA mA# hi(gm)sIH

pRuthiviqspRu~gmA mA# hi(gm)sIqrityAqhAhi(gm)#sAyai | 65 (10)

T.A.8.7.9

suva#rasiq suva#rmE yacCaq diva#M ~MyacCa diqvO mA# pAqhItyA#ha | AqSiSha#mEqvaitAmASA$stE | SirOq vA Eqtad-yaqj~jasya# | yat pra#vaqrgya#H |

AqtmA vAqyuH | uqdyatya# vAtanAqmAnyA#ha |

AqtmannEqva yaqj~jasyaq SiraqH prati#dadhAti |

ana#vAnam | prAqNAnAq(gm)q santa#tyai | pa~jcA#ha | 66 (10)

T.A.8.7.10

pA~gktO# yaqj~jaH | yAvA#nEqva yaqj~jaH | tasyaq SiraqH prati#dadhAti | aqgnayE$ tvAq vasu#matEq svAhEtyA#ha |

aqsau vA A#diqtyO$&gnir-vasu#mAn | tasmA# Eqvaina#~jjuhOti | sOmA#ya tvA ruqdrava#tEq svAhEtyA#ha |

caqndramAq vai sOmO# ruqdravAn# | tasmA# Eqvaina#~jjuhOti | varu#NAya tvA&&diqtyava#tEq svAhEtyA#ha | 67 (10)

T.A.8.7.11

aqPsu vai varu#Na AdiqtyavAn# | tasmA# Eqvaina#~jjuhOti |

bRuhaqspata#yE tvA viqSvadE$vyAvatEq svAhEtyA#ha |

brahmaq vai dEqvAnAqm bRuhaqspati#H |

brahma#Na Eqvaina#~jjuhOti |

saqviqtrE tva#rBuqmatE# viBuqmatE$ praBuqmatEq vAja#vatEq svAhEtyA#ha | saqm~MvaqthsaqrO vai sa#viqtarBuqmAn. vi#BuqmAn pra#BuqmAn. vAja#vAn | tasmA# Eqvaina#~jjuhOti | yaqmAyaq tvA&~ggi#rasvatE pitRuqmatEq svAhEtyA#ha |

prAqNO vai yaqmO&~ggi#rasvAn pitRuqmAn | 68 (10)

T.A.8.7.12

tasmA# Eqvaina#~jjuhOti | EqtABya# Eqvaina#m dEqvatA$ByO juhOti | daSaq sampa#dyantE | daSA$kSharA viqrAT | anna#M ~MviqrAT | viqrAjaiqvAnnAdyaqmava#rundhE | rauqhiqNAByAqM ~Mvai dEqvAH su#vaqrgaM ~MlOqkamA#yann | tad-rau#hiqNayO# rauhiNaqtvam | yad-rau#hiqNau Bava#taH | rauqhiqNAByA#mEqva tad-yaja#mAnaH suvaqrgaM ~MlOqkamE#ti ( ) |

ahaqrjyOti#H kEqtunA# juShatA(gm) sujyOqtirjyOti#ShAq(gg)q svAhAq rAtriqrjyOti#H kEqtunA# juShatA(gm) sujyOqtirjyOti#ShAq(gg)q svAhEtyA#ha |

AqdiqtyamEqva tadaqmuShmi#n ~MlOqkE&hnA# paqrastA$d-dAdhAra | rAtri#yA aqvastA$t |

tasmA#daqsAvA#diqtyO# &muShmi#n ~MlOqkE#&hOrAqtrAByA$m dhRuqtaH || 69 (14)

(maqnuqShyaqnAqmAni# - paqSava#H - sIdaqtvityAq - hEndrAqyEtyA#hA - rddhayati - Gnanti - gRuhNAq - tyahi(gm)#sAyaiq - pa~jcA#hA - diqtyava#tEq svAhEtyA#ha - pitRuqmA - nE#ti caqtvAri# ca) (A7)

anuvAkam - 8

T.A.8.8.1

viSvAq ASA# dakShiNaqsadityA#ha | viSvA#nEqva dEqvAn prI#NAti | athOq duri#ShTyA Eqvaina#m pAti | viSvA$n dEqvAna#yADiqhEtyA#ha | viSvA#nEqva dEqvAn BA#gaqdhEyE#naq sama#rddhayati | svAhA#kRutasya Gaqrmasyaq madhO$H pibatamaSviqnEtyA#ha |

aqSvinA#vEqva BA#gaqdhEyE#naq sama#rddhayati |

svAhAq&gnayE# yaqj~jiyA#yaq SaM~Myaju#rBiqrityA#ha | aqByE#vaina#m GArayati | athO# haqvirEqvAka#H | 70 (10)

T.A.8.8.2

aSvi#nA Gaqrmam pA#ta(gm) hArdivAqna-maha#rdiqvABi#-rUqtiBiqrityA#ha | aqSvinA#vEqva BA#gaqdhEyE#naq sama#rddhayati | anu# vAqn dyAvA#pRuthiqvI ma(gm)#sAtAqmityAqhAnu#matyai |

svAhEndrA#yaq svAhEndrAq vaDityA#ha |

indrA#yaq hi puqrO hUqyatE$ | AqSrAvyA#ha Gaqrmasya# yaqjEti# | vaSha#TkRutE juhOti | rakSha#sAqmapa#hatyai | anu#yajati svaqgAkRu#tyai |

Gaqrmama#pAtamaSviqnEtyA#ha | 71 (10)

T.A.8.8.3

pUrva#mEqvOdiqtam | utta#rENAqBigRu#NAti |

anu# vAqn-dyAvA#pRuthiqvI a#ma(gm)sAtAqmityAqhAnu#matyai |

tam prAqvya#m ~MyathAqvaNNamO# diqvE nama#H pRuthiqvyA ityA#ha | yaqthAqyaqjurEqvaitat | diqvi dhA# iqmaM ~Myaqj~jaM ~Myaqj~jamiqmam diqvi dhAq ityA#ha |

suqvaqrgamEqvaina#m ~MlOqkam ga#mayati |

diva#m gacCAqntari#kSham gacCa pRuthiqvIm gaqcCEtyA#ha |

EqShvE#vaina#m ~MlOqkEShuq prati#ShThApayati | pa~jca# praqdiSO# gaqcCEtyA#ha | 72 (10)

T.A.8.8.4

diqkShvE#vainaqm prati#ShThApayati |

dEqvAn Ga#rmaqpAn ga#cCa piqtRUn Ga#rmaqpAn gaqcCEtyA#ha | uqBayE$ShvEqvainaqm prati#ShThApayati | yat pinva#tE | var.Shu#kaH paqrjanyO# Bavati | tasmAqt pinva#mAnaqH puNya#H | yat prA~gpinva#tE | tad-dEqvAnA$m | yad-da#kShiqNA | tat-pi#tRuqNAm | 73 (10)

T.A.8.8.5

yat praqtyak | tan-ma#nuqShyA#NAm | yaduda~g~g# | tad-ruqdrANA$m | prA~jcaqmuda#~jcam pinvayati | dEqvaqtrA&ka#H | athOq Kalu# | sarvAq anuq diSa#H pinvayati | sarvAq diSaqH samE#dhantE | aqntaqHpaqriqdhi pi#nvayati | 74 (10)

T.A.8.8.6

tEjaqsO&ska#ndAya | iqShE pI#pihyUqrjE pI#piqhItyA#ha |

iSha#mEqvOrjaqM ~Myaja#mAnE dadhAti | yaja#mAnAya pIpiqhItyA#ha | yaja#mAnAyaiqvaitA-mAqSiShaqmASA$stE |

mahyaq~jjyaiShThyA#ya pIpiqhItyA#ha |

Aqtmana# EqvaitAmAqSiShaqmASA$stE |

tviShyai$ tvA dyuqmnAya# tvEndriqyAya# tvAq BUtyaiq tvEtyA#ha | yaqthAqyaqjurEqvaitat | dharmA#&si suqdharmA mE$ nyaqsmE brahmA#Ni dhAraqyEtyA#ha | 75 (10)

T.A.8.8.7

brahma#nnEqvainaqm prati#ShThApayati | nEttvAq vAta#H skaqndayAqditiq yadya#BiqcarE$t | aqmuShya# tvA prAqNE sA#dayAmyaqmunA# saqha ni#raqrtham gaqcCEti# brUyAqd-yam dviqShyAt | yamEqva dvEShTi# | tEnai#na(gm) saqha ni#raqrtham ga#mayati | pUqShNE Sara#sEq svAhEtyA#ha | yA Eqva dEqvatA# huqtaBA#gAH | tABya# Eqvaina#~jjuhOti | grAva#ByaqH svAhEtyA#ha | yA EqvAntari#kShEq vAca#H | 76 (10)

T.A.8.8.8

tABya# Eqvaina#~jjuhOti | praqtiqrEByaqH svAhEtyA#ha | prAqNA vai dEqvAH pra#tiqrAH | tEBya# Eqvaina#~jjuhOti | dyAvA#pRuthiqvIByAq(gg)q svAhEtyA#ha |

dyAvA#pRuthiqvIByA#-mEqvaina#~jjuhOti | piqtRuByO# GarmaqpEByaqH svAhEtyA#ha | yE vai yajvA#naH | tE piqtarO# GarmaqpAH | tEBya# Eqvaina#~jjuhOti | 77 (10)

T.A.8.8.9

ruqdrAya# ruqdrahO$trEq svAhEtyA#ha | ruqdramEqva BA#gaqdhEyE#naq sama#rddhayati | saqrvataqH sama#nakti | saqrvata# Eqva ruqdranniqrava#dayatE | uda#~jcaqnnira#syati |

EqShA vai ruqdrasyaq dik | svAyA#mEqva diqSi ruqdranniqrava#dayatE | aqpa upa#spRuSati mEddhyaqtvAya# | nAnvI$kShEta | yadaqnvIkShE#ta | 78 (10)

T.A.8.8.10

cakShu#rasya praqmAyu#ka(gg) syAt | tasmAqnnAnvIkShya#H |

apI#parOq mA&hnOq rAtri#yai mA pAhyEqShA tE# agnE saqmittayAq sami#ddhyaqsvAyu#rmE dAq varca#sA mA&~jjIqrityA#ha | Ayu#rEqvAsmiqn varcO# dadhAti |

apI#parO mAq rAtri#yAq ahnO# mA pAhyEqShA tE# agnE saqmittayAq sami#ddhyaqsvAyu#rmE dAq varca#sA mA&~jjIqrityA#ha | Ayu#rEqvAsmiqn varcO# dadhAti |

aqgnir-jyOtiqr-jyOti#raqgniH svAhAq sUryOq jyOtiqrjyOtiqH sUryaqH svAhEtyA#ha | yaqthAqyaqjurEqvaitat | braqhmaqvAqdinO# vadanti | hOqtaqvya#magnihOqtrA(3) nna hO#taqvyA(3) miti# | 79 (10)

T.A.8.8.11

yad-yaju#ShA juhuqyAt | aya#thApUrvaqmAhu#tI juhuyAt | yanna ju#huqyAt | aqgniH parA#BavEt | BUH svAhEtyEqva hO#taqvya$m | yaqthAqpUqrvamAhu#tI juqhOti# | nAgniH parA#Bavati | huqta(gm) haqvirmadhu# haqvirityA#ha |

svaqdaya#tyEqvaina$m | indra#tamEq&gnAvityA#ha | 80 (10)

T.A.8.8.12

prAqNO vA indra#tamOq&gniH |

prAqNa Eqvainaqmindra#tamEq&gnau ju#hOti |

piqtA nO#&siq mA mA# hi(gm)sIqrityAqhAhi(gm)#sAyai |

aqSyAma# tE dEva Garmaq madhu#matOq vAja#vataH pituqmataq ityA#ha | AqSiSha#mEqvaitAmASA$stE |

svaqdhAqvinO#&SIqmahi# tvAq mA mA# hi(gm)sIq-rityAqhAhi(gm)#sAyai | tEja#sAq vA EqtE vyRu#ddhyantE | yE pra#vaqrgyE#Naq cara#nti | prAS~ja#nti |

tEja# EqvAtman-da#dhatE | 81 (10)

T.A.8.8.13

saqm~Mvaqthsaqranna mAq(gm)qsama#S~jIyAt | na rAqmAmupE#yAt | na mRuqnmayE#na pibEt | nAsya# rAqma ucCi#ShTam pibEt | tEja# Eqva tathsa(gm)Sya#ti |

dEqvAqsuqrAH sam~Mya#ttA Asann | tE dEqvA vi#jaqyamu#paqyanta#H | viqBrAji# sauqryE brahmaq sannya#dadhata | yat ki~jca# divAkIqrtya$m |

tadEqtEnaiqva vraqtEnA#gOpAyat ( ) | tasmA#dEqtad-vraqtam cAqrya$m | tEja#sO gOpIqthAya# | tasmA#dEqtAniq yajU(gm)#Shi viqBrAja#H sauqryasyEtyA#huH |

svAhA$ tvAq sUrya#sya raqSmiByaq iti# prAqtaH sa(gm)sA#dayati | svAhA$ tvAq nakSha#trEByaq iti# sAqyam |

EqtA vA Eqtasya# dEqvatA$H | tABi#rEqvainaq(gm)q sama#rddhayati || 82 (17)

(aqkaq - raqSviqnEtyA#ha - praqdiSO# gaqcCEtyA#ha - pitRuqNA - ma#ntaH pariqdhi pi#nvayati - dhAraqyEtyA#haq - vAcO# - dharmaqpA stEBya# Eqvaina#m juhO - tyaqnvIkShE#ta - hOtaqvyA (3) mi - tyaqgrAvityA#ha - dadhatE - &gOpAyath saqpta ca#) (A8)

anuvAkam - 9

T.A.8.9.1

Garmaq yA tE# diqvi Sugiti# tiqsra Ahu#tIr-juhOti |

CandO#BirEqvAsyaiqByO lOqkEByaqH Sucaqmava# yajatE | iyaqtyagrE# juhOti | athEyaqtyathEya#ti | traya# iqmE lOqkAH |

EqBya Eqva lOqkEByaqH Sucaqmava# yajatE |

anu# nOq&dyAnu#matiqrityAqhAnu#matyai | diqvastvA# paraqspAyAq ityA#ha | diqva EqvEmAn ~MlOqkAn dA#dhAra |

brahma#NastvA paraqspAyAq ityA#ha | 83 (10)

T.A.8.9.2

EqShvE#va lOqkEShu# praqjA dA#dhAra | prAqNasya# tvA paraqspAyAq ityA#ha | praqjAsvEqva prAqNAn dA#dhAra | SirOq vA Eqtad-yaqj~jasya# | yat pra#vaqrgya#H | aqsau Kaluq vA A#diqtyaH pra#vaqrgya#H | taM ~Myad-da#kShiqNA praqtya~jcaq-muda#~jca-mudvAqsayE$t |

jiqhmaM ~Myaqj~jasyaq SirO# harEt |

prA~jcaqmudvA#sayati | puqrastA#dEqva yaqj~jasyaq SiraqH prati#dadhAti | 84 (10)

T.A.8.9.3

prA~jcaqmudvA#sayati | tasmA#daqsAvA#diqtyaH puqrastAqdudE#ti | SaqPOqpaqyaqmAndhaqvitrA#Niq dhRuShTIq ityaqnvava#haranti |

sAtmA#namEqvainaq(gm)q sata#num karOti | sAtmAq&muShmi#n ~MlOqkE Ba#vati |

ya EqvaM ~MvEda# | audu#mbarANi Bavanti | UrgvA u#duqmbara#H | Urja#mEqvAva#rundhE | vartma#nAq vA aqnvitya# | 85 (10)

T.A.8.9.4

yaqj~ja(gm) rakShA(gm)#si jiGA(gm)santi | sAmnA$ prastOqtA&nvavai#ti | sAmaq vai ra#kShOqhA | rakSha#sAqmapa#hatyai | trirniqdhanaqmupai#ti | traya# iqmE lOqkAH | EqBya Eqva lOqkEByOq rakShAq(gg)qsyapa#hanti | puru#ShaHpuruShO niqdhanaqmupai#ti | puru#ShaHpuruShOq hi ra#kShaqsvI | rakSha#sAqmapa#hatyai | 86 (10)

T.A.8.9.5

yat pRu#thiqvyAmu#dvAqsayE$t | pRuqthiqvI(gm) SuqcA&rpa#yEt | yadaqPsu | aqpaH SuqcArpa#yEt | yadOSha#dhIShu | OSha#dhIH SuqcA&rpa#yEt |

yad-vanaqspati#Shu | vanaqspatI$~jCuqcA&rpa#yEt | hira#NyanniqdhAyOdvA#sayati |

aqmRutaqM ~Mvai hira#Nyam | 87 (10)

T.A.8.9.6

aqmRuta# Eqvainaqm prati#ShThApayati |

vaqlgura#si SaqM ~MyudhA#yAq itiq triH pa#riShiq~jcanparyE#ti | triqvRudvA aqgniH | yAvA#nEqvAgniH | tasyaq Suca(gm)# Samayati | triH punaqH paryE#ti | ShaTth sampa#dyantE | ShaDvA Ruqtava#H | RuqtuBi#rEqvAsyaq Suca(gm)# Samayati | catu#H sraktiqrnABi#r. RuqtasyEtyA#ha | 88 (10)

T.A.8.9.7

iqyaM ~MvA Ruqtam | tasyA# EqSha Eqva nABi#H | yat pra#vaqrgya#H | tasmA#dEqvamA#ha | sadO# viqSvAyuqrityA#ha | sadOq hIyam | apaq dvEShOq apaq hvaraq ityA#haq BrAtRu#vyApanuttyai | GarmaiqtattE&nna#mEqtat purI#Shaqmiti# daqddhnA ma#dhumiqSrENa# pUrayati |

UrgvA aqnnAdyaqndadhi# | Uqrjaivaina#maqnnAdyE#naq sama#rddhayati | 89 (10)

T.A.8.9.8

ana#SanAyukO Bavati | ya EqvaM ~MvEda# |

rantiqrnAmA#si diqvyO ga#ndhaqrva ityA#ha |

rUqpamEqvAsyaiq-tan-ma#hiqmAnaq(gm)q ranti#m baqndhutAqM ~MvyAca#ShTE | samaqhamAyu#ShAq sam prAqNEnEtyA#ha | AqSiSha#mEqvaitAmASA$stE |

vya#sau yO$&smAn dvEShTiq ya~jca# vaqyam dviqShma ityA#ha | aqBiqcAqra EqvAsyaiqShaH | aci#kradaqd-vRuShAq hariqrityA#ha | vRuShAq hyE#ShaH | 90 (10)

T.A.8.9.9

vRuShAq hari#H | maqhAn-miqtrO na da#r.Saqta ityA#ha | stautyEqvaina#mEqtat | cida#si samuqdrayO#niqrityA#ha | svAmEqvainaqM ~MyOni#~ggamayati |

nama#stE astuq mA mA# hi(gm)sIqrityAqhAhi(gm)#sAyai |

viqSvAva#su(gm) sOmagandhaqrvamityA#ha | yadEqvAsya# kriqyamA#NasyAntaqryanti# | tadEqvAsyaiqtEnA pyA#yayati |

viqSvAva#suraqBi tannO# gRuNAqtvityA#ha | 91 (10)

T.A.8.9.10

pUrva#mEqvOdiqtam | utta#rENAqBigRu#NAti |

dhiyO# hinvAqnO dhiyaq innO# avyAqdityA#ha | RuqtUnEqvAsmai# kalpayati | prAsA$m gandhaqrvO aqmRutA#ni vOcaqdityA#ha | prAqNA vA aqmRutA$H |

prAqNAnEqvAsmai# kalpayati | EqtattvandE#va Garma dEqvO dEqvAnupA#gAq ityA#ha | dEqvO hyE#Sha sandEqvAnuqpaiti# | iqdamaqham ma#nuqShyO# manuqShyA#nityA#ha | 92 (10)

T.A.8.9.11

maqnuqShyO# hi | EqSha san-ma#nuqShyA#nuqpaiti# |

IqSvaqrO vai pra#vaqrgya#mudvAqsayann# | praqjAm paqSUnth sO#mapIqthama#nUqdvAsaqH sOma#pIqthAnuqmEhi# | saqha praqjayA# saqha rAqyaspOShEqNEtyA#ha | praqjAmEqva paqSUnth sO#mapIqthamAqtman dha#ttE | suqmiqtrA naq Apaq OSha#dhayaH saqntvityA#ha | AqSiSha#mEqvaitAmASA$stE |

duqrmiqtrAstasmai# BUyAsuqr-yO$&smAn-dvEShTiq ya~jca# vaqyam dviqShma ityA#ha | aqBiqcAqra EqvAsyaiqShaH ( ) | pra vA EqShO$&smAl lOqkAccya#vatE |

yaH pra#vaqrgya#mudvAqsaya#ti | uduq tyam ciqtramiti# sauqrIByA#mRuqgByAm punaqrEtyaq gAr.ha#patyE juhOti |

aqyam ~Mvai lOqkO gAr.ha#patyaH | aqsminnEqva lOqkE prati#tiShThati |

aqsau Kaluq vA A#diqtyaH su#vaqrgO lOqkaH |

yath sauqrI Bava#taH | tEnaiqva su#vaqrgAl lOqkAnnaiti# || 93 (18)

(brahma#NastvA paraqspAyAq ityA#ha - dadhA - tyaqnvitya# - rakShaqsvI rakSha#sAqmapa#hatyaiq - vai hira#Nya - mAhA - rddhayatiq - hyE#Sha - gRu#NAqtvityA#ha - manuqShyA#nityA#hA - syaiqShO$ &ShTau ca#) (A9)

anuvAkam - 10

T.A.8.10.1

praqjApa#tiqM ~Mvai dEqvAH Suqkram payO#&duhrann | tadE$ByOq na vya#Bavat | tadaqgnirvya#karOt | tAniq Sukri#yANiq sAmA$nyaBavann | tEShAqM ~MyO rasOq&tyakSha#rat | tAni# SukrayaqjU(gg)Shya#Bavann |

Sukri#yANAqM ~MvA EqtAniq Sukri#yANi | sAqmaqpaqyaqsam~MvA EqtayO#raqnyat |

dEqvAnA#maqnyatpaya#H | yadgOH paya#H | 94 (10)

T.A.8.10.2

tath sAmnaqH paya#H | yadaqjAyaiq paya#H | tad-dEqvAnAqm paya#H | tasmAqd-yatraiqtair-yaju#rBiqScara#nti | tat paya#sA caranti | praqjApa#timEqva tad dEqvAnpaya#sAq&nnAdyE#naq sama#rddhayanti | EqSha haq tvai sAqkShAt pra#vaqrgya#m BakShayati | yasyaiqvaM ~MviqduSha#H pravaqrgya#H pravRuqjyatE$ | uqttaqraqvEqdyA-mudvA#sayEqt-tEja#skAmasya | tEjOq vA u#ttaravEqdiH | 95 (10)

T.A.8.10.3

tEja#H pravaqrgya#H | tEja#saiqva tEjaqH sama#rddhayati |

uqttaqraqvEqdyA-mudvA#sayEq-danna#kAmasya | SirOq vA Eqtad-yaqj~jasya# | yat pra#vaqrgya#H | muKa#muttaravEqdiH |

SIqrShNaiva muKaq(gm)q sanda#dhAtyaqnnAdyA#ya | aqnnAqda Eqva Ba#vati | yatraq Kaluq vA EqtamudvA#sitaqM ~MvayA(gm)#si paqryAsa#tE | pariq vai tA(gm) samA$m praqjA vayA(gg)#syAsatE | 96 (10)

T.A.8.10.4

tasmA#-duttaravEqdyA-mEqvOdvA#sayEt | praqjAnA$m gOpIqthAya# | puqrO vA# paqScAdvOdvA#sayEt | puqrastAqdvA EqtajjyOtiqrudE#ti | tat paqScAnnimrO#cati | svAmEqvainaqm ~MyOniqmanUdvA#sayati |

aqpAm maddhyaq udvA#sayEt | aqpAM ~MvA EqtanmaddhyAq-jjyOti#rajAyata | jyOti#H pravaqrgya#H | sva EqqvainaqM ~MyOnauq prati#ShThApayati | 97 (10)

T.A.8.10.5

yam dviqShyAt | yatraq sa syAt | tasyA$m diqSyudvA#sayEt |

EqSha vA aqgnir-vai$SvAnaqraH | yat-pra#vaqrgya#H |

aqgninaiqvaina#M ~MvaiSvAnaqrENAqBi prava#rtayati |

audu#mbaryAq(gm)q SAKA#yAqmudvA#sayEt |

UrgvA u#duqmbara#H | anna#m prAqNaH | SugGaqrmaH | 98 (10)

T.A.8.10.6

iqdamaqha-maqmuShyA#muShyAyaqNasya# SuqcA prAqNamapi# dahAqmItyA#ha | SuqcaivAsya# prAqNamapi# dahati | tAqjagArtiqmArcCa#ti | yatra# daqrBA u#paqdIka#santatAqH syuH | tadudvA#sayEqd-vRuShTi#kAmasya | EqtA vA aqpAma#nUqjJAva#ryOq nAma# |

yad-daqrBAH | aqsau Kaluq vA A#diqtya iqtO vRuShTiqmudI#rayati | aqsAvEqvAsmA# AdiqtyO vRuShTiqnniya#cCati | tA ApOq niya#tAq dhanva#nA yanti ( ) || 99 (10)

(gOH paya# - uttaravEqdi - rA#satE - sthApayati - GaqrmO - ya#nti) (A10)

anuvAkam - 11

T.A.8.11.1

praqjApa#tiH samBriqyamA#NaH | saqmrATth samBRu#taH | GaqrmaH pravRu#ktaH | maqhAqvIqra udvA#sitaH | aqsau Kaluq vAvaiSha A#diqtyaH | yat pra#vaqrgya#H |

sa EqtAniq nAmA$nyakuruta | ya EqvaM ~MvEda# | viqdurE#naqnnAmnA$ | braqhmaqvAqdinO# vadanti | 100 (10)

T.A.8.11.2

yO vai vasI#yA(gm) sam~MyathAnAqmamu#paqcara#ti |

puNyA$rtiqM ~Mvai sa tasmai# kAmayatE | puNyA$rtimasmai kAmayantE | ya EqvaM ~MvEda# | tasmA#dEqvaM ~MviqdvAn | Gaqrma itiq divA&&ca#kShIta | saqmrADitiq nakta$m | EqtE vA Eqtasya# priqyE taqnuvau$ | EqtE a#sya priqyE nAma#nI | priqyayaiqvaina#m taqnuvA$ | 101 (10)

T.A.8.11.3

priqyENaq nAmnAq sama#rddhayati | kIqrtira#syaq pUrvA ga#cCati jaqnatA#mAyaqtaH | gAqyaqtrI dEqvEByO&pA$krAmat | tAndEqvAH pra#vaqrgyE#NaiqvAnuq vya#Bavann |

praqvaqrgyE#NApnuvann | yacca#turvi(gm)SatiqH kRutva#H pravaqrgya#m pravRuqNakti# | gAqyaqtrImEqva tadanuq viBa#vati | gAqyaqtrImA$pnOti | pUrvA$&syaq jana#M ~MyaqtaH kIqrtirga#cCati | vaiqSvaqdEqvaH sa(gm)sa#nnaH | 102 (10)

T.A.8.11.4

vasa#vaqH pravRu#ktaH | sOmO#&BikIqryamA#NaH | AqSviqnaH paya#syAnIqyamA#nE |

mAruqtaH kvathann# | pauqShNa uda#ntaH | sAqraqsvaqtO viqShyanda#mAnaH | maiqtraH SarO# gRuhItaH | tEjaq udya#tO vAqyuH | hriqyamA#NaH praqjApa#tiH |

hUqyamA#nOq vAgGuqtaH | 103 (10)

T.A.8.11.5

aqsau Kaluq vAvaiSha A#diqtyaH | yat pra#vaqrgya#H |

sa EqtAniq nAmA$nyakuruta | ya EqvaM ~MvEda# | viqdurE#naqnnAmnA$ | braqhmaqvAqdinO# vadanti |

yanmRuqnmayaq-mAhu#tiqnnAS~juqtE&tha# | kasmA#dEqShO$&S~jutaq iti# | vAgEqSha iti# brUyAt | vAqcyE#va vAca#m dadhAti | 104 (10)

T.A.8.11.6

tasmA#daS~jutE | praqjApa#tiqrvA EqSha dvA#daSaqdhA vihi#taH | yat pra#vaqrgya#H | yat prAga#vakAqSEBya#H | tEna# praqjA a#sRujata | aqvaqkAqSair-dE#vAsuqrAna#sRujata | yadUqrddhvama#vakAqSEBya#H | tEnAnna#masRujata | anna#m praqjApa#tiH | praqjApa#tiqrvAvaiShaH ( ) || 105 (10)

(vaqdaqntiq - taqnuvAq - sa(gm)sa#nnO - hUqyamA#nOq vAgGuqtO - da#dhA - tyEqShaH ) (A11)

anuvAkam - 12

T.A.8.12.1

saqviqtA BUqtvA pra#thaqmE&haqn pravRu#jyatE | tEnaq kAmA(gm)# Eti | yad-dviqtIyE&ha#n-pravRuqjyatE$ | aqgnir-BUqtvA dEqvAnE#ti | yat-tRuqtIyE&ha#n-pravRuqjyatE$ | vAqyur-BUqtvA prAqNAnE#ti | yacca#tuqrthE&ha#n-pravRuqjyatE$ | AqdiqtyO BUqtvA raqSmInE#ti | yat pa#~jcaqmE&ha#n-pravRuqjyatE$ | caqndramA# BUqtvA nakSha#trANyEti | 106 (10)

T.A.8.12.2

yath-ShaqShThE&ha#n-pravRuqjyatE$ | Ruqtur-BUqtvA sa#m~MvathsaqramE#ti | yath-sa#ptaqmE&ha#n-pravRuqjyatE$ | dhAqtA BUqtvA Sakva#rImEti | yada#ShTaqmE&ha#n-pravRuqjyatE$ | bRuhaqspati#r-BUqtvA gA#yaqtrImE#ti |

yan-na#vaqmE&ha#n-pravRuqjyatE$ | miqtrO BUqtvA triqvRuta# iqmAn ~MlOqkAnE#ti | yad-da#SaqmE&ha#n-pravRuqjyatE$ | varu#NO BUqtvA viqrAja#mEti | 107 (10)

T.A.8.12.3

yadE#kAdaqSE&ha#n-pravRuqjyatE$ | indrO# BUqtvA triqShTuBa#mEti | yad-dvA#daqSE&ha#n-pravRuqjyatE$ | sOmO# BUqtvA suqtyAmE#ti | yat-puqrastA#dupaqsadA$m pravRuqjyatE$ | tasmA#diqtaH parA#~gaqmUM ~MlOqkA(gg)stapa#nnEti | yaduqpari#ShTA-dupaqsadA$m pravRuqjyatE$ | tasmA#daqmutOq&rvA~giqmAM ~MlOqkA(gg)stapa#nnEti | ya EqvaM ~MvEda# |

aiva ta#pati ( ) || 108 (10)

(nakSha#trANyEti - viqrAja#mEti - tapati) (A12)

Prapaataka Korvai with starting Padams of 1 to 12 Anuvaakams :-

dEqvA vai saqtra(gm) - sA#viqtram - pari#SritEq - brahmaqn praca#riShyAmOq - &gniShTvAq - SirO$ grIqvA - dEqvasya# raSaqnAM - ~MviSvAq ASAq - dharmaq yA ta$ - praqjApa#ti(gm) Suqkram - praqjApa#tiH samBriqyamA#NaH -

saviqtA BUqtvA dvAda#Sa)

Korvai with starting Padams of 1, 11, 21 Series of Dasinis :-

(dEqvA vai saqtra(gm) - sa Ka#diqraH - pari#SritE - &BipUqrva - mathOq rakSha#sAqm - graiShmA#vEqvAsmaiq - brahmaq vai dEqvAnAq - maSvi#nA Gaqrmam pA#tam - prAqNO vai - vRuShAq hariqr - yO vai vasI#yA(gm) sam~MyathAnAqma

maqShTOtta#raSaqtam)

First and Last Padam in TA, 8th Prapaatakam :-

(dEqvA vai saqtra - maiva ta#pati)

|| hari#H Om ||

======================================