**Notes for Users of this document:**

1. Coding is more Phonetic in Baraha.
2. special care – Baraha coding uses ‘e’ and ‘o’ (in Sanskrit) for sound E and O. we have used capital letters as it matches with Unicode/general conventions in this document.
3. ~g is nasal of ka varga (gna)
4. ~j is nasal of cha varga (jya)
5. H is visargam
6. Vedic/Swara symbols – q anudAttam, # swaritam,   
   $ dheerga swaritam, & avagraha, ~M nasal symbol
7. ^^ symbol represents letters separately without joining them when conjunct consonants are formed.
8. ushmAn codes s, S, Sha (saraswati, Sankar, puShpam)
9. Confirm corrections given for TB 3.7-3.12 Sanskrit Books are incorporated.

Kindly notify any major errors or inadvertent deletions to   
mail id- **vedavms@gmail.com**

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.7 taittirIya brAhmaNE tRutiyAShTakE saptamaH prapAThakaH acCidraM kANDaM prAyaScittEna mantraiSca yaj~jacCidrapUraNAdacCidramucyatE

3.7.1 anuvAkaM 1 - darSapUrNamAsEShTiviShayANi kAni citprAyaScittAni

T.B.3.7.1.1

sarvAqnq. vA EqShO$&gnau kAmAqn pravE#Sayati |

yO$-&gnIna#nvAqdhAya# vraqtamuqpaiti# |

sa yadani#ShTvA prayAqyAt | akA#maprItA EnaqM kAmAq nAnuq prayA#yuH | aqtEqjA a#vIqrya#H syAt |

sa ju#huyAt | tuByaqM tA a#~ggirastama |

viSvA$H sukShiqtayaqH pRutha#k |

agnEq kAmA#ya yEmiraq iti# |

kAmA#nEqvAsmi#n dadhAti | 1 (10)

T.B.3.7.1.2

kAma#prItA EnaqM kAmAq anuqprayA$nti |

tEqjaqsvI vIqryA#vAn Bavati ||

santa#tiqrvA EqShA yaqj~jasya# |

yO$-&gnIna#nvAqdhAya# vraqtamuqpaiti# |

sa yaduqdvAya#ti | vicCi#tti-rEqvAsyaq sA ||

taM prA~jca#muqddhRutya# |

manaqsOpa#tiShThEta | manOq vai praqjApa#tiH |

prAqjAqpaqtyO yaqj~jaH | 2 (10)

T.B.3.7.1.3

mana#saiqva yaqj~ja(gm) santa#nOti | BUrityA#ha | BUqtO vai praqjApa#tiH | BUti#mEqvOpai#ti ||

vi vA EqSha i#ndriqyENa# vIqryE#NarddhyatE |

yasyA-hi#tAgnE-raqgnira#paqkShAya#ti | yAvaqcCamya#yA praqviddhyE$t |

yadiq tAva#dapaqkShAyE$t | ta(gm) saMBa#rEt |   
iqdaM taq Eka#M paqra u#taq Eka$M | 3 (10)

T.B.3.7.1.4

tRuqtIyE#naq jyOti#ShAq sam~Mvi#Sasva | saqm~MvESa#nastaqnuvaiq cAru#rEdhi |

priqyE dEqvAnA$M paraqmE jaqnitraq iti# | brahma#Naiqvainaq(gm)q saMBa#rati |

saiva tataqH prAya#ScittiH | yadi# parastaq-rAma#paqkShAyE$t | aqnuq praqyAyAva#syEt |

sO Eqva tataqH prAya#ScittiH ||

OSha#dhIqrvA Eqtasya# paqSUn payaqH pravi#Sati |

yasya# haqviShE# vaqthsA aqpAkRu#tAq dhaya#nti | 4 (10)

T.B.3.7.1.5

tAn. yadduqhyAt | yAqtayA$mnA haqviShA# yajEta | yanna duqhyAt | yaqj~jaqpaqru-raqntari#yAt | vAqyaqvyA$M ~MyavAqgUM nirva#pEt |

vAqyurvai paya#saH pradApayiqtA | sa EqvAsmaiq payaqH pradA#payati | payOq vA OSha#dhayaH |

payaqH paya#H |

paya#saiqvAsmaiq payO&va#rundhE | 5 (10)

T.B.3.7.1.6

athOtta#rasmai haqviShE# vaqthsAnaqpA ku#ryAt |

saiva tataqH prAya#ScittiH || aqnyaqtaqrAn. vA EqSha dEqvAn BA#gaqdhEyE#naq vya#rddhayati |

yE yaja#mAnasya sAqyaM gRuqhamAq-gacCa#nti |

yasya# sAyaM duqgdha(gm) haqvirArti#-mAqrcCati# |

indrA#ya vrIqhInniq-rupyO-pa#vasEt | payOq vA OSha#dhayaH | paya# EqvAraBya# gRuhIqtvO-pa#vasati | yatprAqtaH syAt | tacCRuqtaM ku#ryAt | 6 (10)

T.B.3.7.1.7

athEta#ra aiqndraH pu#rOqDASa#H syAt |

iqndriqyE EqvAsmai# saqmIcI# dadhAti |

payOq vA OSha#dhayaH | payaqH paya#H | paya#saiqvAsmaiq payO&va#rundhE |

athOtta#rasmai haqviShE# vaqthsAnaqpA ku#ryAt |

saiva tataqH prAya#ScittiH || uqBayAqnq. vA EqSha dEqvAn BA#gaqdhEyE#naq vya#rddhayati |

yE yaja#mAnasya sAqyaM ca# prAqtaSca# gRuqhamAq-gacCa#nti | yasyOqBaya(gm)# haqvirArtti#-mAqrcCati# | 7 (10)

T.B.3.7.1.8

aiqndraM pa~jca#SarAva-mOdaqnaM nirva#pEt |

aqgniM dEqvatA#nAM prathaqmaM ~Mya#jEt |

aqgnimu#KA Eqva dEqvatA$H prINAti |

aqgniM ~MvA anvaqnyA dEqvatA$H |

indraqmanvaqnyAH | tA EqvOBayI$H prINAti |

payOq vA OSha#dhayaH |

payaqH paya#H | paya#saiqvAsmaiq payO&va#rundhE |

athOtta#rasmai haqviShE# vaqthsAnaqpA ku#ryAt | 8 (10)

T.B.3.7.1.9

saiva tataqH prAya#ScittiH || aqrddhO vA Eqtasya# yaqj~jasya# mIyatE |

yasyaq vratyE&haqn patnya#nA-lamBuqkA Bava#ti | tAma#paqruddhya# yajEta |

sarvE#Naiqva yaqj~jEna# yajatE |

tAmiqShTvO-pa#hvayEta | amUqhama#smi |

sA tvaM | dyauraqhaM | pRuqthiqvI tvaM ( ) | sAmAqhaM | RuktvaM | tAvEhiq saMBa#vAva | saqha rEtO# dadhAvahai | puq(gm)qsE puqtrAyaq vEtta#vai |

rAqyaspOShA#ya suprajAqstvAya# suqvIryAqyEti# |

aqrddha EqvainAqmu-pa#hvayatE |

saiva tataqH prAya#ScittiH || 9 (18)

(daqdhAqtiq - yaqj~ja - u#taq EkaqM - dhaya#nti - rundhE - kuryA - dAqrCa - tyaqpAku#ryAt - pRuthiqvI tvamaqShTau ca#) (A1)

special kOrvai

(sarvAqnq. vi vai yadi# parastaqrAmOSha#dhIran yataqrAnuqBayA#naqrdhO vai )

3.7.2 anuvAkaM 2 -agnihOtrasAmnAyyasAdhAraNAni prAyaScittAni

T.B.3.7.2.1

yadviH Sha#NNEna juhuqyAt |

apra#jA apaqSuryaja#mAnaH syAt |

yadanA#yatanE niqnayE$t | aqnAqyaqtaqna-ssyA$t |

prAqjAqpaqtyayaqrcA va#lmIka-vaqpAyAqma-va#nayEt | prAqjAqpaqtyO vai vaqlmIka#H | yaqj~jaH praqjApa#tiH | praqjApa#tAvEqva yaqj~jaM prati#ShThApayati |

BUrityA#ha | BUqtO vai praqjApa#tiH | 10 (10)

T.B.3.7.2.2

BUti#mEqvOpai#ti | tat kRuqtvA | aqnyAM duqgdhvA puna#r. hOtaqvya$M | saiva tataqH prAya#ScittiH || yatkIqTA-va#pannEna juhuqyAt |

apra#jA apaqSu-ryaja#mAnaH syAt |

yadanA#yatanE niqnayE$t | aqnAqyaqtaqnaH syA$t |

maqddhyaqmEna# paqrNEna# dyAvA-pRuthiqvya#-yaqrcA&nta#H pariqdhi nina#yEt |

dyAvA#pRuthiqvyO-rEqvainaqt-prati#ShThApayati | 11 (10)

T.B.3.7.2.3

tatkRuqtvA | aqnyAM duqgdhvA puna#r. hOtaqvya$M | saiva tataqH prAya#ScittiH || yadava#vRuShTEna juhuqyAt | apa#rUpa-masyAqtma-~jjA#yEta |

kiqlAsO# vAq syAda#r.SaqsO vA$ | yat pratyEqyAt | yaqj~jaM ~MvicCi#ndyAt | sa ju#huyAt |

miqtrO janA$n kalpayati prajAqnann | 12 (10)

T.B.3.7.2.4

miqtrO dA#dhAra pRuthiqvImuqta dyAM | miqtraH kRuqShTIra-ni#miShAq &Bica#ShTE |

saqtyAya# haqvyaM GRuqtava#-jjuhOqtEti# | miqtrENaiqvaina#t kalpayati | tatkRuqtvA | aqnyAM duqgdhvA puna#r.hOtaqvya$M |

saiva tataqH prAya#ScittiH ||

yat pUrva#syAq-mAhu#tyA(gm) huqtAyAq-muttaqrA-&&hu#tiqH skandE$t |

dviqpAdBi#H paqSuBiq-ryaja#mAnOq vyRu##ddhyEta |

yadutta#rayAq &Biju#huqyAt | 13 (10)

T.B.3.7.2.5

catu#ShpAdBiH paqSuBiq-ryaja#mAnOq vyRu#ddhyEta |

yatraq vEttha# vanaspatE dEqvAnAqM guhyAq nAmA#ni |

tatra# haqvyAni# gAmaqyEti# vAnaspaqtya-yaqrcA saqmidha#-mAqdhAya# | tUqShNImEqva puna#-rjuhuyAt |

vanaqspati#naiqva yaqj~jasyArtAqM cAnA$rtAqM cAhu#tIq vidA#dhAra | tatkRuqtvA | aqnyAM duqgdhvA puna#r. hOtaqvya$M | saiva tataqH prAya#ScittiH ||

yatpuqrA pra#yAqjEByaqH prA~ga~ggA#raqH skandE$t |

aqddhvaqryavE# caq yaja#mAnAyaq cAka(gg)# syAt | 14 (10)

T.B.3.7.2.6

yad da#kShiqNA | braqhmaNE# caq yaja#mAnAyaq cAka(gg)# syAt | yat praqtyak |   
hOtrE# caq patni#yai caq yaja#mAnAyaq cAka(gg)# syAt |

yaduda~g# | aqgnIdhE# ca paqSuBya#Scaq yaja#mAnAyaq cAka(gg)# syAt | yada#BijuhuqyAt | ruqdrO$&sya paqSUn GAtu#kaH syAt |

yannABi# juhuqyAt | aSA$ntaqH prahri#yEta || 15 (10)

T.B.3.7.2.7

sruqvasyaq buddhnE#nABiq nida#ddhyAt |

mA ta#mOq mA yaqj~jasta#maqnmA yaja#mAna-stamat |

nama#stE astvAyaqtE | namO# rudra parAyaqtE |   
namOq yatra# niqShIda#si |

aqmuM mA hi(gm)#sIraqmuM mA hi(gm)#sIqritiq yEnaq skandE$t || taM praha#rEt |

saqhasra#SRu~ggO vRuShaqBO jAqtavE#dAH | stOma#pRuShThO GRuqtavA$n-thsuqpratI#kaH |

mA nO# hAsInmEtthiqtO (hAsIrmEtthiqtO) nEttvAq jahA#ma ( ) |

gOqpOqShaM nO# vIrapOqShaM ca# yaqcCEti# |

brahma#NaiqvainaqM praha#rati | saiva tataqH prAya#ScittiH || 16 (13)

(vai praqjApa#tiH - sthApayati - prajAqnan - naqBiju#huqyAth - syA$d - dhriyEtaq - jahA#maq triNi# ca) (A2)

special kOrvai

(yadviHSha#NNEna prAjApaqtyayAq yat kIqTA ma#ddhyaqmEnaq yadava#vRuShTEnaq yat pUrva#syAqM ~Myat puqrA pra#yAqjEByaq pra~g~ggA#rOq yad da#kShiqNA yat praqtyagyaduda~g~g#)

3.7.3 anuvAkaM 3 -muKyAgnyasaMBavE&nukalpAH hOmAdhArAH

T.B.3.7.3.1

vi vA EqSha i#ndriqyENa# vIqryE#NarddhyatE |

yasyA-hi#tAgnE-raqgni-rmaqthyamA#nOq na jAya#tE | yatrAqnyaM paSyE$t | tata# AqhRutya# hOtaqvya$M |

aqgnA-vEqvAsyA$-gnihOqtra(gm) huqtaM Ba#vati ||

yadyaqnyaM na viqndEt | aqjAyA(gm)# hOtaqvya$M | AqgnEqyI vA EqShA | yadaqjA | aqgnA-vEqvAsyA$-gnihOqtra(gm) huqtaM Ba#vati | 17 (10)

T.B.3.7.3.2

aqjasyaq tu nAS~jI#yAt | yadaqjasyA$-S~jIqyAt |

yAmEqvAgnA-vAhu#tiM juhuqyAt | tAma#dyAt | tasmA#daqjasyaq nASya$M || yadyaqjAM na viqndEt | brAqhmaqNasyaq dakShi#NEq hastE# hOtaqvya$M |

EqSha vA aqgni rvai$SvAnaqraH | yadbrA$hmaqNaH |

aqgnA-vEqvAsyA$-gnihOqtra(gm) huqtaM Ba#vati | 18 (10)

T.B.3.7.3.3

brAqhmaqNaM tu va#saqtyai# nApa#rundhyAt | yadbrA$hmaqNaM ~Mva#saqtyA a#paruqndhyAt |

yasmi#nnEq-vAgnAvAhu#tiM juhuqyAt | taM BA#gaqdhEyE#naq vya#rddhayEt |

tasmA$d brAhmaqNO va#saqtyai# nApaqruddhya#H || yadi# brAhmaqNaM na viqndEt |

daqrBaqstaqbEM hO#taqvya$M |

aqgniqvAn. vai da#rBastaqbaMH |

aqgnAvEq-vAsyA$-gnihOqtra(gm) huqtaM Ba#vati |

daqrBA(gg)stu nAddhyA#sIta | 19 (10)

T.B.3.7.3.4

yaddaqrBAnaqddhyAsI#ta | yAmEqvAgnA-vAhu#tiM juhuqyAt | tAmaddhyA#sIta |

tasmA$d daqrBA nAddhyA#sitaqvyA$H ||

yadi# daqrBAnna viqndEt | aqPsu hO#taqvya$M |

ApOq vai sarvA# dEqvatA$H |

dEqvatA$svEq vAsyA$-gnihOqtra(gm) huqtaM Ba#vati |

Apaqstu na pari#cakShIta | yadApa#H pariqcakShI#ta | 20 (10)

T.B.3.7.3.5

yA mEqvAPsvAhu#tiM juhuqyAt | tAM pari#cakShIta |

tasmAqdApOq na pa#riqcakShyA$H ||

mEddhyA# caq vA EqtasyA#mEqddhyA ca# taqnuvauq sa(gm)sRu#jyEtE | yasyA-hi#tAgnE-raqnyairaqgniBi#-raqgnaya#H sa(gm)sRuqjyantE$ | aqgnayEq vivi#cayE purOqDASa#-maqShTAka#pAlaqM nirva#pEt |

mEddhyA$M caiqvAsyA#-mEqddhyAM ca# taqnuvauq vyAva#rtayati || aqgnayE$ vraqtapa#tayE purOqDASa#-maqShTAka#pAlaqM nirva#pEt | aqgnimEqva vraqtapa#tiq(gg)q svEna# BAgaqdhEyEq-nOpa#dhAvati |

sa Eqvaina#M ~MvraqtamA-la#BaMyati || 21 (10)

T.B.3.7.3.6

garBaq(gg)q srava#ntamagaqdama#kaH | aqgni-rindraq-stvaShTAq bRuhaqspati#H | pRuqthiqvyA-mava#cuScO-taiqtat | nABi-prApnO#tiq nir.Ru#tiM parAqcaiH ||

rEtOq vA EqtadvAji#naq-mAhi#tAgnEH | yada#gnihOqtraM | tadyathsravE$t |

rEtO$&syaq vAji#na(gg) sravEt | garBaq(gg)q srava#ntama-gaqdama#kaq-rityA#ha |

rEta# EqvAsmiqn vAji#naM dadhAti || 22 (10)

T.B.3.7.3.7

aqgnirityA#ha | aqgnirvai rE#tOqdhAH | rEta# Eqva tadda#dhAti | indraq ityA#ha | iqndriqya-mEqvAsmi#n-dadhAti | tvaShTEtyA#ha | tvaShTAq vai pa#SUqnAM mi#thuqnAnA(gm)# rUpaqkRut | rUqpamaqva paqSuShu# dadhAti | bRuhaqspatiqrityA#ha |

brahmaq vai dEqvAnAqM bRuhaqspati#H ( ) | brahma#NaiqvAsmai$ praqjAH praja#nayati ||

pRuqthiqvyA-mava#cuScOtaiqta-dityA#ha |

aqsyA-mEqvainaqt prati#ShThApayati ||

nABi prApnO#tiq nir.Ru#tiM parAqcairityA#ha |

rakSha#sAqmapa#hatyai || 23 (15)

(aqjA&gnAvEqvAsyA$gnihOqtra(gm) huqtaM Ba#vati - Bava - tyAsIta - pariqcakShI#ta - lamBayati - dadhAti - dEqvAnAqM bRuhaqspatiqH pa~jca# ca) (A3)

special kOrvai

(vi vai yad yaqnyamaqjAyA$M brAhmaqNasya# darBastaqmbE$&Psu hO#taqvya$m)

3.7.4 anuvAkaM 4 -aiShTikayAjamAnamantrAH

T.B.3.7.4.1

yAH puqrastA$t praqsrava#nti | uqpari#ShTAth saqrvata#Scaq yAH | tABI# raqSmipa#vitrABiH | SraqddhAM ~Myaqj~jamAra#BE || dEvA# gAtuvidaH |

gAqtuM ~Myaqj~jAya# vindata | mana#saqspati#nA dEqvEna# | vAtA$d-yaqj~jaH prayu#jyatAM || tRuqtIya#syai diqvaH | gAqyaqtriqyA sOmaq ABRu#taH | 24 (10)

T.B.3.7.4.2

sOqmaqpIqthAyaq saMna#yituM | vaka#laq-manta#raqmAda#dE || ApO# dEvIH SuqddhAH stha# | iqmA pAtrA#Ni Sundhata | uqpAqtaq~gkyA#ya dEqvAnA$M | paqrNaqvaqlkamuqta Su#ndhata ||

payO# gRuqhEShuq payO# aGniqyAsu# |

payO# vaqthsEShuq payaq indrA#ya haqviShE$ dhriyasva | gAqyaqtrI pa#rNavaqlkEna# | payaH sOma#M karOtviqmaM || 25 (10)

T.B.3.7.4.3

aqgniM gRu#hNAmi suqrathaqM ~MyO ma#yOq BUH |

ya uqdyanta#mAq rOha#tiq sUryaqmahnE$ |

AqdiqtyaM jyOti#ShAqM jyOti#ruttaqmaM |

SvO yaqj~jAya# ramatAM dEqvatA$ByaH ||

vasU$n ruqdrAnA#diqtyAn | indrE#Na saqha dEqvatA$H | tAH pUrvaqH pari#gRuhNAmi | sva Aqyata#nE manIqShayA$ || iqmAmUrja#M pa~jcadaqSIM ~MyE pravi#ShTAH | tAndEqvAn pari#gRuhNAmiq pUrva#H | 26 (10)

T.B.3.7.4.4

aqgnir. ha#vyaqvADiqha tAnAva#hatu | pauqrNaqmAqsa(gm) haqviriqdamE#ShAqM mayi# |

AqmAqvAqsya(gm)# haqviriqdamE#ShAqM mayi# || aqntaqrA&gnI paqSava#H | dEqvaqsaq(gm)q sadaqmAga#mann | tAn pUrvaqH pari#gRuhNAmi |

sva Aqyata#nE manIqShayA$ || iqha praqjA viqSvarU#pA ramantAM | aqgniM gRuqhapa#timaqBi saqm~MvasA#nAH | tAH pUrvaqH pari#gRuhNAmi | 27 (10)

T.B.3.7.4.5

sva Aqyata#nE manIqShayA$ ||

iqha paqSavO# viqSvarU#pA ramantAM |

aqgniM gRuqhapa#timaqBi saqm~MvasA#nAH |

tAn pUrvaqH pari#gRuhNAmi | sva Aqyata#nE manIqShayA$ || aqyaM pi#tRuqNAmaqgniH |

avA$DDhaqvyA piqtRuByaq A | taM pUrvaqH pari#gRuhNAmi | avi#ShaM naH piqtuM ka#rat || aja#sraqM tvA(gm) sa#BApAqlAH | 28 (10)

T.B.3.7.4.6

viqjaqyaBA#gaq(gm)q sami#ndhatAM | agnE# dIqdAya# mE saBya | viji#tyai Saqrada#H SaqtaM || anna#mAvasaqthIya$M | aqBiha#rANi Saqrada#H SaqtaM | AqvaqsaqthE SriyaqM mantra$M | ahi#rbuqddhniyOq niya#cCatu || iqdamaqha-maqgni jyE$ShThEByaH | vasu#ByO yaqj~jaM prabra#vImi |

iqdamaqha-mindra# jyEShThEByaH | 29 (10)

T.B.3.7.4.7

ruqdrEByO# yaqj~jaM prabra#vImi | iqdamaqhaM ~Mvaru#Na-jyEShThEByaH | AqdiqtyEByO# yaqj~jaM prabra#vImi || paya#svatIq-rOSha#dhayaH |

paya#svadvIqrudhAqM paya#H | aqpAM paya#sOq yatpaya#H | tEnaq mAmi#ndraq sa(gm)sRu#ja ||

agnE$ vratapatE vraqtaM ca#riShyAmi |

tacCa#kEyaqM tanmE# rAddhyatAM |

vAyO$ vratapataq Adi#tya vratapatE | 30 (10)

T.B.3.7.4.8

vraqtAnA$M ~MvratapatE vraqtaM ca#riShyAmi | tacCa#kEyaqM tanmE# rAddhyatAM ||

iqmAM prAcIqmudI#cIM | iShaqmUrja#maqBi sa(gg)skRu#tAM | baqhuqpaqrNAmaSu#ShkAgrAM |

harA#mi paSuqpAmaqhaM || yatkRuShNO# rUqpaM kRuqtvA | prAvi#SaqstvaM ~MvanaqspatIn# |

tataqstvAmE#kavi(gm)SatiqdhA | saMBa#rAmi susaqMBRutA$ || 31 (10)

T.B.3.7.4.9

trIn pa#riqdhI(gg)stiqsraH saqmidha#H | yaqj~jAyu#ranusaMcaqrAn |

uqpaqvEqShaM mEkSha#NaqM dhRuShTi$M | saMBa#rAmi susaqBRuMtA$ || yA jAqtA OSha#dhayaH | dEqvEBya# striyuqgaM puqrA | tAsAqM parva# rAddhyAsaM | paqriqstaqra-mAqharann# ||

aqpAM mEddhya#M ~Myaqj~jiya$M |

sadE#va(gm) Siqvama#stu mE | 32 (10)

T.B.3.7.4.10

AqcCEqttA vOq mA ri#ShaM | jIvA#ni Saqrada#H SaqtaM || apa#rimitAnAqM pari#mitAH | saMna#hyE sukRuqtAyaqkaM | EnOq mA nigA$M kataqmaccaq nAhaM | puna#ruqtthAya# bahuqlA Ba#vantu || saqkRuqdAqcCiqnnaM baqrq.hirUrNA#mRudu |

syOqnaM piqtRuBya#stvA BarAmyaqhaM | aqsmin thsI#dantu mE piqtara#H sOqmyAH |

piqtAqmaqhAH prapi#tAmahAScAnuqgaiH saqha || 33 (10)

T.B.3.7.4.11

triqvRut pa#lAqSE daqrBaH | iyA$n prAdEqSa sa#miMtaH | yaqj~jE paqvitraqM pOtRu#tamaM | payO# haqvyaM ka#rOtu mE || iqmau prA#NApAqnau |

yaqj~jasyA~ggA#ni sarvaqSaH | AqpyAqyaya#ntauq saMca#ratAM | paqvitrE# havyaqSOdha#nE ||

paqvitrE$ sthO vaiShNaqvI | vAqyurvAqM mana#sA punAtu || 34 (10)

T.B.3.7.4.12

aqyaM prAqNaScA#pAqnaSca# | yaja#mAnaq-mapi#gacCatAM | yaqj~jE hyaBU#tAqM pOtA#rau |

paqvitrE# havyaqSOdha#nE || tvayAq vEdi#M ~MvividuH pRuthiqvIM | tvayA# yaqj~jO jA#yatE viSvaqdAni#H | acCi#draM ~Myaqj~jamanvE#Shi viqdvAn |

tvayAq hOtAq santa#nOtyarddhamAqsAn || traqyaqstriq(gm)qSO#&siq tantU#nAM |

paqvitrE#Na saqhAga#hi | 35 (10)

T.B.3.7.4.13

SiqvEya(gm) rajju#raBiqdhAnI$ | aqGniqyA-mupa#sEvatAM || apra#sra(gm)sAya yaqj~jasya# |

uqKE upa#dadhAmyaqhaM | paqSuBiqH saMnI#taM biBRutAM | indrA#ya SRuqtaM dadhi# ||

uqpaqvEqShO#&si yaqj~jAya# | tvAM pa#rivEqSha-ma#dhArayann | indrA#ya haqviH kRuqNvanta#H |

SiqvaH SaqgmO Ba#vAsi naH || 36 (10)

T.B.3.7.4.14

amRu#nmayaM dEvapAqtraM | yaqj~jasyAyu#Shiq prayu#jyatAM | tiqraqH paqviqtramati#nItAH |

ApO# dhArayaq mA&ti#guH || dEqvEna# saviqtrOtpU#tAH | vasOqH sUrya#sya raqSmiBi#H | gAM dO#hapaviqtrE rajju$M | sarvAq pAtrA#Ni Sundhata || EqtA Aca#rantiq madhu#maqdduhA#nAH |

praqjAva#tI-ryaqSasO# viqSvarU#pAH| 37 (10)

T.B.3.7.4.15

baqhvI rBava#ntIqrupaq jAya#mAnAH | iqha vaq indrO# ramayatu gAvaH || pUqShA stha# || aqyaqkShmA va#H praqjayAq sa(gm)sRu#jAmi |

rAqyaspOShE#Na bahuqlA Bava#ntIH | UrjaqM payaqH pinva#mAnA GRuqtaM ca# |

jIqvO jIva#ntIqrupa# vaH sadEyaM || dyauScEqmaM ~Myaqj~jaM pRu#thiqvI caq saMdu#hAtAM |

dhAqtA sOmE#na saqha vAtE#na vAqyuH | yaja#mAnAyaq dravi#NaM dadhAtu || 38 (10)

T.B.3.7.4.16

uthsa#M duhanti kaqlaSaqM catu#rbilaM | iDA$M dEqvIM madhu#matI(gm) suvaqrvida$M |

tadi#ndrAqgnI ji#nvata(gm) sUqnRutA#vat | tad-yaja#mAna-mamRutaqtvE da#dhAtu ||

kAma#dhukShaqH praNO$ brUhi | indrA#ya haqviri#ndriqyaM || aqmUM ~MyasyA$M dEqvAnA$M |

maqnuqShyA#NAqM payO# hiqtaM || baqhu duqgdhIndrA#ya dEqvEBya#H |

haqvya-mApyA#yatAqM puna#H | 39 (10)

T.B.3.7.4.17

vaqthsEByO# manuqShyE$ByaH | puqnaqrdOqhAya# kalpatAM || yaqj~jasyaq santa#tirasi |

yaqj~jasya# tvAq santa#tiqmanuqsanta#nOmi || ada#stamasiq viShNa#vE tvA |

yaqj~jAyApi# dadhAmyaqhaM | aqdBirari#ktEnaq pAtrE#Na | yAH pUqtAH pa#riqSEra#tE ||

aqyaM payaqH sOma#M kRuqtvA | svAM ~MyOniq-mapi#gacCatu | 40 (10)

T.B.3.7.4.18

paqrNaqvaqlkaH paqvitra$M | sauqmyaH sOmAqddhi nirmi#taH || iqmau paqrNaM ca# daqrBaM ca# |

dEqvAnA(gm)# havyaqSOdha#nau | prAqtaqrvEqShAya# gOpAya | viShNO# haqvya(gm) hi rakSha#si ||

uqBAvaqgnI u#pastRuNaqtE | dEqvatAq upa#vasantu mE | aqhaM grAqmyA-nupa#vasAmi |

mahyaqM gOpa#tayE paqSUn ( ) || 41 (10)

[ABRu#ta - iqmaM - gRu#hNAmiq pUrvaq - stAH purvaqH pari#gRuhNAmi - saBApAqlA - indra#jyEShThEByaq-Adi#tya vratapatE-susaqBruMtA# - mE - saqha - pu#nAtu - gahi - nO - viqSvarU#pA - dadhAtuq - puna#r - gacCatu - paqSun ( ) ] (A4)

special kOrvai

yAH puqrastA#diqmAmUrja#miqha praqjA iqha paqSavOq&yaM pi#tRuqNAmaqgniH

3.7.5 anuvAkaM 5 -aiShTikayAjamAnamantrAH

T.B.3.7.5.1

dEvA# dEqvEShuq parA$kramaddhvaM | pratha#mA dviqtIyE#Shu | dvitI#yA-stRuqtIyE#Shu |

trirE#kAdaSA iqha mA#&vata | iqda(gm) Sa#kEyaqM ~MyadiqdaM kaqrOmi# |

AqtmA ka#rOtvAqtmanE$ | iqdaM ka#riShyE BEShaqjaM | iqdaM mE# viSvaBEShajA |

aSvi#nAq prAva#taM ~MyuqvaM || iqdamaqha(gm) sEnA#yA aqBItva#ryai | 42 (10)

T.B.3.7.5.2

muKaqmapO#hAmi || sUrya#jyOtiq rviBA#hi | maqhaqta i#ndriqyAya# || ApyA#yatAM GRuqtayO#niH | aqgnir. haqvyA-&nu#manyatAM |

Kama#~gkShvaq tvaca#ma~gkShva | suqrUqpaM tvA# vasuqvida$M | paqSUqnAM tEja#sA |

aqgnayEq juShTa#-maqBiGA#rayAmi || syOqnaM tEq sada#naM karOmi | 43 (10)

T.B.3.7.5.3

GRuqtasyaq dhAra#yA suqSEva#M kalpayAmi ||

tasmi$n-thsIdAqmRutEq prati#tiShTha |

vrIqhIqNAM mE#dha sumanaqsyamA#naH ||

AqrdraH pra#thasnuqr Buva#nasya gOqpAH |

SRuqta uthsnA#ti janiqtA ma#tIqnAM ||

yasta# AqtmA paqSuShuq pravi#ShTaH |

dEqvAnA$M ~MviqShThAmanuq yO vi#taqsthE |

AqtmaqnvAn thsO#ma GRuqtavAqnaq. hi BUqtvA |

dEqvAn ga#cCaq suva#rvindaq yaja#mAnAyaq mahya$M || irAq BUti#H pRuthiqvyai rasOq mOtkra#mIt || 44 (10)

T.B.3.7.5.4

dEvA$H pitaraqH pita#rO dEvAH | yO#&hama#smiq sa san. ya#jE | yasyA$smiq na tamaqntarE#mi | svaM ma# iqShTa(gg) svaM daqttaM | svaM pUqrta(gg) sva(gg) SrAqntaM | sva(gm) huqtaM | tasya# mEq&gni-ru#padraqShTA | vAqyuru#paSrOqtA |

AqdiqtyO#-&nuKyAqtA | dyauH piqtA | 45 (10)

T.B.3.7.5.5

pRuqthiqvI mAqtA | praqjApa#tiq rbandhu#H |

ya EqvAsmiq sa san. ya#jE || mA BErmA sam~Mvi#kthAq mA tvA# hi(gm)siShaM | mA tEq tEjO-&pa#kramIt |

Baqraqtamuddha#rEq manu#Shi~jca | aqvaqdAnA#ni tE praqtyava#dAsyAmi |

nama#stE astuq mA mA# hi(gm)sIH || yada#vaqdAnA#ni tE&vaqdyann | vilOqmAkA#r.ShamAqtmana#H | 46 (10)

T.B.3.7.5.6

AjyE#naq pratya#najmyEnat | tattaq ApyA#yatAqM puna#H || ajyA#yO yavamAqtrAt |

AqvyAqdhAt kRu#tyatAmiqdaM | mA rU#rupAma yaqj~jasya# | Suqddha(gg) svi#ShTamiqda(gm) haqviH || manu#nA dRuqShTAM GRuqtapa#dIM | miqtrAvaru#NasamIritAM | daqkShiqNAqrddhAdasa#BiMndann | ava#dyA-myEkaqtO mu#KAM || 47 (10)

T.B.3.7.5.7

iDE# BAqgaM ju#Shasva naH | jinvaq gA jinvArva#taH | tasyA$stE BakShiqvANa#H syAma | saqrvAtmA#naH saqrvaga#NAH || braddhnaq pinva#sva |

dada#tO mEq mA kShA#yi | kuqrvaqtO mEq mOpa#dasat | diqSAM klRupti#rasi | diSO# mE kalpantAM | kalpa#ntAM mEq diSa#H | 48 (10)

T.B.3.7.5.8

daivI$Scaq mAnu#ShISca | aqhOqrAqtrE mE# kalpEtAM | aqrddhaqmAqsA mE# kalpantAM | mAsA# mE kalpantAM | RuqtavO# mE kalpantAM | saqm~MvaqthsaqrO mE# kalpatAM |

klRupti#rasiq kalpa#tAM mE ||

ASA#nAM tvA&&SApAqlEBya#H |

caqturByO# aqmRutE$ByaH |

iqdaM BUqtasyA-ddhya#kShEByaH | 49 (10)

T.B.3.7.5.9

viqdhEma# haqviShA# vaqyaM | Baja#tAM BAqgI BAqgaM | mA&BAqgO-&Ba#kta |

nira#BAqgaM Ba#jAmaH | aqpaspi#nva | OSha#dhIrjinva | dviqpAtpA#hi | catu#ShpAdava | diqvO vRuShTiqmEra#ya | brAqhmaqNAnA#-miqda(gm) haqviH | 50 (10)

T.B.3.7.5.10

sOqmyAnA(gm)# sOmapIqthinA$M | nirBaqktO brA$hmaNaH | nEhA-brA$hmaNasyAsti ||

sama#~gktAM baqraq.hir. haqviShA# GRuqtEna# | samA#diqtyai rvasu#BiqH saM maqrudBi#H |

samindrE#Naq viSvE#Bi rdEqvEBi#ra~gktAM |

diqvyaM naBO# gacCatuq yath svAhA$ ||

iqndrAqNI vA# vidhaqvA BU#yAsaM | adi#tiriva supuqtrA |

aqsthUqri tvA# gAr.hapatya | 51 (10)

T.B.3.7.5.11

upaqniSha#dE suprajAqstvAya# ||

saM patnIq patyA# sukRuqtEna# gacCatAM |

yaqj~jasya# yuqktau dhuryA#vaBUtAM |

saqjAqMnAqnau vija#hatAq-marA#tIH |

diqvi jyOti#raqja-raqmAra#BEtAM ||

daSa# tE taqnuvO# yaj~ja yaqj~jiyA$H |

tAH prI#NAtuq yaja#mAnO GRuqtEna# | nAqriqShThayO$H praqSiShaqmIDa#mAnaH |

dEqvAnAqM daivyE&piq yaja#mAnOq-&mRutO#-&BUt ||

yaM ~MvA$M dEqvA a#kalpayann | 52 (10)

T.B.3.7.5.12

UqrjO BAqga(gm) Sa#takratU | EqtadvAqM tEna# prINAni | tEna# tRupyatama(gm)hahau || aqhaM dEqvAnA(gm)# suqkRutA#masmi lOqkE |

mamEqdamiqShTaM na mithu# rBavAti | aqhaM nA#riqShThA-vanu#yajAmi viqdvAn |

yadA$ByAq-mindrOq ada#dhA-dBAgaqdhEya$M || adA#rasRudBavata dEva sOma |

aqsmin. yaqj~jE ma#rutO mRuDatA naH |

mA nO# vidadaqBi BAqmO aSa#stiH | 53 (10)

T.B.3.7.5.13

mA nO# vidad-vaqjanAq dvEShyAq yA ||

RuqShaqBaM ~MvAqjina#M ~MvaqyaM |

pUqrNamA#saM ~MyajAmahE | sa nO# dOhatA(gm) suqvIrya$M | rAqyaspOSha(gm)# sahaqsriNa$M | prAqNAya# suqrAdha#sE | pUqrNamA#sAyaq svAhA$ ||

aqmAqvAqsyA# suqBagA# suqSEvA$ | dhEqnuri#vaq BUya# AqpyAya#mAnA | sA nO# dOhatA(gm) suqvIrya$M ( ) | rAqyaspOSha(gm)# sahaqsriNa$M |

aqpAqnAya# suqrAdha#sE | aqmAqvAqsyA#yaiq svAhA$ || aqBistRu#NIhiq pari#dhEhiq vEdi$M |

jAqmiM mA hi(gm)#sIramuqyA SayA#nA |

hOqtRuqShada#nAq hari#tAH suqvarNA$H | niqShkA iqmE yaja#mAnasya braqddhnE || 54 (17)

(aqBItva#ryai - karOmi - kramIt - piqtA - &&tmana# - EkaqtOmu#KAM - mEq diSO - &dhya#kShEByO - haqvir - gA#r.hapatyA - kalpayaq - nnaSa#stiqH - sA nO# dOhatA(gm) suqvIrya(gm)# saqpta ca#) (A5)

3.7.6 anuvAkaM 6 -aiShTikayAjamAnamantrAH

T.B.3.7.6.1

pari#stRuNItaq pari#dhattAqgniM | pari#hitOq-&gni ryaja#mAnaM Bunaktu | aqpA(gm) rasaq OSha#dhInA(gm) suqvarNa#H | niqShkA iqmE yaja#mAnasya santu kAmaqduGA$H | aqmutrAqmuShmi#n ~MlOqkE ||

BUpa#tEq Buva#napatE | maqhaqtO BUqtasya# patE | braqhmANa#M tvA vRuNImahE ||

aqhaM BUpa#tiraqhaM Buva#napatiH |

aqhaM ma#haqtO BUqtasyaq pati#H | 55 (10)

T.B.3.7.6.2

dEqvEna# saviqtrA prasU#taq Artvi#jyaM kariShyAmi | dEva# savitarEqtaM tvA# vRuNatE |

bRuhaqspatiqM daivya#M braqhmANa$M | tadaqhaM mana#sEq prabra#vImi | manO# gAyatriqyai |

gAqyaqtrI triqShTuBE$ | triqShTub jaga#tyai | jaga#tyanuqShTuBE$ | aqnuqShTuk paq~gktyai | paq~gktiH praqjApa#tayE | 56 (10)

T.B.3.7.6.3

praqjApa#tiq rviSvE$ByO dEqvEBya#H | viSvE# dEqvA bRuhaqspata#yE | bRuhaqspatiqr brahma#NE |

brahmaq BUrBuvaqH suva#H | bRuhaqspati# rdEqvAnA$M braqhmA | aqhaM ma#nuqShyA#NAM | bRuha#spatE yaqj~jaM gO#pAya || iqdaM tasmai# haqrmyaM ka#rOmi | yO vO# dEvAqScara#ti brahmaqcarya$M | mEqdhAqvI diqkShu mana#sA tapaqsvI | 57 (10)

T.B.3.7.6.4

aqntardUqtaSca#ratiq mAnu#ShIShu ||

catu#H SiKaNDA yuvaqtiH suqpESA$H |

GRuqtapra#tIkAq Buva#nasyaq maddhyE$ | maqrmRuqjyamA#nA mahaqtE sauBa#gAya |

mahya#M dhukShvaq yaja#mAnAyaq kAmAn# ||

BUmi# rBUqtvA ma#hiqmAna#M pupOSha |

tatO# dEqvI va#rddhayatEq payA(gm)#si |

yaqj~jiyA# yaqj~jaM ~Mvicaqyantiq SaMca# |

OSha#dhIqrApa# iqha Sakva#rISca ||

yO mA# hRuqdA mana#sAq yaSca# vAqcA | 58 (10)

T.B.3.7.6.5

yO brahma#NAq karma#NAq dvEShTi# dEvAH |

yaH SruqtEnaq hRuda#yEnEShNaqtA ca# |

tasyE$ndraq vajrE#Naq Sira#SCinadmi ||

UrNA#mRuduq pratha#mAna(gg) syOqnaM |

dEqvEByOq juShTaq(gm)q sada#nAya baqrq.hiH | suqvaqrgE lOqkE yaja#mAnaq(gm)q hi dhEqhi |

mAM nAka#sya pRuqShThE pa#raqmE vyO#mann || catu#H SiKaNDA yuvaqtiH suqpESA$H |

GRuqtapra#tIkA vaqyunA#ni vastE |

sA stIqryamA#NA mahaqtE sauBa#gAya | 59 (10)

T.B.3.7.6.6

sA mE# dhukShvaq yaja#mAnAyaq kAmAn# |

SiqvA ca# mE SaqgmA cai#dhi |

syOqnA ca# mE suqShadA# caidhi |

Urja#svatI ca mEq paya#svatI caidhi |

iShaqmUrja#M mE pinvasva | brahmaq tEjO# mE pinvasva | kShaqtramOjO# mE pinvasva |

viSaqM puShTi#M mE pinvasva |

Ayu#raqnnAdya#M mE pinvasva |

praqjAM paqSUn mE# pinvasva || 60 (10)

T.B.3.7.6.7

aqsmin. yaqj~ja upaq BUyaq innu mE$ |

avi#kShOBAya pariqdhInda#dhAmi |

dhaqrtA dhaqruNOq dharI#yAn |

aqgni rdvEShA(gm)#siq niriqtO nu#dAtai ||

vicCi#nadmiq vidhRu#tIByA(gm) saqpatnAn# |

jAqtAn BrAtRu#vyAqnaq. yE ca# janiqShyamA#NAH |

viqSO yaqntrAByAqM ~Mvidha#mAmyEnAn | aqha(gg)svAnA#-muttaqmO#&sAni dEvAH |

viqSO yaqntrE nuqdamA#nEq arA#tiM | viSva#M pAqpmAnaqmama#tiM durmarAqyuM || 61 (10)

T.B.3.7.6.8

sIda#ntI dEqvI su#kRuqtasya# lOqkE |

dhRutI$ sthOq vidhRu#tIq svadhRu#tI |

prAqNAnmayi# dhArayataM | praqjAM mayi# dhArayataM | paqSUnmayi# dhArayataM ||

aqyaM pra#staqra uqBaya#sya dhaqrtA |

dhaqrtA pra#yAqjAnA#-muqtAnU#yAqjAnA$M |

sa dA#dhAra saqmidhO# viqSvarU#pAH |

tasmiqnth srucOq addhyAsA#dayAmi ||

ArO#ha paqthO ju#hu dEvaqyAnAn# | 62 (10)

T.B.3.7.6.9

yatrar.Sha#yaH prathamaqjA yE pu#rAqNAH | hira#NyapakShA&jiqrA saMBRu#tA~ggA |

vahA#si mA suqkRutAqM ~Myatra# lOqkAH ||

avAqhaM bA#dha upaqBRutA# saqpatnAn# |

jAqtAn BrAtRu#vyAqnq. yE ca# janiqShyamA#NAH | dOhai# yaqj~ja(gm) suqduGA#miva dhEqnuM |

aqhamutta#rO BUyAsaM | adha#rEq mathsaqpatnA$H ||

yO mA# vAqcA mana#sA durmarAqyuH |

hRuqdA-&rA#tIqyA-da#BiqdAsa#-dagnE | 63 (10)

T.B.3.7.6.10

iqdama#sya ciqttamadha#raM dhruqvAyA$H | aqhamutta#rO BUyAsaM | adha#rEq mathsaqpatnA$H ||

RuqShaqBO#&si SAkvaqraH | GRuqtAcI#nA(gm) sUqnuH | priqyENaq nAmnA$ priqyE sada#si sIda ||

syOqnO mE# sIda suqShada#H pRuthiqvyAM |

pratha#yi praqjayA# paqSuBi#H suvaqrgE lOqkE |

diqvi sI#da pRuthiqvyA-maqntari#kShE |

aqhamutta#rO BUyAsaM | 64 (10)

T.B.3.7.6.11

adha#rEq mathsaqpatnA$H ||

iqya(gg) sthAqlI GRuqtasya# pUqrNA |

acCi#nnapayAH SaqtadhA#raq uthsa#H |

mAqruqtEnaq Sarma#NAq daivyE#na ||

yaqj~jO#&si saqrvata#H SriqtaH | saqrvatOq mAM BUqtaM Ba#viqShya-cCra#yatAM | SaqtaM mE# santvAqSiSha#H | saqhasra#M mE santu sUqnRutA$H | irA#vatIH paSuqmatI$H | praqjApa#tirasi saqrvata#H SriqtaH | 65 (10)

T.B.3.7.6.12

saqrvatOq mAM BUqtaM Ba#viqShya-cCra#yatAM | SaqtaM mE# santvAqSiSha#H |

saqhasra#M mE santu sUqnRutA$H | irA#vatIH paSuqmatI$H || iqdami#ndriqya-maqmRuta#M ~MvIqrya$M | aqnEnEndrA#ya paqSavO#-&cikithsann |

tEna# dEvA avaqtOpaq mAM | iqhEShaqmUrjaqM ~MyaSaqH sahaq Oja#H sanEyaM | SRuqtaM mayi# SrayatAM || yat pRu#thiqvI-maca#raqttat-pravi#ShTaM | 66 (10)

T.B.3.7.6.13

yEnAsi#~jcaqd balaqmindrE$ praqjApa#tiH |

iqdaM tacCuqkraM madhu# vAqjinI#vat |

yEnOq-pari#ShTAqdadhi#nOn-mahEqndraM |

dadhiq mAM dhi#nOtu ||

aqyaM ~MvEqdaH pRu#thiqvI-manva#vindat |

guhA# saqtIM gaha#nEq gahva#rEShu |

sa vi#ndatuq yaja#mAnAya lOqkaM |

acCi#draM ~Myaqj~jaM BUri#karmA karOtu ||

aqyaM ~Myaqj~jaH sama#sadaddhaqviShmAn# |

RuqcA sAmnAq yaju#ShA dEqvatA#BiH | 67 (10)

T.B.3.7.6.14

tEna# lOqkAnth sUrya#vatO jayEma |

indra#sya saqKya-ma#mRutaqtva-ma#SyAM ||

yO naqH kanI#ya iqha kAqmayA#tai |

aqsmin. yaqj~jE yaja#mAnAyaq mahya$M |

apaq tami#ndrAqgnI Buva#nAnnudEtAM |

aqhaM praqjAM ~MvIqrava#tIM ~MvidEya ||

agnE# vAjajit | vAja#M tvA sariqShyanta$M |

vAja#M jEqShyanta$M | vAqjina#M ~MvAjaqjita$M | 68 (10)

T.B.3.7.6.15

vAqjaqjiqtyAyaiq saMmA$rjmi | aqgnima#nnAq-damaqnnAdyA#ya || upa#hUtOq dyauH piqtA |

upaq mAM dyauH piqtA hva#yatAM | aqgni-rAgnI$ddhrAt | Ayu#ShEq varca#sE | jIqvAtvai puNyA#ya | upa#hUtA pRuthiqvI mAqtA | upaq mAM mAqtA pRu#thiqvI hva#yatAM | aqgni-rAgnI$ddhrAt | 69 (10)

T.B.3.7.6.16

Ayu#ShEq varca#sE | jIqvAtvai puNyA#ya ||

manOq jyOti# rjuShatAqmAjya$M |

vicCi#nnaM ~Myaqj~ja(gm) samiqmaM da#dhAtu | bRuhaqspati#-stanutAmiqmaM na#H |

viSvE# dEqvA iqha mA#dayantAM ||

yaM tE# agna AvRuqScAmi# | aqhaM ~MvA$ kShipiqtaScarann# | praqjAM caq tasyaq mUla#M ca |

nIqcairdE#vAq nivRu#Scata | 70 (10)

T.B.3.7.6.17

agnEq yO nO#&BiqdAsa#ti | saqmAqnO yaScaq niShTya#H | iqddhmasyE#va praqkShAya#taH |

mA tasyOcCE#Shiq kiMcaqna | yO mAM dvEShTi# jAtavEdaH | yaM cAqhaM dvEShmiq yaScaq mAM | sarvAq(gg)qstAna#gnEq saMda#ha |

yA(gg)ScAqhaM dvEShmiq yE caq mAM || agnE# vAjajit |

vAja#M tvA sasRuqvA(gm)sa$M | 71 (10)

T.B.3.7.6.18

vAja#M jigiqvA(gm)sa$M | vAqjina#M ~MvAjaqjita$M | vAqjaqjiqtyAyaiq saMmA$rjmi | aqgni-ma#nnAqda-maqnnAdyA#ya || vEdi# rbaqraq.hiH SRuqta(gm) haqviH |

iqddhmaH pa#riqdhayaqH sruca#H | Ajya#M ~Myaqj~ja RucOq yaju#H | yAqjyA$Sca vaShaTkAqrAH | saM mEq saMna#tayO namantAM |

iqddhmaqsaqM-naha#nE huqtE || 72 (10)

T.B.3.7.6.19

diqvaH KIlO&va#tataH | pRuqthiqvyA addhyutthi#taH | tEnA# saqhasra#kANDEna | dviqShanta(gm)# SOcayAmasi | dviqShanmE# baqhu SO#catu |

OSha#dhEq mO aqha(gm) Su#caM || yaj~jaq nama#stE yaj~ja | namOq nama#Sca tE yaj~ja | SiqvEna# mEq saMti#ShThasva | syOqnEna# mEq saMti#ShThasva | 73 (10)

T.B.3.7.6.20

suqBUqtEna# mEq saMti#ShThasva | braqhmaqvaqrcaqsEna# mEq saMti#ShThasva |

yaqj~jasyarddhiqmanuq saMti#ShThasva | upa# tE yaj~jaq nama#H | upa# tEq nama#H |

upa# tEq nama#H || triShPaqlI kriqyamA#NAnAM | yO nyaq~ggO a#vaqSiShya#tE |

rakSha#sAM BAgaqdhEya$M | Apaqstat prava#hatAdiqtaH || 74 (10)

T.B.3.7.6.21

uqlUKa#lEq musa#lEq yaccaq SUrpE$ |

AqSiqSlESha# dRuqShadiq yatkaqpAlE$ |

aqvaqpruShO# viqpruShaqH sam~Mya#jAmi |

viSvE# dEqvA haqviriqdaM ju#ShantAM |

yaqj~jE yA viqpruShaqH santi# baqhvIH |

aqgnau tAH sarvAqH svi#ShTAqH suhu#tA juhOmi || uqdyannaqdya mi#tramahaH |

saqpatnA$nmE anInaSaH | divai#nAn. viqdyutA# jahi |

niqmrOcaqnnadha#rAn kRudhi || 75 (10)

T.B.3.7.6.22

uqdyannaqdya vi nO# Baja | piqtA puqtrEByOq yathA$ | dIqrGAqyuqtvasya# hESiShE | tasya# nO dEhi sUrya || uqdyannaqdya mi#tramahaH | AqrOhaqnnutta#rAqM diva$M | hRuqdrOqgaM mama# sUrya | haqriqmANa#M ca nASaya || SukE#Shu mE hariqmANa$M |

rOqpaqNAkA#su daddhmasi | 76 (10)

T.B.3.7.6.23

athO# hAridraqvEShu# mE | haqriqmANaqM nida#ddhmasi || uda#gAdaqya-mA#diqtyaH |

viSvE#naq saha#sA saqha | dviqShantaqM mama# raqndhayann# | mO aqhaM dvi#ShaqtO ra#dhaM ||

yO naqH SapAqdaSa#pataH | yaSca# naqH Sapa#taqH SapA$t | uqShAScaq tasmai# niqmrukca# | sarva#M pAqpa(gm) samU#hatAM ( ) || 77 (10)

T.B.3.7.6.24

yO na#H saqpatnOq yO raNa#H | martO#&BiqdAsa#ti dEvAH| iqddhmasyE#va praqkShAya#taH |

mA tasyOcCE#Shiq ki~jcaqna || ava#sRuShTaqH parA#pata | SaqrO brahma#sa(gm)SitaH |

gacCAq&mitrAqn pravi#Sa | maiShAqM kaMcaqnOcCi#ShaH || 78 (8)

(pati#H - praqjApa#tayE - tapaqsvI - vAqcA - sauBa#gAya - paqSUnmE# pinvasva - durmarAqyuM - dE#vaqyAnA# - nagnEq - &ntari#kShEq&hamutta#rO BUyAsaM -praqjApa#tirasi saqrvata#H SriqtaH - pravi#ShTaM - dEqvatA#Bir - vAjaqjita#M -

pRuthiqvI hva#yatAmaqgnirAgnI$ddhrAd - vRuScata - sasRuqvA(gm)sa(gm)# - huqtE - syOqnEna# mEq samti#ShThasvEq - taH - kRu#dhi- dadhma - syUhatA - +maqShTau ca#) (A6)

3.7.7 anuvAkaM 7 -sOmA~gga.BUtEShu mantrEShu-dIkShAmAraByAgnIShOmayi paSuparyantE prayOgE SEShaBUtA mantrAH

T.B.3.7.7.1

sakShEqdaM pa#Sya | vidha#rtariqdaM pa#Sya | nAkEqdaM pa#Sya | raqmatiqH pani#ShThA |

RuqtaM ~Mvar.Shi#ShThaM | aqmRutAq yAnyAqhuH | sUryOq vari#ShThO aqkShaBiqrviBA#ti |

anaq dyAvA#pRuthiqvI dEqvapu#trE || dIqkShA&siq tapa#sOq yOni#H | tapO#&siq brahma#NOq yOni#H | 79 (10)

T.B.3.7.7.2

brahmA#si kShaqtrasyaq yOni#H | kShaqtrama#syRuqtasyaq yOni#H |

Ruqtama#siq BUrAra#BE | SraqddhAM mana#sA | dIqkShAM tapa#sA | viSva#syaq Buva#naqsyAdhi#patnIM | sarvEq kAmAq yaja#mAnasya santu ||

vAta#M prAqNaM mana#sAq&nvAra#BAmahE | praqjApa#tiqM ~MyO Buva#nasya gOqpAH |

sa nO# mRuqtyOstrA#yatAqM pAtva(gm)ha#saH | 80 (10)

T.B.3.7.7.3

jyOgjIqvA jaqrAma#SImahi || indra# SAkvara gAyaqtrIM prapa#dyE | tAM tE# yunajmi | indra# SAkvara triqShTuBaqM prapa#dyE | tAM tE# yunajmi |

indra# SAkvaraq jaga#tIqM prapa#dyE | tAM tE# yunajmi |

indra# SAkvarAnuqShTuBaqM prapa#dyE | tAM tE# yunajmi | indra# SAkvara paq~gktiM prapa#dyE | 81 (10)

T.B.3.7.7.4

tAM tE# yunajmi || A&haM dIqkShAma#ruha-mRuqtasyaq patnI$M | gAqyaqtrENaq Canda#sAq brahma#NA ca | Ruqta(gm) saqtyE#&dhAyi | saqtyamRuqtE#&dhAyi |

RuqtaM ca# mE saqtyaM cA#BUtAM | jyOti#raBUvaq(gm)q suva#ragamaM |

suqvaqrgaM ~MlOqkaM nAka#sya pRuqShThaM | braqddhnasya# viqShTapa#magamaM ||

pRuqthiqvI dIqkShA | 82 (10)

T.B.3.7.7.5

tayAq&gni rdIqkShayA# dIkShiqtaH | yayAq&gni rdIqkShayA# dIkShiqtaH | tayA$ tvA dIqkShayA# dIkShayAmi | aqntari#kShaM dIqkShA |

tayA# vAqyu rdIqkShayA# dIkShiqtaH |

yayA# vAqyu rdIqkShayA# dIkShiqtaH |

tayA$ tvA dIqkShayA# dIkShayAmi | dyau rdIqkShA |

tayA#&&diqtyO dIqkShayA# dIkShiqtaH |

yayA#&&diqtyO dIqkShayA# dIkShiqtaH | 83 (10)

T.B.3.7.7.6

tayA$ tvA dIqkShayA# dIkShayAmi | diSO# dIqkShA |

tayA# caqndramA# dIqkShayA# dIkShiqtaH |

yayA# caqndramA# dIqkShayA# dIkShiqtaH |

tayA$ tvA dIqkShayA# dIkShayAmi |

ApO# dIqkShA | tayAq varu#NOq rAjA# dIqkShayA# dIkShiqtaH | yayAq varu#NOq rAjA# dIqkShayA# dIkShiqtaH | tayA$ tvA dIqkShayA# dIkShayAmi |

OSha#dhayO dIqkShA | 84 (10)

T.B.3.7.7.7

tayAq sOmOq rAjA# dIqkShayA# dIkShiqtaH| yayAq sOmOq rAjA# dIqkShayA# dIkShiqtaH |

tayA$ tvA dIqkShayA# dIkShayAmi | vAg dIqkShA |

tayA$ prAqNO dIqkShayA# dIkShiqtaH |

yayA$ prAqNO dIqkShayA# dIkShiqtaH |

tayA$ tvA dIqkShayA# dIkShayAmi | pRuqthiqvI tvAq dIkSha#mANaqmanu# dIkShatAM |

aqntari#kShaM tvAq dIkSha#mANaqmanu# dIkShatAM |

dyaustvAq dIkSha#mANaqmanu# dIkShatAM | 85 (10)

T.B.3.7.7.8

diSa#stvAq dIkSha#mANaqmanu# dIkShantAM | Apa#stvAq dIkSha#mANaqmanu# dIkShantAM |

OSha#dhayastvAq dIkSha#mANaqmanu# dIkShantAM | vAktvAq dIkSha#mANaqmanu# dIkShatAM |

Ruca#stvAq dIkSha#mANaqmanu# dIkShantAM | sAmA#ni tvAq dIkSha#mANaqmanu# dIkShantAM |

yajU(gm)#Shi tvAq dIkSha#mANaqmanu# dIkShantAM | aha#Scaq rAtri#Sca | kRuqShiScaq vRuShTi#Sca | tviShiqScA-pa#citiSca | 86 (10)

T.B.3.7.7.9

ApaqScauSha#dhayaSca | Urkca# sUqnRutA# ca | tAstvAq dIkSha#mANaqmanu# dIkShantAM ||

svE dakShEq dakSha#pitEqha sI#da | dEqvAnA(gm)# suqmnO ma#haqtE raNA#ya | svAqsaqstha-staqnuvAq sam~Mvi#Sasva | piqtEvai#dhi sUqnavaq A suqSEva#H |

SiqvO mA# SiqvamAvi#Sa | saqtyaM ma# AqtmA | SraqddhA mE &kShi#tiH | 87 (10)

T.B.3.7.7.10

tapO# mE pratiqShThA | saqviqtRu-pra#sUtA mAq diSO# dIkShayantu | saqtyama#smi || aqhaM tvada#smiq mada#siq tvamEqtat | mamA#siq yOniqstavaq yOni#rasmi | mamaiqva sanvaha# haqvyAnya#gnE |

puqtraH piqtrE lO#kaqkRu-jjA#tavEdaH ||

AqjuhvA#naH suqpratI#kaH puqrastA$t |

agnEq svAM ~MyOniqmAsI#da sAqddhyA |

aqsminth saqdhasthEq addhyutta#rasminn | 88 (10)

T.B.3.7.7.11

viSvE# dEvAq yaja#mAnaSca sIdata ||

Eka#miqShE viShNuqstvA-&nvE#tu |

dvE UqrjE viShNuqstvA&nvE#tu |

trINi# vraqtAyaq viShNuqstvA-&nvE#tu |

caqtvAriq mAyO# BavAyaq viShNuqstvA-&nvE#tu |

pa~jca# paqSuByOq viShNuqstvA-&nvE#tu | ShaDrAqyaspOShA#yaq viShNuqstvA-&nvE#tu |

saqpta saqptaByOq hOtrA$ByOq viShNuqstvA-&nvE#tu ||

saKA#yaH saqptapa#dA aBUma | saqKyaM tE# gamEyaM | 89 (10)

T.B.3.7.7.12

saqKyAttEq mA yO#ShaM | saqKyAnmEq mA yO$ShThAH || sA&si# subrahmaNyE |

tasyA$stE pRuthiqvI pAda#H | sA&si# subrahmaNyE | tasyA$stEq&ntari#kShaqM pAda#H |

sA&si# subrahmaNyE | tasyA$stEq dyauH pAda#H | sA&si# subrahmaNyE | tasyA$stEq diSaqH pAda#H | 90 (10)

T.B.3.7.7.13

paqrO ra#jAstE pa~jcaqmaH pAda#H | sA naq iShaqmUrja#M dhukShva | tEja# indriqyaM | braqhmaqvaqrcaqsa-maqnnAdya$M || vimi#mE tvAq paya#svatIM | dEqvAnA$M dhEqnu(gm) suqduGAq-mana#pa-sPurantIM | indraqH sOma#M pibatu |

kShEmO# astu naH || iqmAM na#rAH kRuNutaq vEdiqmEtya# | vasu#matI(gm) ruqdrava#tI-mAdiqtyava#tIM | 91 (10)

T.B.3.7.7.14

varShma#ndiqvaH | nABA# pRuthiqvyAH |

yathAq&yaM ~Myaja#mAnOq na riShyE$t |

dEqvasya# saviqtuH saqvE ||

catu#H SiKaNDA yuvaqtiH suqpESA$H |

GRuqtapra#tIkAq Buva#nasyaq maddhyE$ |

tasyA(gm)# supaqrNAvadhiq yau nivi#ShTau |

tayO$ rdEqvAnAqmadhi# BAgaqdhEya$M ||

apaq janya#M BaqyaM nu#da | apa caqkrANi# vartaya ( ) | gRuqha(gm) sOma#sya gacCataM ||

na vA u#vEqtanmri#yasEq na ri#Shyasi |

dEqvA(gm) idE#Shi paqthiBi#H suqgEBi#H |

yatraq yanti# suqkRutOq nApi# duqShkRuta#H |

tatra# tvA dEqvaH sa#viqtA da#dhAtu || 92 (15)

(brahma#NOq yOniq - ra(gm)ha#saH - paq~gktiM prapa#dyE - dIqkShA - yayO#&&diqtyO dIqkShayA# dIkShiqta - stayA$ tvA dIqkShayA# dIkShayAqmyOSha#dhayO dIqkShA - dyaustvAq dIkSha#mANaqmanu# dIkShatAq - mapa#citiqScA - kShi#tiq - rutta#rasmin - gamEyaqM - diSaqH pAda# - Adiqtyava#tIM - ~Mvartayaq pa~jca# ca) (A7)

3.7.8 anuvAkaM 8 -paSuviShayA acCidramantrAH

T.B.3.7.8.1

yadaqsya pAqrE raja#saH | SuqkraM jyOtiq-rajA#yata | tanna#H par.Shaqdatiq dviSha#H |

agnE# vaiSvAnaraq svAhA$ || yasmA$dBIqShA-&vA#SiShThAH | tatO# nOq aBa#yaM kRudhi |

praqjAByaqH sarvA$ByO mRuDa | namO# ruqdrAya# mIqDhuShE$ || yasmA$dBIqShA nyaSha#daH |

tatO# nOq aBa#yaM kRudhi | 93 (10)

T.B.3.7.8.2

praqjAByaqH sarvA$ByO mRuDa | namO# ruqdrAya# mIqDhuShE$ || udu#sra tiShThaq prati#tiShThaq mA ri#ShaH | mEmaM ~Myaqj~jaM ~Myaja#mAnaM ca rIriShaH | suqvaqrgE lOqkE yaja#mAnaq(gm)q hi dhEqhi | SaM na# Edhi dviqpadEq SaM catu#ShpadE ||

yasmA$dBIqShA-&vE#piShThAH paqlAyi#ShThAH saqmaj~jA$sthAH | tatO# nOq aBa#yaM kRudhi |

praqjAByaqH sarvA$ByO mRuDa | namO# ruqdrAya# mIqDhuShE$ || 94 (10)

T.B.3.7.8.3

ya iqdamaka#H | tasmaiq nama#H | tasmaiq svAhA$ ||

“ na vA u# vEqtanmri#yasE{1}“ | “ASA#nAM tvAq{2}“

“viSvAq ASA$H{3}" || yaqj~jasyaq hi stha Ruqtviyau$ |

indrA$gnIq cEta#nasya ca | huqtAqhuqtasya# tRupyataM | ahu#tasya huqtasya# ca | huqtasyaq cAhu#tasya ca ( ) | ahu#tasya huqtasya# ca | indrA$gnI aqsya sOma#sya | vIqtaM pi#bataM juqShEthA$M ||

mA yaja#mAnaqM tamO# vidat | martvijOq mO iqmAH praqjAH | mA yaH sOma#miqmaM pibA$t | sa(gm)sRu#ShTamuqBaya#M kRuqtaM || 95 (17)

(kRuqdhiq - mIqDhuShE - &hu#tasya ca saqpta ca#) (A8)

3.7.9 anuvAkaM 9 -upAMSvaBiShavA mantrAH

T.B.3.7.9.1

aqnAqgasa#stvA vaqyaM | indrE#Naq prEShi#tAq upa# | vAqyuShTE# astva(gm)SaqBUH | miqtrastE# astva(gm)SaqBUH | varu#NastE astva(gm)SaqBUH ||

apA$M kShayAq Ruta#sya garBAH | Buva#nasya gOpAqH SyEnA# atithayaH | parva#tAnAM kakuBaH praqyutO# napAtAraH | vaqgnunEndra(gg)# hvayata |

GOShEqNAmI#-vA(gg)ScAtayata | 96 (10)

T.B.3.7.9.2

yuqktAH sthaq vaha#ta || dEqvA grAvA#Naq induqrindraq itya#vAdiShuH | Endra#macucyavuH paraqmasyA$H parAqvata#: | A&smAth saqdhasthA$t |

OrOraqntari#kShAt | A su#BUqtama#suShavuH | braqhmaqvaqrcaqsaM maq A&su#ShavuH |

saqmaqrE rakShA(gg)#syavadhiShuH | apa#hataM brahmaqjyasya# || vAkca# tvAq mana#Sca SriNItAM | 97 (10)

T.B.3.7.9.3

prAqNaSca# tvA&pAqnaSca# SrINItAM |

cakShu#Sca tvAq SrOtra#M ca SrINItAM |

dakSha#Sca tvAq bala#M ca SrINItAM | Oja#Sca tvAq saha#Sca SrINItAM | Ayu#Sca tvA jaqrA ca# SrINItAM | AqtmA ca# tvA taqnUSca# SrINItAM | SRuqtO#&si SRuqtaM kRu#taH | SRuqtAya# tvA SRuqtEBya#stvA ||

yamindra#mAqhu rvaru#NaqM ~MyamAqhuH | yaM miqtramAqhur yamu# saqtyamAqhuH | 98 (10)

T.B.3.7.9.4

yO dEqvAnA$M dEqvata#mastapOqjAH | tasmai$ tvAq tEBya#stvA || mayiq tyadi#ndriqyaM maqhat | mayiq dakShOq mayiq kratu#H | mayi# dhAyi suqvIrya$M | triSu#gGaqrmO viBA#tu mE | AkU$tyAq mana#sA saqha |

viqrAjAq jyOti#ShA saqha | yaqj~jEnaq paya#sA saqha |

tasyaq dOha#maSImahi | 99 (10)

T.B.3.7.9.5

tasya# suqmnama#SImahi | tasya# BaqkShama#SImahi |

vAgju#ShAqNA sOma#sya tRupyatu || “miqtrO janAqn{4}“ “pra sa mi#tra{5}“ || yasmAqnna jAqtaH parO# aqnyO asti# | ya A#viqvESaq Buva#nAniq viSvA$ |

praqjApa#tiH praqjayA# sam~MvidAqnaH |

trINiq jyOtI(gm)#Shi sacatEq sa ShO#DaqSI ||

EqSha braqhmA ya Ruqtviya#H |

indrOq nAma# SruqtO gaqNE || 100 (10)

T.B.3.7.9.6

pra tE# maqhE viqdathE# &Sa(gm)siShaq(gm)q harI$ | ya RuqtviyaqH pra tE# vanvE |

vaqnuShO# haryaqtaM mada$M || indrOq nAma# GRuqtaM na yaH | hari#BiqScAruq sEca#tE |

SruqtO gaqNa A tvA# viSantu | hari#varpasaqgiMra#H ||

indrAdhi#paqtE-&dhi#patiqstvaM dEqvAnA#masi | adhi#patiqM mAM | Ayu#ShmantaqM ~Mvarca#svantaM manuqShyE#Shu kuru || 101 (10)

T.B.3.7.9.7

indra#Sca saqmrAD varu#NaScaq rAjA$ |

tau tE# BaqkShaM ca#kratuqragra# EqtaM |

tayOqranu# BaqkShaM Ba#kShayAmi |

vAgju#ShAqNA sOma#sya tRupyatu ||

praqjApa#ti rviqSvaka#rmA | tasyaq manO# dEqvaM ~Myaqj~jEna# rAddhyAsaM | aqrthEq gA aqsya ja#hitaH | aqvaqsAna#patE-&vaqsAna#M mE vinda ||

namO# ruqdrAya# vAstOqShpata#yE |

Aya#nE viqdrava#NE | 102 (10)

T.B.3.7.9.8

uqdyAnEq yatpaqrAya#NE | Aqvarta#nE viqvarta#nE |

yO gO#pAqyatiq ta(gm) hu#vE ||

yAnya#pAqmityAq-nyapra#tIttAq-nyasmi# |

yaqmasya# baqlinAq carA#mi |

iqhaiva santaqH pratiq tadyA#tayAmaH |

jIqvA jIqvEByOq niha#rAma Enat ||

aqnRuqNA aqsminna#-nRuqNAH para#sminn |

tRuqtIyE# lOqkE a#nRuqNAH syA#ma |

yE dE#vaqyAnA# uqta pi#tRuqyANA$H | 103 (10)

T.B.3.7.9.9

sarvA$n paqthO a#nRuqNA AkShI#yEma ||

iqdamUq nu SrEyO#-&vaqsAnaq-mAga#nma |

SiqvE nOq dyAvA#pRuthiqvI uqBE iqmE | gOmaqddhana#-vaqdaSva#vaq-dUrja#svat |

suqvIrA# vIqrairanuq saMca#rEma || aqrkaH paqvitraq(gm)q raja#sO viqmAna#H |

puqnAti# dEqvAnAqM Buva#nAniq viSvA$ | dyAvA#pRuthiqvI paya#sA sam~MvidAqnE |

GRuqtaM du#hAtE aqmRutaqM prapI#nE || paqvitra#maqrkO raja#sO viqmAna#H ( ) |

puqnAti# dEqvAnAqM Buva#nAniq viSvA$ |

suvaq rjyOtiq ryaSO# maqhat |

aqSIqmahi# gAqdhamuqta pra#tiqShThAM || 104 (13)

(cAqtaqyaqtaq - SrIqNIqtAq(gm)q - saqtyamAqhu - ra#SImahi - gaqNE - ku#ru - viqdrava#NE - pitRuqyANA# - aqrkO raja#sO viqmAnaqstrINi# ca) (A9)

3.7.10 anuvAkaM 10 -saumikaprAyAScittamantrAH

T.B.3.7.10.1

uda#stAMPsIth saviqtA miqtrO a#ryaqmA |

sarvA#-naqmitrA#-navadhIdyuqgEna# |

bRuqhantaqM mAma#kara-dvIqrava#ntaM | raqthaqntaqrE Sra#yasvaq svAhA# pRuthiqvyAM |

vAqmaqdEqvyE Sra#yasvaq svAhAq-&ntari#kShE | bRuqhaqti Sra#yasvaq svAhA# diqvi |

bRuqhaqtA tvOpa#staBnOmi ||

A tvA# dadEq yaSa#sE vIqryA#ya ca |

aqsmAsva#-GniyA yUqyaM da#dhAthEndriqyaM paya#H || yastE$ draqPsO yasta# udaqrq.ShaH | 105 (10)

T.B.3.7.10.2

daivya#H kEqtu rviSvaqM Buva#na-mAviqvESa# |

sa na#H pAqhyari#ShTyaiq svAhA$ ||

anu# mAq sarvO# yaqj~jO#-&yamE#tu |

viSvE# dEqvA maqrutaqH sAmAqrkaH |

Aqpriyaq #007A;CandA(gm)#si niqvidOq yajU(gm)#Shi | aqsyai pRu#thiqvyai yadyaqj~jiya$M ||

praqjApa#tE rvartaqnimanu# vartasva |

anu# vIqrairanu# rAddhyAmaq gOBi#H |

anvaSvaiqranuq sarvai#ru puqShTaiH |

anu# praqjayA-&nvi#ndriqyENa# | 106 (10)

T.B.3.7.10.3

dEqvA nO# yaqj~ja-mRu#juqdhA na#yantu ||

prati# kShaqtrE prati# tiShThAmi rAqShTrE |

pratyaSvE#Shuq prati#tiShThAmiq gOShu# |

prati# praqjAyAqM prati# tiShThAmiq BavyE$ |

viSva#maqnyA&Bi# vAvRuqdhE | tadaqnyasyAq-madhi#SriqtaM | diqvE ca# viqSvaka#rmaNE |

pRuqthiqvyai cA#karaqM nama#H || askAqndyauH pRu#thiqvIM | askA#nRuShaqBO yuvAq gAH | 107 (10)

T.B.3.7.10.4

skaqnnEmA viSvAq Buva#nA | skaqnnO yaqj~jaH praja#nayatu | askAqnaja#niq prAja#ni |

A skaqnnAjjA#yatEq vRuShA$ | skaqnnAt praja#niShImahi || yE dEqvA yEShA#miqdaM BA#gaqdhEya#M baqBUva# | yEShA$M prayAqjA uqtAnU#yAqjAH | indra#jyEShThEByOq varu#NarAjaByaH | aqgnihO#tRuByO dEqvEByaqH svAhA$ || uqta tyA nOq divA# maqtiH | 108 (10)

T.B.3.7.10.5

adi#tirUqtyA-&&ga#mat | sA SantA#cIq maya#skarat | apaq sridha#H || uqta tyA daivyA# BiqShajA$ | SaM na#skaratO aqSvinA$ | yUqyAtA#-maqsmadrapa#H |

apaq sridha#H || Samaqgni-raqgniBi#skarat | SaM na#stapatuq sUrya#H | SaM ~MvAtO# vAtvaraqpAH | 109 (10)

T.B.3.7.10.6

apaq sridha#H || taditpaqdaM na vici#kEta viqdvAn |

yanmRuqtaH puna#raqpyEti# jIqvAn | triqvRudyad Buva#nasya rathaqvRut | jIqvO garBOq na mRuqtaH sa jI#vAt || pratya#smaiq pipI#ShatE | viqSvA#ni viqduShE# Bara | aqraqM gaqmAyaq jagma#vE |

apa#ScAddadhvanEq narE$ (Or apa#ScAddaGvanEq narE$) || induqrinduqma-vA#gAt ( ) |

indOqrindrO#-&pAt | tasya# ta indaqvindra#-pItasyaq madhu#mataH | upa#hUtaqsyOpa#hUtO BakShayAmi || 110 (13)

(uqdaqrq.Sha - i#ndriqyENaq - gA - maqti - ra#raqpA - a#gAqtrINi# ca) (A10)

3.7.11 anuvAkaM 11 -darSapUrNamAsaprAyaScittamantrAH

T.B.3.7.11.1

brahma# pratiqShThA mana#sOq brahma# vAqcaH | brahma# yaqj~jAnA(gm)# haqviShAq-mAjya#sya |

ati#riktaqM karma#NOq yacca# hIqnaM | yaqj~jaH parvA#Ni pratiqrannE#ti kaqlpayann# |

svAhA#kRuqtA-&&hu#tirEtu dEqvAn || ASrA#vitamaqtyASrA#vitaM |

vaSha#TkRuta-maqtyanU$ktaM ca yaqj~jE |

ati#riktaqM karma#NOq yacca# hIqnaM |

yaqj~jaH parvA#Ni pratiqrannE#ti kaqlpayann# |

svAhA#kRuqtA-&&hu#tirEtu dEqvAn || 111 (10)

T.B.3.7.11.2

yadvO# dEvA atipAqdayA#ni | vAqcA ciqtpraya#taM dEvaq hEDa#naM | aqrAqyO aqsmA(gm) aqBi-du#cCunAqyatE$| aqnyatrAqsman-ma#rutaqsta-nnidhE#tana || taqtaM maq Apaqstadu# tAyataq puna#H | svAdi#ShThA dhIqtiruqcathA#ya SasyatE |

aqya(gm) sa#muqdra uqta viqSvaBE#ShajaH |

svAhA#-kRutasyaq samu#tRupNuta rBuvaH ||

“udvaqyaM tama#saqspari#{6}” |

“uduq tyaM{7}” “ciqtraM{8}” | 112 (10)

T.B.3.7.11.3

“iqmaM mE# varuNaq{9}” “tattvA# yAmi{10}” |

“tvaM nO# agnEq{11}”

“sa tvaM nO# agnE{12}” | “tvama#gnE aqyA&siq{13}” “prajA#patE{14}” || iqmaM jIqvEBya#H pariqdhiM da#dhAmi | maiShAM nu# gAqdapa#rOq arddha#mEqtaM | SaqtaM jI#vantu Saqrada#H purUqcIH | tiqrO mRuqtyuM da#dhatAqM parva#tEna ||

iqShTEByaqH svAhAq vaShaqDani#ShTEByaqH svAhA$ | BEqShaqjaM duri#ShTyaiq svAhAq niShkRu#tyaiq svAhA$ | daurA$rddhyaiq svAhAq daivI$Bya-staqnUByaqH svAhA$ | 113 (10)

T.B.3.7.11.4

Ruddhyaiq svAhAq samRu#ddhyaiq svAhA$ ||

yata# indraq BayA#mahE |

tatO# nOq aBa#yaM kRudhi | maGa#va~jCaqgdhi tavaq tanna# UqtayE$ | vi dviShOq vi mRudhO# jahi || svaqstiqdA viqSaspati#H | vRuqtraqhA vimRudhO# vaqSI | vRuShEndra#H puqra E#tu naH | svaqstiqdA a#BayaM kaqraH || AqBi rgIqrBi ryadatO# na UqnaM | 114 (10)

T.B.3.7.11.5

ApyA#yaya harivOq varddha#mAnaH |

yaqdA stOqtRuByOq mahi# gOqtrA ruqjAsi# |

BUqyiqShThaqBAjOq adha# tE syAma || anA$j~jAtaqM ~MyadAj~jA#taM | yaqj~jasya# kriqyatEq mithu# | agnEq tada#sya kalpaya | tva(gm) hi vEttha# yathAtaqthaM || puru#Sha saMmitO yaqj~jaH | yaqj~jaH puru#Sha saMmitaH | agnEq tada#sya kalpaya ( ) |

tva(gm) hi vEttha# yathAtaqthaM || yat pA#kaqtrA mana#sA dIqnada#kShAq na | yaqj~jasya# maqnvatEq martA#saH | aqgniShTaddhOtA$ kRutuqvidvi#jAqnann |

yaji#ShThO dEqvA(gm) Ru#tuqSO ya#jAti || 115 (15)

(dEqvA(gg) - SciqtraM - taqnUByaqH svAhOq - naM - puru#ShasaMmiqtO&gnEq tada#sya kalpayaq pa~jca# ca) (A11)

3.7.12 anuvAkaM 12 -agniShTOmAdau yajamAnajapyA mantraviSEShAH

T.B.3.7.12.1

yaddE#vA dEvaqhEDa#naM | dEvA#saScakRuqmA vaqyaM | Adi#tyAq-stasmA$nmA mu~jcata |

RuqtasyaqrtEnaq mAmuqta || dEvA# jIvanakAqmyA yat | vAqcA&nRu#tamUdiqma | aqgnirmAq tasmAqdEna#saH | gAr.ha#patyaqH pramu#~jcatu | duqriqtA yAni# cakRuqma | kaqrOtuq mAma#nEq nasa$M || 116 (10)

T.B.3.7.12.2

RuqtEna# dyAvApRuthivI | RuqtEnaq tva(gm) sa#rasvati | RuqtAnmA# mu~jcaqtA(gm)ha#saH | yadaqnya kRu#tamAriqma || saqjAqtaqSaq(gm)qsAduqta vA# jAmiSaq(gm)qsAt | jyAya#saqH Sa(gm)sA#duqta vAq kanI#yasaH | anA$j~jAtaM dEqvakRu#taqM ~MyadEna#H | tasmAqttvamaqsmA-~jjA#tavEdO mumugdhi || yadvAqcA yanmana#sA | bAqhuByA#-mUqruByA#-maShThIqvadByA$M | 117 (10)

T.B.3.7.12.3

SiqS~jai ryadanRu#taM cakRuqmA vaqyaM | aqgnirmAq tasmAqdEna#saH || yaddhastA$ByAM caqkaraq kilbi#ShANi | aqkShANA$M ~Mvaqgnumu#paq jiGna#mAnaH | dUqrEqpaqSyA ca# rAShTraqBRucca# | tAnya#PsaqrasAq-vanu#dattA-mRuqNAni# ||

adI$vyannRuqNaM ~MyadaqhaM caqkAra# | yadvA&dA$syanth saMjaqgArAq janE$ByaH |

aqgnirmAq tasmAqdEna#saH || yanmayi# mAqtA garBE# saqti | 118 (10)

T.B.3.7.12.4

Ena#ScaqkAraq yatpiqtA | aqgnirmAq tasmAqdEna#saH || yadA# piqpESha# mAqtara#M piqtara$M |

puqtraH pramu#ditOq dhayann# | ahi(gm)#sitau piqtarauq mayAq tat | tada#gnE anRuqNO Ba#vAmi || yadaqntari#kShaM pRuthiqvImuqta dyAM |

yanmAqtara#M piqtara#M ~MvA jihi(gm)siqma |

aqgnirmAq tasmAqdEna#saH || yadAqSasA# niqSasAq yatpa#rAqSasA$ | 119 (10)

T.B.3.7.12.5

yadEna#Sca kRuqmA nUta#naqM ~Myatpu#rAqNaM | aqgnirmAq tasmAqdEna#saH || ati#krAmAmi duriqtaM ~MyadEna#H | jahA#mi riqpraM pa#raqmE saqdhasthE$ |

yatraq yanti# suqkRutOq nApi# duqShkRuta#H | tamArO#hAmi suqkRutAqM nu lOqkaM ||

triqtE dEqvA a#mRujataiq-tadEna#H |

triqta Eqtanma#nuqShyE#Shu mAmRujE |

tatO# mAq yadiq kiMci#dAnaqSE |

aqgnirmAq tasmAqdEna#saH | 120 (10)

T.B.3.7.12.6

gAr.ha#patyaqH pramu#~jcatu | duqriqtA yAni# cakRuqma | kaqrOtuq mAma#nEqnasa$M || diqvi jAqtA aqPsu jAqtAH | yA jAqtA OSha#dhIByaH | athOq yA a#gniqjA Apa#H | tA na#H Sundhantuq Sundha#nIH ||

yadApOq nakta#M duriqtaM carA#ma |

yadvAq divAq nUta#naqM ~Myatpu#rAqNaM |

hira#Nya-varNAqstataq utpu#nIta naH ( ) ||

“iqmaM mE# varuNaq{15}”

“tattvA# yAmi{16}” | “tvaM nO# agnEq{17}” “sa tvaM nO# agnE{18}” | “tvama#gnE aqyA&si#{19}” || 121 (13)

(aqnEqnasa# - maShThIqvadByA(gm)# - saqti - pa#rAqSasA#&&naqSE$ - &gnirmAq tasmAqdEna#saH - punIta naqstrINi# ca) (A12)

special kOrvai

(yad dE#vAq gAr.ha#patyOq yaddhastA$ByAqM ~Myanmayi# mAqtA yadA#piqpEShaq

~Myadaqntari#kShaqM ~MyadAqSasA&ti#krAmAmi triqtE dEqvA diqvi jAqtA aqPsu jAqtA yadApa# iqmaM mE# varuNAq tattvA# yAmiq tvaM nO# agnEq sa tvaM nO# agnEq tvama#gnE aqyA&si#)

3.7.13 anuvAkaM 13 -avaBRuthE karmaNi RujIShaprOkShaNamantrAH

T.B.3.7.13.1

yattEq grAv.NNA# cicCiqduH sO#ma rAjann |

priqyANya~ggA#niq svadhi#tAq parU(gm)#Shi | tathsaMdhaqth svAjyE#nOqta va#rddhayasva |

aqnAqgasOq adhaqmithsaqkShaMyE#ma || yattEq grAvA# bAqhucyu#tOq acu#cyavuH |

narOq yattE# duduqhu rdakShi#NEna |

tattaq ApyA#yatAqM tattE$ | niShTyA#yatAM dEva

sOma || yattEq tvaca#M biBiqduryaccaq yOni$M |

yadAqsthAnAqt pracyu#tOq vEna#siq tmanA$ | 122 (10)

T.B.3.7.13.2

tvayAq tathsO#ma guqptama#stu naH |

sA na#H saqdhAM-&sa#tparaqmE vyO#mann ||

ahAqcCarI#raqM paya#sA saqmEtya# | aqnyO$&nyO Bavatiq varNO# asya | tasmi#n vaqyamupa#hUtAqstava# smaH | A nO# Bajaq sada#si viqSvarU#pE ||

nRuqcakShAqH sOma# uqta SuqSruga#stu |

mA nOq vihA#sIqdgira# AvRuNAqnaH |

anA#gA-staqnuvO# vAvRudhAqnaH |

A nO# rUqpaM ~Mva#hatuq jAya#mAnaH || 123 (10)

T.B.3.7.13.3

upa#kSharanti juqhvO# GRuqtEna# | priqyANya~ggA#niq tava# vaqrddhaya#ntIH | tasmai# tE sOmaq namaq idvaSha#Tca | upa# mA rAjanth sukRuqtE hva#yasva ||

saM prA#NApAqnAByAq(gm)q samuq cakShu#ShAq tvaM | sa(gg) SrOtrE#Na gacCasva sOma rAjann |

yattaq Asthi#taq(gm)q Samuq tattE# astu | jAqnIqtAnna#H saqgaMma#nE pathIqnAM || EqtaM jA#nItAtparaqmE vyO#mann | vRukA$H sadhasthA viqda rUqpama#sya | 124 (10)

T.B.3.7.13.4

yadAqgacCA$t paqthiBi# rdEvaqyAnai$H | iqShTAqpUqrtE kRu#NutA-dAqvira#smai ||

ari#ShTO rAjannagaqdaH parE#hi | nama#stE astuq cakSha#sE raGUyaqtE | nAkaqmArO#ha saqha yaja#mAnEna | sUrya#M gacCatAtparaqmE vyO#mann ||

aBU$ddEqvaH sa#viqtA vandyOq nu na#H | iqdAnIqmahna# upaqvAcyOq nRuBi#H |

vi yO ratnAq Baja#ti mAnaqvEBya#H | SrEShTha#M nOq atraq dravi#NaqM ~MyathAq dadha#t ( ) ||

upa# nO mitrAvaruNA-viqhAva#taM | aqnvAdI$ddhyA-thAmiqha na#H saKAyA | AqdiqtyAnAqM prasi#tir. hEqtiH | uqgrA SaqtApA$ShThA GaqviShAq pari#NO vRuNaktu ||

“ApyA#yasvaq{20}” “saM tE${21}” || 125 (15)

(tmanAq - jAya#mAnO - &syaq - dadhaqt pa~jca# ca) (A13)

3.7.14 anuvAkaM 14 -avaBRuthE karmaNi sEcanAdimantrAH

T.B.3.7.14.1

yaddi#dIqkShE mana#sAq yacca# vAqcA | yadvA$ prAqNaiScakShu#ShAq yaccaq SrOtrE#Na |

yadrEta#sA mithuqnEnA-pyAqtmanA$ |

aqdByO lOqkA da#dhiqrE tEja# indriqyaM |

SuqkrA dIqkShAyaiq tapa#sO viqmOca#nIH |

ApO# vimOqktrI rmayiq tEja# indriqyaM ||

yadRuqcA sAmnAq yaju#ShA | paqSUqnAM carma#n. haqviShA# didIqkShE |

yacCandO#Biq-rOSha#dhIBiq-rvanaqspatau$ |

aqdByO lOqkA da#dhiqrE (da#dhirEq) tEja# indriqyaM | 126 (10)

T.B.3.7.14.2

SuqkrA dIqkShAyaiq tapa#sO viqmOca#nIH |

ApO# vimOqktrI rmayiq tEja# indriqyaM ||

yEnaq brahmaq yEna# kShaqtraM | yEnE$ndrAqgnI praqjApa#tiqH sOmOq varu#NOq yEnaq rAjA$ |

viSvE# dEqvA RuSha#yOq yEna# prAqNAH |

aqdByO lOqkA da#dhirEq tEja# indriqyaM |

SuqkrA dIqkShAyaiq tapa#sO viqmOca#nIH |

ApO# vimOqktrI rmayiq tEja# indriqyaM ||

aqpAM puShpa#maqsyO-Sha#dhInAq(gm)q rasa#H | sOma#sya priqyaM dhAma# | 127 (10)

T.B.3.7.14.3

aqgnEH priqyata#ma(gm) haqviH svAhA$ || aqpAM puShpa#-maqsyOSha#dhInAq(gm)q rasa#H |

sOma#sya priqyaM dhAma# | indra#sya priqyata#ma(gm) haqviH svAhA$ | aqpAM puShpa#maqsyO-Sha#dhInAq(gm)q rasa#H | sOma#sya priqyaM dhAma# |

viSvE#ShAM dEqvAnA$M priqyata#ma(gm) haqviH svAhA$ || vaqya(gm) sO#ma vraqtE tava# |

mana#staqnUShuq pipra#taH | praqjAva#ntO aSImahi || 128 (10)

T.B.3.7.14.4

dEqvEBya#H piqtRuByaqH svAhA$ | sOqmyEBya#H piqtRuByaqH svAhA$ | kaqvyEBya#H piqtRuByaqH svAhA$ || dEvA#sa iqha mA#dayaddhvaM |

sOmyA#sa iqha mA#dayaddhvaM | kavyA#sa iqha mA#dayaddhvaM || ana#ntaritAH piqtara#H sOqmyAH sO#mapIqthAt || apai#tu mRuqtyuraqmRuta#M naq Agann# | vaiqvaqsvaqtO nOq aBa#yaM kRuNOtu |

paqrNaM ~MvanaqspatE#riva | 129 (10)

T.B.3.7.14.5

aqBi na#H SIyatA(gm) raqyiH | saca#tAM naqH SacIqpati#H || para#M mRutyOq anuqparE#hiq panthA$M | yastEq sva ita#rO dEvaqyAnA$t | cakShu#ShmatE SRuNvaqtE tE$ bravImi | mA na#H praqjA(gm) rI#riShOq mOta vIqrAn || iqdamUq nu SrEyO#&vaqsAnaq-mAga#nma | yadgOqjid-dha#naqji-da#Svaqjidyat |

paqrNaM ~MvanaqspatE#riva | aqBi na#H SIyatA(gm) raqyiH ( ) | saca#tAM naqH SacIqpati#H || 130 (11)

(vanaqspatA#vaqdByO lOqkA da#dhirEq tEja# indriqyaM dhAmA# - SImahI - vAq - Bi na#H SIyatA(gm) raqyirEka#M ca) (A14)

prapATaka kOrvai with starting words of 1 to 14 anuvAkams :-

(sarvAqnq. - yad viShSha#NNEnaq - vi vai - yAH puqrastAqd - dEvA# dEqvEShuq - pari#staNitaq - sakShEqdaM - ~Myadaqsya pAqrE# - &nAqgasaq - uda#stAM PsIqd - brahma# pratiqShThA - yad dE#vaq - yattEq grAva.NNAq - yad di#dIqkShE catu#rdaSa)

kOrvai with starting words of 1, 11, 21 series of daSinis :-

(sarvAqn - BUti#mEqva - yAmEqvAPsvAhu#tim - ~MvraqtAnA$M - parNavaqlkaH - sOqmyAnA# - maqsmin. yaqj~jE - &gnEq yO nOq - jyOgjIqvAH - paqrOra#jAstEq - pra tE# maqhE - brahma# pratiqShThA - gAr.ha#patyA striq(gm)qSadu#ttaraSaqtaM)

first and last word 3rd aShtakam 6th prapATakam :-

(sarvAqnq. vai - SacIqpati#H)

|| hari#H OM ||

|| kRuShNa yajurvEdIya taittirIya brAhmaNE tRutIyAShTakE saptamaH prapAThakaH samAptaH ||

=====================================

Appendix (of Expansions)

T.B.3.7.8.3 "na vA u# vEqtanmri#yasE{1}"

na vA u#vEqtanmri#yasEq na ri#Shyasi dEqvA(gm) idE#Shi paqthiBi#H suqgEBi#H |

harI# tEq yu~jjAq pRuSha#tI aBUtAqmupA$sthAd-vAqjI dhuqri rAsa#Basya || {1}

(Appearing in T.S.4.6.9.4)

T.B.3.7.8.3 "ASA#nAM tvAq{2}", "viSvAq ASA$H{3}"

ASA#nAM tvA &&SApAqlEBya#H | caqturByO# aqmRutE$ByaH |

iqdaM BUqtasyAdhya#kShEByaH | viqdhEma# haqviShA# vaqyam || {2}

viSvAq ASAq madhu#nAq sa(gm)sRu#jAmi | aqnaqmIqvA Apaq OSha#dhayO Bavantu |

aqyaM ~Myaja#mAnOq mRudhOq vya#syatAm | agRu#BItAH paqSava#H santuq sarvE$ || {3}

(BOth {2} and {3} appEaring in T.B.2.5.3.3)

T.B.3.7.9.5 - "miqtrO janAqn{4}" "pra sa mi#tra{5}"

miqtrO janAn# yAtayati prajAqnan miqtrO dA#dhAra pRuthiqvImuqta dyAM |

miqtraH kRuqShTIrani#miShAq&Bi ca#ShTE saqtyAya# haqvyaM GRuqtava#d-vidhEma || {4}

pra sa mi#traq martO# astuq praya#svAqn. yasta# Adityaq SikSha#ti vraqtEna# |

na ha#nyatEq na jI#yatEq tvOtOq nainaqma(gm)hO# aSnOqtyanti#tOq na dUqrAt || {5}

(BOth {4} and {5} appEaring in T.S.3.4.11.5

T.B.3.7.11.2 - "udvaqyaM tama#saqspari#{6}"

udvaqyaM tama#saqspariq paSya#ntOq jyOtiqrutta#raM |

dEqvaM dE#vaqtrA sUryaqmaga#nmaq jyOti#ruttaqmaM || {6}

(Appearing in T.S.4.1.7.4)

T.B.3.7.11.2 - "uduq tyaM{7}" "ciqtraM{8}"

uduq tyaM jAqtavE#dasaM dEqvaM ~Mva#hanti kEqtava#H | dRuqSE viSvA#yaq sUrya$M || {7}

ciqtraM dEqvAnAq-muda#gAqdanI#kaqM cakShu#r miqtrasyaq varu#NasyAq&gnEH |

A& prAq dyAvA#pRuthiqvI aqntari#kShaq(gm)q sUrya# AqtmA jaga#tastaqsthuSha#Sca || {8}

( BOth {7} and {8] appEaring in T.S.1.4.43.1)

T.B.3.7.11.3 - "iqmaM mE# varuNaq{9}" "tattvA# yAmi{10}"

iqmaM mE# varuNa SrudhIq hava#maqdyA ca# mRuDaya | tvAma#vaqsyurA ca#kE || {9}

tattvA# yAmiq brahma#NAq vanda#mAnaq-stadA SA$stEq yaja#mAnO haqvirBi#H |

ahE#DamAnO varuNEqha bOqdhyuru#Sa(gm)saq mA naq AyuqH pramO#ShIH || {10}

( BOth {9} and {10] appEaring in T.S.2.1.11.6)

T.B.3.7.11.3 - "tvaM nO# agnEq{11}" "sa tvaM nO# agnE{12}"

tvaM nO# agnEq varu#Nasya viqdvAn dEqvasyaq hEDO&va# yAsi sIShThAH |

yaji#ShThOq vahni# tamaqH SOSu#cAnOq viSvAq dvEShA(gm)#siq pramu#mugdhyaqsmat || {11}

sa tvaMnO# agnE&vaqmO Ba#vOqtI nEdi#ShThO aqsyA uqShasOq vyu#ShTau |

ava# yakShva nOq varu#Naq(gm)q rarA#NO vIqhi mRu#DIqka(gm) suqhavO# na Edhi || {12}

( BOth {11} and {12] appEaring in T.S.2.5.12.3)

T.B.3.7.11.3 - "tvama#gnE aqyA&siq{13}" "prajA#patE{14}"

tvama#gnE aqyA&si# | aqyA sanmana#sA hiqtaH | aqyA san.haqvyamU#hiShE |

aqyA nO# dhEhi BEShaqjam | iqShTO aqgnirAhu#taH | svAhA#kRutaH pipartu naH |

svaqgA dEqvEBya# iqdaM nama#H || {13}

( {13} appEaring in T.B.2.4.1.9 )

prajA#patEq na tvadEqtAnyaqnyO viSvA# jAqtAniq pariq tA ba#BUva |

yatkA#mAstE juhuqmastannO# astu vaqya(gg) syA#maq pata#yO rayIqNAm || {14}

( {14} appEaring in T.S.1.8.14.2)

T.B. 3.7.12.6 - "iqmaM mE# varuNaq{15}" "tattvA# yAmi{16}"

Item no.{15} is same as {9} above

Item no.{16} is same as {10} above

T.B.3.7.12.6 - "tvaM nO# agnEq{17}" "sa tvaM nO# agnE{18}"

Item no.{17} is same as {11} above

Item no.{18} is same as {12} above

T.B.3.7.12.6- "tvama#gnE aqyA&si#{19}"

Item no.{19} is same as {13} above

T.B.3.7.13.4 - "ApyA#yasvaq{20}" "saM tE${21}"

A pyA#yasvaq same#tu tE viqSvata#H sOmaq vRuShNi#yaM |

BavAq vAja#sya sa~ggaqthE || {20}

saM tEq payA(gm)#siq samu# yantuq vAjAqH saM ~MvRuShNi#yA-nyaBimAtiqShAha#H |

AqpyAya#mAnO aqmRutA#ya sOma diqvi SravA(gg)#syuttaqmAni# dhiShva || {21}

(BOth {20} and {21} appEaring in TS 4.2.7.4)

-------------------------------------------------------------

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.8 taittirIya brAhmaNE tRutIyAShTakE aShTama: prapAThaka: (aSvamEdhabrAhmaNaM vaiSvadEvaM kANDaM)

3.8.1 anuvAkaM 1 -sAMgrahaNyEShTyAdayaH yAjamAnasaMskArAH

T.B.3.8.1.1

sAqgraqMhaqNyEShTyA# yajatE | iqmAM jaqnatAq(gm)q saMga#hNAqnIti# || dvAda#SAratnI raSaqnA Ba#vati | dvAda#Saq mAsA$H sam~MvathsaqraH |

saqm~MvaqthsaqramEqvA va#rundhE | mauq~jjI Ba#vati | Urgvai mu~jjA$H | Urja#mEq vA va#rundhE || ciqtrA nakSha#traM Bavati | ciqtraM ~MvA Eqtatkarma# | 1(10)

T.B.3.8.1.2

yada#SvamEqdhaH samRu#ddhyai || puNya#nAma dEvaqyaja#na-maqddhyava#syati | puNyA#mEqva tEna# kIqrtimaqBija#yati || apa#dAtI-nRuqtvija#H saqmAva#haqntyA su#brahmaqNyAyA$H |

suqvaqrgasya# lOqkasyaq sama#ShTyai || kEqSaqSmaqSru va#patE | naqKAniq nikRu#ntatE | daqtO dhA#vatE | snAti# | aha#taqM ~MvAsaqH pari#dhattE ( ) | pAqpmanO&pa#hatyai |

vAca#M ~MyaqtvOpa#vasati | suqvaqrgasya# lOqkasyaq guptyai$ | rAtri#M jAgaqraya#nta AsatE | suqvaqrgasya# lOqkasyaq sama#ShTyai || 2 (15)

(karma# - dhattEq pa~jca# ca) (A1)

3.8.2 anuvAkaM 2 -brahmaudanABidhAnam

T.B.3.8.2.1

catu#ShTayyaq ApO# Bavanti |

catu#SSaPOq vA aSva#H prAjApaqtyaH samRu#ddhyai ||

tA diqgByaH saqmABRu#tA Bavanti | diqkShu vA Apa#H |

annaqM ~MvA Apa#H | aqdByO vA anna#M jAyatE | yadEqvAdByO&nnaqM jAya#tE | tadava#rundhE || tAsu# brahmaudaqnaM pa#cati | rEta# Eqva tadda#dhAti || 3 (10)

T.B.3.8.2.2

catu#SSarAvO Bavati | diqkShvE#va prati#tiShThati || uqBaqyatO# ruqkmau Ba#vataH | uqBaqyata# EqvAsmiqn-ruca#M dadhAti | uddha#rati SRutaqtvAya# |

saqrpiShvA$n Bavati mEddhyaqtvAya# | caqtvAra# Ar.ShEqyAH prASna#nti | diqSAmEqva jyOti#Shi juhOti | caqtvAriq hira#NyAni dadAti | diqSAmaqva jyOtIq(gg)qShya va#rundhE || 4 (10)

T.B.3.8.2.3

yadAjya#-muqcCiShya#tE | tasmi#n-raSaqnAM nyu#natti | praqjApa#tiqrvA O#daqnaH | rEtaq Ajya$m | yadAjyE# raSaqnAM nyuqnatti# | praqjApa#timEqva rEta#sAq sama#rddhayati || daqrBaqmayI# raSaqnA Ba#vati |

baqhu vA EqSha ku#caqrO#-&mEqddhyamupa#gacCati |

yadaSva#H | paqvitraqM ~Mvai daqrBAH | 5 (10)

T.B.3.8.2.4

yadda#rBaqmayI# raSaqnA Bava#ti | puqnAtyEqvaina$m | pUqtamE#naqM mEddhyaq-mAla#BatE ||

aSva#syaq vA Ala#bdhasya mahiqmOda#-krAmat |

sa maqhartvi#jaqH prAvi#Sat | tanmaqhartvi#jAM mahartviqktvam | yanmaqhartvi#jaH prAqSnanti# |

maqhiqmAna#-mEqvAsmiqn-tadda#dhati ||

aSva#syaq vA Ala#bdhasyaq rEtaq uda#krAmat |

tathsuqvarNaq(gm)q hira#Nya-maBavat ( ) | yathsuqvarNaq(gm)q hira#NyaqM dadA#ti |

rEta# Eqva tadda#dhAti || OqdaqnE da#dAti | rEtOq vA O#daqnaH | rEtOq hira#Nyam | rEta#saiqvAsmiqn rEtO# dadhAti || 6 (16)

(daqdhAqtiq - ruqndhEq - daqrBA - a#Bavaqth ShaTca#) (A2)

3.8.3 anuvAkaM 3 -raSanayA&Svabandhanam

T.B.3.8.3.1

yO vai brahma#NE dEqvEBya#H praqjApa#taqyE-&pra#ti-prOqcyASvaqM mEddhya#M baqddhnAti# |

A dEqvatA$ByO vRuScyatE | pApI#yAnBavati | yaH pra#tiqprOcya# | na dEqvatA$Byaq AvRu#ScyatE | vasI#yAnBavati || yadAha# | brahmaqnnaSvaqM mEddhya#M BanthsyAmi dEqvEBya#H praqjApa#tayEq tEna# rAddhyAsaqmiti# | brahmaq vai braqhmA |

brahma#Na Eqva dEqvEBya#H praqjApa#tayE pratiqprOcyASvaqM mEddhya#M baddhnAti | 7 (10)

T.B.3.8.3.2

na dEqvatA$Byaq AvRu#ScyatE | vasI#yAn Bavati ||

dEqvasya# tvA saviqtuH pra#saqva iti# raSaqnA-mAda#ttEq prasU$tyai | aqSvinO$-rbAqhuByAq-mityA#ha | aqSvinauq hi dEqvAnA#-maddhvaqryU AstA$m |

pUqShNO hastA$ByAq-mityA#haq yatyai$ ||

vyRu#ddhaqM ~MvA Eqtadyaqj~jasya# | yada#yaqjuShkE#Na kriqyatE$ |

iqmAma#gRuBNan-raSaqnA-mRuqtasyE-tyadhi# vadatiq yaju#ShkRutyai | yaqj~jasyaq samRu#ddhyai || 8 (10)

T.B.3.8.3.3

tadA#huH | dvAda#SAratnI raSaqnA ka#rtaqvyA(3) trayO#daSAraqtnI(3)riti# | RuqShaqBO vA EqSha Ru#tUqnAm | yathsa#m~MvathsaqraH |

tasya# trayOdaqSO mAsO# viqShTapa$m | RuqShaqBa EqSha yaqj~jAnA$m | yada#SvamEqdhaH | yathAq vA Ru#ShaqBasya# viqShTapa$m | EqvamEqtasya# viqShTapa$m | traqyOqdaqSama#raqtni(gm) ra#SaqnAyA#-muqpAda#dhAti | 9 (10)

T.B.3.8.3.4

yatha#r.ShaqBasya# viqShTapa(gm)# sa(gg)skaqrOti# | tAqdRugEqva tat || pUrvaq Ayu#Shi viqdathE#Shu kaqvyEtyA#ha | Ayu#rEqvAsmi#n dadhAti ||

tayA# dEqvAH suqtamAba#BUvuq-rityA#ha | BUti#mEqvOpAva#rtatE || Ruqtasyaq sAmana$th saqramAqrapaqntItyA#ha | saqtyaM ~MvA Ruqtam |

saqtyEnaiqvaina# mRuqtEnAra#BatE || aqBiqdhA aqsItyA#ha | 10 (10)

T.B.3.8.3.5

tasmA#-daSvamEdhayAqjI sarvA#Ni BUqtAnyaqBi Ba#vati | Buva#na-maqsItyA#ha |

BUqmAna#-mEqvOpa#ti | yaqntA-&sItyA#ha | yaqntAra#mEqvaina#M karOti |

dhaqrtA&sItyA#ha | dhaqrtAra#mEqvaina#M karOti | sO$&gniM ~Mvai$SvAnaqra-mityA#ha |

aqgnA-vEqvaina#M ~MvaiSvAnaqrE ju#hOti | sapra#thasaqmityA#ha | 11 (10)

T.B.3.8.3.6

praqjayaiqvaina#M paqSuBi#H prathayati |

svAhA#kRutaq ityA#ha | hOma# EqvAsyaqShaH |

pRuqthiqvyA-mityA#ha | aqsyAmEqvainaqM prati#ShThApayati | yaqntA rADyaqntA&siq yama#nO dhaqrtA&si# dhaqruNaq ityA#ha |

rUqpamEqvAsyaiq-tanma#hiqmAnaqM ~MvyAca#ShTE |

kRuqShyai tvAq kShEmA#ya tvA raqyyai tvAq pOShA#yaq tvEtyA#ha | AqSiSha#mEqvaitAmASA$stE ||

svaqgA tvA# dEqvEByaq ityA#ha ( ) |

dEqvEBya# Eqvaina(gg)# svaqgA ka#rOti |

svAhA$ tvA praqjApa#tayaq ityA#ha | prAqjAqpaqtyO vA aSva#H |

yasyA# Eqva dEqvatA#yA AlaqByata$ | tayaiqvainaq(gm)q sama#rddhayati || 12 (15)

(baqdhnAqtiq - samRu#ddhyA - uqpada#dhA - tyaqsItyA#haq - sapra#thasaqmItyA#ha - dEqvEByaq ityA#haq pa~jca# ca) (A3)

3.8.4 anuvAkaM 4 -aSvasya jalE&vagAhanam

T.B.3.8.4.1

yaH piqtura#nuqjAyA$H puqtraH | sa puqrastA$nnayati |

yO mAqtura#nuqjAyA$H puqtraH | sa paqScAnna#yati |

viShva#~jcamEqvAsmA$t-pAqpmAnaqM ~MvivRu#hataH || yO arva#ntaqM jiGA(gm)#satiq tamaqBya#mItiq varu#Naq itiq SvAna#M caturaqkShaM prasau#ti |

paqrO marta#H paqraH SvEtiq Suna#Scatu-raqkShasyaq praha#nti | SvEvaq vai pAqpmA BrAtRu#vyaH | pAqpmAna#-mEqvAsyaq BrAtRu#vya(gm) hanti ||

saiqddhraqkaM musa#laM Bavati | 13 (10)

T.B.3.8.4.2

karma# karmaiqvAsmai# sAdhayati || pauq(gg)qScaqlEqyO ha#nti |

puq(gg)qScaqlvAM ~Mvai dEqvAH SucaqM nya#dadhuH | SuqcaivAsyaq Suca(gm)# hanti ||

pAqpmA vA EqtamI$Psaq-tItyA#huH | yO$&SvamEqdhEnaq yaja#taq iti# |

aSva#syAdhaspaqdamupA$syati |

vaqjrI vA aSva#H prAjApaqtyaH |

vajrE#Naiqva pAqpmAnaqM BrAtRu#vyaq-mava#krAmati || daqkShiqNA-&pa#plAvayati | 14(10)

T.B.3.8.4.3

pAqpmAna#-mEqvAsmAq-cCama#laq-mapa#plAvayati || aiqShIqka u#dUqhO Ba#vati | AyuqrvA iqShIkA$H | Ayu#rEq-vAsmi#n dadhati | aqmRutaqM ~MvA iqShIkA$H | aqmRuta#mEq-vAsmi#n dadhati || vEqtaqsaqSAqKOpaqsaMba#ddhA Bavati |

aqPsu-yO#niqrvA aSva#H | aqPsuqjO vE#taqsaH |

svAdEqvainaqM ~MyOnEqrnirmi#mItE ( ) ||

puqrastA$t-praqtya~jca#-maqByudU#hati |

puqrastA#-dEqvAsmi#n praqtIcyaq mRuta#M dadhAti ||

aqhaM caq tvaM ca# vRutrahaqnniti# braqhmA yaja#mAnasyaq hasta#M gRuhNAti |

braqhmaqkShaqtrE Eqva saMda#dhAti |

aqBi kratvE$ndra BUqradhaq jmannitya#-dhvaqryu-ryaja#mAnaM ~MvAcayatyaq-Biji#tyai || 15 (15)

(Baqvaqtiq - plAqvaqyaqtiq - miqmIqtEq pa~jca# ca) (A4)

3.8.5 anuvAkaM 5 -aSvasya prOkShaNaM mahartvijAm

T.B.3.8.5.1

caqtvAra# RuqtvijaqH samu#kShanti |

AqBya Eqvaina#M cataqsRuByO# diqgByO#-&BisamI#rayanti || SaqtEna# rAjapuqtraiH saqhAddhvaqryuH | puqrastA$t-praqtya~gtiShThaqn prOkSha#ti | aqnEnASvE#naq mEddhyE#nEqShTvA |

aqya(gm) rAjA# vRuqtraM ~Mva#ddhyAqditi# | rAqjyaM ~MvA a#ddhvaqryuH | kShaqtra(gm) rA#japuqtraH | rAqjyEnaiq-vAsmi#n kShaqtraM da#dhAti ||

SaqtEnA#-rAqjaBi#ruqgraiH saqha braqhmA | 16 (10)

T.B.3.8.5.2

daqkShiqNaqta udaq~gtiShThaqn prOkSha#ti | aqnEnASvE#naq mEddhyE#nEqShTvA |

aqya(gm) rAjA$-&pratidhRuqShyO$-&stviti# | balaqM ~Mvai braqhmA | bala#marAqjOgraH | bala#naiq-vAsmiqn bala#M dadhAti || SaqtEna# sUtagrAmaqNiBi#H saqha hOtA$ | paqScAt-prA~gtiShThaqn prOkSha#ti |

aqnEnASvE#naq mEddhyE#nEqShTvA | aqya(gm) rAjAq&syai viqSaH | 17 (10)

T.B.3.8.5.3

baqhuqgvai ba#hvaqSvAyai# bahvajAviqkAyai$ | baqhuqvrIqhiqyaqvAyai# bahumAShatiqlAyai$ |

baqhuqhiqraqNyAyai# bahuhaqstikA#yai | baqhuqdAqsaqpUqruqShAyai# rayiqmatyaiq puShTi#matyai | baqhuqrAqyaqspOqShAyaiq rAjAq&stviti# | BUqmA vai hOtA$ | BUqmA sU#tagrAmaqNya#H | BUqmnaivAsmi#n BUqmAna#M dadhAti || SaqtEna# kShatta-saMgrahIqtRuBi#H saqhOdgAqtA | uqttaqraqtO da#kShiqNA tiShThaqn prOkSha#ti | 18 (10)

T.B.3.8.5.4

aqnEnASvE#naq mEddhyE# nEqShTvA |

aqya(gm) rAjAq sarvaqmAyu#rEqtviti# |

AyuqrvA u#dgAqtA | Ayu#H kShatta-saMgrahIqtAra#H |

Ayu#Shaiq-vAsmiqnnAyu#-rdadhAti || Saqta(gm) Sa#taM Bavanti | SaqtAyuqH puru#ShaH SaqtEndri#yaH |

Ayu#ShyEqvEndriqyE prati#tiShThati || caqtuqH SaqtA Ba#vanti | cata#srOq diSa#H ( ) | diqkShvE#va prati#tiShThati || 19 (11)

(braqhmA - viqSa - u#kShatiq - diSaq Eka#M ca) (A5)

3.8.6 anuvAkaM 6 -BUmau patatAM bindUnAmaBimantraNam

T.B.3.8.6.1

yathAq vai haqviShO# gRuhIqtasyaq skanda#ti | EqvaM ~MvA EqtadaSva#sya skandati |

yanniqktamanA#-labdha-muthsRuqjanti# | yathstOkyA# aqnvAha# | saqrvaqhuta#-mEqvaina#M karOqtya-ska#ndAya | aska#nnaq(gm)q hi tat |

yaddhuqtasyaq skanda#ti || saqhasraq-manvA#ha | saqhasra# saMmitaH suvaqrgO lOqkaH |

suqvaqrgasya# lOqkasyAq-Biji#tyai || 20 (10)

T.B.3.8.6.2

yatpari#mitA anubrUqyAt | pari#mitaqmava#rundhIta | apa#rimitAq anvA#ha | apa#rimitaH suvaqrgO lOqkaH | suqvaqrgasya# lOqkasyaq sama#ShTyai ||

stOkyA# juhOti | yA Eqva varShyAq Apa#H | tA ava#rundhE || aqsyAM ju#hOti | iqyaM ~MvA aqgnirvai$SvAnaqraH | 21 (10)

T.B.3.8.6.3

aqsyAmEqvainAqH prati#ShThApayati || uqvAca# ha praqjApa#tiH | stOkyA#suq vA aqhama#SvamEqdha(gm) sa(gg)sthA#payAmi | tEnaq tataqH sa(gg)sthi#tEna carAqmIti# || aqgnayEq svAhEtyA#ha |

aqgnaya# Eqvaina#M juhOti || sOmA#yaq svAhEtyA#ha | sOmA#yaiqvaina#M juhOti | saqviqtrE svAhEtyA#ha | saqviqtra Eqvaina#M juhOti | 22 (10)

T.B.3.8.6.4

sara#svatyaiq svAhEtyA#ha | sara#svatyA Eqvaina#M juhOti | pUqShNE svAhEtyA#ha | pUqShNa Eqvaina#M juhOti | bRuhaqspata#yEq svAhEtyA#ha |

bRuhaqspata#ya Eqvaina#M juhOti | aqpAM mOdA#yaq svAhEtyA#ha | aqdBya Eqvaina#M juhOti | vAqyavEq svAhEtyA#ha | vAqyava# Eqvaina#M juhOti | 23 (10)

T.B.3.8.6.5

miqtrAyaq svAhEtyA#ha | miqtrAyaiqvaina#M juhOti | varu#NAyaq svAhEtyA#ha | varu#NAyaiqvaina#M juhOti || EqtABya# Eqvaina#M dEqvatA$ByO juhOti ||

daSa# daSa saqpAMda#M juhOti | daSA$kSharA viqrAT | anna#M ~MviqrAT | viqrAjaiq-vAnnAdyaqmava#rundhE || pra vA EqShO$-&smAllOqkA-ccya#vatE ( ) |

yaH parA#cIqrAhu#tI-rjuqhOti# |

puna#H punaraByAqvarta#M juhOti |

aqsminnEqva lOqkE prati#tiShThati ||

EqtA(gm) haq vAva sO$&SvamEqdhasyaq sa(gg)sthi#ti muvAqcA-ska#ndAya | aska#nnaq(gm)q hi tat |

yadyaqj~jasyaq sa(gg)sthi#tasyaq skanda#ti || 24 (16)

(aqBiji#tyai - vaiSvAnaqraH - sa#viqtra Eqvaina#m juhOti - vAqyava# Eqvaina#m juhOti - cyavatEq ShaTca#) (A6)

3.8.7 anuvAkaM 7 -athAdhvaryuprOkShaNam

T.B.3.8.7.1

praqjApa#tayE tvAq juShTaqM prOkShAqmIti# puraqstA$t-paqtya~gtiShThaqn prOkSha#ti |

praqjApa#tiqrvai dEqvAnA#-mannAqdO vIqryA#vAn |

aqnnAdya#-mEqvAsmi#n vIqrya#M dadhAti |

tasmAqdaSva#H paSUqnA-ma#nnAqdO vIqryA#vattamaH || iqndrAqgniByAqM tvEti# dakShiNaqtaH |

iqndrAqgnI vai dEqvAnAqmOji#ShThauq bali#ShThau | Oja# EqvAsmiqn bala#M dadhAti | tasmAqdaSva#H paSUqnAmOji#ShThOq bali#ShThaH || vAqyavEq tvEti# paqScAt | vAqyurvai dEqvAnA#mAqSuH sA#rasAqrita#maH | 25 (10)

T.B.3.8.7.2

jaqvamEqvAsmi#ndadhAti | tasmAqdaSva#H paSUqnAmAqSuH sA#rasAqrita#maH ||

viSvE$ByastvA dEqvEByaq ityu#ttaraqtaH |

viSvEq vai dEqvA dEqvAnA$M ~MyaSaqsvita#mAH |

yaSa# EqvAsmi#ndadhAti | tasmAqdaSva#H paSUqnAM ~Mya#Saqsvita#maH || dEqvEByaq-stvEtyaqdhastA$t | dEqvA vai dEqvAnAq-mapa#citatamAH |

apa#citi-mEqvAsmi#-ndadhAti |

tasmAqdaSva#H paSUqnA-mapa#citatamaH || 26 (10)

T.B.3.8.7.3

sarvE$ByastvA dEqvEByaq ityuqpari#ShTAt |

sarvEq vai dEqvAstviShi#mantO haraqsvina#H |

tviShi#mEq-vAsmiqnq. harO# dadhAti |

tasmAqdaSva#H paSUqnAM tviShi#mAn haraqsvita#maH || diqvE tvAq&ntari#kShAya tvA pRuthiqvyai tvEtyA#ha |

EqBya Eqvaina#M ~MlOqkEByaqH prOkSha#ti ||

saqtE tvA&sa#tE tvAq-&dByastvau-Sha#dhIByastvAq viSvE$ByastvA BUqtEByaq ityA#ha |

tasmA#daSvamEdhayAqjinaq(gm)q sarvA#Ni BUqtAnyupa# jIvanti || braqhmaqvAqdinO# vadanti | yatprA#jApaqtyO&Sva#H ( ) | athaq kasmA#dEna-maqnyAByO# dEqvatAqByO&piq prOkShaqtIti# |

aSvEq vai sarvA# dEqvatA# aqnvAya#ttAH |

taM ~MyadviSvE$ByastvA BUqtEByaq iti# prAqkShati# |

dEqvatA# EqvAsmi#n-naqnvAyA#tayati |

tasmAqdaSvEq sarvA# dEqvatA# aqnvAya#ttAH || 27 (15)

(sAqraqsAqritaqmO - &pa#citatamaH - prAjApaqtyO&Svaq pa~jca# ca) (A7)

3.8.8 anuvAkaM 8 -aSvacaritAnAmaSvarUpANAM ca hOmAH

T.B.3.8.8.1

yathAq vai haqviShO# gRuhIqtasyaq skanda#ti |

EqvaM ~MvA EqtadaSva#sya skandati |

yatprOkShi#taq-manA#labdha-muthsRuqjanti# | yada#Sva-cariqtAni# juqhOti# | saqrvaqhuta#-mEqvaina#M karOqtya-ska#ndAya | aska#nnaq(gm)q hi tat | yaddhuqtasyaq skanda#ti || IqMkAqrAyaq svAhEM kRu#tAyaq svAhEtyA#ha | EqtAniq vA a#SvacariqtAni# | caqriqtairEqvainaq(gm)q sama#rddhayati || 28 (10)

T.B.3.8.8.2

tadA#huH | anA#hutayOq vA a#SvacariqtAni# |

naitA hO#taqvyA# iti# | athOq KalvA#huH | hOqtaqvyA# Eqva | atraq vAvaivaM ~MviqdvAna#SvamEqdha(gm)

sa(gg)sthA#payati | yada#Sva-cariqtAni# juqhOti# | tasmA$-ddhOtaqvyA# iti# || baqhiqrddhA vA E#namEqtadAqyata#nAd-dadhAti |

BrAtRu#vyamasmai janayati | 29 (10)

T.B.3.8.8.3

yasyA# nAyataqnE$-&nyatrAqgnE-rAhu#tIr juqhOti# |

sAqviqtriqyA iShTyA$H puqrastA$thsviShTaq kRuta#H |

AqhaqvaqnIyE$-&SvacariqtAni# juhOti | Aqyata#na EqvAsyAhu#tIr juhOti | nAsmaiq BrAtRu#vyaM janayati || tadA#huH | yaqj~jaqmuqKE ya#j~jamuKE hOtaqvyA$H | yaqj~jasyaq klRuptyai$ | suqvaqrgasya# lOqkasyA-nu#KyAtyAq iti# || athOq KalvA#huH | 30 (10)

T.B.3.8.8.4

yadya#j~jamuqKE ya#j~jamuKE juhuqyAt |

paqSuBiq-ryaja#mAnaqM ~Mvya#drdhayEt |

ava# suvaqrgAllOqkA-tpa#dyEta | pApI#yAn thsyAqditi# |

saqkRudEqva hO#taqvyA$H | na yaja#mAnaM paqSuBiq-rvya#drdhayati | aqBi su#vaqrgaM ~MlOqkaM ja#yati | na pApI#yAn Bavati || aqShTAca#tvAri(gm)SatamaSva rUqpANi# juhOti | aqShTAca#tvAri(gm)SadakSharAq jaga#tI ( ) | jAgaqtO&Sva#H prAjApaqtyaH samRu#ddhyai || Ekaqmati#riktaM juhOti | tasmAqdEka#H praqjAsvadrdhu#kaH || 31 (13)

(aqdrdhaqyaqtiq - jaqnaqyaqtiq - KalvA#huqr - jaga#tIq trINi# ca) (A8)

3.8.9 anuvAkaM 9 -aSvasya nAmnAmaBivAcanaM, uthsargaSca

T.B.3.8.9.1

viqBUrmAqtrA praqBUH piqtrEtyA#ha | iqyaM ~Mvai mAqtA | aqsau piqtA | AqByAmEqvainaqM pari#dadAti || aSvO#&siq hayOq&sItyA#ha | SAstyEqvaina#mEqtat | tasmA$cCiqShTAH praqjA jA#yantE || atyOq&sItyA#ha |

tasmAqdaSvaqH sarvA$n paqSUnatyE#&ti |

tasmAqdaSvaqH sarvE#ShAM paSUqnA(gg) SraiShThya#M gacCati || 32 (10)

T.B.3.8.9.2

pra yaSaqH SraiShThya#mApnOti | ya EqvaM ~MvEda# || narOq&syarvA#&siq sapti#rasi vAqjya#sItyA#ha |

rUqpamEqvAsyaiqtanma#hiqmAnaqM ~MvyAca#ShTE ||

yayuqrnAmAq-&sItyA#ha | EqtadvA aSva#sya priqyaM nA#maqdhEya$m | priqyENaiqvaina#M nAmaqdhEyE#nAqBiva#dati | tasmAqdapyA#miqtrau saqgaMtya# | nAmnAq cEddhvayE#tE | miqtramEqva Ba#vataH || 33 (10)

T.B.3.8.9.3

AqdiqtyAnAqM patvA-&nviqhItyA#ha | AqdiqtyAnEqvaina#M gamayati ||

aqgnayEq svAhAq svAhE$ndrAqgniByAqmiti# pUrvahOqmA-~jju#hOti | pUva# Eqva dviqShantaqM BrAtRu#vyaq-mati#krAmati || BUra#si BuqvE tvAq BavyA#ya tvA BaviShyaqtE tvEtyuthsRu#jati sarvaqtvAya# || dEvA# ASApAlA EqtaM dEqvEByO&SvaqM mEdhA#yaq prOkShi#taM gOpAyaqtEtyA#ha | SaqtaM ~Mvai talpyA# rAjapuqtrA dEqvA A#SApAqlAH | tEBya# EqvainaqM pari#dadAti ||

IqSvaqrO vA aSvaqH pramu#ktaqH parA$M parAqvataqM gantO$H | iqha dhRutiqH svAhEqha vidhRu#tiqH svAhEqha rantiqH svAhEqha rama#tiqH

svAhEti# catRuqShu paqthsu ju#hOti | 34 (10)

T.B.3.8.9.4

EqtA vA aSva#syaq bandha#nam |   
tABi#rEqvaina#M baddhnAti |

tasmAqdaSvaqH pramu#ktOq bandha#naq-mAga#cCati |

tasmAqdaSvaqH pramu#ktOq bandha#naqM na ja#hAti ||

rAqShTraM ~MvA a#SvamEqdhaH | rAqShTrE Kaluq vA EqtE vyAya#cCantE | yE&SvaqM mEddhyaq(gm)q rakSha#nti | tEShAqM ~Mya uqdRucaqM gacCa#nti |

rAqShTrAdEqva tE rAqShTraM ga#cCanti | aqtha ya uqdRucaqM na gacCa#nti ( ) | 35 (10)

T.B.3.8.9.5

rAqShTrAdEqva tE vyava#cCidyantE | parAq vA EqSha si#cyatE | yO#-&baqlO$-&SvamEqdhEnaq yaja#tE | yadaqmitrAq aSva#M ~MviqndErann# |

haqnyEtA$sya yaqj~jaH | caqtuqSSaqtA ra#kShanti | yaqj~jasyAGAtAya || athAqnya-mAqnIyaq prOkShE#yuH | saiva tataqH prAya#ScittiH || 36 (9)

(gaqcCaqtiq - BaqvaqtaqH - paqthsu ju#hOtiq - na gacCa#ntiq - +nava# ca) (A9)

3.8.10 anuvAkaM 10 -dIkShABidhAnam tatra vaiSvadEvahOmaH

T.B.3.8.10.1

praqjApa#ti-rakAmayatASvamEqdhEna# yajEqyEti# | sa tapO#&tapyata | tasya# tEpAqnasya# | saqptAtmanO# dEqvatAq uda#krAmann | sA dIqkShA-&Ba#vat | sa EqtAni# vaiSvadEqvAnya#paSyat | tAnya# juhOt |

tairvai sa dIqkShAmavA#rundha | yadvai$Sva dEqvAni# juqhOti# | dIqkShAmEqva-tairyaja#mAqnO-&va#rundhE || 37 (10)

T.B.3.8.10.2

saqpta ju#hOti | saqpta hi tA dEqvatA# uqdakrA#mann || aqnvaqhaM ju#hOti | aqnvaqhamEqva dIqkShAmava#rundhE || trINi# vaiSvadEqvAni# juhOti |

caqtvAryau$dgrahaqNAni# | saqpta saMpa#dyantE | saqpta vai SI#ra.ShaqNyA$H prAqNAH |

prAqNA dIqkShA | prAqNairEqva prAqNAndIqkShAmava#rundhE || 38 (10)

T.B.3.8.10.3

Eka#vi(gm)SatiM ~MvaiSvadEqvAni# juhOti | Eka#vi(gm)Satiqrvai dE#valOqkAH |

dvAda#Saq mAsAqH pa~jcaqrtava#H | traya# iqmE lOqkAH | aqsAvA#diqtya E#kaviq(gm)qSaH || EqSha su#vaqrgO lOqkaH | taddaivya#M kShaqttram |

sA SrIH | tadbraqddhnasya# viqShTapa$m | tathsvArA$jya-mucyatE || 39 (10)

T.B.3.8.10.4

triq(gm)qSata#maudgrahaqNAni# juhOti | triq(gm)qSada#kSharA viqrAT | anna#M ~MviqrAT | viqrAjaiqvAnnAdyaqmava#rundhE ||

trEqdhA viqBajya# dEqvatA$M juhOti | tryA#vRutOq vai dEqvAH | tryA#vRuta iqmE lOqkAH | EqShAM ~MlOqkAnAqmAptyai$ | EqShAM ~MlOqkAnAqM klRuptyai$ || apaq vA EqtasmA$tprAqNAH krA#manti | 40 (10)

T.B.3.8.10.5

yO dIqkShAma#ti-rEqcaya#ti | saqptAqhaM praca#ranti |

saqpta vai SI#r.ShaqNyA$H prAqNAH | prAqNA dIqkShA |

prAqNairEqva prAqNAndIqkShAmava#rundhE || pUqrNAqhuqti-mu#ttaqmAM ju#hOti |

sarvaqM ~Mvai pU$rNAhuqtiH | sarva#mEqvApnO#ti | athO# iqyaM ~Mvai pU$rNAhuqtiH |

aqsyAmEqva prati#tiShThati ( ) || 41 (10)

(ruqndhEq - prAqNAn dIqkShAmava#rundha - ucyatE - krAmanti - tiShThati) (A10)

3.8.11 anuvAkaM 11 -vaiSvadEvahOmamantravyAKyAnam

T.B.3.8.11.1

prajApa#ti-raSvamEqdha-ma#sRujata | ta(gm) sRuqShTaM na ki~jcaqnOda#yacCat |

taM ~Mvai$SvadEqvAnyEq-vOda#yacCann | yadvai$SvadEqvAni# juqhOti# |

yaqj~jasyOdya#tyai || svAhAq-&&dhimAdhI#tAyaq svAhA$ | svAhA-&&dhI#taqM mana#sEq svAhA$ |

svAhAq mana#H praqjApa#tayEq svAhA$ |

kAyaq svAhAq kasmaiq svAhA# kataqmasmaiq svAhEti# prAjApaqtyE muKyE# BavataH |

praqjApa#ti-muKABirEqvaina#M dEqvatA#Biqrudya#cCatE || 42 (10)

T.B.3.8.11.2

adi#tyaiq svAhA&di#tyai maqhyai$ svAhA&di#tyai sumRuDIqkAyaiq svAhEtyA#ha | iqyaM ~MvA adi#tiH | aqsyA Eqvaina#M pratiqShThAyOdya#cCatE ||

sara#svatyaiq svAhAq sara#svatyai bRuhaqtyai$ svAhAq sara#svatyai pAvaqkAyaiq svAhEtyA#ha |

vAgvai sara#svatI | vAqcaivainaqmudya#cCatE ||

pUqShNE svAhA# pUqShNE pra#paqthyA#yaq svAhA# pUqShNE naqrandhi#ShAyaq svAhEtyA#ha |

paqSavOq vai pUqShA | paqSuBi#rEqvainaq-mudya#cCatE || tvaShTrEq svAhAq tvaShTra# tuqrIpA#yaq svAhAq tvaShTrE# puruqrUpA#yaq svAhEtyA#ha ( ) | tvaShTAq vai pa#SUqnAM mi#thuqnAnA(gm)# rUpaqkRut | rUqpamEqva paqSuShu# dadhAti | athO# rUqpairEqvainaq-mudya#cCatE ||

viShNa#vEq svAhAq viShNa#vE niKuryaqpAyaq svAhAq viShNa#vE niBUyaqpAyaq svAhEtyA#ha |

yaqj~jO vai viShNu#H | yaqj~jAyaiqvainaq-mudya#cCatE || pUqrNAqhuqti-mu#ttaqmAM ju#hOti | pratyutta#bdhyai sayaqtvAya# || 43 (18)

(yaqcCaqtEq - puqruqrUpA#yaq svAhEtyA#hAqShTau ca#) (A11)

3.8.12 anuvAkaM 12 -aSvasaMcaraNavathsarE pratidinaM dEvayajanadESE kartavyamiShTitrayamaBidhIyatE

T.B.3.8.12.1

sAqviqtra-maqShTaka#pAlaM prAqtarnirva#pati | aqShTAkSha#rA gAyaqtrI |

gAqyaqtraM prA#tassavaqnaM |

prAqtaqssaqvaqnA dEqvaina#M gAyatriqyA #007A;CandaqsO&dhiq nirmi#mItE |

athO$ prAtassavaqnamEqva tEnA$pnOti | gAqyaqtrIM Canda#H || saqviqtrE pra#saviqtra EkA#daSa-kapAlaM maqddhyandi#nE | EkA#daSAkSharA triqShTup |

traiShTu#BaqM mAddhya#ndinaq(gm)q sava#nam |

mAddhya#ndinA-dEqvainaq(gm)q sava#nAttriqShTuBaqH-CandaqsO&dhiq nirmi#mItE | 44 (10)

T.B.3.8.12.2

athOq mAddhya#ndinamEqva sava#naqM tEnA$pnOti | triqShTuBaqM Canda#H || saqviqtra A#saviqtrE dvAda#Sa-kapAla-maparAqhNE | dvAda#SAkSharAq jaga#tI | jAga#taM tRutIya savaqnam |

tRuqtIqyaq saqvaqnAdEqvainaqM jaga#tyAq #007A;CandaqsO&dhiq nirmi#mItE |

athO# tRutIya savaqnamEqva tEnA$pnOti |

jaga#tIqM Canda#H || IqSvaqrO vA aSvaqH pramu#ktaqH parA$M parAqvataqM gantO$H |

iqha dhRutiqH svAhEqha vidhRu#tiqH svAhEqha rantiqH svAhEqha rama#tiqH svAhEtiq cata#sraq Ahu#tI-rjuhOti

( ) | 45 (10)

T.B.3.8.12.3

cata#srOq diSa#H | diqgBirEqvainaqM pari#gRuhNAti || ASva#tthO vraqjO Ba#vati | praqjApa#ti-rdEqvEByOq nilA#yata | aSvO# rUqpaM kRuqtvA |

sO$&SvaqtthE sa#m~Mvathsaqra-ma#tiShThat | tada#SvaqtthasyA$-Svatthaqtvam |

yadASva#tthO vraqjO Bava#ti | sva EqvainaqM ~MyOnauq prati#ShThApayati || 46 (9)

(triqShTuBaq #SCandaqsO&dhiq nirmi#mItE - juhOtiq - nava# ca) (A12)

3.8.13 anuvAkaM 13 -saMvathsarAdrdhvamuKyasyAgrErUpasthAnam

T.B.3.8.13.1

A bra#hman brAhmaqNO bra#hmavarcaqsI jA#yatAq-mityA#ha | brAqhmaqNa Eqva bra#hmavarcaqsaM dadhAti | tasmA$tpuqrA brA$hmaqNO bra#hmavarcaqsya# jAyata || A&smin rAqShTrE rA#jaqnya# iShaqvya#H SUrO# mahAraqthO jA#yatAq-mityA#ha | rAqjaqnya# Eqva SauqryaM ma#hiqmAna#M dadhAti | tasmA$tpuqrA rA#jaqnya# iShaqvya#H SUrO# mahAraqthO#-&jAyata ||

dOgdhrI# dhEqnurityA#ha | dhEqnvAmEqva payO# dadhAti | tasmA$tpuqrA dOgdhrI# dhEqnura#jAyata | vODhA#&naqDvA-nityA#ha | 47 (10)

T.B.3.8.13.2

aqnaqDuhyEqva vIqrya#M dadhAti | tasmA$tpuqrA vODhA#&naqDvAna#jAyata | AqSuH saptiqrityA#ha | aSva# Eqva jaqvaM da#dhAti | tasmA$tpuqrA-&&SuraSvO#-&jAyata | pura#dhiqMryOShEtyA#ha |

yOqShityEqva rUqpaM da#dhAti | tasmAqthstrI yu#vaqtiH priqyA BAvu#kA || jiqShNU ra#thEqShThA ityA#ha | A haq vai tatra# jiqShNU ra#thEqShThA jA#yatE | 48 (10)

T.B.3.8.13.3

yatraiqtEna# yaqj~jEnaq yaja#ntE || saqBEyOq yuvEtyA#ha | yO vai pU$rvavayaqsI |

sa saqBEyOq yuvA$ | tasmAqdyuvAq pumA$n priqyO BAvu#kaH || A&sya yaja#mAnasya vIqrO jA#yatAq-mityA#ha | A haq vai tatraq yaja#mAnasya vIqrO jA#yatE |

yatraiqtEna# yaqj~jEnaq yaja#ntE || niqkAqmEni#kAmE naH paqrjanyO# var.ShaqtvityA#ha |

niqkAqmEni#kAmE haq vai tatra# paqrjanyO# var.Shati ( ) | yatraiqtEna# yaqj~jEnaq yaja#ntE || PaqlinyO# naq OSha#dhayaH pacyantAq-mityA#ha |

PaqlinyO# haq vai tatrauSha#dhayaH pacyantE | yatraiqtEna# yaqj~jEnaq yaja#ntE |

yOqgaqkShEqmO na#H kalpatAq-mityA#ha |

kalpa#tE haq vai tatra# praqjAByO# yOgakShEqmaH |

yatraiqtEna# yaqj~jEnaq yaja#ntE || 49 (17)

(aqnaqDvAnityA#ha - jAyatE - var.Shati saqpta ca#) (A13)

3.8.14 anuvAkaM 14 -annahOmAH. trirAtrarUpasyASvamEdhasya prathamadinarAtrau

T.B.3.8.14.1

praqjApa#ti-rdEqvEByO# yaqj~jAn vyAdi#Sat |

sa Aqtma-nna#SvamEqdhama#dhatta |

taM dEqvA a#bruvann | EqSha vAva yaqj~jaH | yada#SvamEqdhaH | apyEqva nO&trAqstviti# |

tEBya# EqtAna#nnahOqmAn prAya#cCat |

tAna#juhOt | tairvai sa dEqvAna# prINAt |

yada#nna-hOqmA~jjuqhOti# | 50 (10)

T.B.3.8.14.2

dEqvAnEqva tairyaja#mAnaH prINAti || AjyE#na juhOti |

aqgnErvA EqtadrUqpam | yadAjya$m | yadAjyE#na juqhOti# | aqgnimEqva tatprI#NAti || madhu#nA juhOti |

maqhaqtyai vA EqtaddEqvatA#yai rUqpam | yanmadhu# | yanmadhu#nA juqhOti# | 51 (10)

T.B.3.8.14.3

maqhaqtImEqva taddEqvatA$M prINAti | taqNDuqlai-rju#hOti | vasU#nAqM ~MvA EqtadrUqpam | yatta#NDuqlAH | yatta#NDuqlai-rjuqhOti# |

vasU#nEqva tatprI#NAti | pRuthu#kai-rjuqhOti# (rjuhOti) |

ruqdrANAqM ~MvA EqtadrUqpam | yatpRuthu#kAH | yatpRuthu#kai-rjuqhOti# | 52 (10)

T.B.3.8.14.4

ruqdrAnEqva tatprI#NAti | lAqjairju#hOti | AqdiqtyAnAqM ~MvA EqtadrUqpam | yallAqjAH | yallAqjai-rjuqhOti# | AqdiqtyAnEqva tatprI#NAti | kaqrambai$-rjuhOti | viSvE#ShAqM ~MvA EqtaddEqvAnA(gm)# rUqpam | yatkaqrambA$H | yatkaqrambai$-rjuqhOti# | 53 (10)

T.B.3.8.14.5

viSvA#nEqva taddEqvAn prI#NAti | dhAqnABi#-rjuhOti |

nakSha#trANAqM ~MvA EqtadrUqpam | yaddhAqnAH | yaddhAqnABi#-rjuqhOti# | nakSha#trANyEqva tatprI#NAti | saktu#Bi-rjuhOti | praqjApa#tEqrvA EqtadrUqpam |

yathsakta#vaH | yathsaktu#Bi-rjuqhOti# | 54 (10)

T.B.3.8.14.6

praqjApa#timEqva tatprI#NAti | maqsUsyai$rjuhOti |

sarvA#sAqM ~MvA EqtaddEqvatA#nA(gm) rUqpam | yanmaqsUsyA#ni | yanmaqsUsyai$-rjuqhOti# | sarvA# Eqva taddEqvatA$H prINAti | priqyaq~gguqtaqNDuqlai-rju#hOti | priqyA~ggA# haq vai nAmaiqtE |

Eqtairvai dEqvA aSvaqsyA~ggA#niq sama#dadhuH | yatpri#ya~ggutaNDuqlai-rjuqhOti# ( ) | aSva#syaiqvA~ggA#niq saMda#dhAti || daSAnnA#ni juhOti | daSA$kSharA viqrAT |

viqrAT-kRuqthsnasyAq-nnAdyaqsyA-va#ruddhyai || 55 (14)

(juqhOtiq - madhu#nA juqhOtiq - pRuthu#kairjuqhOti# - kaqrambai$rjuqhOtiq - saktu#BirjuqhOti# - priya~ggutaNDuqlairjuqhOti# caqtvAri# ca) (A14)

special kOrvai

(aqnnaqhOqmAnAjyE#nAqgnErmadhu#nA taNDuqlaiH pRuthu#kairlAqjaiH kaqrambai$drdhAqnABiqH saktu#BirmaqsUsyai$H priya~ggutaNDuqlair daSAnnA#niq dvAda#Sa)

3.8.15 anuvAkaM 15 -tatprakAraviSESha

T.B.3.8.15.1

praqjApa#ti-raSvamEqdhama#sRujata | ta(gm) sRuqShTa(gm) rakShA(gg)#sya jiGA(gm)sann |

sa EqtAn praqjApa#tirnakta(gm) hOqmAna#-paSyat | tAna# juhOt | tairvai sa yaqj~jAd rakShAq(gg)qsyapA#hann | yanna#kta(gm) hOqmA~jjuqhOti# | yaqj~jAdEqva tairyaja#mAnOq rakShAq(gg)qsyapa#hanti || AjyE#na juhOti |

vajrOq vA Ajya$m | vajrE#Naiqva yaqj~jAd rakShAq(gg)qsyapa#hanti || 56 (10)

T.B.3.8.15.2

Ajya#sya pratiqpada#M karOti | prAqNO vA Ajya$m |

muqKaqta EqvAsya# prAqNaM da#dhAti || aqnnaqhOqmA-~jju#hOti | SarI#ravadEqvAva#rundhE || vyaqtyAsa#M juhOti | uqBayaqsyA va#ruddhyai ||

nakta#M juhOti | rakSha#sAqmapa#hatyai || AjyE#nAn taqtO ju#hOti | 57 (10)

T.B.3.8.15.3

prAqNO vA Ajya$m | uqBaqyata# EqvAsya# prAqNaM da#dhAti | puqrastA$-ccOqpari#ShTAcca || Eka#smaiq svAhEtyA#ha | aqsminnEqva lOqkE prati#tiShThati | dvAByAq(gg)q svAhEtyA#ha | aqmuShmi#nnEqva lOqkE prati#tiShThati | uqBayO#rEqva lOqkayAqH prati#tiShThati | aqsmi(gg)ScAq-muShmi(gg)#Sca || SaqtAyaq svAhEtyA#ha ( ) | SaqtAyuqrvai puru#ShaH SaqtavI$ryaH | Ayu#rEqva vIqrya#mava#rundhE |

saqhasrA#yaq svAhEtyA#ha | Ayuqrvai saqhasra$m | Ayu#rEqvA-va#rundhE ||

sarva#smaiq svAhEtyA#ha | apa#rimitamEqvA va#rundhE || 58 (17)

(Eqva yaqj~jad rakShAq(gg)qsyapa#han - tyantaqtO ju#hOti - SaqtAyaq svAhEtyA#ha sapta ca#) (A15)

3.8.16 anuvAkaM 16 -vivaraNamEtayOH

T.B.3.8.16.1

praqjApa#tiqM ~MvA EqSha I$PsaqtItyA#huH | yO$&SvamEqdhEnaq yaja#taq iti# |

athO# AhuH | sarvA#Ni BUqtAnIti# ||

Eka#smaiq svAhEtyA#ha | praqjApa#tiqrvA Eka#H | tamEqvApnO#ti || Eka#smaiq svAhAq dvAByAq(gg)q svAhEtya#Bi-pUqrvamAhu#tI-rjuhOti |

aqBiqpUqrvamEqva sa#vaqrgaM ~MlOqkamE#ti || EqkOqttaqraM ju#hOti | 59 (10)

T.B.3.8.16.2

EqkaqvadEqva su#vaqrgaM ~MlOqkamE#ti || santa#taM juhOti | suqvaqrgasya# lOqkasyaq santa#tyai || SaqtAyaq svAhEtyA#ha | SaqtAyuqrvai puru#ShaH SaqtavI$ryaH | Ayu#rEqva vIqrya#mava#rundhE | saqhasrA#yaq svAhEtyA#ha | Ayuqrvai saqhasra$m | Ayu#rEqvA va#rundhE || aqyutA#yaq svAhA# niqyutA#yaq svAhA$ praqyutA#yaq svAhEtyA#ha | 60 (10)

T.B.3.8.16.3

traya# iqmE lOqkAH | iqmAnEqva lOqkAnava#rundhE || arbu#dAyaq svAhEtyA#ha | vAgvA arbu#dam | vAca#mEqvA va#rundhE || nya#rbudAyaq svAhEtyA#ha |

yO vai vAqcO BUqmA | tannya#rbudam |

vAqca Eqva BUqmAnaqmava#rundhE ||

saqmuqdrAyaq svAhEtyA#ha | 61 (10)

T.B.3.8.16.4

saqmuqdramEqvApnO#ti | maddhyA#yaq svAhEtyA#ha | maddhya#mEqvApnO#ti | antA#yaq svAhEtyA#ha | anta#mEq-vApnO#ti | paqrAqdrdhAyaq svAhEtyA#ha |

paqrAqdrdhamEqvApnO#ti || uqShasEq svAhAq vyu#ShTyaiq svAhEtyA#ha | rAtriqrvA uqShAH |

ahaqrvyu#ShTiH ( ) | aqhOqrAqtrE EqvAva#rundhE |

athO# ahOrAqtrayO#rEqva prati#tiShThati ||

tA yaduqBayIqrdivA# vAq nakta#M ~MvA juhuqyAt | aqhOqrAqtrE mO#hayEt | uqShasEq svAhAq vyu#ShTyaiq svAhO#dEShyaqtE svAhO$dyaqtE

svAhEtyanu#ditE juhOti | udi#tAyaq svAhA# suvaqrgAyaq svAhA# lOqkAyaq svAhEtyudi#tE juhOti |

aqhOqrAqtrayOq-ravya#timOhAya || 62 (17)

(EqkOqttaqram ju#hOti - praqyutA#yaq svAhEtyA#ha - samuqdrAyaq svAhEtyAqhAhaqr - vyu#ShTiH saqpta ca#) (A16)

3.8.17 anuvAkaM 17 -saptamakANDagatAnnahOmAnuvAkA vyAKyAyantE

T.B.3.8.17.1

viqBUrmAqtrA praqBUH piqtrEtya#Sva-nAqmAni# juhOti |

uqBayO#rEqvaina#M ~MlOqkayO$-rnAmaqdhEya#M gamayati || Aya#nAyaq svAhAq prAya#NAyaq svAhEtyu#d-drAqvA~jju#hOti | sarva#mEqvainaq-maska#nna(gm) suvaqrgaM ~MlOqkaM ga#mayati ||

aqgnayEq svAhAq sOmA#yaq svAhEti# pUrvahAqmA-~jju#hOti | pUrva# Eqva dviqShantaqM BrAtRu#vyaq-mati#krAmati ||

pRuqthiqvyai svAhAq&ntari#kShAyaq svAhEtyA#ha | yaqthAq yaqjurEqvaitat || aqgnayEq svAhAq sOmA#yaq svAhEti# pUrvadIqkShA ju#hOti |

pUrva# Eqva dviqShantaqM BrAtRu#vyaq-mati#krAmati || 63 (10)

T.B.3.8.17.2

pRuqthiqvyai svAhAq&ntari#kShAyaq svAhEtyE#-kaviq(gm)qSinI$M dIqkShAM ju#hOti |

Eka#vi(gm)Satiqrvai dE#valOqkAH | dvAda#Saq mAsAqH pa~jcaqrtava#H | traya# iqmE lOqkAH | aqsAvA#diqtya E#kaviq(gm)qSaH | EqSha su#vaqrgO lOqkaH |

suqvaqrgasya# lOqkasyaq sama#ShTyai ||

BuvO# dEqvAnAqM karmaqNEtyRu#tu-dIqkShA ju#hOti |

RuqtUnEq-vAsmai# kalpayati || aqgnayEq svAhA# vAqyavEq svAhEti# juhOqtya-na#ntarityai || 64 (10)

T.B.3.8.17.3

aqrvA~gyaqj~jaH saMkrA#maqtvi-tyAptI$-rjuhOti | suqvaqrgasya# lOqkasyAptyai$ || BUqtaM Bavya#M BaviqShyaditiq paryA$ptI-rjuhOti |

suqvaqrgasya# lOqkasyaq paryA$ptyai ||

A mE# gRuqhA Ba#vaqntvityAqBU-rju#hOti | suqvaqrgasya# lOqkasyA BU$tyai ||

aqgninAq tapO-&nva#Bavaqditya#nuqBU-rju#hOti | suqvaqrgasya# lOqkasyAnu#BUtyai ||

svAhAq-&&dhimAdhI#tAyaq svAhEtiq sama#stAni vaiSvadEqvAni# juhOti | sama#stamEqva dviqShantaqM BrAtRu#vyaq-mati#krAmati || 65 (10)

T.B.3.8.17.4

daqdByaH svAhAq hanU$ByAq(gg)q svAhEtya#~ggahOqmA-~jju#hOti |

a~ggE# a~ggEq vai puru#Shasya pAqpmOpa#SliShTaH |

a~ggA#da~ggA dEqvaina#M pAqpmanaqstEna# mu~jcati || aq~jjyEqtAyaq svAhA# kRuqShNAyaq svAhA$ SvEqtAyaq svAhEtya#-SvarUqpANi# juhOti |

rUqpairEqvainaq(gm)q sama#drdhayati ||

OSha#dhIByaqH svAhAq mUlE$ByaqH svAhEtyO#Shadhi hOqmA~jju#hOti | dvaqyyO vA OSha#dhayaH | puShpE$ByOq&nyAH Pala#M gRuqhNanti# |

mUlE$ByOq&nyAH | tA EqvOBayIqrava#rundhE || 66 (10)

T.B.3.8.17.5

vanaqspati#ByaqH svAhEti# vanaspati-hOqmA~jju#hOti |

AqraqNyasyAqnnAdyaqsyAva#ruddhyai ||

mEqShastvA# pacaqtai-ra#vaqtvitya-pA$vyAni juhOti |

prAqNA vai dEqvA apA$vyAH | prAqNAnEqvAva#rundhE || kUpyA$ByaqH svAhAq&dByaH svAhEtyaqpA(gm) hOmA$~jjuhOti | aqPsu vA Apa#H | annaqM ~MvA Apa#H | aqdByO vA anna#M jAyatE | yadEqvAdByO&nnaqM jAya#tE ( ) | tadava#rundhE || 67 (11)

(pUqrvaqdIqkShA ju#hOtiq pUrva# Eqva dviqShantaqm BrAtRu#vyaqmati#krAmaq - tyana#ntarityai - krAmati - rundhEq - jAya#taq Eka#M ca) (A17)

3.8.18 anuvAkaM 18 -saptamakANDagatAnnahOmAnuvAkA vyAKyAyantE

T.B.3.8.18.1

amBA(gm)#si juhOti | aqyaM ~Mvai lOqkO-&mBA(gm)#si |

tasyaq vasaqvO-&dhi#patayaH | aqgnirjyOti#H | yadamBA(gm)#si juqhOti# |

iqmamEqva lOqkamava#rundhE | vasU#nAq(gm)q sAyu#jyaM gacCati | aqgniM jyOtiqrava#rundhE || naBA(gm)#si juhOti | aqntari#kShaM ~Mvai naBA(gm)#si | 68 (10)

T.B.3.8.18.2

tasya# ruqdrA adhi#patayaH | vAqyurjyOti#H | yannaBA(gm)#si juqhOti# | aqntari#kShamEqvA-va#rundhE | ruqdrANAq(gm)q sAyu#jyaM gacCati |

vAqyuM jyOtiqrava#rundhE | mahA(gm)#si juhOti | aqsau vai lOqkO mahA(gm)#si | tasyA#diqtyA adhi#patayaH| sUryOq jyOti#H | 69 (10)

T.B.3.8.18.3

yanmahA(gm)#si juqhOti# | aqmumEqva lOqkamava#rundhE | AqdiqtyAnAq(gm)q sAyu#jyaM gacCati | sUryaqM jyOtiqrava#rundhE ||

namOq rAj~jaq namOq varu#NAqyEti# yaqvyAni# juhOti |

aqnnAdyaqsyAva#ruddhyai || maqyOqBUrvAtO# aqBi vA#tUqsrA iti# gaqvyAni# juhOti |

paqSUqnAmava#ruddhyai ||

prAqNAyaq svAhA$ vyAqnAyaq svAhEti# santati-hOqmA~jju#hOti | suqvaqrgasya# lOqkasyaq santa#tyai || 70 (10)

T.B.3.8.18.4

siqtAyaq svAhA-&si#tAyaq svAhEtiq pramu#ktI-rjuhOti |

suqvaqrgasya# lOqkasyaq pramu#ktyai || pRuqthiqvyai svAhAq-&ntari#kShAyaq svAhEtyA#ha |

yaqthAq yaqjurEqvaitat ||

daqttvatEq svAhA#-&daqntakA#yaq svAhEti# SarIra-hOqmA~jju#hOti | piqtRuqlOqkamEqva tairyaja#mAqnO-&va#rundhE || kastvA# yunaktiq sa tvA# yunaqktviti# pariqdhIn. yu#nakti | iqmE vai lOqkAH pa#riqdhaya#H | iqmAnEqvAsmai# lOqkAn. yu#nakti |

suqvaqrgasya# lOqkasyaq sama#ShTyai || 71 (10)

T.B.3.8.18.5

yaH prA#NaqtO ya A$tmaqdA iti# mahiqmAnau# juhOti |

suqvaqrgO vai lOqkO maha#H | suqvaqrgamEqva tAByA$M ~MlOqkaM ~Myaja#mAqnO&va#rundhE ||

A brahma#n brAhmaqNO bra#hmavacaqrsI jA#yatAqmitiq sama#stAni brahmavarcaqsAni# juhOti |

braqhmaqvaqrcaqsamEqva tairyaja#mAqnO

&va#rundhE || jaj~jiq bIjaqmiti# juhOqtya-na#ntarityai ||

aqgnayEq sama#nama-tpRuthiqvyai samana#maqditi# sannati hOqmA~jju#hOti | suqvaqrgasya# lOqkasyaq saMna#tyai || BUqtAyaq svAhA# BaviShyaqtE svAhEti# BUtABaqvyau hOmau# juhOti |

aqyaM ~Mvai lOqkO BUqtam | 72 (10)

T.B.3.8.18.6

asau Ba#viqShyat | aqnayO#rEqva lOqkayOqH prati#tiShThati | sarvaqsyAptyai$ | sarvaqsyAva#ruddhyai || yadakra#ndaH prathaqmaM jAya#mAnaq itya#SvastOqmIya#M juhOti | sarvaqsyAptyai$ | sarva#syaq jityai$ || sarva#mEqva tEnA$pnOti |

sarva#M jayati | yO$&SvamEqdhEnaq yaja#tE ( ) | 73 (10)

T.B.3.8.18.7

ya u# cainamEqvaM ~MvEda# || yaqj~ja(gm) rakShA(gg)#sya jiGA(gm)sann | sa EqtAn praqjApa#ti-rnakta(gm) hOqmAna#paSyat | tAna#juhOt |

tairvai sa yaqj~jAdrakShAq(gg)qsyapA#hann | yanna#kta(gm) hOqmA~jjuqhOti# |

yaqj~jAdEqva tairyaja#mAnOq

rakShAq(gg)qsyapa#hanti || uqShasEq svAhAq vyu#ShTyaiq svAhEtya#ntaqtO ju#hOti |

suqvaqrgasya# lOqkasyaq sama#ShTyai || 74 (9)

(vai naBA(gm)#siq - sUryOq jyOtiqH - santa#tyaiq - sama#ShTyai - Buqtam - ~Myaja#tEq - +nava# ca) (A18)

3.8.19 anuvAkaM 19 -aupasathyadinE yUpaprayOgAH

T.B.3.8.19.1

EqkaqyUqpO vai#kAdaqSinI# vA | aqnyEShA$M ~Myaqj~jAnAqM ~MyUpA# Bavanti |

EqkaqviqqSinya#-SvamEqdhasya# | suqvaqrgasya# lOqkasyAq-Biji#tyai || baiqlaq.vO vA# KAdiqrO vA# pAlAqSO vA$ | aqnyEShA$M ~Myaj~jakratUqnAM ~MyUpA# Bavanti | rAjju#dAlaq Eka#vi(gm)Satya-ratniraSvamEqdhasya# | suqvaqrgasya# lOqkasyaq sama#ShTyai || nAnyEShA$M paSUqnAM tE#jaqnyA a#vaqdyanti# | ava#dyaqntyaSva#sya | 75 (10)

T.B.3.8.19.2

pAqpmA vai tE#jaqnI | pAqpmanO&pa#hatyai ||

plaqkShaqSAqKAyA#maqnyEShA$M paSUqnAma#vaqdyanti# | vEqtaqsaq-SAqKAyAq-maSva#sya | aqPsuyO#niqrvA aSva#H | aqPsuqjO vE#taqsaH | sva EqvAsyaq yOnAqva-va#dyati ||

yUpE#Shu grAqmyAn paqSUnni#-yuq~jjanti# | AqrOqkEShvA#-raqNyAndhA#rayanti |

paqSUqnAM ~MvyAvRu#ttyai ( ) || A grAqmyAn paqSUn-~MlaBa#ntE | prAraqNyAnthsRu#janti | pAqpmanO-&pa#hatyai || 76 (13)

(aSva#syaq - vyAvRu#ttyaq trINi# ca) (A19)

3.8.20 anuvAkaM 20 -yUpAnAM sthAnAdayaH

T.B.3.8.20.1

rAjju#dAla-magniqShThaM mi#nOti | BrUqNaqhaqtyAyAq apa#hatyai || pautu#dravAvaqBitO# BavataH | puNya#sya gaqndhasyAva#ruddhyai |

BrUqNaqhaqtyA-mEqvAsmA#-dapaqhatya# | puNyE#na gaqndhEnO#BaqyataqH pari#gRuhNAti ||

ShaDbaiqqlq.vA Ba#vanti | braqhmaqvaqrcaqsasyA-va#ruddhyai || ShaTKA#diqrAH |

tEjaqsO-&va#ruddhyai || 77 (10)

T.B.3.8.20.2

ShaTpA#lAqSAH | sOqmaqpIqthasyA-va#ruddhyai || Eka#vi(gm)SatiqH saMpa#dyantE |

Eka#vi(gm)Satiqrvai dE#valOqkAH | dvAda#Saq mAsAqH pa~jcaqrtava#H | traya# iqmE lOqkAH | aqsAvA#diqtya E#kaviq(gm)qSaH | EqSha su#vaqrgO lOqkaH |

suqvaqrgasya# lOqkasyaq sama#ShTyai || SaqtaM paqSavO# Bavanti | 78 (10)

T.B.3.8.20.3

SaqtAyuqH puru#ShaH SaqtEndri#yaH | Ayu#ShyEqvEndriqyE prati#tiShThati ||

sarvaqM ~MvA a#SvamEqddhyApnO#ti | apa#rimitA Bavanti | apa#rimitaqsyA-va#ruddhyai || braqhmaqvAqdinO# vadanti | kasmA$thsaqtyAt |

daqkShiqNaqtO$-&nyEShA$M paSUqnAma#vaqdyanti# | uqttaqraqtO-&SvaqsyEti# | vAqruqNO vA aSva#H | 79 (10)

T.B.3.8.20.4

EqShA vai varu#Nasyaq dik | svAyA#mEqvAsya# diqSyava#dyati | yadita#rEShAM paSUqnAma#vaqdyati# | SaqtaqdEqvaqtya#M tEnAva#rundhE ||

ciqtE$-&gnA-vadhi#vaitaqsE kaTE&Sva#M cinOti |

aqPsu-yO#niqrvA aSva#H |

aqPsuqjO vE#taqsaH | sva EqvainaqM ~MyOnauq prati#ShThApayati || puqrastA$-tpraqtya~jca#M tUpaqraM ci#nOti | paqScAtprAqcIna#M gOmRuqgam | 80 (10)

T.B.3.8.20.5

prAqNAqpAqnA-vEqvAsmina$ thsaqmya~jcau# dadhAti ||

aSva#M tUpaqraM gO#mRuqgamiti# sarvaqhuta# EqtA~jju#hOti | EqShAM ~MlOqkAnA#-maqBiji#tyai || AqtmanAq-&Biju#hOti | sAtmA#namEqvainaq(gm)q sata#nuM karOti || sAtmAq&muShmi#n ~MlAqkE Ba#vati |

ya EqvaM ~MvEda# | athOq vasO#rEqva dhArAqM tEnAva#rundhE || iqluqvardA#yaq svAhA# baliqvardA#yaq svAhEtyA#ha | saqm~MvaqthsaqrO vA i#luqvarda#H ( ) |

paqriqvaqthsaqrO ba#liqvarda#H | saqm~MvaqthsaqrAdEqva pa#rivathsaqrAdAyuqra va#rundhE | Ayu#rEqvAsmi#n-dadhAti |

tasmA#daSva-mEdhayAqjI jaqrasA# viqsrasAq&muM ~MlOqkamE#ti || 81 (14)

(tEjaqsO&va#ruddhai - Bavaqn - tyaSvO# - gOmRuqga - mi#luqvarda# ScaqtvAri# ca) (A20)

3.8.21 anuvAkaM 21 -cEtavyAgnayAdErviSEShaH

T.B.3.8.21.1

Eqkaqviq(gm)qSO$&gnirBa#vati | Eqkaqviq(gm)qSaH stOma#H | Eka#vi(gm)SatiqryUpA$H ||

yathAq vA aSvA# var.rShaqBA vAq vRuShA#NaH sa(gg)sPuqrErann# | EqvamEqtathstOmAqH sa(gg)sPu#rantE | yadE#kaviq(gm)qSAH | tE yathsa#mRuqcCErann# | haqnyEtA$sya yaqj~jaH || dvAqdaqSa EqvAgniH syAqdityA#huH |

dvAqdaqSaH stOma#H | 82 (10)

T.B.3.8.21.2

EkA#daSaq yUpA$H || yaddvA#daqSO$-&gnirBava#ti | dvAda#Saq mAsA$H sam~MvathsaqraH |

saqm~MvaqthsaqrENaiqvAsmAq annaqmava#rundhE || yaddaSaq yUpAq Bava#nti | daSA$kSharA viqrAT | anna#M ~MviqrAT | viqrAjaiqvAnnAdyaq-mava#rundhE |

ya E#kAdaqSaH | stana# EqvAsyaiq saH | 83 (10)

T.B.3.8.21.3

duqha EqvainAqM tEna# || tadA#huH |

yaddvA#daqSO$&gniH syA$ddvAdaqSaH stOmaq EkA#daSaq yUpA$H | yathAq sthUri#NA yAqyAt | tAqdRuktat || Eqkaqviq(gm)qSa EqvAgniH

syAqdityA#huH | Eqkaqviq(gm)qSaH stOma#H |

Eka#vi(gm)SatiqryUpA$H | yathAq praShTi#BiqryAti# |

tAqdRugEqva tat || 84 (10)

T.B.3.8.21.4

yO vA a#SvamEqdhE tiqsraH kaqkuBOq vEda# | kaqkuddhaq rAj~jA$M Bavati |

Eqkaqviq(gm)qSO$-&gnirBa#vati | Eqkaqviq(gm)qSaH stOma#H | Eka#vi(gm)SatiqryUpA$H |

EqtA vA a#SvamaqdhE tiqsraH kaqkuBa#H |

ya EqvaM ~MvEda# | kaqkuddhaq rAj~jA$M Bavati ||

yO vA a#SvamEqdhE trINi# SIqrq.ShANiq vEda# |

SirO# haq rAj~jA$M Bavati ( ) |

Eqkaqviq(gm)qSO$-&gnirBa#vati | Eqkaqviq(gm)qSaH stOma#H | Eka#vi(gm)SatiqryUpA$H |

EqtAniq vA a#SvamEqdhE trINi# SIqraq.ShANi# |

ya EqvaM ~MvEda# | SirO# haq rAj~jA$M Bavati || 85 (16)

(dvAqdaqSaH stOmaqH-sa- Eqva tac - CirO# haq rAj~jA$M Bavatiq ShaTca#) (A21)

3.8.22 anuvAkaM 22 -ukthyAKyE dvitIyE&hani bahiShpavamAnE aSvasyOdrAtRutvam

T.B.3.8.22.1

dEqvA vA a#SvamEqdhE pava#mAnE | suqvaqrgaM ~MlOqkaM na prAjA#nann | tamaSvaqH prAjA#nAt |

yada#SvamaqdhE-&SvE#naq mEddhyEqnOda#~jcO bahiShpavamAqna(gm) sarpa#nti | suqvaqrgasya# lOqkasyaq praj~jA$tyai | na vai ma#nuqShya#H suvaqrgaM lOqkama~jja#sA vEda |

aSvOq vai su#vaqrgaM ~MlOqkama~jja#sA vEda || yadu#dgAq-tOdgAyE$t | yathA&kShE$traj~jOq&nyEna# paqthA pra#tipAqdayE$t | tAqdRuktat | 86 (10)

T.B.3.8.22.2

uqdgAqtAra#-mapaqruddhya# | aSva#-mudgIqthAya# vRuNItE | yathA$ kShEtraqj~jO-&~jja#sAq naya#ti |

EqvamEqvainaqmaSva#H suvaqrgaM ~MlOqkama~jja#sA nayati || pucCa#maqnvAra#BantE | suqvaqrgasya# lOqkasyaq sama#ShTyai || hiM ka#rOti | sAmaiqvAka#H |

hiM ka#rOti | uqdgIqtha EqvAsyaq saH || 87 (10)

T.B.3.8.22.3

vaDa#bAq upa# rundhanti | miqthuqnaqtvAyaq prajA$tyai |

athOq yathO#pagAqtAra# upaqgAya#nti | tAqdRugEqva tat || uda#gAsIqdaSvOq mEddhyaq ityA#ha | prAqjAqpaqtyO vA aSva#H | praqjApa#ti-rudgIqthaH | uqdgIqthamEqvAva#rundhE | athO# RuKsAqmayO#rEqva prati#tiShThati || hira#NyEnOqpAka#rOti ( ) |

jyOtiqrvai hira#Nyam | jyOti#rEqva mu#KaqtO da#dhAti |

yaja#mAnE ca praqjAsu# ca | athOq hira#NyajyOtirEqva yaja#mAnaH suvaqrgaM ~MlOqkamE#ti || 88 (14)

(tath - sa - uqpAka#rOti caqtvAri# ca) (A22)

3.8.23 anuvAkaM 23 -aSvE paryagnyaprayantAnAM paSUnAM niyOjanaM

T.B.3.8.23.1

puru#ShOq vai yaqj~jaH | yaqj~jaH praqjApa#tiH | yadaSvE# paqSUnni#yuq~jjanti# |

yaqj~jAdEqva tadyaqj~jaM prayu#~gktE || aSva#M tUpaqraM gO#mRuqgam | tAna#gniqShTha Ala#BatE |

sEqnAqmuqKamEqva tathsa(gg)Sya#ti | tasmA$d rAjamuqKaM BIqShmaM BAvu#kam ||

AqgnEqyaM kRuqShNagrI#vaM puqrastA$-llaqlATE$ | pUqrvAqgnimEqva taM ku#rutE | 89 (10)

T.B.3.8.23.2

tasmA$-tpUrvAqgniM puqrastA$-thsthApayanti || pauqShNamaqnva~jca$m | annaqM ~Mvai pUqShA | tasmA$-tpUrvAqgnA-vA#hAqrya#-mAha#ranti ||

aiqndrAqpauqShNa muqpari#ShTAt | aiqndrO vai rA#jaqnyO&nna#M pUqShA |

aqnnAdyE#naiqvaina#-muBaqyataqH pari#gRuhNAti | tasmA$d rAjaqnyO$nnAqdO BAvu#kaH ||

AqgnEqyau kRuqShNagrI#vau bAhuqvOH | bAqhuqvOrEqva vIqrya#M dhattE | 90 (10)

T.B.3.8.23.3

tasmA$d rAjaqnyO# bAhubaqlI BAvu#kaH ||

tvAqShTrau lO#maSasaqkthau saqkthyOH |

saqkthyOrEqva vIqrya#M dhattE | tasmA$d rAjaqnya# UrubaqlI BAvu#kaH || SiqtiqpRuqShThau bA#r.haspaqtyau pRuqShThE |

braqhmaqvaqrcaqsa-mEqvOpari#ShTAddhattE |

athO# kaqvacE# EqvaitE aqBitaqH paryU#hatE |

tasmA$d rAjaqnya#H sanna#ddhO vIqrya#M karOti || dhAqtrE pRu#ShOdaqra-maqdhastA$t |

praqtiqShThAmEqvaitAM ku#rutE ( ) |

athO# iqyaM ~Mvai dhAqtA |

aqsyAmEqva prati#tiShThati || sauqryaM baqlakShaqM pucCE$ | uqthsEqdhamEqva taM ku#rutE |

tasmA#duthsEqdhaM BaqyE praqjA

aqBisa(gg)Sra#yanti || 91 (15)

(kuqruqtEq - dhaqttEq - kuqruqtEq pa~jca# ca) (A23)

prapaataka kOrvai with starting words of 1 to 23 anuvAkams -

(sAqgraqMhaqNyA - catu#ShTayyOq - yO vai - yaH piqtu - ScaqtvArAq - yathA# niqktam - praqjApa#tayE tvAq- yathAq prOkShi#taM - viqBUrA#ha- praqjApa#tirakAmayatASvamEqdhEna# - praqjApa#tiqrna ki~jcaq na - sA#viqtra - mA brahma#n - praqjApa#tir dEqvEBya#H - praqjApa#tiq rakShA(gm)#si - praqjApa#timIPsati - viqBura#SvanAqmAnya - mBA(gg)# - syEkayUqpO - rAjju#dAla - mEkaviq(gm)qSO - dEqvAH - puru#Shaq strayO#vi(gm)SatiH)

kOrvai with starting words of 1, 11, 21 series of daSinis :-

(sAqgraqMhaqNyA - tasmA#daSvamEdhayAqjI - yat pari#mitAq - yad ya#j~jamuqKE - yO dIqkShAm - dEqvAnEqva - traya# iqmE - siqtAya# - prANApAqnAvEqvAsmiqn - tasmA$d rAjaqnya# Eka#navatiH)

first and last word 3rd aShtakam 8th prapATakam :-

(sAqgraqMhaqNyA - sa(gg)Sra#yanti)

|| hari#H Om ||

|| kRuShNa yajurvEdIya taittirIya brAhmaNE tRutIyAShTakE aShTama: prapAThakaH samAptaH ||

+++++++++++++++++++++++++++

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.9 taittirIya brAhmaNE tRutIyAShTakE navama: prapAThaka: (aSvamEdhasya dvitIya-tRutIyA harvidhAnam)

3.9.1 anuvAkaM 1 -aShTAdaSinAM grAByANAM AraNYAnAM ca paSUnAM prayOgaH

T.B.3.9.1.1

praqjApa#ti-raSvamEqdhama#sRujata | sO$&smAthsRuqShTO-&pA$krAmat |

tama#ShTAdaqSiBiqranuq prAyu#~gkta | tamA$pnOt | tamAqptvA &ShTA#daqSiBiqravA#rundha |

yada#ShTAdaqSina# AlaqByantE$ | yaqj~jamEqva tairAqptvA yaja#mAqnO-&va#rundhE ||

saqm~Mvaqthsaqrasyaq vA EqShA pra#tiqmA | yada#ShTAdaqSina#H |

dvAda#Saq mAsAqH pa~jcaqrtava#H | 1 (10)

T.B.3.9.1.2

saqm~MvaqthsaqrO$&ShTAdaqSaH | yada#ShTAdaqSina# AlaqByantE# |

saqm~MvaqthsaqramEqva tairAqptvA

yajamAqnO-&va#rundhE ||

aqgniqShThE$ &nyAn paqSUnu#pA-kaqrOti# |

ita#rEShuq yUpE$ShvaShTAdaqSinO-&jA#mitvAya ||

nava# naqvAla#ByantE savIryaqtvAya# || yadA#raqNyaiH sa(gg)# sthAqpayE$t | vyava#syEtAM pitA puqtrau | vyaddhvA#naH krAmEyuH |

vidU#raqM grAma#yO rgrAmAqntau syA#tAm | 2 (10)

T.B.3.9.1.3

RuqkShIkA$H puruShavyAqGrAH pa#rimOqShiNa# AvyAqdhinIq-staska#rAq ara#NyEqShvA-jA#yErann ||

tadA#huH | apa#SavOq vA EqtE | yadA#raqNyAH |

yadA#raqNyaiH sa(gg)#sthAqpayE$ta | kShiqprE yaja#mAnaq-mara#NyaM mRuqta(gm) ha#rEyuH |

ara#NyAyatanAq hyA#raqNyAH paqSavaq iti# | yatpaqSUnnAlaBE#ta | ana#varuddhA asya paqSava#H syuH | yatparya#gni-kRutAnuthsRuqjEt | 3 (10)

T.B.3.9.1.4

yaqj~jaqvEqSaqsaM ku#ryAt || yatpaqSUnAqlaBa#tE | tEnaiqva paqSUnava#rundhE |

yatparya#gni-kRutAnuthsRuqjatya-ya#j~javESasAya |

ava#ruddhA asya paqSavOq Bava#nti |

na ya#j~javESaq saMBa#vati |

na yaja#mAnaq-mara#NyaM mRuqta(gm) ha#ranti ||

grAqmyaiH sa(gg)sthA#payati | EqtE vai paqSavaqH kShEmOq nAma# | saM pi#tA puqtrAva va#syataH ( ) | samaddhvA#naH krAmanti |

saqmaqntiqkaM grAma#yO-rgrAmAqntau Ba#vataH |

narkShIkA$H puruShavyAqGrAH pa#rimOqShiNa# AvyAqdhinIq-staska#rAq ara#NyEqqShvA jA#yantE || 4 (13)

(Ruqtava#H - syAtA - muthsRuqjEth - sya#taqstrINi# ca)(A1)

3.9.2 anuvAkaM 2 -cAturmAsyapaSUnAM prayOgaH

T.B.3.9.2.1

praqjApa#tira-kAmayatOqBau lOqkAva-va#rundhIqyEti# |

sa EqtAnuqBayA$n paqSUna# paSyat | grAqmyA(gg)ScA#-raqNyA(gg)Sca# | tAnAla#Bata |

tairvai sa uqBau lOqkAva vA#rundha | grAqmyairEqva paqSuBi#riqmaM ~MlOqkama vA#rundha |

AqraqNyairaqmum | yadgrAqmyAn paqSUnAqlaBa#tE |

iqmamEqva tairlOqkamava#rundhE | yadA#raqNyAn | 5 (10)

T.B.3.9.2.2

aqmuM taiH || ana#varuddhOq vA Eqtasya# sam~Mvathsaqra ityA#huH | ya iqta iqtaScAturmAqsyAni# saqm~MvathsaqraM pra#yuq~gkta iti# |

EqtAvAqnq. vai sa#m~MvathsaqraH | yaccA#turmAqsyAni# | yadEqtE cAtu#rmAqsyAH paqSava# AlaqByantE$ | praqtyakSha#mEqva taiH sa#m~MvathsaqraM yaja#mAqnO-&va#rundhE | ||

vi vA EqSha praqjayA# paqSuBi#r. RuddhyatE |

yaH sa#m~MvathsaqraM pra#yuq~gktE | saqm~MvaqthsaqraH su#vaqrgO lOqkaH | 6 (10)

T.B.3.9.2.3

suqvaqrgaM tu lOqkaM nApa#rAddhnOti |

praqjA vai paqSava# EkAdaqSinI$ |

yadEqta ai#kAdaSiqnAH paqSava# AlaqByantE$ |

sAqkShAdEqva praqjAM paqSUn. yaja#mAqnO-&va#rundhE || praqjApa#ti-rviqrAja#masRujata |

sA sRuqShTA&Sva#mEqdhaM prAvi#Sat |

tAM daqSiBiqranuq prAyu#~gkta | tAmA$pnOt |

tAmAqptvA daqSiBiqravA#rundha | yaddaqSina# AlaqByantE$ | 7 (10)

T.B.3.9.2.4

viqrAja#mEqva tairAqptvA yaja#mAqnO-&va#rundhE ||

EkA#daSa daqSataq Ala#ByantE | EkA#daSAkSharA triqShTup | traiShTu#BAH paqSava#H | paqSUnEqvAva#rundhE || vaiqSvaqdEqvO vA aSva#H| nAqnAqdEqvaqtyA$H paqSavO# Bavanti |

aSva#sya sarvaqtvAya# | nAnA#rUpA Bavanti | tasmAqnnAnA#rUpAH paqSava#H( ) |

baqhuqrUqpA Ba#vanti | tasmA$d bahurUqpAH paqSavaqH samRu#ddhyai || 8 (12)

(AqraqNyAn-~MlOqkO-daqSina# AlaqByantEq-nAnA#rUpAH paqSavOq dvE ca#) (A2)

3.9.3 anuvAkaM 3 -rOhitAdInAM paSUnAM vapAhOmasAhityam

T.B.3.9.3.1

aqsmai vai lOqkAya# grAqmyAH paqSavaq Ala#ByantE | aqmuShmA# AraqNyAH | yadgrAqmyAn paqSUnAqlaBa#tE | iqmamEqva tairlOqkamava#rundhE | yadA#raqNyAn | aqmuM taiH | uqBayA$n paqSUnAla#BatE | grAqmyA(gg)ScA#-raqNyA(gg)Sca# |

uqBayO$r lOqkayOqra va#ruddhyai | uqBayA$n paqSUnAla#BatE | 9 (10)

T.B.3.9.3.2

grAqmyA(gg)ScA#-raqNyA(gg)Sca# | uqBaya#syAq-nnAdyaqsyA-va#ruddhyai | uBayA$n paqSUnAlaBatE | grAmyA(gg)ScA#raqNyA(gg)Sca# |

uqBayE#ShAM paSUqnAmava#ruddhyai ||

traya#strayO Bavanti | traya# iqmE lOqkAH |

EqShAM ~MlOqkAnAqmAptyai$ || braqhmaqvAqdinO# vadanti | kasmA$thsaqtyAt | 10 (10)

T.B.3.9.3.3

aqsmin ~MlOqkE baqhavaqH kAmAq iti# |

yathsa#mAqnIByO# dEqvatA$ByOq-&nyE$&nyE paqSava# AlaqByantE$ | aqsminnEqva tallOqkE kAmA$ndadhAti | tasmA#daqsmin-~MlOqkE baqhavaqH kAmA$H || traqyAqNAM tra#yANA(gm) saqha vaqpA ju#hOti | tryA#vRutOq vai dEqvAH |

tryA#vRuta iqmE lOqkAH | EqShAM ~MlOqkAnAqmAptyai$ | EqShAM ~MlOqkAnAqM klRuptyai$ || parya#gni-kRutA-nAraqNyA-nuthsRu#jaqntyahi(gm)#sAyai ( ) || 11 (10)

(ava#ruddhyA uqBayA$n paqSUnAla#BatE - saqtyA - dahi(gm)#sAyai)(A3)

3.9.4 anuvAkaM 4 -aSvasya rathayOjanAlaMkArAdayaH

T.B.3.9.4.1

yuq~jjanti# braqddhnamityA#ha | aqsau vA A#diqtyO braqddhnaH | Aqdiqtya-mEqvAsmai# yunakti | aqruqShamityA#ha | aqgnirvA a#ruqShaH |

aqgnimEqvAsmai# yunakti | cara#ntaqmityA#ha | vAqyurvai carann# | vAqyumEqvAsmai# yunakti | pari#taqsthuShaq ityA#ha | 12 (10)

T.B.3.9.4.2

iqmE vai lOqkAH pari#taqsthuSha#H | iqmanEqvAsmai# lOqkAn. yu#nakti || rOca#ntE rOcaqnA diqvItyA#ha | nakSha#trANiq vai rO#caqnA diqvi |

nakSha#trANyEqvAsmai# rOcayati || yuq~jjantya#syaq kAmyEtyA#ha | kAmA#nEqvAsmai# yunakti || harIq vipa#kShaqsEtyA#ha |

iqmE vai harIq vipa#kShasA | iqmE EqvAsmai# yunakti || 13 (10)

T.B.3.9.4.3

SONA# dhRuqShNU nRuqvAhaqsEtyA#ha | aqhOqrAqtrE vai nRuqvAha#sA | aqhOqrAqtrE EqvAsmai# yunakti || EqtA EqvAsmai# dEqvatA# yunakti |

suqvaqrgasya# lOqkasyaq sama#ShTyai ||

kEqtuM kRuqNvanna#-kEqtavaq iti# ddhvaqjaM prati#mu~jcati | yaSa# Eqvainaq(gm)q rAj~jA$M gamayati || jIqmUta#syEva Bavatiq pratI#kaqmityA#ha | yaqthAq yaqjurEqvaitat || yE tEq panthA#naH savitaH pUqrvyAsaq itya#ddhvaqryu-ryaja#mAnaM

~MvAcayatyaqBiji#tyai || 14 (10)

T.B.3.9.4.4

parAq vA Eqtasya# yaqj~ja E#ti | yasya# paqSuruqpA-kRu#tOq-&nyatraq vEdyAq Eti# | Eta(gg) stO#tarEqtEna# paqthA punaqraSvaq-mAva#rtayAsi naq ityA#ha |

vAqyurvai stOtA$ | vAqyumEqvAsya# paqrastA$d-dadhAqtyAvRu#ttyai || yathAq vai haqviShO# gRuhIqtasyaq skanda#ti | EqvaM ~MvA EqtadaSva#sya skandati | yada#syOqpAkRu#tasyaq lOmA#niq SIya#ntE | yadvAlE#Shu kAqcAnAqvaya#nti |

lOmA$nyEqvAsyaq tathsaMBa#ranti || 15 (10)

T.B.3.9.4.5

BUrBuvaqssuvaqriti# prAjApaqtyA-BiqrAva#yanti | prAqjAqpaqtyO vA aSva#H |

svayaiqvaina#M dEqvata#yAq sama#drdhayanti || BUritiq mahi#ShI | Buvaq iti# vAqvAtA$ |

suvaqriti# parivRuqktI | EqShAM ~MlOqkAnA#-maqBiji#tyai || hiqraqNyayA$H kAqcA Ba#vanti | jyOtiqrvai hira#Nyam | rAqShTrama#SvamEqdhaH | 16 (10)

T.B.3.9.4.6

jyOti#ScaiqvAsmai# rAqShTraM ca# saqmIcI# dadhAti || saqhasra#M Bavanti | saqhasra# saMmitaH suvaqrgO lOqkaH | suqvaqrgasya# lOqkasyAq-Biji#tyai ||

apaq vA EqtasmAqttEja# indriqyaM paqSavaqH SrIH krA#manti | yO$&SvamEqdhEnaq yaja#tE |

vasa#vastvA-&~jjantu gAyaqtrENaq CandaqsEtiq mahi#ShyaqBya#nakti | tEjOq vA Ajya$m | tEjO# gAyaqtrI | tEja#saiqvAsmaiq tEjO&va#rundhE | 17 (10)

T.B.3.9.4.7

ruqdrAstvA$-&~jjantuq traiShTu#BEnaq CandaqsEti# vAqvAtA$ | tEjOq vA Ajya$m | iqndriqyaM triqShTup | tEja#saiqvAsmA# indriqyamava#rundhE |

AqdiqtyA-stvA$-&~jjantuq jAga#tEnaq CandaqsEti# parivRuqktI | tEjOq vA Ajya$m | paqSavOq jaga#tI |

tEja#saiqvAsmai# paqSUnava#rundhE ||

patna#yOq-&Bya#~jjanti | SriqyA vA Eqtad rUqpam | 18 (10)

T.B.3.9.4.8

yatpatna#yaH | Sriya#-mEqvAsmiqn tadda#dhati |

nAsmAqttEja# indriqyaM paqSavaqH SrIrapa#krAmanti ||

lAjI(3)~jCAcI(3)n. yaSO# maqmA~M(4) ityati#riktaq-mannaqmaSvA#yOq pAha#ranti |

praqjAmEqvAnnAqdIM ku#rvatE ||

EqtaddE#vAq anna#mattaiqta-danna#maddhi prajApataq ityA#ha | praqjAyA#mEqvAnnAdya#M dadhatE ||

yadiq nAvaqjiGra$t | aqgniH paqSurA#sIqdityava#-GrApayEt | ava# haiqva ji#Grati ( ) ||

AkrAna#. vAqjI kramaiqratya#-kramIdvAqjI dyaustE# pRuqShThaM pRu#thiqvI

saqdhasthaqmityaSvaq-manu#mantrayatE |

EqShAM ~MlOqkAnA#-maqBiji#tyai ||

sami#ddhO aq~jjankRuda#raM matIqnA-mityaSva#syAq priyO# Bavanti sarUpaqtvAya# || 19 (13)

(pari#taqsthuShaq ityA#hEq - mE EqvAsmai# yunaktyaq - Biji#tyai-Bara-ntyaSvamEqdhO - ru#ndhE - rUqpam - ji#Gratiq trINi# ca) (A4)

3.9.5 anuvAkaM 5 -brahmOdyanAmakaH hOtRubrAhmaNOssaMvAdaH

T.B.3.9.5.1

tEja#sAq vA EqSha bra#hmavarcaqsEnaq vyRu#ddhyatE | yO$-&SvamEqdhEnaq yaja#tE |

hOtA# ca braqhmA ca# braqhmOdya#M ~MvadataH |

tEja#sA caiqvaina#M brahmavarcaqsEna# caq sama#drdhayataH || daqkShiqNaqtO braqhmA Ba#vati |

daqkShiqNaqta A#yatanOq vai braqhmA | bAqrq.haqspaqtyO vai braqhmA |

braqhmaqvaqrcaqsamEqvAsya# dakShiNaqtO (dakShiqNatO) da#dhAti |

tasmAqd-dakShiqNO&drdhO$ brahmavarcaqsita#raH ||

uqttaqraqtO hOtA# Bavati | 20 (10)

T.B.3.9.5.2

uqttaqraqta A#yatanOq vai hOtA$ | AqgnEqyO vai hOtA$ | tEjOq vA aqgniH | tEja# EqvAsyO$ttaraqtO da#dhAti | tasmAqduttaqrO&drdha#-stEjaqsvita#raH ||

yUpa#maqBitO# vadataH | yaqjaqmAqnaqdEqvaqtyO# vai yUpa#H | yaja#mAnamEqva tEja#sA ca brahmavarcaqsEna# caq sama#drdhayataH ||

ki(gg) svi#dAsIt-pUqrvaci#ttiq-rityA#ha |

dyaurvai vRuShTi#H pUqrvaci#ttiH| 21 (10)

T.B.3.9.5.3

diva#mEqva vRuShTiqmava#rundhE || ki(gg) svi#dAsId-bRuqhadvayaq ityA#ha | aSvOq vai bRuqhadvaya#H | aSva#mEqvAva#rundhE || ki(gg) svi#dAsIt-piSa~ggiqlEtyA#ha | rAtriqrvai pi#Sa~ggiqlA |

rAtri#mEqvAva#rundhE || ki(gg) svi#dAsIt-pilippiqlEtyA#ha | SrIrvai pi#lippiqlA | aqnnAdya#mEqvAva#rundhE || 22 (10)

T.B.3.9.5.4

kaH svi#dEkAqkI ca#raqtItyA#ha | aqsau vA A#diqtya E#kAqkI ca#rati | tEja# EqvAva#rundhE ||

ka u# svijjAyatEq punaqrityA#ha |

caqndramAq vai jA#yatEq puna#H |

Ayu#rEqvAva#rundhE ||

ki(gg) svi#ddhiqmasya# BEShaqjamityA#ha |

aqgnirvai hiqmasya# BEShaqjam | braqhmaqvaqrcaqsamEqvAva#rundhE ||

ki(gg) svi#dAq-vapa#naM maqhadityA#ha | 23 (10)

T.B.3.9.5.5

aqyaM ~Mvai lOqka Aqvapa#naM maqhat |

aqsminnEqva lOqkE prati#tiShThati ||

pRuqcCAmi# tvAq paraqmanta#M pRuthiqvyA ityA#ha | vEdiqrvai parO&nta#H pRuthiqvyAH |

vEdi#mEqvAva#rundhE || pRuqcCAmi# tvAq Buva#nasyaq nABiqmityA#ha |

yaqj~jO vai Buva#nasyaq nABi#H | yaqj~jamEqvAva#rundhE ||

pRuqcCAmi# tvAq vRuShNOq aSva#syaq rEtaq ityA#ha |

sOmOq vai vRuShNOq aSva#syaq rEta#H ( ) | sOqmaqpIqtha-mEqvAva#rundhE ||

pRuqcCAmi# vAqcaH pa#raqmaM ~MvyO#mEtyA#ha | brahmaq vai vAqcaH pa#raqmaM ~MvyO#ma |

braqhmaqvaqrcaqsa-mEqvAva#rundhE || 24 (14)

(hOtA# Bavatiq - vai vRuShTi#H pUqrvaci#tti - raqnnAdya#mEqvAva#rundhE - maqhadityA#haq - sOmOq vai vRuShNOq aSva#syaq rEta#ScaqtvAri# ca) (A5)

3.9.6 anuvAkaM 6 -aSvasya mRutOpacAraH saMj~japanaprakAraH

T.B.3.9.6.1

apaq vA EqtasmA$-tprAqNAH krA#manti | yO$&SvamEqdhEnaq yaja#tE |

prAqNAyaq svAhA$ vyAqnAyaq svAhEti# saMj~jaqpyamA#naq Ahu#tI-rjuhOti |

prAqNAnEqvAsmi#ndadhAti | nAsmA$tprAqNA apa#krAmanti || ava#ntIqH-sthAva#ntI-stvA-&vantu | priqyaM tvA$ priqyANA$m | var.Shi#ShThaqmApyAnAm | niqdhIqnAM tvA# nidhiqpati(gm)# havAmahE

vasOmaq-mEtyA#ha |

apaiqvAsmaiq taddhnu#vatE | 25 (10)

T.B.3.9.6.2

athO# dhuqvantyEqvaina$m | athOq nyE#vAsmai$ hnuvatE || triH pari#yanti | traya# iqmE lOqkAH | EqBya Eqvaina#M ~MlOqkEByO# dhuvatE || triH punaqH pari#yanti | ShaT-thsaMpa#dyantE | ShaDvA Ruqtava#H |

RuqtuBi#rEqvaina#M dhuvatE || apaq vA EqtEBya#H prAqNAH krA#manti | 26 (10)

T.B.3.9.6.3

yE yaqj~jE dhuva#naM taqnvatE$ | naqvaqkRutvaqH pari#yanti | navaq vai puru#ShE prAqNAH |

prAqNAnEqvAtmanda#dhatE | naiBya#H prAqNA apa#krAmanti || ambEq ambAqlyambi#kaq itiq patnI#muqdAna#yati | ahva#taiqvainA$m ||

suBa#gEq kAmpI#la-vAsiqnItyA#ha | tapa# EqvainAq-mupa#nayati || suqvaqrgE lOqkE saMprOrNvA#thAq-mityA#ha | 27 (10)

T.B.3.9.6.4

suqvaqrgamEqvainA$M ~MlOqkaM ga#mayati ||

A&hama#jAni garBaqdhamA tvama#jAsi garBaqdhamityA#ha | praqjA vai paqSavOq garBa#H | praqjAmEqva paqSUnAqtmandha#ttE ||

dEqvA vA a#SvamEqdhE pava#mAnE | suqvaqrgaM ~MlOqkaM na prAjA#nann | tamaSvaqH prAjA#nAt | yathsUqcIBi#-rasipaqthA-nkaqlpaya#nti |

suqvaqrgasya# lOqkasyaq praj~jA$tyai || gAqyaqtrI triqShTubjagaqtItyA#ha | 28 (10)

T.B.3.9.6.5

yaqthAq yaqjurEqvaitat || traqyyaH sUqcyO# Bavanti |

aqyaqsmayyO# rajaqtA hari#NyaH | aqsya vai lOqkasya# rUqpama#yaqsmayya#H | aqntari#kShasya rajaqtAH | diqvO hari#NyaH | diSOq vA a#yaqsmayya#H |

aqvAqntaqraqdiqSA ra#jaqtAH | UqdrdhvA hari#NyaH |

diSa# EqvAsmai# kalpayati ( ) ||

kastvA$-Cyatiq kastvAq viSAqstI-tyAqhA hi(gm)#sAyai || 29 (11)

(hnuqvaqtEq-krAqmaq-ntyUqrNvAqthAqmityA#haq-jagaqtItyA#ha-kalpayaqtyEka#M ca) (A6)

3.9.7 anuvAkaM 7 -tatra mantrAH

T.B.3.9.7.1

apaq vA EqtasmAqcCrI rAqShTraM krA#mati | yO$&SvamEqdhEnaq yaja#tE |

UqdrdhvAmE#nAq-mucCra#yatAq-dityA#ha |

SrIrvai rAqShTrama#SvamEqdhaH |

Sriya#mEqvAsma# rAqShTramUqdrdhva-mucCra#yati || vEqNuqBAqraM giqrAviq-vEtyA#ha |

rAqShTraM ~Mvai BAqraH | rAqShTramEqvAsmaiq paryU#hati || athA$syAq maddhya#mEdhatAq-mityA#ha | SrIrvai rAqShTrasyaq maddhya$m | 30 (10)

T.B.3.9.7.2

Sriya#mEqvA-va#rundhE || SIqtE vAtE# puqnanniq-vEtyA#ha | kShEmOq vai rAqShTrasya# SIqtO vAta#H | kShEma#mEqvA-va#rundhE || yaddha#riqNI yavaqmattItyA#ha | viDvai ha#riqNI | rAqShTraM ~Myava#H | viSa#M caiqvAsmai# rAqShTraM ca# saqmIcI# dadhAti ||

na puqShTaM paqSu ma#nyataq ityA#ha |

tasmAqd rAjA# paqSUnna puShya#ti || 31 (10)

T.B.3.9.7.3

SUqdrA yadarya#jArAq na pOShA#ya dhanAyaqtItyA#ha |

tasmA$-dvaiSIpuqtraM nABiShi#~jcantE || iqyaM ~MyaqkA Sa#kuntiqkEtyA#ha | viDvai Sa#kuntiqkA | rAqShTrama#SvamEqdhaH | viSa#M caiqvAsmai# rAqShTraM ca# saqmIcI# dadhAti ||

Aqhalaqmitiq sarpaqtItyA#ha | tasmA$d rAqShTrAyaq viSa#H sarpanti || Aha#taM gaqBE pasaq ityA#ha | viDvai gaBa#H | 32 (10)

T.B.3.9.7.4

rAqShTraM pasa#H | rAqShTramaqva viqSyAha#nti | tasmA$d rAqShTraM ~MviSaqM GAtu#kam ||

mAqtA ca# tE piqtA ca# taq ityA#ha | iqyaM ~Mvai mAqtA | aqsau piqtA | AqByAmEqvainaqM pari#dadAti ||

agra#M ~MvRuqkShasya# rOhataq ityA#ha |

SrIrvai vaqkShasyAgra$m | Sriya#mEqvAva#rundhE || 33 (10)

T.B.3.9.7.5

prasu#lAqmIti# tE piqtA gaqBE muqShTima#ta(gm)sayaq-dityA#ha | viDvai gaBa#H | rAqShTraM muqShTiH | rAqShTramEqva viqSyAha#nti | tasmA$d rAqShTraM ~MviSaqM GAtu#kam || apaq vA EqtEBya#H prAqNAH krA#manti | yE yaqj~jE&pU#taqM ~Mvada#nti |

daqdhiqkrAv.NNO# akAriShaqmiti# suraBiq-matIqmRuca#M ~Mvadanti |

prAqNA vai su#raqBaya#H | prAqNAnEqvAtmanda#dhatE ( ) | naiBya#H prAqNA apa#krAmanti ||

ApOq hiShThA ma#yOqBuvaq ityaqdBirmA$rjayantE | ApOq vai sarvA# dEqvatA$H |

dEqvatA#BirEq-vAtmAna#M pavayantE || 34 (14)

(rAqShTrasyaq maddhyaqm - puShya#tiq - gaBO# - rundhE - dadhatE caqtvAri# ca) (A7)

3.9.8 anuvAkaM 8 -aSvamEdhasya tatpaSUnAM ca praSaMsA

T.B.3.9.8.1

praqjApa#tiH praqjAH sRuqShTvA prEqNA&nuq prAvi#Sat | tAByaqH punaqH saMBa#vituqM nASa#knOt | sO$&bravIt | RuqddhnavaqdithsaH | yO mEqtaH puna#H saqBaMraqditi# | taM dEqvA a#SvamEqdhEnaiqva sama#Barann | tatOq vai ta A$drdhnuvanna | yO$&SvamEqdhEnaq yaja#tE |

praqjApa#timEqva saMBa#ratyRuqddhnOti# || puru#ShaqmAla#BatE | 35 (10)

T.B.3.9.8.2

vaiqrAqjO vai puru#ShaH | viqrAja#-mEqvAla#BatE | athOq annaqM ~Mvai viqrAT | anna#mEqvAva#rundhE || aSvaqmAla#BatE | prAqjAqpaqtyO vA aSva#H |

praqjApa#ti-mEqvAla#BatE | athOq SrIrvA Eka#SaPam |

Sriya#-mEqvAva#rundhE || gAmAla#BatE | 36 (10)

T.B.3.9.8.3

yaqj~jO vai gauH | yaqj~jamEqvAla#BatE |

athOq annaqM ~Mvai gauH | anna#mEqvAva#rundhE ||

aqjAqvI Ala#BatE BUqmnE | athOq puShTiqrvai BUqmA |

puShTi#mEqvAva#rundhE ||

parya#gnikRutaqM puru#ShaM cAraqNyA(gg)-ScOth sRu#jaqntyahi(gm)#sAyai || uqBau vA Eqtau paqSU Ala#ByEtE | yaScA#vaqmO yaSca# paraqmaH ( ) |

tE$&syOqBayE# yaqj~jE baqddhAH | aqBIShTA# aqBiprI#tAH | aqBiji#tA aqBihu#tA Bavanti || naina#M daq~gkShNava#H paqSavO# yaqj~jE baqddhAH |

aqBIShTA# aqBiprI#tAH | aqBiji#tA aqBihu#tA hi(gm)santi | yO$&SvamEqdhEnaq yaja#tE | ya u# cainamEqvaM ~MvEda# || 37 (18)

(laqBaqtEq - gAmAla#BatE - paraqmO$&ShTau ca#) (A8)

3.9.9 anuvAkaM 9 -uttamE&hani praSavaH

T.B.3.9.9.1

praqthaqmEnaq vA EqSha stOma#na rAqddhvA |

caqtuqShTOqmEna# kRuqtEnAyA#nAq-muttaqrE&hann# |

Eqkaqviq(gm)qSE pra#tiqShThAyAqM prati#tiShThati ||

Eqkaqviq(gm)qSA-tpra#tiqShThAyA# RuqtUnaqnvArO#hati | RuqtavOq vai pRuqShThAni# | Ruqtava#H sam~MvathsaqraH | RuqtuShvEqva sa#m~MvathsaqrE pra#tiqShThAya# | dEqvatA# aqByArO#hati | Sakva#rayaH pRuqShThaM Ba#vantyaq-nyada#nyaq-cCanda#H | aqnyE$&nyEq vA EqtE paqSavaq Ala#ByantE | 38 (10)

T.B.3.9.9.2

uqtEva# grAqmyAH | uqtEvA#raqNyAH | aha#rEqva rUqpENaq sama#drdhayati | athOq ahna# EqvaiSha baqlir.hri#yatE || tadA#huH | apa#SavOq vA EqtE |

yada#jAq-vaya#ScAraqNyASca# | EqtE vai sarvE# paqSava#H | yadgaqvyA iti# |

gaqvyAn paqSUnu#ttaqmE&haqnnAla#BatE | 39 (10)

T.B.3.9.9.3

tEnaiqvOBayA$n paqSUnava#rundhE || prAqjAqpaqtyA Ba#vanti | ana#BijitasyAq-Biji#tyai || sauqrIrnava# SvEqtAvaqSA a#nUbaqndhyA# Bavanti |

aqntaqta Eqva ba#hmavarcaqsamava#rundhE ||

sOmA#ya svaqrAj~jE#-&nOvAqhA-va#naqDvAhAqviti# dvaqndvina#H paqSUnAla#BatE |

aqhOqrAqtrANA#-maqBiji#tyai || paqSuBiqrvA EqSha vyRu#ddhyatE | yO$&SvamEqdhEnaq yaja#tE |

CaqgaqlaM kaqlmASha#M kikidIqviM ~Mvi#dIqgayaqmiti# tvAqShTrAn paqSUnAla#BatE ( ) |

paqSuBi#rEqvAtmAnaq(gm)q sama#drdhayati ||

RuqtuBiqrvA EqSha vyRu#ddhyatE | yO$&SvamEqdhEnaq yaja#tE |

piqSa~ggAq-strayO# vAsaqntA ityRu#tu-paqSUnAla#BatE | RuqtuBi#rEq-vAtmAnaq(gm)q sama#drdhayati ||

A vA EqSha paqSuByO# vRuScyatE |

yO$&SvamEqdhEnaq yaja#tE | parya#gnikRutAq uthsRu#jaqntyanA$vraskAya || 40 (18)

(laqByaqntEq - laqBaqtEq - tvAqShTrAn paqSUnAla#BatEq&ShTau ca#) (A9)

3.9.10 anuvAkaM 10 -mahimABidhAnau prahau

T.B.3.9.10.1

praqjApa#ti-rakAmayata maqhAna#nnAqdaH syAqmiti# |

sa EqtAva#SvamEqdhE ma#hiqmAnA#vapaSyat | tAva#gRuhNIta | tatOq vai sa maqhAna#nnAqdO#-&Bavat | yaH kAqmayE#ta maqhAna#nnAqdaH syAqmiti# | sa EqtAva#SvamEqdhE ma#hiqmAnau# gRuhNIta |

maqhAnEqvAnnAqdO Ba#vati || yaqjaqmAqnaqdEqvaqtyA# vai vaqpA | rAjA# mahiqmA |

yadvaqpAM ma#hiqmnOBaqyata#H pariqyaja#ti ( ) |

yaja#mAnamEqva rAqjyEnO#BaqyataqH pari#gRuhNAti ||

puqrastA$-thsvAhAkArAq vA aqnyE dEqvAH |

uqpari#ShTA-thsvAhAkArA aqnyE | tE vA EqtE&Sva# Eqva mEddhya# uqBayE-&va#ruddhyantE |

yadvaqpAM ma#hiqmnOBaqyata#H pariqyaja#ti | tAnEqvOBayA$n prINAti || 41 (16)

(paqriqyaja#tiq ShaTca#) (A10)

3.9.11 anuvAkaM 11 -SarIrahOmAH sviShTakRudAdayaSca

T.B.3.9.11.1

vaiqSvaqdEqvO vA aSva#H | taM ~MyatprA#jApaqtyaM kuqryAt | yA dEqvatAq api#BAgAH |

tA BA#gaqdhEyE#naq vya#drdhayEt | dEqvatA$ByaH saqmada#M daddhyAt | stEqgAn-da(gg)ShTrA$ByAM maqNDUkAq-~jjamByE#-Biqriti# |

Ajya#-mavaqdAna#M kRuqtvA prati#saqMKyAyaq-mAhu#tI-rjuhOti | yA Eqva dEqvatAq api#BAgAH | tA BA#gaqdhEyE#naq sama#drdhayati |

na dEqvatA$ByaH saqmada#M dadhAti || 42 (10)

T.B.3.9.11.2

catu#rdaSaiqtA-na#nuvAqkA~jju#hOqtya-na#ntarityai ||

praqyAqsAyaq svAhEti# pa~jcadaqSam | pa~jca#daSaq vA a#drdhamAqsasyaq rAtra#yaH |

aqdrdhaqmAqsaqSaH sa#m~Mvathsaqra A$pyatE || dEqvAqsuqrAH sam~Mya#MttA Asann |

tE$&bruvannaqgnaya#H sviShTaqkRuta#H | aSva#syaq mEddhya#sya vaqyamu#ddhAqra-muddha#rAmahai |

athaiqtAnaqBi-Ba#vAqmEti# | tE lOhi#taq-muda#haranta |

tatO# dEqvA aBa#vann | 43 (10)

T.B.3.9.11.3

parA&su#rAH | yathsvi#ShTaqkRudByOq lOhi#taM juqhOtiq BrAtRu#vyABiBUtyai | Bava#tyAqtmanA$ | parA$&syaq BrAtRu#vyO Bavati ||

gOqmRuqgaqkaqNThEna# prathaqmA-mAhu#tiM juhOti |

paqSavOq vai gO#mRuqgaH | ruqdrO$&gniH svi#ShTaqkRut | ruqdrAdEqva paqSUnaqntarda#dhAti | athOq yatraiqShA-&&hu#tir. hUqyatE$ |

na tatra# ruqdraH paqSUnaqBima#nyatE || 44 (10)

T.B.3.9.11.4

aqSvaqSaqPEna# dviqtIyAq-mAhu#tiM juhOti | paqSavOq vA Eka#SaPam | ruqdrO$&gniH svi#ShTaqkRut | ruqdrAdEqva paqSUnaqntarda#dhAti |

athOq yatraiqShA-&&hu#tira.haqyatE$ |

na tatra# ruqdraH paqSUnaqBima#nyatE ||

aqyaqsmayE#na kamaqNDalu#nA tRuqtIyA$m |

Ahu#tiM juhOtyA-yaqsyO# vai praqjAH | ruqdrO$&gniH svi#ShTaqkRut | ruqdrAdEqva praqjA aqntarda#dhAti ( ) | athOq yatraiqShA-&&hu#tir. hUqyatE$ |

na tatra# ruqdraH praqjA aqBima#nyatE || 45 (12)

(daqdhAq - tyaBa#van - manyatE - praqjA aqntar da#dhAtiq dvE ca#) (A11)

3.9.12 anuvAkaM 12 -taduBayahOmamadhyavartyaScastOmIyahOmaH

T.B.3.9.12.1

aSva#syaq vA Ala#bdhasyaq mEdhaq uda#krAmat | tada#SvastOqmIya#-maBavat |

yada#SvastOqmIya#M juqhOti# | samE#dhamEqvainaq-mAla#BatE || AjyE#na juhOti | mEdhOq vA Ajya$m | mEdhO$&SvastOqmIya$m | mEdhE#naiqvAsmiqn mEdha#M dadhAti || ShaTatra(gm)#SataM juhOti |

ShaTatra(gm)#SadakSharA bRuhaqtI | 46 (10)

T.B.3.9.12.2

bAr.ha#tAH paqSava#H | sA pa#SUqnAM mAtrA$ | paqSUnEqva mAtra#yAq sama#drdhayati ||

tA yadBUya#sIrvAq kanI#yasIrvA juhuqyAt | paqSUnmAtra#yAq vya#drdhayEt |

ShaTatra(gm)#SataM juhOti | ShaTatra(gm)#SadakSharA bRuhaqtI | bAr.ha#tAH paqSava#H |

sA pa#SUqnAM mAtrA$ | paqSUnEqva mAtra#yAq sama#drdhayati || 47 (10)

T.B.3.9.12.3

aqSvaqstOqmIya(gm)# huqtvA dviqpadA# juhOti | dviqpAdvai puru#ShOq dvipra#tiShThaH |

tadE#naM pratiqShThayAq sama#drdhayati || tadA#huH | aqSvaqstOqmIyaqM pUrva(gm)# hOtaqvyA(3)n dviqpadA(3) iti# | aSvOq vA a#SvastOqmIya$m | puru#ShO dviqpadA$H | aqSvaqstOqmIya(gm)# huqtvA dviqpadA# juhOti | tasmA$d-dviqpAccatu#ShpAdamatti |

athO$ dviqpadyEqva catu#ShpadaqH prati#ShThApayati ( ) || dviqpadA# huqtvA | nAnyAmutta#rAq-mAhu#tiM juhuyAt | yadaqnyAmutta#rAq-mAhu#tiM juhuqyAt |

pra pra#tiqShThAyA$ScyavEta | dviqpadA# antaqtO ja#hOtiq prati#ShThityai || 48 (15)

(bRuqhaq - tya#drdhayati - sthApayatiq pa~jca# ca) (A12)

3.9.13 anuvAkaM 13 -saMvathsarAnuShThAnamiShTInAm

T.B.3.9.13.1

praqjApa#ti-raSvamEqdha-ma#sRujata |

sO$-&smAthsRuqShTO-&pA$krAmat |

taM ~Mya#j~ja-kraqtuBiq-ranvai$cCat | taM ~Mya#j~ja-kraqtuBiq-rnAnva#vindat | tamiShTi#Biq-ranvai$cCat | tamiShTi#Biq-ranva#vindat | tadiShTI#nA-miShTiqtvam |

yathsa#M~Mvathsaqra-miShTi#Biq-ryaja#tE | aSva#mEqva tadanvi#cCati ||

sAqviqtriyO# Bavanti | 49 (10)

T.B.3.9.13.2

iqyaM ~Mvai sa#viqtA | yO vA aqsyAM naSya#tiq yO niqlaya#tE | aqsyAM ~MvAva taM ~Mvi#ndanti | na vA iqmAM kaScaqnEtyA#huH | tiqrya~gnOdrdhvO-&tyE#tumar.haqtIti# | yathsA#viqtriyOq Bava#nti |

saqviqtRu-pra#sUta Eqvaina#micCati ||

IqSvaqrO vA aSvaqH pramu#ktaqH parA$M parAqvataqM gantO$H | yathsAqyaM dhRutI$rjuqhOti# | aSva#syaq yatyaiq dhRutyai$ || 50 (10)

T.B.3.9.13.3

yatprAqtariShTi#Biq-ryaja#tE | aSva#mEqva tadanvi#cCati | yathsAqyaM dhRutI$rjuqhOti# | aSva#syaiqva yatyaiq dhRutyai$ | tasmA$thsAqyaM praqjAH kShEqmyA#

Bavanti || yatprAqta-riShTi#Biq-ryaja#tE |

aSva#mEqva tadanvi#cCati | tasmAqddivA# naShTaiqSha E#ti || yatprAqtariShTi#Biq-ryaja#tE sAqyaM dhRutI$rjuqhOti# | aqhOqrAqtrAByA#-mEqvainaq-manvi#cCati ( ) | athO# ahOrAqtrAByA#-mEqvAsmai# yOgakShEqmaM ka#lpayati || 51 (11)

(Baqvaqntiq - dhRutyA# - Enaq manvi#cCaqtyEka#M ca) (A13)

3.9.14 anuvAkaM 14 -tAsviShTiShu brAhmaNarAjanyayOrgAnam

T.B.3.9.14.1

apaq vA EqtasmAqcCrI rAqShTraM krA#mati | yO$&SvamEqdhEnaq yaja#tE | brAqhmaqNau vI#NAgAqthinau# gAyataH | SriqyA vA Eqtad rUqpam | yadvINA$ | Sriya#-mEqvAsmiq-ntaddha#ttaH | yaqdA Kaluq vai puru#ShaqH Sriya#maSnuqtE |

vINA$&smai vAdyatE || tadA#huH |

yaduqBau brA$hmaqNau gAyE#tAm | 52 (10)

T.B.3.9.14.2

praqBra(gm)Su#kA-&smAqcCrIH syA$t |

na vai brA$hmaqNE SrI ra#mataq iti# |

brAqhmaqNO$&nyO gAyE$t | rAqjaqnyO$&nyaH |

brahmaq vai brA$hmaqNaH | kShaqtra(gm) rA#jaqnya#H |

tathA# hAsyaq brahma#NA ca kShaqtrENa# cOBaqyataqH SrIH pari#gRuhItA Bavati ||

tadA#huH | yaduqBau divAq gAyE#tAm |

apA$smAd rAqqShTraM krA#mEt | 53 (10)

T.B.3.9.14.3

na vai brA$hmaqNE rAqShTra(gm) ra#mataq iti# | yaqdA Kaluq vai rAjA# kAqmaya#tE | atha# brAhmaqNaM ji#nAti | divA$ brAhmaqNO gA#yEt | nakta(gm)# rAjaqnya#H |

brahma#NOq vai rUqpamaha#H | kShaqtrasyaq rAtri#H |

tathA# hAsyaq brahma#NA ca kShaqtrENa# cOBaqyatO# rAqShTraM pari#gRuhItaM Bavati || itya#dadAq itya#yajathAq itya#pacaq iti# brAhmaqNO gAyE$t |

iqShTAqpUqrtaM ~Mvai brA$hmaqNasya# | 54 (10)

T.B.3.9.14.4

iqShTAqpUqrtE-naiqvainaq(gm)q sa sama#drdhayati ||

itya#jinAq itya#yuddhyathAq ityaqmu(gm) sa#grAqMma-ma#haqnniti# rAjaqnya#H | yuqddhaM ~Mvai rA#jaqnya#sya | yuqddhEnaiqvainaq(gm)q sa sama#drdhayati || aklRu#ptAq vA Eqtasyaqrtavaq ityA#huH | yO$&SvamEqdhEnaq yaja#taq iti# |

tiqsrO$&nyO gAya#ti tiqsrO$&nyaH | ShaTthsaMpa#dyantE | ShaDvA Ruqtava#H |

RuqtUnEqvAsmai# kalpayataH ( ) || tAByA(gm)# saq(gg)qsthAyA$m | aqnOqyuqktE ca# SaqtE ca# dadAti | SaqtAyuqH puru#ShaH SaqtEndri#yaH |

Ayu#ShyEqvEndriqyE prati#tiShThati || 55 (14)

(gAyE#tAm - krAmEd - brAhmaqNasya# - kalpayataScaqtvAri# ca) (A14)

3.9.15 anuvAkaM 15 -avaBRuthahOmaviSEShAH

T.B.3.9.15.1

sarvE#Shuq vA EqShu lOqkEShu# mRuqtyavOq&nvAya#ttAH | tEByOq yadAhu#tIqrna ju#huqyAt | lOqkE lO#ka EnaM mRuqtyurvi#ndEt |

mRuqtyavEq svAhA# mRuqtyavEq svAhEtya#Bi pUqrvamAhu#tI-rjuhOti |

lOqkAllO#kAdEqva mRuqtyumava#yajatE |

naina#M ~MlOqkE lA#kE mRuqtyurvi#ndati ||

yadaqmuShmaiq svAhAq&muShmaiq svAhEtiq juhva#thsaqM cakShI#ta | baqhuM mRuqtyumaqmitra#M kurvIta | mRuqtyavEq svAhEtyEka#smA EqvaikA$-~jjuhuyAt | EkOq vA aqmuShmi#n ~MlAqkE mRuqtyuH | 56 (10)

T.B.3.9.15.2

aqSaqnaqyAq mRuqtyurEqva | tamEqvAmuShmi#n ~MlOqkE&va#yajatE || BrUqNaqhaqtyAyaiq svAhEtya#vaBRuqtha Ahu#tiM juhOti |

BrUqNaqhaqtyAmEq vA va#yajatE || tadA#huH | yadBrU#NahaqtyA &pAqtryA&tha# |

kasmA$d-yaqj~jE&pi# kriyataq iti# ||

amRu#tyuqrvA aqnyO BrU#NahaqtyAyAq ityA#huH |

BrUqNaqhaqtyA vAva mRuqtyuriti# |

yadBrU#NahaqtyAyaiq svAhEtya#vaBRuqtha Ahuti#M juqhOti# || 57 (10)

T.B.3.9.15.3

mRuqtyumEq vA hu#tyA tarpayiqtvA pa#riqpANa#M kRuqtvA |

BrUqNaqGnE BE#ShaqjaM ka#rOti || EqtA(gm) haq vai mu#NDiqBa au#danyaqvaH |

BrUqNaqhaqtyAyaiq prAya#ScittiM ~MviqdA~jca#kAra |

yO hAqsyApi# praqjAyA$M brAhmaqNa(gm) hanti# | sarva#smaiq tasmai# BEShaqjaM ka#rOti ||

juqmbaqkAyaq svAhEtya#vaBRuqtha u#ttaqmAmAhu#tiM juhOti | varu#NOq vai ju#mbaqkaH | aqntaqta Eqva varu#Naq-mava#yajatE || KaqlaqtErvi#kliqdhasya# Suqklasya# pi~ggAqkShasya# mUqdrdha~jju#hOti ( ) |

Eqtadvai varu#Nasya rUqpaM | rUqpENaiqva varu#Naqmava#yajatE || 58 (12)

(lOqkE mRuqtyur - juqhOti# - mUqdrdha~jju#hOtiq dvE ca#) (A15)

3.9.16 anuvAkaM 16 -upAkaraNamantravyAKyAnAdiH

T.B.3.9.16.1

vAqruqNO vA aSva#H | taM dEqvata#yAq vya#drdhayati | yatprA#jApaqtyaM kaqrOti# |

namOq rAj~jEq namOq varu#NAqyEtyA#ha | vAqruqNO vA aSva#H | svayaiqvaina#M dEqvata#yAq sama#drdhayati || namO&SvA#yaq nama#H praqjApa#tayaq ityA#ha | prAqjAqpaqtyO vA aSva#H | svayaiqvaina#M dEqvata#yAq sama#drdhayati ||

namO&dhi#patayaq ityA#ha | 59 (10)

T.B.3.9.16.2

dharmOq vA adhi#patiH | dharma#mEqvA-va#rundhE ||

adhi#pati-raqsyadhi#patiM mA kuqrvadhi#patiraqhaM praqjAnA$M BUyAsaq-mityA#ha |

adhi#pati-maqvaina(gm)# samAqnAnA$M karOti ||

mAM dha#hiq mayi# dhaqhItyA#ha |

AqSiSha#mEqvaitAmASA$stE ||

uqpAkRu#tAyaq svAhEtyuqpAkRu#tE juhOti |

Ala#bdhAyaq svAhEtiq niyu#ktE juhOti |

huqtAyaq svAhEti# huqtE ju#hOti |

EqShAM ~MlOqkAnA#-maqBiji#tyai || 60 (10)

T.B.3.9.16.3

pra vA EqSha EqByO lOqkEBya#ScyavatE | yO$&SvamEqdhEnaq yaja#tE |

AqgnEqya-mai$ndrAqgna-mA$Sviqnam |

tAn paqSUnAla#BatEq prati#ShThityai ||

yadA$&gnEqyO Bava#ti | aqgniH sarvA# dEqvatA$H | dEqvatA# EqvAva#rundhE ||

brahmaq vA aqgniH | kShaqtramindra#H | yadai$ndrAqgnO Bava#ti | 61 (10)

T.B.3.9.16.4

braqhmaqkShaqtrE EqvAva#rundhE ||

yadA$&SviqnO Bava#ti | AqSiShAqmava#ruddhyai ||

trayO# Bavanti | traya# iqmE lOqkAH |

EqShvE#va lOqkEShuq prati#tiShThati ||

aqgnayE-&(gm)#hOqmucEq-&ShTAka#pAlaq itiq daSa#haviShaqmiShTiqM nirva#pati |

daSA$kSharA viqrAT | anna#M ~MviqrAT |

viqrAjaiq-vAnnAdyaq-mava#rundhE ( ) ||

aqgnErma#nvE prathaqmasyaq pracE#tasaq iti# yAjyAnuvAqkyA# Bavanti sarvaqtvAya# || 62 (11)

(adhi#patayaq ityA# - hAqBiji#tyA - aindrAqgnO Bava#ti - rundhaq Eka#M ca) (A16)

3.9.17 anuvAkaM 17 -aSvasya rOgAdinimittaM prAyaScittam

T.B.3.9.17.1

yadyaSva#mupaqtapa#dviqndEt |

AqgnEqya-maqShTAka#pAlaqM nirva#pEt |

sauqmyaM caqrum | sAqviqtra-maqShTAka#pAlam || yadA$gnEqyO Bava#ti |

aqgniH sarvA# dEqvatA$H | dEqvatA#-BirEqvaina#M BiShajyati || yathsauqmyO Bava#ti |

sOmOq vA OSha#dhInAq(gm)q rAjA$ |

yABya# Eqvaina#M ~Mviqndati# | 63 (10)

T.B.3.9.17.2

tABi#rEqvaina#M BiShajyati || yathsA#viqtrO Bava#ti |

saqviqtRupra#sUta Eqvaina#M BiShajyati || EqtABi#rEqvaina#M dEqvatA#Bir-BiShajyati |

aqgaqdO haiqva Ba#vati || pauqShNaM caqruM nirva#pEt | yadi# SlOqNaH syAt | pUqShA vai SlauNya#sya BiqShak | sa Eqvaina#M BiShajyati | aSlO#NO haiqva Ba#vati || 64 (10)

T.B.3.9.17.3

rauqdraM caqruM nirva#pEt | yadi# mahaqtI dEqvatA#-&BiqmanyE#ta | EqtaqddEqvaqtyO# vA aSva#H | svayaiqvaina#M dEqvata#yA BiShajyati |

aqgaqdO haiqva Ba#vati || vaiqSvAqnaqraM dvAda#Sa-kapAlaqM nirva#pEnmRugAKaqrE yadiq nAgacCE$t |

iqyaM ~MvA aqgnirvai$SvAnaqraH | iqyamEqvaina#-maqrciByA$M pariqrOdhaqmAna#yati |

A haiqva sutyaqmaha#-rgacCati || yadya#dhIqyAt | 65 (10)

T.B.3.9.17.4

aqgnayE-&(gm)#hOqmucEq&ShTAka#pAlaH | sauqryaM paya#H | vAqyaqvya# Ajya#BAgaH || yaja#mAnOq vA aSva#H | a(gm)ha#sAq vA EqSha gRu#hIqtaH |

yasyASvOq mEdhA#yaq prOkShi#tOq-&ddhyEti# | yada(gm)#hOqmucE# niqrvapa#ti |

a(gm)ha#sa Eqva tEna# mucyatE || yaja#mAnOq vA aSva#H | rEta#sAq vA EqSha vyRu#ddhyatE | 66 (10)

T.B.3.9.17.5

yasyASvOq mEdhA#yaq prOkShi#tOq-&ddhyEti# | sauqrya(gm) rEta#H | yathsauqryaM payOq Bava#ti | rEta#saiqvainaq(gm)q sa sama#drdhayati ||

yaja#mAnOq vA aSva#H | garBaiqrvA EqSha vyRu#ddhyatE | yasyASvOq mEdhA#yaq prOkShi#tOq-&ddhyEti# | vAqyaqvyA# garBA$H |

yadvA#yaqvya# Ajya#BAgOq Bava#ti | garBai#rEqvainaq(gm)q sa sama#drdhayati ( ) ||

athOq yasyaiqShA-&Sva#mEqdhE prAya#ScittaH kriqyatE$ | iqShTvA vasI#yAn Bavati || 67 (12)

(viqnda - tyaSlO#NO haiqva Ba#va - tyadhIqyA - dRu#ddhyatEq - garBai#rEqvainaq(gm)q sa sama#drdhayatiq dvE ca#) (A17)

3.9.18 anuvAkaM 18 -brahmaudanA ucyantE

T.B.3.9.18.1

tadA#huH | dvAda#Sa brahmaudaqnAn thsa(gg)sthi#taq nirva#pEt | dvAqdaqSaBiqrvEShTi#Biq-ryajEqtEti# || yadiShTi#-BiqryajE#ta | uqpaqnAmu#ka EnaM ~Myaqj~jaH syA$t | pApI#yAq(gg)qstu syA$t |

AqptAniq vA Eqtasyaq CandA(gm)#si | ya I#jAqnaH |

tAniq ka EqtAva#dASuq punaqH prayu#~jjIqtEti# |

sarvAq vai sa(gg)sthi#tE yaqj~jE vAgA$pyatE | 68 (10)

T.B.3.9.18.2

sA&&ptA Ba#vati yAqtayA$mnI | krUqrIkRu#tEvaq hi Bavaqtyaru#ShkRutA | sA na puna#H praqyujyEtyA#huH || dvAda#Saiqva bra#hmaudaqnAn thsa(gg)sthi#tEq nirva#pEt | praqjApa#tiqrvA O#daqnaH | yaqj~jaH praqjApa#tiH | uqpaqnAmu#ka EnaM ~Myaqj~jO Ba#vati |

na pApI#yAn Bavati || dvAda#Sa Bavanti |

dvAda#Saq mAsA$H sam~MvathsaqraH ( ) |

saqm~Mvaqthsaqra Eqva prati#tiShThati || 69 (11)

(AqpyaqtEq - saqm~Mvaqthsaqra Eka#M ca) (A18)

3.9.19 anuvAkaM 19 -viButvAdiBiH dvAdaSaBirguNauraSvamEdhapraSaMsA

T.B.3.9.19.1

EqSha vai viqBUrnAma# yaqj~jaH | sarva(gm)# haq vai tatra# viqBu Ba#vati | yatraiqtEna# yaqj~jEnaq yaja#ntE || EqSha vai praqBUrnAma# yaqj~jaH | sarva(gm)# haq vai tatra# praqBu Ba#vati | yatraiqtEna# yaqj~jEnaq yaja#ntE || EqSha vA Urja#svAqnnAma# yaqj~jaH | sarva(gm)# haq vai tatrOrja#sva-dBavati | yatraiqtEna# yaqj~jEnaq yaja#ntE || EqSha vai paya#svAqnnAma# yaqj~jaH | 70 (10)

T.B.3.9.19.2

sarva(gm)# haq vai tatraq paya#sva-dBavati | yatraiqtEna# yaqj~jEnaq yaja#ntE ||

EqSha vai vidhRu#tOq nAma# yaqj~jaH |

sarva(gm)# haq vai tatraq vidhRu#taM Bavati |

yatraiqtEna# yaqj~jEnaq yaja#ntE || EqSha vai vyAvRu#ttOq nAma# yaqj~jaH |

sarva(gm)# haq vai tatraq vyAvRu#ttaM Bavati | yatraiqtEna# yaqj~jEnaq yaja#ntE ||

EqSha vai prati#ShThitOq nAma# yaqj~jaH |

sarva(gm)# haq vai tatraq prati#ShThitaM Bavati | 71 (10)

T.B.3.9.19.3

yatraiqtEna# yaqj~jEnaq yaja#ntE || EqSha vai tE#jaqsvI nAma# yaqj~jaH | sarva(gm)# haq vai tatra# tEjaqsvi Ba#vati | yatraiqtEna# yaqj~jEnaq yaja#ntE ||

EqqSha vai bra#hmavarcaqsI nAma# yaqj~jaH |

A haq vai tatra# brAhmaqNO bra#hmavarcaqsI jA#yatE | yatraiqtEna# yaqj~jEnaq yaja#ntE ||

EqSha vA a#tivyAqdhI nAma# yaqj~jaH |

A haq vai tatra# rAjaqnyO#-&tivyAqdhI jA#yatE | yatraiqtEna# yaqj~jEnaq yaja#ntE ( ) ||

EqSha vai dIqrGO nAma# yaqj~jaH |

dIqrGAyu#ShO haq vai tatra# manuqShyA# Bavanti |

yatraiqtEna# yaqj~jEnaq yaja#ntE ||

EqSha vai klRuqptO nAma# yaqj~jaH |

kalpa#tE haq vai tatra# praqjAByO# yOgakShEqmaH |

yatraiqtEna# yaqj~jEnaq yaja#ntE || 72 (16)

(paya#svAqnnAma# yaqj~jaH - prati#ShThitaM Bavatiq - yatraiqtEna# yaqj~jEnaq yaja#ntEq ShaTca#) (A19)

special kOrvai

(EqSha vai viqBUH praqBUrUrja#svAqn paya#svAqnq. vidhRu#tOq vyAvRu#ttaqH prati#ShThitastEjaqsvI bra#hmavarcaqsya#tivyAqdhI dIqrGaH kluqptO dvAda#Sa)

3.9.20 anuvAkaM 20 -aSvasaMj~japanaprakAraH

T.B.3.9.20.1

tAqrpyENASvaq(gm)q saMj~ja#payanti | yaqj~jO vai tAqrpyam | yaqj~jEnaiqvainaq(gm)q sama#drdhayanti || yAqmEnaq sAmnA$ prastOqtA-&nUpa#tiShThatE |

yaqmaqlOqka-mEqvaina#M gamayati ||

tAqrpyE ca# kRuttyadhIvAqsE cASvaq(gm)q saMj~ja#payanti | Eqtadvai pa#SUqnA(gm) rUqpam | rUqpENaiqva paqSUnava#rundhE ||

hiqraqNyaqkaqSiqpu Ba#vati | tEjaqsO-&va#ruddhyai || 73 (10)

T.B.3.9.20.2

ruqkmO Ba#vati | suqvaqrgasya# lOqkasyA-nu#KyAtyai || aSvO# Bavati | praqjApa#tEq-rAptyai$ || aqsya vai lOqkasya# rUqpaM tAqrpyam | aqntari#kShasya kRuttyadhIvAqsaH | diqvO hi#raNyakaSiqpu |

Aqdiqtyasya# ruqkmaH | praqjApa#tEqraSva#H |

iqmamEqva lOqkaM tAqrpyENA$pnOti ( ) | 74 (10)

T.B.3.9.20.3

aqntari#kShaM kRutyadhIvAqsEna# | diva(gm)# hiraNyakaSiqpunA$ | Aqdiqtya(gm) ruqkmENa# |

aSvE#naiqva mEddhyE#na praqjApa#tEqH sAyu#jya(gm) salOqkatA#-mApnOti || EqtAsA#mEqva dEqvatA#nAq(gm)q sAyu#jyam |

sAqrShTitA(gm)# samAna lOqkatA#mApnOti |

yO$&SvamEqdhEnaq yaja#tE | ya u# cainamEqvaM ~MvEda# || 75 (8)

(ava#ruddhyA - ApnOtyaq -+ShTau ca#) (A20)

3.9.21 anuvAkaM 21 -uttaravEdyupavApaH

T.B.3.9.21.1

AqdiqtyAScA~ggi#rasaSca suvaqrgE lOqkE$&spadrdhanta | tE&~ggi#rasa AdiqtyEBya#H |

aqmumA#diqtya-maSva(gg)# SvEqtaM BUqtaM dakShi#NA-manayann | tE$&bruvann |

yaM nO&na$ShTa | sa varyO#&BUqditi# | tasmAqdaSvaq(gm)q savaqryEtyA-hva#yanti |

tasmA$dyaqj~jE varO# dIyatE || yatpraqjApa#tiq-rAlaqbdhO-&SvO-&Ba#vat |

tasmAqdaSvOq nAma# || 76 (10)

T.B.3.9.21.2

yacCvayaqdaruqrAsI$t | tasmAqdarvAq nAma# ||

yathsaqdyO vAjA$n thsaqmaja#yat | tasmA$dvAqjI nAma# || yadasu#rANAM ~MlOqkAnAda#tta | tasmA#dAdiqtyO nAma# || aqgnirvA a#SvamEqdhasyaq yOni#rAqyata#nam | sUryOq-&gnEryOni#-rAqyata#nam |

yada#SvamEqdhE$-&gnau citya# uttaravEqdi-mu#paqvapa#ti | yOni#-mantamEqvaina#-mAqyata#navantaM karOti || 77 (10)

T.B.3.9.21.3

yOni#-mAnAqyata#navAn Bavati | sa EqvaM ~MvEda# ||

prAqNAqpAqnau vA Eqtau dEqvAnA$m | yada#rkASvamEqdhau | prAqNAqpAqnAvEqvAva#rundhE || OjOq balaqM ~MvA Eqtau dEqvAnA$m |

yada#rkASvamEqdhau | OjOq bala#mEqvAva#rundhE ||

aqgnirvA a#SvamEqdhasyaq yOni#-rAqyata#nam |

sUryOq-&gnEryOni#-rAqyata#nam ( ) |

yada#SvamEqdhE$-&gnau citya# uttaravEqdiM ciqnOti# |

tAva#rkASvamEqdhau | aqrkAqSvaqmEqdhAvEqvA va#rundhE | athO# arkASva-mEqdhayO#rEqva prati#tiShThati || 78 (14)

(nAma# - karOtiq - sUryOq&gnEryOni#rAqyata#nam caqtvAri# ca) (A21)

3.9.22 anuvAkaM 22 -RuShaBAlamBaH

T.B.3.9.22.1

praqjApa#tiqM ~Mvai dEqvAH piqtara$m |

paqSuM BUqtaM mEdhAqyAla#Banta |

tamAqlaByOpA#vasann | prAqtaryaShTA$smahaq iti# |

EkaqM ~MvA EqtaddEqvAnAqmaha#H | yathsa#m~MvathsaqraH | tasmAqdaSva#H puqrastA$-thsam~Mvathsaqra Ala#ByatE ||

yatpraqjApa#tiq-rAlaqbdhO-&SvO&Ba#vat | tasmAqdaSva#H | yathsaqdyO mEdhO&Ba#vat | 79 (10)

T.B.3.9.22.2

tasmA#daSvamEqdhaH || vEduqkO-&Sva#mAqSuM Ba#vati | ya EqvaM vEda# || yadvai tatpraqjApa#tiq-rAlaqbdhO-&SvO&Ba#vat | tasmAqdaSva#H praqjApa#tEH paSUqnA-manu#rUpatamaH ||

A&sya# puqtraH prati#rUpO jAyatE | ya EqvaM ~MvEda# || sarvA#Ni BUqtAni# saqBRuMtyAla#BatE |

samE#naM dEqvA-stEja#sE brahmavarcaqsAya# Baranti |

yO$&SvamEqdhEnaq yaja#tE | 80 (10)

T.B.3.9.22.3

ya u# cainamEqvaM ~MvEda# || Eqtadvai taddEqvA EqtAM dEqvatA$m | paqSuM BUqtaM mEdhAqyAla#Banta | yaqj~jamaqva | yaqj~jEna# yaqj~jama#yajanta dEqvAH | kAqmaqpraM yaqj~jama# kurvata | tE#&mRutaqtvama#kAmayanta |

ta#&mRutaqtva-ma#gacCann || yO$&SvamEqdhEnaq yaja#tE | dEqvAnA#mEqvA-ya#nEnaiti| 81 (10)

T.B.3.9.22.4

prAqjAqpaqtyEnaiqva yaqj~jEna# yajatE kAmaqprENa# | apu#narmAramEqva ga#cCati || Eqtasyaq vai rUqpENa# puqrastA$-tprAjApaqtya-mRu#ShaqBaM tU#paqraM

ba#hurUqpa-mAla#BatE | sarvE$ByaqH kAmE$ByaH | sarvaqsyAptyai$ | sarva#syaq jityai$ || sarva#mEqva tEnA$pnOti | sarva#M jayati |

yO$&SvamEqdhEnaq yaja#tE | ya u# cainamEqvaM ~MvEda# ( ) || 82 (10)

(mEdhO&Ba#vaqd - yaja#ta - Etiq - vEda#) (A22)

3.9.23 anuvAkaM 23 -aSvAvayavEShUpAsanam

T.B.3.9.23.1

yO vA aSva#syaq mEddhya#syaq lOma#nIq vEda# |

aSva#syaiqva mEddhya#syaq lOma#M ~MlOma~jjuhOti |

aqhOqrAqtrE vA aSva#syaq mEddhya#syaq lOma#nI | yathsAqyaM prA#tarjuqhOti# | aSva#syaiqva mEddhya#syaq lOma#M ~MlOma~jjuhOti |

Eqtada#nukRuti hasmaq vai puqrA | aSva#syaq mEddhya#syaq lOma#M ~MlOma~jjuhvati ||

yO vA aSva#syaq mEddhya#sya paqdE vEda# |

aSva#syaiqva mEddhya#sya paqdE pa#dE juhOti |

daqrq.SaqpUqrNaqmAqsau vA aSva#syaq mEddhya#sya paqdE | 83 (10)

T.B.3.9.23.2

yadda#r.SapUrNamAqsau yaja#tE |

aSva#syaiqva mEddhya#sya paqdE pa#dE juhOti |

Eqtada#nukRuti ha smaq vai puqrA |

aSva#syaq mEddhya#sya paqdE pa#dE juhvati ||

yO vA aSva#syaq mEddhya#sya viqvarta#naqM ~MvEda# | aSva#syaiqva mEddhya#sya viqvarta#nE vivartanE juhOti | aqsau vA A#diqtyO&Sva#H | sa A#havaqnIyaq-mAga#cCati | tadviva#rtatE |

yada#gnihOqtraM juqhOti# ( ) |

aSva#syaiqva mEddhya#sya viqvarta#nE vivartanE juhOti | Eqtada#nukRuti ha smaq vai puqrA |

aSva#syaq mEddhya#sya viqvarta#nE vivartanE juhvati || 84 (13)

(paqdE - a#gnihOqtraM juqhOtiq trINi# ca) (A23)

prapATaka kOrvai with starting words of 1 to 23 anuvAkams :-

(praqjApa#tiqstama#ShTAdaqSiBi#H - praqjApa#tirakAmayatOqBA - vaqsmai - yuq~jjantiq-tEjaqsA - &pa# prAqNA - apaq SrIrUqdrdhvam - praqjApa#tiH prEqNA&nu# - prathaqmEna# - praqjApa#tirakAmayata maqhAn. - vai$SvadEqvO vA aSvO - &Sva#sya - praqjApa#tiqstaM ~Mya#j~jakraqtuBiq - rapaq SrIrbrA$hmaqNau - sarvE#Shu- vAruqNO - yadyaSvaqm - tadA#hu- rEqSha vai viqBU - stAqrpyENA#- diqtyAH - praqjApa#tiM piqtaraqM - ~MyO vA aSva#syaq mEddhya#syaq lOma#nIq trayO#vi(gm)SatiH)

kOrvai with starting words of 1, 11, 21 series of daSinis :-

(praqjApa#tiraq - smin ~MlOqkE - u#ttaraqtaH - Sriya#mEqva - praqjApa#tirakAmayata maqhAn.-yat prAqta - pra vA EqSha EqByO

lOqkEByaqH- sarva(gm)# haq vai tatraq paya#svaqdya -u# cainamEqvaM ~MvEda# caqtvAryaSI#tiH)

first and last word 3rd aShtakam 9th prapATakam :-

(praqjApa#tiraSvamEqdhaM - ju#hvati)

|| hari#H Om ||

|| kRuShNa yajurvEdIya taittirIya brAhmaNE tRutIyAShTakE navama: prapAThakaH samAptaH ||

++++++++++++++++++++

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.10 taittirIya yajurbrAhmaNE kAThakE prathamaH praSnaH( sAvitracayanam)

3.10.1 anuvAkaM 1 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.1.1

saqMj~jAna#M ~Mviqj~jAna#M praqj~jAna#M jAqnada#BijAqnat | saqkaMlpa#mAnaM praqkalpa#mAna-mupaqkalpa#mAnaq-mupa#klRuptaM klRuqptaM |

SrEyOq vasI#ya AqyathsaMBU#taM BUqtaM ||

ciqtraH kEqtuH praqBAnAqBAnth saqBAMn |

jyOti#ShmAq(gg)q-stEja#svAnAqtapaq(gg)q-stapa#nnaBiqtapann# |

rOqcaqnO rOca#mAnaH-SOBaqnaH-SOBa#mAnaH kaqlyANa#H || dar.SA# dRuqShTA da#r.SaqtA viqSvarU#pA sudar.SaqnA | AqpyAya#mAnAq pyAya#mAnAq-pyAyA# sUqnRutErA$ |

AqpUrya#mANAq pUrya#mANA pUqraya#ntI pUqrNA pau$rNamAqsI || dAqtA pra#dAqtA&&naqndO mOda#H pramOqdaH | 1 (10)

T.B.3.10.1.2

AqvEqSaya#-nnivEqSayan$thsaqm~MvESa#naqH sa(gg)SA$ntaH SAqntaH | AqBava#n praqBavan$-thsaqBaMvaqn-thsaMBU#tO BUqtaH ||

prastu#taqM ~MviShTu#taq(gm)q sa(gg)stu#taM kaqlyANa#M ~MviqSvarU#paM | SuqkramaqmRuta#M tEjaqsvi tEjaqH sami#ddhaM | aqruqNaM BA#nuqman marI#cimadaBiqtapaqt tapa#svat || saqviqtA pra#saviqtA dIqptO dIqpayaqn dIpya#mAnaH | jvala#M jvaliqtA tapa#n viqtapan$-thsaqntapann# | rOqcaqnO rOca#mAnaH SuqBUMH SuMBa#mAnO vAqmaH ||

suqtA su#nvaqtI prasu#tA sUqyamA#nA &BiShUqyamA#NA | pItI$ praqpA saqpAM tRupti#-staqrpaya#ntI | 2 (10)

T.B.3.10.1.3

kAqntA kAqmyA kAqmajAqtA &&yu#ShmatI kAmaqduGA$ || aqBiqSAqstA &nu#maqntA-&&naqndO mOda#H pramOqdaH | AqsAqdaya#n niShAqdayan$-thsaq(gm)qsAda#naqH sa(gm)sa#nnaH saqnnaH |

AqBU rviqBUH praqBUH SaqBUM rBuva#H ||

paqvitra#M pavayiqShyan pUqtO mEddhya#H |

yaSOq yaSa#svA-nAqyuraqmRuta#H | jIqvO jI#viqShyan thsvaqrgO lOqkaH || saha#svAqn thsahI#yAq-nOja#svAqn thsaha#mAnaH | jaya#nna-Biqjayan$-thsuqdravi#NO draviNOqdAH | Aqrdrapa#vitrOq hari#kESOq mOda#H pramOqdaH || 3 (10)

T.B.3.10.1.4

aqruqNO# &ruqNara#jAH puqNDarI#kO viSvaqjida#-Biqjit | AqrdraH pinva#mAqnO &nna#vAqn-rasa#vAq-nirA#vAn |

saqrvauqShaqdhaH sa#BaqMrO maha#svAn || EqjaqtkA jO#vaqtkAH | kShuqllaqkAH Si#piviShTaqkAH |

saqriqstraqrAH suqSEra#vaH | aqjiqrAsO# gamiqShNava#H || iqdAnI$M taqdAnI#-mEqtar.hi# kShiqprama#jiqraM | AqSu rni#mEqShaH PaqNO drava#nnatiq-dravann# | tvaraq(gg)q stvara#mANa AqSurASI#yA~jjaqvaH {AqSurASI#yAn jaqvaH} ( ) ||

aqgniqShTOqma uqkthyO# &tirAqtrO dvi#rAqtra-stri#rAqtra-Sca#tUrAqtraH | aqgnir. RuqtuH sUrya# RuqtuScaqndramA# RuqtuH || praqjApa#tiH sam~MvathsaqrO maqhAnkaH || 4 (13)

(praqmOqda - staqrpaya#ntI - pramOqdO - jaqvastrINi# ca) (A1)

3.10.2 anuvAkaM 2 - anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.2.1

BUraqgniM ca# pRuthiqvIM caq mAM ca# |

trI(gg)Sca# lOqkAn thsa#m~MvathsaqraM ca# |

praqjApa#tistvA sAdayatu | tayA# dEqvata#yA &~ggiraqsvad-dhruqvA sI#da ||

BuvO# vAqyuM cAqntari#kShaM caq mAM ca# | trI(gg)Sca# lOqkAn thsa#m~MvathsaqraM ca# |

praqjApa#tistvA sAdayatu | tayA# dEqvata#yA& ~ggiMraqsvad dhruqvA sI#da | sva#rAdiqtyaM caq diva#M caq mAM ca# | trI(gg)Sca# lOqkAn thsa#m~MvathsaqraM ca# ( ) | praqjApa#tistvA sAdayatu | tayA# dEqvata#yA &~ggiMraqsvad dhruqvA sI#da | BUrBuvaqH sva#-Scaqndrama#saM caq diSa#Scaq mAM ca# |

trI(gg)Sca# lOqkAn thsa#vaMthsaqraM ca# | praqjApa#tistvA sAdayatu | tayA# dEqvata#yA &~ggiraqsvad dhruqvA sI#da || 5 (16)

(saqm~MvaqthsaqraqM caq ShaT ca#)(A2)

3.10.3 anuvAkaM 3 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.3.1

tvamEqva tvAM ~MvE$tthaq yO#&siq sO&si# | tvamEqva tvAma#caiShIH | ciqtaScAsiq saMci#ta-ScAsyagnE | EqtAvAq(gg)qScAsiq BUyA(gg)#ScAsyagnE |

yattE# agnEq nyU#naqM ~Myaduq tE&ti#riktaM | AqdiqtyA-stadaM~ggi#rasa-Scinvantu |

viSvE# tE dEqvAScitiq-mApU#rayantu | ciqtaScAsiq saMci#ta-ScAsyagnE | EqtAvAq(gg)qScAsiq BUyA(gg)#ScAsyagnE | mA tE# agnE &caqyEnaq mA&ti# caq yEnAyuqrAvRu#kShi ( ) | sava#rShAqM jyOti#ShAqM jyOtiq ryadaqdAvuqdEti# | tapa#sO jAqtamani#-BRuShTaqmOja#H | tattEq jyOti#riShTakE | tEna# mE tapa | tEna# mE jvala | tEna# mE dIdihi |

yAva#ddEqvAH | yAvaqdasA#tiq sUrya#H | yAva#duqtApiq brahma# || 6 (19)

(AvRu#kShiq nava# ca) (A3)

3.10.4 anuvAkaM 4 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.4.1

saqm~MvaqthsaqrO#&si parivathsaqrO#&si | iqdAqvaqthsaqrO#&sI-duvathsaqrO#&si |

iqdvaqthsaqrO#&si vathsaqrO#&si | tasya# tE vasaqntaH Sira#H | grIqShmO dakShi#NaH paqkShaH | vaqraq.ShAH pucCa$M | Saqradutta#raH paqkShaH |

hEqmaqntO maddhya$M | pUqrvaqpaqkShAScita#yaH | aqpaqraqpaqkShAH purI#ShaM | 7 (10)

T.B.3.10.4.2

aqhOqrAqtrA-NIShTa#kAH | RuqShaqBO#&si svaqrgO lOqkaH | yasyA$M diqSi maqhIya#sE | tatO# nOq mahaq Ava#ha | vAqyu rBUqtvA sarvAq diSaq AvA#hi | sarvAq diSO&nuq vivA#hi | sarvAq diSO&nuq sam~MvA#hi | cittyAq citiq-mApRu#Na | aci#ttyAq citiq-mApRu#Na | cida#si samuqdrayO#niH | 8 (10)

T.B.3.10.4.3

induq rdakSha#H SyEqna RuqtAvA$ | hira#NyapakShaH SakuqnO Bu#raqNyuH | maqhAn thsaqdhasthE$ dhruqva AniSha#ttaH | nama#stE astuq mA mA# hi(gm)sIH | Etiq prEtiq vItiq samityuditi# | diva#M mE yacCa | aqntari#kShaM mE yacCa | pRuqthiqvIM mE# yacCa |

pRuqthiqvIM mE# yacCa | aqntari#kShaM mE yacCa ( ) | diva#M mE yacCa | ahnAq prasA#raya | rAtryAq sama#ca | rAtryAq prasA#raya | ahnAq sama#ca |

kAmaqM prasA#raya | kAmaq(gm)q sama#ca || 9 (17)

(purI#Sha(gm) - samuqdrayO#niH - pRuthiqvIM mE# yacCAqntari#kShaM mE yacCa saqpta ca#) (A4)

3.10.5 anuvAkaM 5 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.5.1

BUrBuvaqH sva#H | OjOq bala$M | brahma# kShaqtraM | yaSO# maqhat | saqtyaM tapOq nAma# | rUqpa-maqmRuta$M | cakShuqH SrOtra$M | manaq Ayu#H |

viSvaqM ~MyaSO# maqhaH | saqmaM tapOq harOq BAH ( ) | jAqtavE#dAq yadi# vA pAvaqkO&si# | vaiqSvAqnaqrO yadi# vA vaidyuqtO&si# | SaM praqjAByOq yaja#mAnAya lOqkaM | UrjaqM puShTiqM dada#-daqByAva#vRuthsva || 10 (14)

(BAScaqtvAri# ca) (A5)

3.10.6 anuvAkaM 6 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.6.1

rAj~jI# virAj~jI$ | saqmrAj~jI$ svaqrAj~jI$ | aqrciH SOqciH | tapOq harOq BAH | aqgni-rindrOq bRuhaqspati#H | viSvE# dEqvA Buva#nasya gOqpAH |

tE mAq sarvEq yaSa#sAq sa(gm)sRu#jantu || 11 (7)

(rAj~jIndrO# mA saqpta (A6)

3.10.7 anuvAkaM 7 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.7.1

asa#vEq svAhAq vasa#vEq svAhA$ | viBu#vEq svAhAq viva#svatEq svAhA$ | aqBiqBuvEq svAhA-&dhi#patayEq svAhA$ | diqvAMpata#yEq svAhA &(gm)#haspaqtyAyaq svAhA$ | cAqkShuqShmaqtyAyaq svAhA$ jyOtiShmaqtyAyaq svAhA$ | rAj~jEq svAhA# viqrAj~jEq svAhA$ | saqmrAj~jEq svAhA$ svaqrAj~jEq svAhA$ |

SUShA#yaq svAhAq sUryA#yaq svAhA$ | caqndrama#sEq svAhAq jyOti#ShEq svAhA$ |

saq(gm)qsarpA#yaq svAhA# kaqlyANA#yaq svAhA$ ( ) |

arju#nAyaq svAhA$ || 12 (11)

(kaqlyANA#yaq svAhaika#M ca) (A7)

3.10.8 anuvAkaM 8 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.8.1

viqpaqScitEq pava#mAnAya gAyata | maqhI na dhArA &tyandhO# ar.Shati | ahi#r.ha jIqrNAmati#sarpatiq tvaca$M | atyOq na krIDa#nna saraqdvRuShAq hari#H |

uqpaqyAqmagRu#hItO&si mRuqtyavE$ tvAq juShTa#M gRuhNAmi | EqSha tEq yOni#rmRuqtyavE$ tvA || apa# mRuqtyu-mapaqkShudha$M | apEqtaH Saqpatha#M jahi |

adhA# nO agnaq Ava#ha | rAqyaspOSha(gm)# sahaqsriNa$M | 13 (10)

T.B.3.10.8.2

yE tE# saqhasra#maqyutaqM pASA$H | mRutyOq martyA#yaq hanta#vE | tAn. yaqj~jasya# mAqyayA$ | sarvAqnava# yajAmahE || BaqkShO$ &syamRuta BaqkShaH | tasya# tE mRuqtyu-pI#tasyAq-mRuta#vataH |

svaqgA-kRu#tasyaq madhu#mataH |

upa#hUtaqsyO-pa#hUtO BakShayAmi ||

maqndrA &BiBU#tiH kEqtu ryaqj~jAnAqM ~MvAk | asAqvEhi# | 14 (10)

T.B.3.10.8.3

aqndhO jAgRu#viH prANa | asAqvEhi# | baqdhiqra A$krandayita-rapAna | asAqvEhi# | aqhaqstOstvAq cakShu#H | asAqvEhi# | aqpAqdASOq mana#H |

asAqvEhi# | kavEq vipra#cittEq SrOtra# | asAqvEhi# | 15 (10)

T.B.3.10.8.4

suqhaqstaH su#vAqsAH | SUqShO nAmA$syaq-mRutOq martyE#Shu | tantvAq&haM tathAq vEda# | asAqvEhi# | aqgnirmE# vAqci SriqtaH | vAgGRuda#yE | hRuda#yaqM mayi# | aqhamaqmRutE$ | aqmRutaqM brahma#Ni | vAqyurmE$ prAqNE SriqtaH | 16 (10)

T.B.3.10.8.5

prAqNO hRuda#yE | hRuda#yaqM mayi# | aqhamaqmRutE$ | aqmRutaqM brahma#Ni |

sUryO# mEq cakShu#Shi SriqtaH |

cakShuqrq. hRuda#yE | hRuda#yaqM mayi# | aqhamaqmRutE$ | aqmRutaqM brahma#Ni |

caqndramA# mEq mana#si SriqtaH | 17 (10)

T.B.3.10.8.6

manOq hRuda#yE | hRuda#yaqM mayi# | aqhamaqmRutE$ | aqmRutaqM brahma#Ni |

diSO# mEq SrOtrE$ SriqtAH | SrOtraq(gm)q hRuda#yE | hRuda#yaqM mayi# | aqhamaqmRutE$ |

aqmRutaqM brahma#Ni | ApO# mEq rEta#si SriqtAH | 18 (10)

T.B.3.10.8.7

rEtOq hRuda#yE | hRuda#yaqM mayi# |

aqhamaqmRutE$ | aqmRutaqM brahma#Ni |

pRuqthiqvI mEq SarI#rE SriqtA |

SarI#raq(gm)q hRuda#yE | hRuda#yaqM mayi# | aqhamaqmRutE$ | aqmRutaqM brahma#Ni | OqShaqdhiqvaqnaqspaqtayO# mEq lOma#su SriqtAH | 19 (10)

T.B.3.10.8.8

lOmA#niq hRuda#yE | hRuda#yaqM mayi# | aqhamaqmRutE$ | aqmRutaqM brahma#Ni |

indrO# mEq balE$ SriqtaH | balaq(gm)q hRuda#yE | hRuda#yaqM mayi# | aqhamaqmRutE$ |

aqmRutaqM brahma#Ni | paqrjanyO# mE mUqrddhni SriqtaH | 20 (10)

T.B.3.10.8.9

mUqdrdhA hRuda#yE | hRuda#yaqM mayi# | aqhamaqmRutE$ | aqmRutaqM brahma#Ni |

ISA#nO mE maqnyau SriqtaH | maqnyur. hRuda#yE | hRuda#yaqM mayi# | aqhamaqmRutE$ |

aqmRutaqM brahma#Ni |

AqtmA ma# Aqtmani# SriqtaH( ) | 21 (10)

T.B.3.10.8.10

AqtmA hRuda#yE | hRuda#yaqM mayi# | aqhamaqmRutE$ | aqmRutaqM brahma#Ni |

puna#rma AqtmA punaqrAyuqrAgA$t | puna#H prAqNaH punaqrAkU#taq-mAgA$t |

vaiqSvAqnaqrO raqSmiBi# rvAvRudhAqnaH | aqntasti#ShThatvaqmRuta#sya gOqpAH || 22 (8)

(saqhaqsriNa# - mihiq - SrOtrAsAqvEhi# - prAqNE SriqtO - mana#si SriqtO - rEta#si SriqtA - lOma#su SriqtA - mUqrddhni Sriqta - Aqtmani# SriqtO$ - +&ShTau ca#) (A8)

special kOrvai

(aqgnir vAqyuH sUrya# ScaqndramAq diSaq Apa#H pRuthiq vyO#Shadhivanaspaqtayaq indra#H paqrjanyaq ISA#na AqtmA puna#rmEq trayO#daSa)

3.10.9 anuvAkaM 9 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.9.1

praqjApa#ti rdEqvAna#sRujata | tE pAqpmanAq saMdi#tA ajAyanta | tAn vya#dyat | yad vyaqdyat | tasmA$d viqdyut | tama#vRuScat | yadavRu#Scat | tasmAqd vRuShTi#H | tasmAqd yatraiqtE dEqvatE# aBiqprApnu#taH |

vica# haiqvAsyaq tatra# pAqpmAnaqndyata#H | 23 (10)

T.B.3.10.9.2

vRuqScata#Sca || saiShA mI#mAq(gm)qsA&gni#hOqtra Eqva sa#paMnnA | athO# AhuH |

sarvE#Shu yaj~jakraqtuShviti# ||

hOShya#nnaqpa upa#spRuSEt |

vidyu#dasiq vidya#mE pAqpmAnaqmiti# |

atha# huqtvOpa#spRuSEt |

vRuShTi#rasiq vRuSca# mE pAqpmAnaqmiti# |

yaqkShyamA#NO vEqShTvA vA$ | vi ca# haiqvAsyaiqtE dEqvatE# pAqpmAnaqM dyata#H | 24 (10)

T.B.3.10.9.3

vRuqScata#Sca || aqtyaq(gm)qhO hAru#NiH | braqhmaqcAqriNE$ praqSnAn prOcyaq praji#GAya |

parE#hi | plaqkShaM daiyA$M (daiyyA$M) pAtiM pRucCa | vEttha# sAviqtrAM(3) na vEqtthA(3) iti# |

tamAqgatya# papracCa | AqcAryO# mAq prAhai#ShIt |

vEttha# sAviqtrAM(3) na vEqtthA(3) iti# | sahO#vAcaq vEdEti# || 25 (10)

T.B.3.10.9.4

sa kasmiqn prati#ShThitaq iti# | paqrOra#jaqsIti# |

kastadyat paqrOra#jAq iti# | EqSha vAva sa paqrOra#jAq iti# hOvAca | ya EqSha tapa#ti |

EqShO$ &rvAgra#jAq iti# | sa kasmi#n tvEqSha iti# | saqtya iti# | kiM tathsaqtyamiti# | tapaq iti# | 26 (10)

T.B.3.10.9.5

kasmiqnnu tapaq iti# | balaq iti# |

kiM tad baqlamiti# | prAqNa iti# |

mAsma# prAqNamati# pRucCaq iti# mA&&cAqryO$ &bravIqditi# hOvAca brahmacAqrI ||

sahO#vAca plaqkShO daiyA$M (daiyyA$M) pAtiH |

yadvai bra#hmacArin prAqNamatya#prakShyaH | mUqdrdhA tEq vyapa#tiShyat |

aqhamu#ta AcAqryA-cCrEyA$n BaviShyAmi |

yO mA# sAviqtrE saqmavA#diqShTEti# | 27 (10)

T.B.3.10.9.6

tasmA$th sAviqtrE na sam~Mva#dEta ||

sa yO haqvai sA#viqtraM ~MviqduShA# sAviqtrE saqm~Mvada#tE | sahA$smiq-~jCriya#M dadhAti |

anu# haqvA a#smA aqsau tapaq~jCriya#M manyatE |

anva#smaiq SrIstapO# manyatE | anva#smaiq tapOq bala#M manyatE | anva#smaiq bala#M prAqNaM ma#nyatE || sa yadAha# |

saqj~jAMna#M ~Mviqj~jAnaqM dar.SA# dRuqShTEti# | EqSha Eqva tat || 28 (10)

T.B.3.10.9.7

athaq yadAha# | prastu#taqM ~MviShTu#ta(gm) suqtA su#nvaqtIti# | EqSha Eqva tat || EqSha hyE#va tAnyahA#ni | EqSha rAtra#yaH || athaq yadAha# |

ciqtraH kEqtu rdAqtA pra#dAqtA sa#viqtA pra#saviqtA &Bi#SAqstA &nu#maqntEti# | EqSha Eqva tat | EqSha hyE#va tE&hnO# muhUqrtAH | EqSha rAtrE$H || 29 (10)

T.B.3.10.9.8

athaq yadAha# | paqvitra#M pavayiqShyan-thsaha#svAqn-thsahI#yAnaruqNO#

&ruqNara#jAq iti# | EqSha Eqva tat | EqSha hyE#va tE$ &drdhamAqsAH | EqSha mAsA$H || athaq yadAha# |

aqgniqShTOqma uqkthyO$&gnir. RuqtuH praqjApa#tiH sam~Mvathsaqra iti# | EqSha Eqva tat | EqSha hyE#va tE ya#j~jakraqtava#H | EqSha Ruqtava#H | 30 (10)

T.B.3.10.9.9

EqSha sa#m~MvathsaqraH || athaq yadAha# | iqdAnI$M taqdAnIqmiti# | EqSha Eqva tat | EqSha hyE#va tE mu#hUqrtAnA$M muhUqrtAH || jaqnaqkO haq vai dE#haH | aqhOqrAqtraiH saqmAja#gAma | ta(gm) hO#cuH | yO vA aqsmAn. vEda# | viqjaha#t-pAqpmAna#mEti | 31 (10)

T.B.3.10.9.10

sarvaq-mAyu#rEti | aqBi svaqrgaM ~MlOqkaM ja#yati |

nAsyAq-muShmi#n ~MlOqkE&nna#M kShIyataq iti# || viqjaha#ddhaq vai pAqpmAna#mEti |

sarvaqmAyu#rEti | aqBi svaqrgaM ~MlOqkaM ja#yati |

nAsyAq-muShmi#n ~MlOqkE &nna#M kShIyatE |

ya EqvaM ~MvEda# || ahI#nAq hASva#tthyaH | sAqviqtraM ~MviqdAM ca#kAra | 32 (10)

T.B.3.10.9.11

sa ha# haq(gm)qsO hi#raqNmayO# BUqtvA | svaqrgaM ~MlOqkami#yAya | Aqdiqtyasyaq sAyu#jyaM || haq(gm)qsO haqvai hi#raqNmayO# BUqtvA |

svaqrgaM ~MlOqkamE#ti | Aqdiqtyasyaq sAyu#jyaM | ya EqvaM ~MvEda# || dEqvaqBAqgO ha# Srautaqrq.ShaH | sAqviqtraM ~MviqdAM ca#kAra |

ta(gm) haq vAgadRu#SyamAqnA &Byu#vAca | 33 (10)

T.B.3.10.9.12

sarva#mbata gautaqmO vE#da | yaH sA#viqtraM ~MvEdEti# | sa hO#vAca | kaiShA vAgaqsIti# | aqyamaqha(gm) sA#viqtraH | dEqvAnA#-muttaqmO lOqkaH | guhyaqM mahOq biBraqditi# | EqtAva#ti ha gautaqmaH |

yaqj~jOqpaqvIqtaM kRuqtvA-&dhO nipa#pAta |

namOq namaq iti# | 34 (10)

T.B.3.10.9.13

sa hO#vAca | mA Bai#ShI rgautama | jiqtO vai tE# lOqka iti# || tasmAqdyE kE ca# sAviqtraM ~MviqduH | sarvEq tE jiqtalO#kAH || sa yO haqvai sA#viqtra-syAqShTAkSha#raM paqda(gg) SriqyA &BiShi#ktaqM ~MvEda# | SriqyA haiqvABiShi#cyatE | GRuNiqritiq dvE aqkSharE$ | sUryaq itiq trINi# | Aqdiqtya itiq trINi# | 35 (10)

T.B.3.10.9.14

Eqtadvai sA#viqtra-syAqShTAkSha#raM paqda(gg) SriqyABiShi#ktaM | ya EqvaM ~MvEda# |

SriqyA haiqvABiShi#cyatE || tadEq-tadRuqcA-&Byu#ktaM | RuqcO aqkSharE# paraqmE vyO#mann |

yasmi#n dEqvA adhiq viSvE# niShEqduH |

yastanna vEdaq kimRuqcA ka#riShyati | ya it tadviqdusta iqmE samA#sataq iti# || na haqvA EqtasyaqrcA na yaju#ShAq na sAmnA-&rthO$&sti |

yaH sA#viqtraM ~MvEda# || 36 (10)

T.B.3.10.9.15

tadEqtat pa#riq yaddE#vacaqkraM |

AqrdraM pinva#mAna(gg) svaqrgE lOqka E#ti |

viqjahaqd viSvA# BUqtAni# saqpaMSya#t ||

AqrdrO haq vai pinva#mAnaH svaqrgE lOqka E#ti |

viqjahaqn viSvA# BUqtAni# saqpaMSyann# | ya EqvaM ~MvEda# || SUqShO haqvai vA$rShNEqyaH | AqdiqtyEna# saqmAja#gAma | ta(gm) hO#vAca |

Ehi# sAviqtraM ~Mvi#ddhi ( ) | aqyaM ~Mvai svaqrgyO$&gniH pA#rayiqShNu-raqmRutAq-thsaMBU#taq iti# | EqSha vAva sa sA#viqtraH |

ya EqSha tapa#ti | Ehiq mAM ~Mvi#ddhi | iti# haiqvainaqM tadu#vAca || 37 (15)

(dyatOq - dyatOq - vEdEtiq - tapaq iti# - saqmavA#diqShTEtiq - tad - rAtrEr#. - Ruqtava#H - Eti - cakArO - vAcaq - namaq ityA# - diqtya itiq trINi# - sAviqtraM ~MvEda# - viddhiq pa~jca# ca) (A9)

special kOrvai

(praqjApa#tirdEqvAn saqj~jAMnaqM prastu#taqM tAnyahA$nyEqSha rAtra#yAsciqtra kEqtustE&hnO# muhUqrtO rAtrE$H paqvitraqM tE$&rdha mAqsA a#gniShTOqmO ya#j~jakraqtava# iqdAnI$M muhUqrtAnA$M janaqkO&hI#nA dEvaBAqgaH kaiShA vA~gma SUqShO haq vai ShODa#Sa)

3.10.10 anuvAkaM 10 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.10.1

iqyaM ~MvAva saqraGA$ | tasyA# aqgnirEqva sA#raqGaM madhu# | yA EqtAH pU$rvapakShA-parapaqkShayOq rAtra#yaH | tA ma#dhuqkRuta#H |

yAnyahA#ni | tE ma#dhuvRuqShAH |

sa yO haq vA EqtA ma#dhuqkRuta#Sca madhuvRuqShA(gg)Scaq vEda# |

kuqrvanti# hAsyaiqtA aqgnau madhu# | nAsyE$ShTApUqrtaM dha#yanti ||

athaq yO na vEda# | 38 (10)

T.B.3.10.10.2

na hA$syaiqtA aqgnau madhu# kurvanti | dhaya#ntyasyEShTApUqrtaM ||

yO haq vA a#hOrAqtrANA$-nnAmaqdhEyA#niq vEda# |

nAhO#rAqtrEShvA-rtiqmArcCa#ti | saqj~jAMna#M ~Mviqj~jAnaqM dar.SA# dRuqShTEti# |

EqtA-va#nuvAqkau pU$rvapaqkShasyA#-hOrAqtrANA$M nAmaqdhEyA#ni | prastu#taqM ~MviShTu#ta(gm) suqtA su#nvaqtIti# | EqtAva#nu-vAqkAva#-parapaqkShasyA#-hOrAqtrANA$M nAmaqdhEyA#ni |

nAhO#rAqtrEShvA-rtiqmArcCa#ti | ya EqvaM ~MvEda# || 39 (10)

T.B.3.10.10.3

yO haq vai mu#hUqrtAnA$M nAmaqdhEyA#niq vEda# | na mu#hUqrtEShvA-rtiqmArcCa#ti | ciqtraH kEqtu rdAqtA pra#dAqtA sa#viqtA pra#saviqtA &Bi#SAqstA &nu#maqntEti# | EqtE#&nuvAqkA mu#hUqrtAnA$M nAmaqdhEyA#ni | na mu#hUqrtEShvA-rtiqmArcCa#ti | ya EqvaM ~MvEda# || yO haq vA a#drdhamAqsA-nA$~jcaq mAsA#nA~jca nAmaqdhEyA#niq vEda# |

nAdrdha#mAqsEShuq na mAsEqShvA-rtiqmArcCa#ti |

paqvitra#M pavayiqShyan-thsaha#svAqn-thsahI#yAnaruqNO# &ruqNara#jAq iti# |

EqtE#&nuvAqkA a#drdhamAqsAnA$~jcaq mAsA#nA~jca nAmaqdhEyA#ni | 40 (10)

T.B.3.10.10.4

nAdrdha#maqsEShuq na mAsEqShvA-rtiqmArcCa#ti | ya EqvaM ~MvEda# ||

yO haq vai ya#j~jakratUqnAM ca#rtUqnAM ca# sam~Mvathsaqrasya# ca nAmaqdhEyA#niq vEda# |

na ya#j~jakraqtuShuq nartuShuq na sa#m~Mvathsaqra ArtiqmArcCa#ti | aqgniqShTOqma uqkthyO$&gnir. RuqtuH praqjApa#tiH sam~Mvathsaqra iti# |

EqtE# &nuvAqkA ya#j~jakratUqnAM ca#rtUqnAM ca# sam~Mvathsaqrasya# ca nAmaqdhEyA#ni |

na ya#j~jakraqtuShuq nartuShuq na sa#m~Mvathsaqra ArtiqmArcCa#ti | ya EqvaM ~MvEda# ||

yO haq vai mu#hUqrtAnA$M muhUqrtAn. vEda# |

na mu#hUqrtAnA$M muhUqrtEShvArtiq mArcCa#ti ( ) | 41 (10)

T.B.3.10.10.5

iqdAnI$M taqdAnIqmiti# | EqtE vai mu#hUqrtAnA$M muhUqrtAH | na mu#hUqrtAnA$M muhUqrtEShvArtiq-mArcCa#ti | ya EqvaM ~MvEda# ||

athOq yathA$ kShEtraqj~jO BUqtvA &nu# praqviSyAnnaq-matti# | EqvamEqvaitAn kShE$traqj~jO BUqtvA &nu# praqviSyA-nna#matti | sa EqtEShA#mEqva sa#lOqkatAq(gm)q sAyu#jya-maSnutE |

apa# punarmRuqtyuM ja#yati | ya EqvaM ~MvEda# || 42 (9)

(na vEdaiq - vaM vEdA# - nuvAqkA a#drdhamAqsAnA$M caq masA#nAM ca nAmaqdhEyA#ni - muhUqrtEShvArtiqmArcCa#tiq - +nava# ca) (A10)

special kOrvai

(iqyama#hOrAqtrANA(gm)# saqj~jAMna#M pUrvapaqkShasyaq prastu#tamaparapaqkShasya# muhUqrtAnA$M ciqtraH kEqtura#drdhamAqsAnA$M paqvitra#M ~Myaj~jakratUqnAma#gniShTOqmO ya#j~jakratUqnAmiqdAnI$M muhUqrtAnA$M muhUqrtAn. vEqdEdAnIqmathOq dvAda#Sa)

3.10.11 anuvAkaM 11 -anuvAkEShu navasu lEKAsu nAByAM cEShTakOpadhAnaM svayamAtRuNNOpadhAnaM cOcyatE

T.B.3.10.11.1

kaSci#ddhaqvA aqsmA-llOqkAt prEtya# | AqtmAna#M ~MvEda | aqya-maqha-maqsmIti# | kaSciqthsvaM ~MlOqkaM na pratiq prajA#nAti || aqgnimu#gdhO haiqva dhuqmatA$ntaH | svaM ~MlOqkaM na pratiq prajA#nAti |

athaq yO haiqvaita-maqgni(gm) sA#viqtraM ~MvEda# |

sa EqvAsmA llOqkAt prEtya# | AqtmAna#M ~MvEda |

aqya-maqha-maqsmIti# | 43 (10)

T.B.3.10.11.2

sa svaM ~MlOqkaM pratiq prajA#nAti || EqSha u# vEqvainaqM tathsA#viqtraH | svaqrgaM ~MlOqka-maqBiva#hati || aqhOqrAqtrai rvA ida(gm) saqyugBi#H kriyatE | iqtiq rAqtrAyA# dIkShiShata | iqtiq rAqtrAya# vraqta-mupA#guqriti# | tAniq hAnE#vaM ~MviqduSha#H | aqmuShmi#n ~MlOqkE SE#vaqdhiM dha#yanti |

dhIqta(gm) haiqva sa SE#vaqdhi-manuqparai#ti ||

athaq yO haiqvaitamaqgni(gm) sA#viqtraM ~MvEda# | 44 (10)

T.B.3.10.11.3

tasya# haiqvA-hO#rAqtrANi# | aqmuShmi#n ~MlOqkE SE#vaqdhiM na dha#yanti |

adhI#ta(gm) haiqva sa SE#vaqdhi-manuqparai#ti ||

BaqradvA#jO ha triqBirAyu#rBi rbrahmaqcarya#muvAsa |

ta(gm) haq jIrNiq(gg)q sthavi#raq(gm)q SayA#naM |

indra# upaqvrajyO# vAca | Bara#dvAja | yattE# catuqrthamAyu#rdaqdyAM | kimE#nEna kuryAq iti# | braqhmaqcarya#mEqvainE#na carEyaqmiti# hOvAca | 45 (10)

T.B.3.10.11.4

ta(gm) haq trIn giqri-rU#pAqna vi#j~jAtAniva dar.SaqyAM ca#kAra | tEShAq(gm)q haikai#kasmAn muqShTinA&&da#dE | sa hO#vAca |

Bara#dvAqjEtyAqmantrya# | vEdAq vA EqtE | aqnaqntA vai vEdA$H | EqtadvA Eqtai striqBi-rAyu#rBiq-ranva#vOcathAH | atha# taq ita#raq-dana#nUktamEqva | EhIqmaM ~Mvi#ddhi | aqyaM ~Mvai sa#rva viqdyEti# | 46 (10)

T.B.3.10.11.5

tasmai# haiqtamaqgni(gm) sA#viqtramu#vAca | ta(gm) sa vi#diqtvA | aqmRutO# BUqtvA | svaqrgaM ~MlOqkami#yAya | Aqdiqtyasyaq sAyu#jyaM ||

aqmRutO# haiqva BUqtvA | svaqrgaM ~MlOqkamE#ti | Aqdiqtyasyaq sAyu#jyaM | ya EqvaM ~MvEda# || EqShO Eqva trayI# viqdyA | 47 (10)

T.B.3.10.11.6

yAva#nta(gm) haq vai traqyyA viqdyayA# lOqkaM ja#yati | tAva#ntaM ~MlOqkaM ja#yati | ya EqvaM ~MvEda# || aqgnE rvA EqtAni# nAmaqdhEyA#ni |

aqgnErEqva sAyu#jya(gm) salOqkatA#-mApnOti |

ya EqvaM ~MvEda# | vAqyO rvA EqtAni# nAmaqdhEyA#ni | vAqyOrEqva sAyu#jya(gm) salOqkatA#-mApnOti | ya EqvaM ~MvEda# | indra#syaq vA EqtAni# nAmaqdhEyA#ni | 48 (10)

T.B.3.10.11.7

indra#syaiqva sAyu#jya(gm) salOqkatA#-mApnOti | ya EqvaM ~MvEda# |

bRuhaqspatEq rvA EqtAni# nAmaqdhEyA#ni |

bRuhaqspatE#rEqva sAyu#jya(gm) salOqkatA#-mApnOti |

ya EqvaM ~MvEda# | praqjApa#tEq rvA EqtAni# nAmaqdhEyA#ni | praqjApa#tErEqva sAyu#jya(gm) salOqkatA#-mApnOti | ya EqvaM ~MvEda# |

brahma#NOq vA EqtAni# nAmaqdhEyA#ni |

brahma#Na Eqva sAyu#jya(gm) salOqkatA#-mApnOti ( ) |

ya EqvaM ~MvEda# || sa vA EqShO$&gni-ra#pakShapuqcCO vAqyurEqva |

tasyAqgni rmuKa$M | aqsAvA#diqtyaH Sira#H |

sa yadEqtE dEqvatEq anta#rENa |

tathsarva(gm)# sIvyati | tasmA$th sAviqtraH || 49 (17)

(aqyamaqhamaqsmItiq - vEda# - hOvAca - sarvaviqdyEti# - viqdyE - ndra#syaq vA EqtAni# nAmaqdhEyA#niq - brahma#Na Eqva sAyu#jya(gm) salOqkatA#mApnOti saqpta ca#) | (A11)

special kOrvai

(aqgnErvAqyOrindra#syaq bRuhaqspatE$H praqjApa#tEqr brahma#NaqH sa vai saqpta)

prapATaka kOrvai with starting words of 1 to 10 anuvAkams :-

(saqMj~jAnaqM - BU - stvamEqva - sa#m~MvathsaqrO#&siq - BU - rAj~jya - sa#va-vipaqScitE$ - praqjApa#tir dEqvA - niqyaM ~MvAva saqraGAq - kaSciqddhaikA#daSa)

kOrvai with starting words of 1, 11, 21 series of daSinis :-

(saqMj~jAnaq(gm)q - rAj~jI# - mUqdrdhA hRuda#ya - EqSha sa#m~MvathsaqrO - nAdrdha#mAqsEShuq nava#catvAri(gm)Sat)

first and last word 1st prapATakam of Kaatakam:-

(saqMj~jAna(gm)# - sAviqtraH)

|| hari#H OM ||

|| iti taittarIya yajubrAhmaNE kAThakE prathamaH praSnaH samAptaH ||

++++++++++++++++++++++++++++++++++++++++++

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3. kRuShNa yajurvEdIya taittirIya brAhmaNE tRutIyAShTakaM

3.11 taittarIya yajurbrAhmaNE kAThakE dvitIyaH praSnaH nAcikEtacayanam

3.11.1 anuvAkaM 1 -iShTakOpadhAnamantrAH

T.B.3.11.1.1

lOqkO#&si svaqrgO#&si | aqnaqntO$&sya pAqrO#&si |

akShi#tO&sya kShaqyyO#&si | tapa#saH pratiqShThA | tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM | viSva#sya BaqrtA viSva#sya janayiqtA | tantvOpa#dadhE kAmaqduGaq-makShi#taM | praqjApa#tistvA sAdayatu | tayA# dEqvata#yA-&~ggiraqsvad-dhruqvA sI#da || 1 (10)

T.B.3.11.1.2

tapO#&si lOqkE SriqtaM | tEja#saH pratiqShThA | tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtRu viSva#sya janayiqtRu |

tat tvOpa#dadhE kAmaqduGaq-makShi#taM |

praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 2 (8)

T.B.3.11.1.3

tEjO#&siq tapa#si SriqtaM | saqmuqdrasya# pratiqShThA |

tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtRuviSva#sya janayiqtRu |

tat tvOpa#dadhE kAmaqduGaq-makShi#taM |

praqjApa#tistvA sAdayatu | tayA# dEqvata#yA-&~ggiraqsvad-dhruqvA sI#da || 3 (8)

T.B.3.11.1.4

saqmuqdrO#&siq tEja#si SriqtaH | aqpAM pra#tiqShThA | tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtA viSva#sya janayiqtA |

taM tvOpa#dadhE kAmaqduGaq-makShi#taM |

praqjApa#tistvA sAdayatu | tayA# dEqvata#yA-&~ggiraqsvad-dhruqvA sI#da || 4 (8)

T.B.3.11.1.5

Apa#H stha samuqdrE SriqtAH | pRuqthiqvyAH pra#tiqShThA yuqShmAsu# | iqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM | viSva#sya BaqrtryO# viSva#sya janayiqtrya#H | tA vaq upa#dadhE kAmaqduGAq akShi#tAH | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 5 (8)

T.B.3.11.1.6

pRuqthiqvya#-syaqPsu SriqtA | aqgnEH pra#tiqShThA | tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM | viSva#sya BaqrtrI viSva#sya janayiqtrI | tAM tvOpa#dadhE kAmaqduGAq-makShi#tAM | praqjApa#tistvA sAdayatu | tayA# dEqvata#yA-&~ggiraqsvad-dhruqvA sI#da || 6 (8)

T.B.3.11.1.7

aqgnira#si pRuthiqvyA(gg) SriqtaH | aqntari#kShasya pratiqShThA | tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtA viSva#sya janayiqtA | taM tvOpa#dadhE kAmaqduGaq-makShi#taM | praqjApa#tistvA sAdayatu | tayA# dEqvata#yA-&~ggiraqsvad-dhruqvA sI#da || 7 (8)

T.B.3.11.1.8

aqntari#kSha-masyaqgnau SriqtaM |

vAqyOH pra#tiqShThA | tvayIqdamaqntaH |

viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtRu viSva#sya janayiqtRu |

tat tvOpa#dadhE kAmaqduGaq-makShi#taM | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 8 (8)

T.B.3.11.1.9

vAqyura#syaqntari#kShE SriqtaH | diqvaH pra#tiqShThA | tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtA viSva#sya janayiqtA |

taM tvOpa#dadhE kAmaqduGaq-makShi#taM | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 9 (8)

T.B.3.11.1.10

dyaura#si vAqyau SriqtA | Aqdiqtyasya# pratiqShThA | tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtrI viSva#sya janayiqtrI |

tAM tvOpa#dadhE kAmaqduGAq-makShi#tAM | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 10 (8)

T.B.3.11.1.11

AqdiqtyO#&si diqvi SriqtaH | caqndrama#saH pratiqShThA | tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtA viSva#sya janayiqtA |

taM tvOpa#dadhE kAmaqduGaq-makShi#taM | praqjApa#tistvA sAdayatu | tayA# dEqvata#yA-&~ggiraqsvad-dhruqvA sI#da || 11 (8)

T.B.3.11.1.12

caqndramA# asyAdiqtyE SriqtaH |

nakSha#trANAM pratiqShThA | tvayIqdamaqntaH |

viSva#M ~MyaqkShaM ~MviSva#M BUqtaM ~MviSva(gm)# suBUqtaM | viSva#sya BaqrtA viSva#sya janayiqtA | taM tvOpa#dadhE kAmaqduGaq-makShi#taM | praqjApa#tistvA sAdayatu | tayA# dEqvata#yA-&~ggiraqsvad-dhruqvA sI#da || 12 (8)

T.B.3.11.1.13

nakSha#trANi stha caqndrama#si SriqtAni# | saqm~Mvaqthsaqrasya# pratiqShThA yuqShmAsu# |

iqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtRUNiq viSva#sya janayiqtRUNi# |

tAni# vaq upa#dadhE kAmaqduGAq-nyakShi#tAni | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 13 (8)

T.B.3.11.1.14

saqm~MvaqthsaqrO#&siq nakSha#trEShu SriqtaH | RuqtUqnAM pra#tiqShThA | tvayIqdamaqntaH |

viSva#M ~MyaqkShaM ~MviSva#M BUqtaM ~MviSva(gm)# suBUqtaM | viSva#sya BaqrtA viSva#sya janayiqtA | taM tvOpa#dadhE kAmaqduGaq-makShi#taM | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 14 (8)

T.B.3.11.1.15

Ruqtava#H stha sam~MvathsaqrE SriqtAH |

mAsA#nAM pratiqShThA yuqShmAsu# |

iqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtArOq viSva#sya janayiqtAra#H |

tAn. vaq upa#dadhE kAmaqduGAq-nakShi#tAn | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 15 (8)

T.B.3.11.1.16

mAsA$H sthaqrtuShu# SriqtAH | aqdrdhaqmAqsAnA$M pratiqShThA yuqShmAsu# | iqdamaqntaH |   
viSva#M ~MyaqkShaM ~MviSva#M BUqtaM ~MviSva(gm)# suBUqtaM | viSva#sya BaqrtArOq viSva#sya janayiqtAra#H | tAn. vaq upa#dadhE kAmaqduGAq-nakShi#tAn | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 16 (8)

T.B.3.11.1.17

aqdrdhaqmAqsAH stha# mAqsu SriqtAH | aqhOqrAqtrayO$H pratiqShThA yuqShmAsu# |

iqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtArOq viSva#sya janayiqtAra#H |

tAn. vaq upa#dadhE kAmaqduGAq-nakShi#tAn | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 17 (8)

T.B.3.11.1.18

aqhOqrAqtrE sthO$&drdhamAqsEShu# SriqtE | BUqtasya# pratiqShThE Bavya#sya pratiqShThE |

yuqvayO#-riqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya Baqrtryau# viSva#sya janayiqtryau$ | tE vAqmupa#dadhE kAmaqduGEq akShi#tE |

praqjApa#tistvA sAdayatu | tayA# dEqvata#yA-&~ggiraqsvad-dhruqvA sI#da || 18 (8)

T.B.3.11.1.19

pauqrNaqmAqsyaShTa#kA &mAvAqsyA$ | aqnnAqdAH sthA$nnaqduGO# yuqShmAsu# |

iqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtryO# viSva#sya janayiqtrya#H |

tA vaq upa#dadhE kAmaqduGAq-akShi#tAH | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da || 19 (8)

T.B.3.11.1.20

rADa#si bRuhaqtI SrIraqsIndra#patnIq dharma#patnI | viSva#M BUqtamanuq praBU#tA |

tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtrI viSva#sya janayiqtrI | tAM tvOpa#dadhE kAmaqduGAq-makShi#tAM |

praqjApa#tistvA sAdayatu | tayA# dEqvata#yA-&~ggiraqsvad-dhruqvA sI#da || 20 (8)

T.B.3.11.1.21

OjO#&siq sahO#&si | bala#masiq BrAjO#&si |

dEqvAnAqM dhAmAqmRuta$M | ama#rtya-stapOqjAH | tvayIqdamaqntaH | viSva#M ~MyaqkShaM ~MviSva#M BUqtaM ~MviSva(gm)# suBUqtaM |

viSva#sya BaqrtA viSva#sya janayiqtA |

taM tvOpa#dadhE kAmaqduGaq-makShi#taM | praqjApa#tistvA sAdayatu |

tayA# dEqvata#yA-&~ggiraqsvad-dhruqvA sI#da ( ) || 21 (10)

lOqka - stapaq - stEja#H - samuqdra - Apa#H - pRuthiqvya# - gni - raqntari#kSham - vAqyur - dyau - rA#diqtya - ScaqndramAq - nakSha#trANi - sam~Mvathsaqra - RuqtavOq - mAsA# - adrdhamAqsA - a#hOrAqtrE - pau$rNamAqsI - rADaq - syOjOq&syEka#vi(gm)SatiH (A1)

special kOrvai

lOqkO#&si BaqrtA tam | tapaqstEjO#&si BaqrtRu tat |

saqmuqdrO#&si BaqrtA tam | Apa#H stha Baqrtrya#stA va#H | pRuqthiqvI BaqrtrI tAm |

aqgnira#si BaqrtA tam | aqntari#kShaM BaqrtRu tat | vAqyura#si BaqrtA tam | dyaura#si BaqrtrI tAm |

AqdiqtyaScaqndramA# BaqrtA tam | nakSha#trANi stha BaqrtRUNiq tAni# vaH | saqm~MvaqthsaqrO#&si BaqrtA tam |

RuqtavOq mAsA# adrdhamAqsA BaqrtAraqstAn. va#H |

aqhOqrAqtrE Baqrtryau# tE vA$m | pauqrNaqmAqsI Baqrtrya#stA va#H | rADa#si BaqrtrI tAm | OjO#&si BaqrtA tamEka#vi(gm)SatiH |

3.11.2 anuvAkaM 2 -caturBiranuvAkaiH catasra AhutIrjuhOti

T.B.3.11.2.1

tvama#gnE ruqdrO asu#rO maqhO diqvaH |

tva(gm) SarddhOq mAru#taM pRuqkSha I#SiShE |

tvaM ~MvAtai#raruqNairyA#si SaMgaqyaH |

tvaM pUqShA vi#dhaqtaH pA#siq nu tmanA$ |

dEvA# dEqvEShu# SrayaddhvaM | pratha#mA dviqtIyE#Shu SrayaddhvaM |

dvitI#yA-stRuqtIyE#Shu SrayaddhvaM |

tRutI#yA-ScatuqrthEShu# SrayaddhvaM |

caqtuqrthAH pa#~jcaqmEShu# SrayaddhvaM | paq~jcaqmAH ShaqShThEShu# SrayaddhvaM | 22 (10)

T.B.3.11.2.2

ShaqShThAH sa#ptaqmEShu# SrayaddhvaM | saqptaqmA a#ShTaqmEShu# SrayaddhvaM |

aqShTaqmA na#vaqmEShu# SrayaddhvaM |

naqvaqmA da#SaqmEShu# SrayaddhvaM |

daqSaqmA E#kAdaqSEShu# SrayaddhvaM | EqkaqdaqSA dvA#daqSEShu# SrayaddhvaM |

dvAqdaqSA-stra#yOdaqSEShu# SrayaddhvaM |

traqyOqdaqSA-Sca#turdaqSEShu# SrayaddhvaM | caqtuqrdaqSAH pa#~jcadaqSEShu# SrayaddhvaM |

paq~jcaqdaqSAH ShO#DaqSEShu# SrayaddhvaM | 23 (10)

T.B.3.11.2.3

ShOqDaqSAH sa#ptadaqSEShu# SrayaddhvaM | saqptaqdaqSA a#ShTAdaqSEShu# SrayaddhvaM |

aqShTAqdaqSA E#kAnnaviq(gm)qSEShu# SrayaddhvaM |

EqkAqnnaqviq(gm)qSA viq(gm)qSEShu# SrayaddhvaM |

viq(gm)qSA E#kaviq(gm)qSEShu# SrayaddhvaM |

Eqkaqviq(gm)qSA dvA#viq(gm)qSEShu# SrayaddhvaM |

dvAqviq(gm)qSA stra#yOviq(gm)qSEShu# SrayaddhvaM |

traqyOqviq(gm)qSA Sca#turviq(gm)qSEShu# SrayaddhvaM |

caqtuqrviq(gm)qSAH pa#~jcaviq(gm)qSEShu# SrayaddhvaM |

paq~jcaqviq(gm)qSAH Sha#Dviq(gm)qSEShu# SrayaddhvaM | 24 (10)

T.B.3.11.2.4

ShaqDviq(gm)qSAH sa#ptaviq(gm)qSEShu# SrayaddhvaM |

saqptaqviq(gm)qSA a#ShTAviq(gm)qSEShu# SrayaddhvaM |

aqShTAqviq(gm)qSA E#kAnnatriq(gm)qSEShu# SrayaddhvaM |

EqkAqnnaqtriq(gm)qSA striq(gm)qSEShu# SrayaddhvaM |

triq(gm)qSA E#katriq(gm)qSEShu# SrayaddhvaM |

Eqkaqtriq(gm)qSA dvA$triq(gm)qSEShu# SrayaddhvaM |

dvAqtriq(gm)qSA stra#yastriq(gm)qSEShu#

SrayaddhvaM |

dEvA$strirE-kAdaSAq stristra#yastri(gm)SAH |

utta#rE Bavata | utta#ra vartmAnaq utta#ra satvAnaH ( ) |

yatkA#ma iqdaM juqhOmi# | tanmEq samRu#ddhyatAM |

vaqya(gg) syA#maq pata#yO rayIqNAM | BUrBuvaqsva#H svAhA$ || 25 (14)

(ShaqShThEShu# Srayaddhava(gm) - ShODaqSEShu# Srayaddhava(gm) - ShaDviq(gm)qSEShu# Srayaddhvaq - mutta#rasatvAnaScaqtvAri# ca) (A2)

3.11.3 anuvAkaM 3 -caturBiranuvAkaiH catasra AhutIrjuhOti

T.B.3.11.3.1

agnA#viShNU saqjOSha#sA | iqmA va#rddhantu vAq~ggira#H | dyuqmnai rvAjE#Biq-rAga#taM | rAj~jI# viqrAj~jI$ | saqmrAj~jI$ svaqrAj~jI$ | aqrciH SOqciH | tapOq harOq BAH | aqgniH sOmOq bRuhaqspati#H |

viSvE# dEqvA Buva#nasya gOqpAH | tE sarvE# saq~ggatya# ( ) | iqdaM mEq prAva#tAq vaca#H | vaqya(gg) syA#maq pata#yO rayIqNAM |

BUr-Buvaqs-sva#s svAhA$ || 26 (13)

(saq~ggatyaq trINi# ca) (A3)

3.11.4 anuvAkaM 4 -caturBiranuvAkaiH catasra AhutIrjuhOti

T.B.3.11.4.1

anna#paqtE &nna#sya nO dEhi | aqnaqmIqvasya# SuqShmiNa#H | prapra#dAqtAra#ntAriShaH | Urja#M nO dhEhi dviqpadEq catu#ShpadE | agnE# pRuthivIpatE | sOma# vIrudhAM patE | tvaShTa#H samidhAM patE |

viShNa#vASAnAM patE | mitra# satyAnAM patE | varu#Na dharmaNAM patE | 27 (10)

T.B.3.11.4.2

maqrutO# gaNAnAM patayaH | rudra# paSUnAM patE | indrau#jasAM patE | bRuha#spatE brahmaNaspatE |

A ruqcA rO#cEq&ha(gg) svaqyaM |

ruqcA ru#rucEq-rOca#mAnaH | aqtItyAqdaH sva#rABa#rEqha | tasmiqnaq. yOnau$ prajaqnau prajA#yEya | vaqya(gg) syA#maq pata#yO rayIqNAM |

BUrBuvaqH sva#H svAhA$ ( ) || 28 (10)

[varu#Na dharmaNAM patEq sva#H - svAhA$ ( ) ] (A4)

3.11.5 anuvAkaM 5 -caturBiranuvAkaiH catasra AhutIrjuhOti

T.B.3.11.5.1

saqpta tE# agnE saqmidha#H saqpta jiqhvAH |

saqptar.Sha#yaH saqptadhAma# priqyANi# |

saqpta hOtrA# anu viqdvAn |

saqpta yOnIq-rApRu#NasvA GRuqtEna# | prAcIq dik | aqgni rdEqvatA$ | aqgni(gm) sa diqSAM dEqvaM dEqvatA#nA-mRucCatu | yO maiqtasyai#

diqSO# &BiqdAsa#ti | daqkShiqNA dik | indrO# dEqvatA$ | 29 (10)

T.B.3.11.5.2

indraq(gm)q sa diqSAM dEqvaM dEqvatA#nA-mRucCatu |

yO maiqtasyai# diqSO# &BiqdAsa#ti | praqtIcIq dik | sOmO# dEqvatA$ | sOmaq(gm)q sa diqSAM dEqvaM dEqvatA#nA-mRucCatu | yO maiqtasyai# diqSO# &BiqdAsa#ti | udI#cIq dik | miqtrAvaru#Nau dEqvatA$ |

miqtrAvaru#Nauq sa diqSAM dEqvau dEqvatA#nA-mRucCatu | yO maiqtasyai# diqSO# &BiqdAsa#ti | 30 (10)

T.B.3.11.5.3

UqdrdhvA dik | bRuhaqspati# rdEqvatA$ |

bRuhaqspatiq(gm)q sa diqSAM dEqvaM dEqvatA#nA-mRucCatu | yO maiqtasyai# diqSO# &BiqdAsa#ti |

iqyandik | adi#ti rdEqvatA$ | adi#tiq(gm) q sa diqSAM dEqvIM dEqvatA#nA-mRucCatu |

yO maiqtasyai# diqSO# &BiqdAsa#ti |

puru#ShOq dik | puru#ShO mEq kAmAqn thsama#rddhayatu ( ) | 31 (10)

T.B.3.11.5.4

aqndhO jAgRu#viH prANa | asAqvEhi# | baqdhiqra A$krandayita-rapAna | asAqvEhi# | uqShasa#-muShasa-maSIya | aqhamasOq jyOti#raSIya |

aqhamasOq &pO#SIya | vaqya(gg) syA#maq pata#yO rayIqNAM | BUrBuvaqH sva#H svAhA$ || 32 (9)

(daqkShiqNA digindrO# dEqvatA# - miqtrAvaru#Nauq sa diqSAM dEqvau dEqvatA#nAmRucCatuq

yO maiqtasyai# diqSO#&BiqdA - sa#tyadrdhayatuq - +nava# ca) (A5)

3.11.6 anuvAkaM 6 - upasthAnam

T.B.3.11.6.1

yattE&ci#taqM ~Myadu# ciqtantE# agnE | yatta# UqnaM ~Myaduq tE&ti#riktaM | AqdiqtyAsta-da~ggi#rasa-Scinvantu | viSvE# tE dEqvAScitiq-mApU#rayantu |

ciqtaScAsiq sa~jci#taScA-syagnE | EqtAvAq(gg)qScAsiq BUyA(gg)#ScAsyagnE || lOqkaM pRu#Na cCiqdraM pRu#Na | athO# sIda SiqvA tvaM |

iqndrAqgnI tvAq bRuhaqspati#H | aqsmin. yOnA#vasIShadann | 33 (10)

T.B.3.11.6.2

tayA# dEqvata#yA-&~ggiraqsvad-dhruqvA sI#da ||

tA a#syaq sUda#dOhasaH |

sOma(gg)# SrINantiq pRuSna#yaH |

janma#M dEqvAnAqM ~MviSa#H |

triqShvA rO#caqnE diqvaH |

tayA# dEqvata#yA-&~ggiraqsvad-dhruqvA sI#da ||

agnE# dEqvA(gm) iqhAva#ha | jaqj~jAqnO vRuqkta ba#r.hiShE | asiq hOtA# naq IDya#H ||

aga#nma maqhA mana#sAq yavi#ShThaM | 34 (10)

T.B.3.11.6.3

yO dIqdAyaq sami#ddhaqH svE du#rOqNE | ciqtraBA#nUq rOda#sI aqntaruqrvI |

svA#hutaM ~MviqSvata#H praqtya~jca$M || mEqdhAqkAqraM ~Mviqdatha#sya praqsAdha#naM |

aqgni(gm) hOtA#raM pariqBUta#maM maqtiM | tvAmarBa#sya haqviSha#H samAqnamit |

tvAM maqhO vRu#NatEq narOq nAnyaM-tvat || maqnuqShvattvAq nidhI#mahi |

maqnuqShvath sami#dhImahi |

agnE# manuqShva-da#~ggiraH | 35 (10)

T.B.3.11.6.4

dEqvAn dE#vAyaqtE ya#ja || aqgnir. hi vAqjina#M ~MviqSE | dadA#ti viqSvaca#r.ShaNiH |

aqgnI rAqyE svAqBuva$M | sa prIqtO yA#tiq vArya$M | iSha(gg)# stOqtRuByaq ABa#ra ||

pRuqShTO diqvi pRuqShTO aqgniH pRu#thiqvyAM | pRuqShTO viSvAq OSha#dhIq-rAvi#vESa |

vaiqSvAqnaqraH saha#sA pRuqShTO aqgniH |

sa nOq divAq sa riqShaH pA#tuq nakta$M ( ) || 36 (10)

(aqsIqShaqdaqnq. - yavi#ShTha - ma~ggirOq - nakta$M ) (A6)

3.11.7 anuvAkaM 7 -nAcikEtabrAhmaNaM tatra AgnidEvatOpAsanam

T.B.3.11.7.1

aqyaM ~MvAva yaH pava#tE | sO$&gni nA#rcikEqtaH |

sa yat prA~g pava#tE | tada#syaq Sira#H | athaq yad da#kShiqNA | sa dakShi#NaH paqkShaH |

athaq yat praqtyak | tat pucCa$M | ya duda~g~g# |

sa utta#raH paqkShaH | 37 (10)

T.B.3.11.7.2

athaq yath saqm~MvAti# | tada#sya saqma~jca#naM ca praqsAra#NaM ca | athO# saqpaMdEqvAsyaq sA || sa(gm) haq vA a#smaiq sa kAma#H padyatE |

yat kA#mOq yaja#tE | yO$&gniM nA#cikEqtaM ci#nuqtE |

ya u# caina-mEqvaM ~MvEda# || yO haq vA aqgnE rnA#cikEqtasyAqyata#naM pratiqqShThAM ~MvEda# | Aqyata#navAn Bavati | gacCa#ti pratiqShThAM | 38 (10)

T.B.3.11.7.3

hira#NyaqM ~MvA aqgnE rnA#cikEqtasyAqyata#naM pratiqShThA | ya EqvaM ~MvEda# |

Aqyata#navAn Bavati | gacCa#ti pratiqShThAM ||

yO haq vA aqgnE rnA#cikEqtasyaq SarI#raqM ~MvEda# |

sa Sa#rIra Eqva svaqrgaM ~MlOqkamE#ti |

hira#NyaqM ~MvA aqgnE rnA#cikEqtasyaq SarI#raM |

ya EqvaM ~MvEda# | sa Sa#rIra Eqva svaqrgaM ~MlOqkamE#ti || athOq yathA# ruqkma ut-ta#ptO

BAqyyAt | 39 (10)

T.B.3.11.7.4

EqvamEqva sa tEja#sAq yaSa#sA |

aqsmi(gg)Sca# lOqkE#-&muShmi(gg)#Sca BAti ||

uqravO# haq vai nAmaiqtE lOqkAH |

yE-&va#rENAdiqtyaM | atha# haiqtE varI#yA(gm)sO lOqkAH | yE parE#NAdiqtyaM | anta#vanta(gm) haq vA EqSha kShaqyyaM ~MlOqkaM ja#yati |

yO-&va#rENAdiqtyaM |

atha# haiqShO#-&naqnta-ma#pAqra-ma#kShaqyyaM ~MlOqkaM ja#yati | yaH parE#NAdiqtyaM ( ) || 40 (10)

T.B.3.11.7.5

aqnaqnta(gm) haq vA a#pAqra-ma#kShaqyyaM ~MlOqkaM ja#yati | yO$&gniM nA#cikEqtaM ci#nuqtE |

ya u# caina-mEqvaM ~MvEda# ||

athOq yathAq rathEq tiShThaqn pakSha#sI paryAq-vartta#mAnE praqtyapE$kShatE |

Eqva-ma#hOrAqtrE praqtyapE$kShatE |

nAsyA#-hOrAqtrE lOqkamA$pnutaH |

yO$&gniM nA#ciqkEtaM ci#nuqtE |

ya u# caina-mEqvaM ~MvEda# || 41 (8)

(utta#raH paqkShO - gacCa#ti pratiqShThAM - BAqyyAd - yaH parE#NAdiqtya - +maqShTau ca#) (A7)

3.11.8 anuvAkaM 8 -nAcikEtOpAKyAnam

T.B.3.11.8.1

uqSan. haq vai vA#jaSravaqsaH sa#rvavEdaqsaM da#dau | tasya# haq naci#kEtAq nAma# puqtra A#sa | ta(gm) ha# kumAqra(gm) santa$M | dakShi#NAsu nIqyamA#nAsu SraqddhA &&vi#vESa | sa hO#vAca |

tataq kasmaiq mAM dA$syaqsIti# | dviqtIya#M tRuqtIya$M || ta(gm) haq parI#ta uvAca |

mRuqtyavE$ tvA dadAqmIti# || ta(gm) haq smOtthi#taqM ~MvAgaqBiva#dati | 42 (10)

T.B.3.11.8.2

gauta#ma kumAqramiti# | sa hO#vAca | parE#hi mRuqtyO rgRuqhAn | mRuqtyavEq vai tvA#&dAq-miti# || taM ~Mvai praqvasa#ntaM gaqntAsIti# hOvAca | tasya# sma tiqsrO rAtrIq-ranA$SvAn gRuqhE va#satAt | sa yadi# tvA pRuqcCEt | kumA#raq katiq rAtrI#-ravAthsIq-riti# | tiqsra itiq prati# brUtAt | kiM pra#thaqmA(gm) rAtri#-mASnAq iti# | 43 (10)

T.B.3.11.8.3

praqjAM taq iti# | kiM dviqtIyAq-miti# | paqSU(gg)staq iti# |

kiM tRuqtIyAq-miti# | sAqdhuqkRuqtyAM taq iti# || taM ~Mvai praqvasa#ntaM jagAma | tasya# ha tiqsrO rAtrIq-ranA$SvAn gRuqha u#vAsa | tamAqgatya# papracCa |

kumA#raq katiq rAtrI#-ravAthsIq-riti# | tiqsra itiq pratyu#vAca | 44 (10)

T.B.3.11.8.4

kiM pra#thaqmA(gm) rAtri#-mASnAq iti# | praqjAM taq iti# | kiM dviqtIyAq-miti# | paqSU(gg)staq iti# | kiM tRuqtIyAq-miti# | sAqdhuqkRuqtyAM taq iti# || nama#stE astu Bagavaq iti# hOvAca | vara#M ~MvRuNIqShvEti# || piqtara#mEqva jIva#nnayAqnIti# ||

dviqtIya#M ~MvRuNIqShvEti# | 45 (10)

T.B.3.11.8.5

iqShTAqpUqrtayOq rmE &kShi#tiM brUqhIti# hOvAca |

tasmai# haiqtamaqgniM nA#cikEqta-mu#vAca |

tatOq vai tasyE$-ShTApUqrtE nA kShI#yEtE ||

nAsyE$ShTA-pUqrtE kShI#yEtE | yO&$gniM nA#cikEqtaM ci#nuqtE | ya u# caina-mEqvaM ~MvEda# || tRuqtIya#M ~MvRuNIqShvEti# | puqnaq mRuqrtyO rmE &pa#jitiM brUqhIti# hOvAca | tasmai# haiqtamaqgniM nA#cikEqta-mu#vAca | tatOq vai sO&pa# puna rmRuqtyu-ma#jayat | 46 (10)

T.B.3.11.8.6

apa# puna rmRuqtyuM ja#yati | yO&$gniM nA#cikEqtaM ci#nuqtE || ya u# caina-mEqvaM ~MvEda# || praqjApa#tiq rvai praqjAkA#maq-stapO#-&tapyata |

sa hira#Nyaq-mudA$syat | ta-daqgnau prAsya#t |

ta-da#smaiq nAcCa#dayat | tad dviqtIyaqM prAsya#t | ta-da#smaiq nai vAcCa#dayat | tat tRuqtIyaqM prAsya#t | 47 (10)

T.B.3.11.8.7

ta-da#smaiq nai vAcCa#dayat | ta-dAqtma-nnEqva hRu#daqyyE$&gnau vai$SvAnaqrE prAsya#t |

ta-da#smA acCadayat | tasmAqddhira#NyaqM kani#ShThaqM dhanA#nAM | Buq~jjat priqyata#maM | hRuqdaqyaqja(gm) hi | sa vai tamEqva nAvi#ndat |

yasmaiq tAM dakShi#NAq-manE$Shyat |

tA(gg) svAyaiqva hastA#yaq dakShi#NAyAnayat |

tAM pratya#gRuhNAt | 48 (10)

T.B.3.11.8.8

dakShA#ya tvAq dakShi#NAqM prati#gRuhNAqmIti# |

sO# &dakShataq dakShi#NAM pratiqgRuhya# |

dakSha#tE haq vai dakShi#NAM pratiqgRuhya# |

ya EqvaM ~MvEda# || Eqtaddha# smaq vai tad viqdvA(gm)sO# vAjaSravaqsA gOta#mAH |

apya#nUdEqSyA$M dakShi#NAqM prati#gRuhNanti |

uqBayE#na vaqyaM da#kShiShyAmaha Eqva dakShi#NAM pratiqgRuhyEti# |

tE# &dakShantaq dakShi#NAM pratiqgRuhya# |

dakSha#tE haq vai dakShi#NAM pratiqgRuhya# |

ya EqvaM ~MvEda# ( ) |

pra hAqnyaM ~MvlI#nAti || 49 (11)

(vaqdaq - tyAqSnAq it - yu#vAca - dviqtIya#M ~MvRuNIqShvE - tya#jayat - tRuqtIyaqM prAsya# - dagRuhNAqd - ya EqvaM ~MvEdaika#M ca) (A8)

3.11.9 anuvAkaM 9 -cayanaprayOgaH

T.B.3.11.9.1

ta(gm) haiqta-mEkE# paSubaqndha EqvOtta#ravEqdyAM ci#nvatE | uqttaqraqvEqdisa#mmita EqShO$&gniritiq vada#ntaH | tanna tathA# kuqryAt | Eqta-maqgniM kAmE#naq vya#rddhayEt | sa E#naqM kAmE#naq vyRu#ddhaH | kAmE#naq vya#rddhayEt |

sauqmyE vAvai na#madhvaqrE ci#nvIqta |

yatra# vAq BUyi#ShThAq Ahu#tayO hUqyErann# |

Eqta-maqgniM kAmE#naq sama#rddhayati | sa E#naqM kAmE#naq samRu#ddhaH | 50 (10)

T.B.3.11.9.2

kAmE#naq sama#rddhayati || atha# hainaM puqrar.Sha#yaH | uqttaqraqvEqdyA-mEqva saqtriya#-macinvata | tatOq vai tE&vi#ndanta praqjAM |

aqBi svaqrgaM ~MlOqka-ma#jayann |

viqndata# Eqva paqjAM | aqBi svaqrgaM ~MlOqkaM ja#yati | yO$&gniM nA#cikEqtaM ci#nuqtE |

ya u# caina-mEqvaM ~MvEda# || atha# hainaM ~MvAqyur. Ruddhi#kAmaH | 51 (10)

T.B.3.11.9.3

yaqthAqnyuqpta-mEqvOpa#dadhE |

tatOq vai sa EqtA-mRuddhi#-mAdrdhnOt |

yAmiqdaM ~MvAqyur. RuqddhaH |

EqtA-mRuddhi#-mRuddhnOti |

yAmiqdaM ~MvAqyur. RuqddhaH |

yO$&gniM nA#cikEqtaM ci#nuqtE |

ya u# caina-mEqvaM ~MvEda# || atha# hainaM gObaqlO vArShNa#H paqSukA#maH | pAMkta#mEqva ci#kyE | pa~jca# puqrastA$t | 52 (10)

T.B.3.11.9.4

pa~jca# dakShiNaqtaH | pa~jca# paqScAt | pa~jcO$ttaraqtaH | EkAqM maddhyE$ |

tatOq vai sa saqhasra#M paqSUn prApnO$t |

pra saqhasra#M paqSU-nA$pnOti |

yO$&gniM nA#cikEqtaM ci#nuqtE | ya u# caina-mEqvaM ~MvEda# || atha# hainaM praqjApa#tiq rjyaiShThya#kAmOq yaSa#skAmaH praqjana#nakAmaH |

triqvRuta#mEqva ci#kyE | 53 (10)

T.B.3.11.9.5

saqpta puqrastA$t | tiqsrO da#kShiNaqtaH | saqpta paqScAt | tiqsra u#ttaraqtaH | EkAqM maddhyE$ | tatOq vai sa pra yaSOq jyaiShThya#-mApnOt |

EqtAM prajA#tiqM prAjA#yata | yAmiqdaM praqjAH praqjAya#ntE | triqvRud vai jyaiShThya$M | mAqtA piqtA puqtraH | 54 (10)

T.B.3.11.9.6

triqvRut praqjana#naM | uqpasthOq yOni# rmaddhyaqmA | prayaSOq jyaiShThya#-mApnOti | EqtAM pra#jAtiqM prajA#yatE | yAmiqdaM praqjAH praqjAya#ntE | yO$&gniM nA#cikEqtaM ci#nuqtE | ya u# cainamEqvaM ~MvEda# || atha# hainaq-mindrOq jyaiShThya#kAmaH |

UqdrdhvA EqvOpa#dadhE | tatOq vai sa jyaiShThya#-magacCat | 55 (10)

T.B.3.11.9.7

jyaiShThya#M gacCati | yO$&gniM nA#cikEqtaM ci#nuqtE | ya u# caina-mEqvaM ~MvEda# || atha# haina-maqsAvA#diqtyaH svaqrgakA#maH |

prAcI#rEqvOpa#dadhE | tatOq vai sO#&Bi svaqrgaM ~MlOqka-ma#jayat | aqBi svaqrgaM ~MlOqkaM ja#yati | yO$&gniM nA#cikEqtaM ci#nuqtE |

ya u# caina-mEqvaM ~MvEda# || sa yadIqcCEt | 56 (10)

T.B.3.11.9.8

tEqjaqsvI ya#SaqsvI bra#hmavarcaqsI syAqmiti# | prA~gA hOtuqrddhiShNyAq-duthsa#rpEt |

yEyaM prAgAqd yaSa#svatI | sA mAq prOrNO#tu |

tEja#sAq yaSa#sA brahmavarcaqsEnEti# |

tEqjaqsvyE#va ya#SaqsvI bra#hmavarcaqsI Ba#vati || athaq yadIqcCEt | BUyi#ShThaM mEq Sradda#dhIrann | BUyi#ShThAq dakShi#NA nayEyuqriti# |

dakShi#NAsu nIqyamA#nAsuq prAcyEhiq prAcyEqhItiq prAcI# juShAqNA vEtvAjya#syaq svAhEti# sruqvENO#-paqhatyA# havaqnIyE# juhuyAt | 57 (10)

T.B.3.11.9.9

BUyi#ShTha-mEqvAsmaiq Sradda#dhatE | BUyi#ShThAq dakShi#NA nayanti || purI#Sha-mupaqdhAya# | ciqtiq-klRuqptiBi#-raBiqmRuSya# | aqgniM praqNIyO#pasamAqdhAya# | cata#sra EqtA Ahu#tI rjuhOti | tvama#gnE ruqdra iti# SataruqdrIya#sya rUqpaM |

agnA#-viShNUq iti# vasOqdrdhArA#yAH | anna#pataq itya#nna hOqmaH | saqpta tE# agnE saqmidha#H saqpta jiqhvA iti# viSvaqprIH ( ) || 58 (10)

[samRu#ddhaq - Ruddhi#kAmaH - paqrastA$c - cikyE - puqtrO# - &gacCa - diqcCE - jju#huyAd - viSvaqpriH ( ) ] (A9)

special kOrvai

(purar.Sha#yO vAqyur gO#baqlaH saqhasra#M praqjApa#ti striqvRudindrOq &sAvA#diqtyaH sa yadIqcCEt )

3.11.10 anuvAkaM 10 -tatpraSaMsA

T.B.3.11.10.1

yAM pra#thaqmA-miShTa#kA-mupaqdadhA#ti | iqmaM tayA# lOqka-maqBi ja#yati |

athOq yA aqsmin ~MlOqkE dEqvatA$H |

tAsAq(gm)q sAyu#jya(gm) salOqkatA#-mApnOti | yAM dviqtIyA#-mupaqdadhA#ti |

aqntaqriqkShaqlOqkaM tayAq-&Bi jaya#ti | athOq yA a#ntarikSha lOqkE dEqvatA$H |

tAsAq(gm)q sAyu#jya(gm) salOqkatA#-mApnOti |

yAM tRuqtIyA#-mupaqdadhA#ti |

aqmuM tayA# lOqka-maqBija#yati | 59 (10)

T.B.3.11.10.2

athOq yA aqmuShmi#n ~MlOqkE dEqvatA$H |

tAsAq(gm)q sAyu#jya(gm) salOqkatA#-mApnOti |

athOq yA aqmUrita#rA aqShTAda#Sa |

ya EqvAmI uqrava#Scaq varI#yA(gm)saSca lOqkAH |

tAnEqva tABi#-raqBija#yati || kAqmaqcArO# haq vA a#syOqruShu# caq varI#yassu ca lOqkEShu# Bavati |

yO$&gniM nA#cikEqtaM ci#nuqtE | ya u# caina-mEqvaM ~MvEda# || saqm~MvaqthsaqrO vA aqgni nA#rcikEqtaH | tasya# vasaqntaH Sira#H | 60 (10)

T.B.3.11.10.3

grIqShmO dakShi#NaH paqkShaH | vaqrq.ShA utta#raH | Saqrat pucCa$M | mAsA$H karmakAqrAH | aqhOqrAqtrE Sa#taruqdrIya$M | paqrjanyOq vasOqdrdhArA$ |

yathAq vai paqrjanyaqH suvRu#ShTaM ~MvRuqShTvA |

praqjAByaqH sarvAqn kAmA$nth saMpUqraya#ti |

Eqva-mEqva sa tasyaq sarvAqn kAmAqnth saMpU#rayati | yO$&gniM nA#cikEqtaM ci#nuqtE | 61 (10)

T.B.3.11.10.4

ya u# caina-mEqvaM ~MvEda# || saqm~MvaqthsaqrO vA aqgni rnA#cikEqtaH | tasya# vasaqntaH Sira#H | grIqShmO dakShi#NaH paqkShaH |

vaqqrq.ShAH pucCa$M | Saqradutta#raH paqkShaH | hEqmaqntO maddhya$M |

pUqrvaqpaqkShAScita#yaH | aqpaqraqpaqkShAH purI#ShaM | aqhOqrAqtrANIShTa#kAH ( ) |

EqSha vAva sO$&gni-ra#gniqmaya#H punarNaqvaH |

aqgniqmayO# haq vai pu#narNaqvO BUqtvA | svaqrgaM ~MlOqka-mE#ti | Aqdiqtyasyaq sAyu#jyaM | yO$&gniM nA#cikEqtaM ci#nuqtE | ya u# caina-mEqvaM ~MvEda# || 62 (16)

aqmuM tayA# lOqkamaqBija#yatiq - Sira# - Scinuqta - iShTa#kAqH ShaTca#) (A10)

prapATaka kOrvai with starting words of 1 to 10 anuvAkams :-

(lOqka - stvamaqgnE - &gnA#viShNUq - anna#patE - saqpta tE# agnEq - yattE &ci#tamaq - yaM ~MvA - vOSan. haq vai - ta(gm) haiqtaM - ~MyAM pra#thaqmAmiShTa#kAqM daSa#)

kOrvai with starting words of 1, 11, 21 series of daSinis :-

(lOqka - A#diqtya - OjO$ - &syUqdrdhvA diga# - naqnta(gm) haq vai - kAmE#na - grIqShmO dviSha#ShTiH)

first and last word 2nd prapATakam of Kaatakam:-

(lOqkO - vEda#)

|| hari#H OM ||

|| taittarIya yajubrAhmaNE kAThakE dvitIyaH praSnaH samAptaH ||

+++++++++++++++++++++++++++++++++

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

3.12 taittarIya yajurbrAhmaNE kAThakE tRutIyaH praSnaH cAturhOtracayanaM vaiSvasRujacayanaM ca

3.12.1 anuvAkaM 1 -vaiSvasRujacayanA~ggaBUtAH divaSSyEnaya iShTayaH

T.B.3.12.1.1

“tuByaqntA a#~ggirastamAq{21}“ “SyAmaq ta~gkAma#magnE {22}” |

“ASA#nAM tvAq{23}” “viSvAq ASA$H{24}” |

“anu# nOq&dyAnu#matiq{25}” “ranvida#numatEq tvaM{26}” |

“kAmO# BUqtasyaq{27}” “kAmaqstadagrE${28}” |

“brahma# jaj~jAqnaM{29}” “piqtA viqrAjA$M{30}” |

“yaqj~jO rAqyO#{31}” “&yaM ~Myaqj~jaH{32}” | “ApO# BaqdrA{33}” “Aditpa#SyAmi{34}” |

“tuBya#M Barantiq{35]” “yO dEqhyaH{36}” |

“pUrva#M dEvAq apa#rENa{37}” “prANApAqnau{38}” |

“haqvyaqvAhaq(gg)q{39}” “svi#ShTaM{40}” || 1 (10)

(tuByaqM daSa#) (A1)

3.12.2 anuvAkaM 2 -tAsAM brAhmaNam

T.B.3.12.2.1

dEqvEByOq vai svaqrgO lOqkastiqrO#&Bavat |

tE praqjApa#ti-mabruvann |

prajA#patE svaqrgO vai nO# lOqkastiqrO#&BUt | tamanviqcCEti# | taM ~Mya#j~jakraqtuBiq-ranvai$cCat | taM ~Mya#j~jakraqtuBiq-rnAnva#vindat |

tamiShTi#Biq-ranvai$cCat | tamiShTi#Biq-ranva#vindat |

tadiShTI#nA-miShTiqtvaM | EShTa#yO haqvai nAma# |

tA iShTa#yaq ityAca#kShatE paqrOkShE#Na | paqrOkSha# priyA ivaq hi dEqvAH || 2 (12)

T.B.3.12.2.2

tamASA$-&bravIt | prajA#pata AqSayAq vai SrA$myasi |

aqhamuq vA ASA$&smi | mAM nu ya#jasva |

atha# tE saqtyA&&SA# BaviShyati | anu# svaqrgaM ~MlOqkaM ~MvEqthsyasIti# | sa EqtamaqgnayEq kAmA#ya purOqDASa#-maqShTAka#pAlaqM nira#vapat |

AqSAyai# caqruM | anu#matyai caqruM | tatOq vai tasya# saqtyA-&&SA# &Bavat | anu# svaqrgaM ~MlOqka-ma#vindat | saqtyA haq vA aqsyASA# Bavati |

anu# svaqrgaM ~MlOqkaM ~Mvi#ndati | ya EqtEna# haqviShAq yaja#tE | ya u# cainadEqvaM ~MvEda# || sO&tra# juhOti | aqgnayEq kAmA#yaq svAhAq-&&SAyaiq svAhA$ | anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 3 (19)

T.B.3.12.2.3

taM kAmO$&bravIt | prajA#patEq kAmE#naq vai SrA$myasi | aqhamuqvai kAmO$&smi | mAM nu ya#jasva | atha# tE saqtyaH kAmO# BaviShyati | anu# svaqrgaM ~MlOqkaM ~MvEqthsyasIti# | sa EqtamaqgnayEq kAmA#ya purOqDASa#-maqShTAka#pAlaqM nira#vapat | kAmA#ya caqruM | anu#matyai caqruM |

tatOq vai tasya# saqtyaH kAmO#&Bavat |

anu# svaqrgaM ~MlOqkama#vindat |

saqtyO haq vA a#syaq kAmO# Bavati |

anu# svaqrgaM ~MlOqkaM ~Mvi#ndati |

ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti |

aqgnayEq kAmA#yaq svAhAq kAmA#yaq svAhA$ |

anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 4 (19)

T.B.3.12.2.4

taM brahmA$&bravIt | prajA#patEq brahma#NAq vaiSrA$myasi | aqhamuq vai brahmA$&smi |

mAM nu ya#jasva | atha# tE brahmaqNvAn. yaqj~jO Ba#viShyati | anu# svaqrgaM ~MlOqkaM ~MvEqthsyasIti# | sa EqtamaqgnayEq kAmA#ya purOqDASa#-maqShTAka#pAlaqM nira#vapat | brahma#NE caqruM | anu#matyai caqruM | tatOq vai tasya# brahmaqNvAn. yaqj~jO#&Bavat | anu# svaqrgaM ~MlOqkama#vindat | braqhmaqNvAn. haq vA a#sya yaqj~jO Ba#vati |

anu# svaqrgaM ~MlOqkaM ~Mvi#ndati | ya EqtEna# haqviShAq yaja#tE | ya u#cainadEqvaM ~MvEda# | sO&tra# juhOti | aqgnayEq kAmA#yaq svAhAq brahma#NEq svAhA$ | anu#matyaiq svAhA$ praqjApa#tayEq svAhA$ | svaqrgAya# lOqkAyaq svAhAq &gnayE$ sviShTaqkRutEq svAhEti# || 5 (19)

T.B.3.12.2.5

taM ~Myaqj~jO$&bravIt | prajA#patE yaqj~jEnaq vai SrA$myasi | aqhamuq vai yaqj~jO$&smi |

mAM nu ya#jasva | atha# tE saqtyO yaqj~jO Ba#vaShyati | anu# svaqrgaM ~MlOqkaM ~MvEqthsyasIti# |

sa EqtamaqgnayEq kAmA#ya purOqDASa#-maqShTAka#pAlaqM nira#vapat | yaqj~jAya# caqruM | anu#matyai caqruM | tatOq vai tasya# saqtyO yaqj~jO#&Bavat | anu# svaqrgaM ~MlOqkama#vindat | saqtyO haq vA a#sya yaqj~jO Ba#vati |

anu# svaqrgaM ~MlOqkaM ~Mvi#ndati |

ya EqtEna# haqviShAq yaja#tE |

ya u#cainadEqvaM ~MvEda# | sO&tra# juhOti |

aqgnayEq kAmA#yaq svAhA# yaqj~jAyaq svAhA$ |

anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 6 (19)

T.B.3.12.2.6

tamApO$-&bruvann | prajA#patEq&Psu vai sarvEq kAmA$H SriqtAH | vaqyamuq vA Apa#ssmaH | aqsmAnnu ya#jasva | athaq tvayiq sarvEq kAmA$H SrayiShyantE | anu# svaqrgaM ~MlOqkaM ~MvEqthsyasIti# |

sa EqtamaqgnayEq kAmA#ya purOqDASa#-maqShTAka#pAlaqM nira#vapat | aqdByaScaqruM |

anu#matyai caqruM | tatOq vai tasmiqnth-sarvEq kAmA# aSrayanta | anu# svaqrgaM ~MlOqkama#vindat | sarvE# haq vA a#smiqn kAmA$H SrayantE | anu# svaqrgaM ~MlOqkaM ~Mvi#ndati | ya EqtEna# haqviShAq yaja#tE |

ya u#cainadEqvaM ~MvEda# | sO&tra# juhOti |

aqgnayEq kAmA#yaq svAhAq &dByaH svAhA$ |

anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 7 (19)

T.B.3.12.2.7

tamaqgni rba#liqmAna#bravIt |

prajA#patEq &gnayEq vai ba#liqmatEq sarvA#Ni BUqtAni# baqli(gm) ha#ranti | aqhamuq vA aqgni rba#liqmAna#smi | mAM nu ya#jasva |

atha# tEq sarvA#Ni BUqtAni# baqli(gm) ha#riShyanti |

anu# svaqrgaM ~MlOqkaM ~MvEqthsyasIti# |

sa EqtamaqgnayEq kAmA#ya purOqDASa#-maqShTAka#pAlaq-nnira#vapat | aqgnayE# baliqmatE# caqruM | anu#matyai caqruM | tatOq vai tasmaiq sarvA#Ni BUqtAni# baqli-ma#harann | anu# svaqrgaM ~MlOqkama#vindat | sarvA#Ni haq vA a#smai BUqtAni# baqli(gm) ha#ranti | anu# svaqrgaM ~MlOqkaM ~Mvi#ndati | ya EqtEna# haqviShAq yaja#tE |

ya u#cainadEqvaM ~MvEda# | sO&tra# juhOti |

aqgnayEq kAmA#yaq svAhAq &gnayE# baliqmatEq svAhA$ | anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 8 (19)

T.B.3.12.2.8

tamanu#vittira-bravIt | prajA#patE svaqrgaM ~Mvai lOqkamanu#-vivithsasi | aqhamuq vA anu#vittirasmi | mAM nu ya#jasva | atha# tE saqtyA &nu#vitti-rBaviShyati | anu# svaqrgaM ~MlOqkaM ~MvEqthsyasIti# |

sa EqtamaqgnayEq kAmA#ya purOqDASa#-maqShTAka#pAlaqM nira#vapat |

anu#vittyai caqruM | anu#matyai caqruM |

tatOq vai tasya# saqtyA &nu#vittiraBavat |

anu# svaqrgaM ~MlOqka-ma#vindat |

saqtyA haq vA aqsyAnu#vitti-rBavati |

anu# svaqrgaM ~MlOqkaM ~Mvi#ndati |

ya EqtEna# haqviShAq yaja#tE |

ya u#cainadEqvaM ~MvEda# | sO&tra# juhOti |

aqgnayEq kAmA#yaq svAhA-&nu#vittyaiq svAhA$ |

anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 9 (19)

T.B.3.12.2.9

tA vA EqtAH saqpta svaqrgasya# lOqkasyaq dvAra#H |

diqvaH SyE#naqyO &nu#vittayOq nAma# |

ASA$ prathaqmA(gm) ra#kShati |

kAmO$ dviqtIyA$M | brahma# tRuqtIyA$M | yaqj~jaSca#tuqrthIM | Apa#H pa~jcaqmIM |

aqgni rba#liqmAn-thShaqShThIM | anu#vittiH saptaqmIM |

anu# haq vai svaqrgaM ~MlOqkaM ~Mvi#ndati |

kAqmaqcArO$&sya svaqrgE lOqkE Ba#vati |

ya EqtABiq-riShTi#Biq-ryaja#tE |

ya u#cainA EqvaM ~MvEda# | tAsva#nviqShTi | paqShThauqhIq vaqrAM da#dyAt kaq(gm)q sa~jca# |

striyai# cABAqra(gm) samRu#ddhyai || 10 (16)

(A2)

3.12.3 anuvAkaM 3 -upAGA nAmEShTayaH

T.B.3.12.3.1

tapa#sA dEqvA dEqvatAq-magra# Ayann | tapaqsar.Sha#yaqH sva#ranva#vindann |

tapa#sA saqpatnAqn praNu#dAqmArA#tIH |

yEnEqdaM ~MviSvaqM pari#BUtaqM ~Myadasti# ||

praqthaqmaqjaM dEqva(gm) haqviShA# vidhEma | svaqyaqBuM brahma# paraqmaM tapOq yat |

sa Eqva puqtraH sa piqtA sa mAqtA |

tapO# ha yaqkShaM pra#thaqma(gm) saMba#BUva ||

SraqddhayA dE#vO dEvaqtva-ma#SnutE |

SraqddhA pra#tiqShThA lOqkasya# dEqvI | 11 (10)

T.B.3.12.3.2

sA nO# juShAqNOpa# yaqj~ja-mAgA$t |

kAma#vathsAq &mRutaqM duhA#nA ||

SraqddhA dEqvI pra#thamaqjA Ruqtasya# |

viSva#sya BaqrtrI jaga#taH pratiqShThA |

tA(gg) SraqddhA(gm) haqviShA# yajAmahE |

sA nO# lOqka-maqmRuta#M dadhAtu |

ISA#nA dEqvI Buva#naqsyAdhi#patnI || AgA$thsaqtya(gm) haqviriqdaM ju#ShAqNaM |

yasmA$ddEqvA ja#j~jirEq Buva#na~jcaq viSvE$ |

tasmai# vidhEma haqviShA# GRuqtEna# | 12 (10)

T.B.3.12.3.3

yathA# dEqvaiH sa#dhaqmAda#M madEma ||

yasya# pratiqShThO-rva#ntari#kShaM |

yasmA$ddEqvA ja#j~jirEq Buva#na~jcaq sarvE$ |

tathsaqtya-marcaqdupa#yaqj~jaM naq AgA$t | brahmAhu#tIq-rupaqmOda#mAnaM ||

mana#sOq vaSEq sarva#miqdaM ba#BUva |

nAnyasyaq manOq vaSaqmanvi#yAya |

BIqShmO hi dEqvaH saha#saqH sahI#yAn |

sa nO# juShAqNa upa# yaqj~jamAgA$t ||

AkU#tInAq-madhi#patiqM cEta#sAM ca | 13 (10)

T.B.3.12.3.4

saq~gkaqlpajU#tiM dEqvaM ~Mvi#paqSciM |

manOq rAjA#namiqha vaqrddhaya#ntaH |

uqpaqhaqvE$ &sya sumaqtau syA#ma ||

cara#NaM paqvitraqM ~Mvita#taM purAqNaM |

yEna# pUqtastara#ti duShkRuqtAni# |

tEna# paqvitrE#Na SuqddhEna# pUqtAH |

ati# pAqpmAnaq-marA#tiM tarEma ||

lOqkasyaq dvAra#-marciqmat paqvitra$M |

jyOti#Shmaqd BrAja#mAnaqM maha#svat | aqmRuta#syaq dhArA# bahuqdhA dOha#mAnaM ( ) |

cara#NaM nO lOqkE sudhi#tAM dadhAtu ||

“aqgni rmUqdrdhA{41}” “Buva#H{42}” ||

“anu# nOq&dyAnu#matiq{43}” “ranvida#numatEqtvaM{44}” ||

“haqvyaqvAhaq(gg)q{45}” “svi#ShTaM{46}” || 14 (14)

(dEqvI - GRuqtEnaq - cEta#sAM caq - dOha#mAnaM caqtvAri# ca) (A3)

3.12.4 anuvAkaM 4 -tAsAM brAhmaNam

T.B.3.12.4.1

dEqvEByOq vai svaqrgO lOqkastiqrO# &Bavat |

tE praqjApa#ti-mabruvann | prajA#patE svaqrgO

vai nO# lOqkastiqrO#&BUt | tamanviqcCEti# |

taM ~Mya#j~jakraqtuBiq-ranvai$cCat |

taM ~Mya#j~jakraqtuBiq rnAnva#vindat |

tamiShTi#Biq-ranvai$cCat | tamiShTi#Biq-ranva#vindat | tadiShTI#nA-miShTiqtvaM | EShTa#yO haq vai nAma# | tA iShTa#yaq ityA ca#kShatE paqrOkShE#Na |

paqrOkSha#priyA ivaq hi dEqvAH || 15 (12)

T.B.3.12.4.2

taM tapO$& bravIt | prajA#patEq tapa#sAq vai

SrA$myasi | aqhamuq vai tapO$& smi |

mAM nu ya#jasva |

atha# tE saqtyaM tapO# BaviShyati |

anu# svaqrgaM ~MlOqkaM ~MvEqthsyasIti# |

sa EqtamA$gnEqya-maqShTAka#pAlaqM nira#vapat | tapa#sE caqruM | anu#matyai caqruM |

tatOq vai tasya# saqtyaM tapO# &Bavat |

anu# svaqrgaM ~MlOqkama#vindat |

saqtya (gm) haq vA a#syaq tapO# Bavati |

anu# svaqrgaM ~MlOqkaM ~Mvi#ndati |

ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti | aqgnayEq svAhAq tapa#sEq svAhA$ |

anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 16 (19)

T.B.3.12.4.3

ta(gg) SraqddhA-&bra#vIt | prajA#patE SraqddhayAq vai SrA$myasi | aqhamuq vai SraqddhA&smi# | mAM nu ya#jasva | atha# tE saqtyA SraqddhA Ba#viShyati | anu# svaqrgaM ~MlOqkaM ~MvEqthsyasIti# |

sa EqtamA$&gnEqya-maqShTAka#pAlaqM nira#vapat | SraqddhAyai# caqruM | anu#matyai caqruM | tatOq vai tasya# saqtyA SraqddhA&Ba#vat |

anu# svaqrgaM ~MlOqkama#vindat |

saqtyA haq vA a#sya SraqddhA Ba#vati |

anu# svaqrgaM ~MlOqkaM ~Mvi#ndati |

ya EqtEna# haqviShAq yaja#tE |

ya u# cainadEqvaM ~MvEda# | sO&tra# juhOti | aqgnayEq svAhA$ SraqddhAyaiq svAhA$ |

anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 17 (19)

T.B.3.12.4.4

ta(gm) saqtya-ma#bravIt | prajA#patE saqtyEnaq vai SrA$myasi | aqhamuq vai saqtyama#smi | mAM nu ya#jasva | atha# tE saqtya(gm) saqtyaM Ba#viShyati | anu# svaqrgaM ~MlOqkaM ~MvEqthsyasIti# |

sa EqtamA$&gnEqya-maqShTAka#pAlaqM nira#vapat | saqtyAya# caqruM | anu#matyai caqruM |

tatOq vai tasya# saqtya(gm) saqtyama#Bavat |

anu# svaqrgaM ~MlOqkama#vindat |

saqtya(gm) haq vA a#sya saqtyaM Ba#vati |

anu# svaqrgaM ~MlOqkaM ~Mvi#ndati |

ya EqtEna# haqviShAq yaja#tE |

ya u#cainadEqvaM ~MvEda# | sO&tra# juhOti |

aqgnayEq svAhA# saqtyAyaq svAhA$ |

anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 18 (19)

T.B.3.12.4.5

taM manO$&bravIt | prajA#patEq mana#sAq vai SrA$myasi | aqhamuq vai manO$&smi |

mAM nu ya#jasva |

atha# tE saqtyaM manO# BaviShyati |

anu# svaqrgaM ~MlOqkaM ~MvEqthsyasIti# |

sa EqtamA$&gnEqya-maqShTAka#pAlaqM nira#vapat | mana#sE caqruM | anu#matyai caqruM | tatOq vai tasya# saqtyaM manO#&Bavat |

anu# svaqrgaM ~MlOqkama#vindat | saqtya(gm) haq vA a#syaq manO# Bavati | anu# svaqrgaM ~MlOqkaM ~Mvi#ndati | ya EqtEna# haqviShAq yaja#tE |

ya u#caina dEqvaM ~MvEda# | sO&tra# juhOti |

aqgnayEq svAhAq mana#sEq svAhA$ |

anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 19 (19)

T.B.3.12.4.6

taM cara#Na-mabravIt | prajA#patEq cara#NEnaq vai SrA$myasi | aqhamuq vai cara#Namasmi | mAM nu ya#jasva | atha# tE saqtyaM cara#NaM BaviShyati | anu# svaqrgaM ~MlOqkaM ~MvEqthsyasIti# |

sa EqtamA$&gnEqya-maqShTAka#pAlaqM nira#vapat | cara#NAya caqruM | anu#matyai caqruM | tatOq vai tasya# saqtyaM cara#NamaBavat |

anu# svaqrgaM ~MlOqkama#vindat |

saqtya(gm) haq vA a#syaq cara#NaM Bavati |

anu#svaqrgaM ~MlOqkaM ~Mvi#ndati |

ya EqtEna# haqviShAq yaja#tE |

ya u#cainadEqvaM ~MvEda# | sO&tra# juhOti |

aqgnayEq svAhAq cara#NAyaq svAhA$ |

anu#matyaiq svAhA$ praqjApa#tayEq svAhA$ |

svaqrgAya# lOqkAyaq svAhAq&gnayE$ sviShTaqkRutEq svAhEti# || 20 (19)

T.B.3.12.4.7

tA vA EqtAH pa~jca# svaqrgasya# lOqkasyaq dvAra#H |

apA#GAq anu#vittayOq nAma# | tapa#H prathaqmA(gm) ra#kShati | SraqddhA dviqtIyA$M | saqtyaM tRuqqtIyA$M |

mana#ScatuqrthIM | cara#NaM pa~jcaqmIM |

anu# haq vai svaqrgaM ~MlOqkaM ~Mvi#ndati |

kAqmaqcArO$&sya svaqrgE lOqkE Ba#vati |

ya EqtABiq-riShTi#Biq-ryaja#tE |

ya u#cainA EqvaM ~MvEda# |

tAsva#nviqShTi | paqShThauqhIq vaqrAM da#dyAt kaq(gm)qsa~jca# | striyai# cABAqra(gm) samRu#ddhyai || 21 (14)

(A4)

3.12.5 anuvAkaM 5 -cAturhOtracayanam

T.B.3.12.5.1

brahmaq vai catu#r.hOtAraH | catu#r.hOtRuqByO&dhi# yaqj~jO nirmi#taH | naina(gm)# SaqptaM | nABica#ritaq-mAga#cCati | ya EqvaM ~MvEda# ||

yO haq vai catu#r.hOtRuNAM catur.hOtRuqtvaM ~MvEda# | athOq pa~jca# hOtRutvaM |

sarvA# hAsmaiq diSa#H kalpantE |

vAqcaspatiqrq. hOtAq daSa#hOtRUNAM |

pRuqthiqvI hOtAq catu#r.hOtRUNAM | 22 (10)

T.B.3.12.5.2

aqgnir. hOtAq pa~jca#hOtRUNAM | vAgGOtAq ShaDDhO#tRUNAM |

maqhAha#viqrq. hOtA# saqptahO#tRUNAM |

Eqtadvai catu#r.hOtRuNAM catur.hOtRuqtvaM |

athOq pa~jca#hOtRutvaM | sarvA# hAsmaiq diSa#H kalpantE | ya EqvaM ~MvEda# ||

EqShA vai sa#rva viqdyA | Eqtad BE#ShaqjaM |

EqShA paq~gktiH svaqrgasya# lOqkasyA$M jaqsAya#niH sruqtiH | 23 (10)

T.B.3.12.5.3

EqtAn. yO&ddhyai-tyaCa#dirdaqrq.SE yAva#ttaqrasa$M | sva#rEti | aqnaqpaqbraqvaH sarvaqmAyu#rEti | viqndatE$ praqjAM | rAqyaspOSha#M gaupaqtyaM |

braqhmaqvaqrcaqsI Ba#vati || EqtAn. yO&ddhyaiti# | spRuqNOtyAqtmAna$M | praqjAM piqtRUn ||

EqtAn. vA a#ruqNa au#pavEqSi rviqdA~jca#kAra | 24 (10)

T.B.3.12.5.4

Eqtaira#dhivAqdamapA#jayat | athOq viSva#M pAqpmAna$M | sva#ryayau | EqtAn. yO&ddhyaiti# | aqdhiqvAqdaM ja#yati | athOq viSva#M pAqpmAna$M | sva#rEti || EqtairaqgniM ci#nvIta svaqrgakA#maH |

EqtairAyu#ShkAmaH | praqjA paqSukA#mO vA || 25 (10)

T.B.3.12.5.5

puqrastAq-ddaSa#hOtAraq-muda#~jcaq-mupa#dadhAti yAvatpaqdaM | hRuda#yaqM ~Myaju#ShIq patnyau# ca | daqkShiqNaqtaH prA~jcaqM catu#r.hOtAraM |

paqScAduda#~jcaqM pa~jca# hOtAraM | uqttaqraqtaH prA~jcaq(gm)q ShaDDhO#tAraM |

uqpari#ShTAqt prA~jca(gm)# saqptahO#tAraM | hRuda#yaqM ~MyajU(gm)#Shiq patnya#Sca |

yaqthAqvaqkAqSaM grahAn# | yaqthAqvaqkAqSaM pra#tigraqhAn ~MlO#kaM pRuqNASca# |

sarvA# hAsyaiqtA dEqvatA$H prIqtA aqBIShTA# Bavanti | 26 (10)

T.B.3.12.5.6

sadE#vamaqgniM ci#nutE ||

raqthasa#miMta-ScEtaqvya#H | vajrOq vai ratha#H |

vajrE#Naiqva pAqpmAnaqM BrAtRu#vya(gg) stRuNutE | paqkShaH sa#miMta-ScEtaqvya#H |

EqtAvAqnaq. vai ratha#H | yAva#tpaqkShaH | raqthasa#miMtamEqva ci#nutE ||

iqmamEqva lOqkaM pa#SubaqndhEnAqBija#yati |

athO# agniShTOqmEna# | 27 (10)

T.B.3.12.5.7

aqntari#kSha-muqkthyE#na | sva#ratirAqtrENa# | sarvA$n ~MlOqkAna#hIqnEna# | athO# saqtrENa# || varOq dakShi#NA | varE#Naiqva vara(gg)# spRuNOti |

AqtmA hi vara#H || Eka#vi(gm)Satiq rdakShi#NA dadAti |

Eqkaqviq(gm)qSO vA iqtaH svaqrgO lOqkaH | prasvaqrgaM ~MlOqkamA$pnOti | 28 (10)

T.B.3.12.5.8

aqsAvA#diqtya E#kaviq(gm)qSaH | aqmumEqvA-diqtyamA$pnOti || SaqtaM da#dAti | SaqtAyuqH puru#ShaH SaqtEndri#yaH | Ayu#ShyEqvEndriqyE prati#tiShThati || saqhasra#M dadAti |

saqhasra# saMmitaH svaqrgO lOqkaH |

svaqrgasya# lOqkasyAq-Biji#tyai || aqnviqShTaqkaM dakShi#NA dadAti | sarvA#Niq vayA(gm)#si | 29 (10)

T.B.3.12.5.9

sarvaqsyAptyai$ | sarvaqsyA-va#ruddhyai || yadiq na viqndEta# | maqnthAnE#tAvaqtO da#dyAdOdaqnAn. vA$ | aqSnuqtE taM kAma$M | yasmaiq kAmA#yAq-gniScIqyatE$ || paqShThauqhIM tvaqntarva#tIM dadyAt |

sA hi sarvA#Niq vayA(gm)#si | sarvaqsyAptyai$ | sarvaqsyA-va#ruddhyai || 30 (10)

T.B.3.12.5.10

hira#NyaM dadAti | hira#Nya-jyOtirEqva svaqrgaM ~MlOqkamE#ti || vAsO# dadAti | tEnAyuqH prati#ratE || vEqdiqtRuqtIqyE ya#jEta | triSha#tyAq hi dEqvAH |

sa sa#tyamaqgniM ci#nutE || tadEqtat pa#SubaqndhE brAhma#NaM brUyAt | nEta#rEShu yaqj~jEShu# ||

yO haq vai catu#r.hOtRU-nanusavaqnaM ta#rpayitaqvyAn#. vEda# | 31 (10)

T.B.3.12.5.11

tRupya#ti praqjayA# paqSuBi#H |

upai#na(gm) sOmapIqthO na#mati |

EqtE vai catu#r.hOtArO &nusavaqnaM ta#rpayitaqvyA$H | yE brA$hmaqNA ba#huqvida#H |

tEByOq yaddakShi#NAq na nayE$t | duri#ShTa(gg) syAt | aqgnima#sya vRu~jjIrann |

tEByO# yathA SraqddhaM da#dyAt | svi#ShTamEqvaitatkri#yatE |

nAsyAqgniM ~MvRu#~jjatE || 32 (10)

T.B.3.12.5.12

hiqraqNyEqShTaqkO Ba#vati | yAva#duttaqma-ma#~gguli-kAqNDaM ~Mya#j~ja paqruShAq saMmi#taM |

tEjOq hira#NyaM || yadiq hira#NyaqM na viqndEt | Sarka#rA aqktA upa#daddhyAt | tEjO# GRuqtaM | satE#jasamEq-vAgniM ci#nutE || aqgni~jciqtvA sau$trAmaqNyA ya#jEta maitrAvaruqNyA vA$ |

vIqryE#Naq vA EqSha vyRu#ddhyatE |

yO$&gni~jci#nuqtE ( ) | 33 (10)

T.B.3.12.5.13

yAva#dEqva vIqrya$M | tada#smin dadhAti ||

brahma#NaqH sAyu#jya(gm) salOqkatA#-mApnOti |

EqtAsA#mEqva dEqvatA#nAq(gm)q sAyu#jyaM |

sAqrShTitA(gm)# samAna lOqkatA#-mApnOti | ya EqtamaqgniM ci#nuqtE | ya u#cainamEqvaM ~MvEda# || EqtadEqva sA#viqtrE brAhma#NaM |

athO# nAcikEqtE || 34 (9)

(hOtAq catu#r.hOtRUNA(gg) - sruqti - Sca#kAra - vA - Bavantya - gniShTOqmEnA$ - pnOtiq - vayA(gm)#siq - vayA(gm)#siq - sarvaqsyAptyaiq sarvaqsyAva#ruddhyaiq - vEda# - vRu~jjatE - cinuqtE - +nava# ca) (A5)

3.12.6 anuvAkaM 6 -vaiSvasRujacayanam

T.B.3.12.6.1

yaccAqmRutaqM ~Myacca martya$M | yaccaq prANi#tiq yaccaq na | sarvAqstA iShTa#kAH kRuqtvA |

upa# kAmaqduGA# dadhE | tEnar.Shi#NAq tEnaq brahma#NA | tayA# dEqvata#yA-&~ggiraqsvad-dhruqvA sI#da || sarvAqH striyaqH sarvA$n puq(gm)qsaH | sarvaqM na strI#-puma~jcaq yat |

sarvAqstAH || yAva#ntaH pAq(gm)qsavOq BUmE$H | 35 (10)

T.B.3.12.6.2

sa~gKyA#tA dEvamAqyayA$ | sarvAqstAH || yAva#ntaq UShA$H paSUqnAM | pRuqthiqvyAM puShTi# rhiqtAH | sarvAqstAH || yAva#tIqH sika#tAqH sarvA$H |

aqPsva#ntaScaq yAH SriqtAH | sarvAqstAH || yAva#tIqH Sarka#rAq dhRutyai$ | aqsyAM pRu#thiqvyAmadhi# | 36 (10)

T.B.3.12.6.3

sarvAqstAH || yAvaqntO-&SmA#nOq&syAM pRu#thiqvyAM | praqtiqShThAsuq prati#ShThitAH | sarvAqstAH || yAva#tI rvIqrudhaqH sarvA$H |

viShThi#tAH pRuthiqvImanu# | sarvAqstAH || yAva#tIqrOSha#dhIqH sarvA$H |

viShThi#tAH pRuthiqvImanu# | sarvAqstAH || 37 (10)

T.B.3.12.6.4

yAva#ntOq vanaqspata#yaH | aqsyAM pRu#thiqvyAmadhi# | sarvAqstAH ||

yAva#ntO grAqmyAH paqSavaqH sarvE$ | AqraqNyAScaq yE | sarvAqstAH || yE dviqpAdaq-Scatu#ShpAdaH | aqpAda# udarasaqrpiNa#H |

sarvAqstAH || yAvaqdA~jja#-namuqcyatE$ | 38 (10)

T.B.3.12.6.5

dEqvaqtrA yacca# mAnuqShaM | sarvAqstAH || yAva#tkRuqShNAya#saq(gm)q sarva$M |

dEqvaqtrA yacca# mAnuqShaM | sarvAqstAH ||

yAva# llOqhAya#saq(gm)q sarva$M |

dEqvaqtrA yacca# mAnuqShaM | sarvAqstAH || sarvaq(gm)q sIsaq(gm)q sarvaqM trapu# |

dEqvaqtrA yacca# mAnuqShaM | 39 (10)

T.B.3.12.6.6

sarvAqstAH || sarvaq(gm)q hira#Nya(gm) rajaqtaM | dEqvaqtrA yacca# mAnuqShaM |

sarvAqstAH || sarvaq(gm)q suva#rNaq(gm)q hari#taM | dEqvaqtrA yacca# mAnuqShaM |

sarvAqstA iShTa#kAH kRuqtvA | upa#kAmaqduGA# dadhE | tEnar.Shi#NAq tEnaq brahma#NA |

tayA# dEqvata#yA-&~ggiraqsvad-dhruqvA sI#da ( ) || 40 (10)

(BUmEq - radhiq - viShThi#tAH pRuthiqvImanuq sarvAqstA - uqcyata# - mAnuqSha(gm) - sI#da ( ) ) (A6)

special kOrvai

(yaccaq striya#H pAq(gm)qsavaq UShAqH sika#tAqH Sarka#rAq aSmA#nO vIqrudhaq OSha#dhIqr vanaqspata#yO grAqmyA yE dviqpAdOq yAvaqdA~jja#naqM yAva#t kRuqShNAya#saM

~MlOqhAya#saq(gm)q sIsaq(gm)q hira#Nyaq(gm)q suva#rNaq(gm)q hari#tamaqShTAda#Sa)

3.12.7 anuvAkaM 7 -vaiSvasRujacayanam

T.B.3.12.7.1

sarvAq diSO# diqkShu | yaccAqnta rBUqtaM prati#ShThitaM | sarvAqstA iShTa#kAH kRuqtvA |

upa# kAmaqduGA# dadhE |

tEnar.Shi#NAq tEnaq brahma#NA |

tayA# dEqvata#yA-&~ggiraqsvad-dhruqvA sI#da ||

aqntari#kSha~jcaq kEva#laM |

yaccAqsmi-nna#ntaqrAhi#taM |

sarvAqstAH || AqntaqriqkShya#Scaq yAH praqjAH | 41 (10)

T.B.3.12.7.2

gaqndhaqrvAqq-Psaqrasa#Scaq yE | sarvAqstAH || sarvA#-nudAqrAn-thsaqlilAn# |

aqntari#kShEq prati#ShThitAn | sarvAqstAH ||

sarvA#-nudAqrAn-thsa#liqlAn |

sthAqvaqrAH prOqShyA$Scaq yE | sarvAqstAH || sarvAqM dhuniq(gm)q sarvA$n-dhvaq(gm)qsAn |

hiqmO yacca# SIqyatE$ | 42 (10)

T.B.3.12.7.3

sarvAqstAH || sarvAqn marI#cIqnaq. vita#tAn | nIqhAqrO yacca# SIqyatE$ | sarvAqstAH || sarvA# viqdyutaqH sarvA$nth stanayiqtnUn | hrAqdunIq ryacca# SIqyatE$ | sarvAqstAH || sarvAqH srava#ntIH saqrita#H |

sarva#maPsu caqra~jcaq yat | sarvAqstAH || 43 (10)

T.B.3.12.7.4

yAScaq kUpyAq yASca# nAqdyA$H samuqdriyA$H | yASca# vaiSaqntIruqta prA#saqcIryAH |

sarvAqstAH || yE cOqttiShTha#nti jIqmUtA$H |

yAScaq var.Sha#nti vRuqShTaya#H | sarvAqstAH || tapaqstEja# AkAqSaM | yaccA#kAqSE prati#ShThitaM |

sarvAqstAH || vAqyuM ~MvayA(gm)#siq sarvA#Ni | 44 (10)

T.B.3.12.7.5

aqntaqriqkShaqcaqra~jcaq yat | sarvAqstAH || aqgni(gm) sUrya#M caqndraM | miqtraM ~Mvaru#NaqM Baga$M | sarvAqstAH || saqtya(gg) SraqddhAM tapOq dama$M |

nAma# rUqpa~jca# BUqtAnA$M | sarvAqstA iShTa#kAH kRuqtvA | upa# kAmaqduGA# dadhE | tEnar.Shi#NAq tEnaq brahma#NA ( ) |

tayA# dEqvata#yA-&~ggiraqsvad-dhruqvA sI#da || 45 (11)

(praqjA-hiqmO yacca# SIqyatEq-sarvAqstAH-sarvA#Niq-brahmaqNaika#M ca) (A7)

special kOrvai

(diSOq&ntari#kShamAntariqkShya# udAqrAnu#dAqrAn dhuniqM marI#cIn. viqdyutaqH

srava#ntIqryAScaq yE caq tapO# vAqyumaqgni(gm) saqtyaM pa~jca#daSa)

3.12.8 anuvAkaM 8 -vaiSvasRujacayanam

T.B.3.12.8.1

sarvAqM divaq(gm)q sarvA$n dEqvAn diqvi |

yaccAqnta rBUqtaM prati#ShThitaM |

sarvAqstA iShTa#kAH kRuqtvA | upa# kAmaqduGA# dadhE | tEnar.Shi#NAq tEnaq brahma#NA |

tayA# dEqvata#yA-&~ggiraqsvada-dhruqvA sI#da || yAva#tIq stAra#kAqH sarvA$H |

vita#tA rOcaqnE diqvi | sarvAqstAH || RucOq yajU(gm)#Shiq sAmA#ni | 46 (10)

T.B.3.12.8.2

aqthaqrvAq~ggiqrasa#Scaq yE | sarvAqstAH || iqtiqhAqsaqpuqrAqNa~jca# |

saqrpaqdEqvaqjaqnAScaq yE | sarvAqstAH ||

yE ca# lOqkA yE cA#lOqkAH |

aqnta rBUqtaM prati#ShThitaM | sarvAqstAH ||

yaccaq brahmaq yaccA$braqhma |

aqnta rbraqhman prati#ShThitaM | 47 (10)

T.B.3.12.8.3

sarvAqstAH || aqhOqrAqtrANiq sarvA#Ni | aqdrdhaqmAqsA(gg)Scaq kEva#lAn |

sarvAqstAH || sarvA#nRuqtUn-thsarvA$n mAqsAn | saqm~Mvaqthsaqra~jcaq kEva#laM |

sarvAqstAH || sarvaqM BUtaq(gm)q sarvaqM Bavya$M | yaccAqtO&dhi# BaviqShyati# |

sarvAqstA iShTa#kAH kRuqtvA ( ) |

upa# kAmaqduGA# dadhE |

tEnar.Shi#NAq tEnaq brahma#NA |

tayA# dEqvata#yA-&~ggiraqsvad-dhruqvA sI#da || 48 (13)

(sAmA#ni - braqhman prati#ShThitaM - kRuqtvA trINi# ca) (A8)

special kOrvai

(divaqM tAra#kAq Ruca# itihAsapurAqNaM caq yE caq yaccA#hOrAqtrANyRuqtUn BUtaqM nava#)

3.12.9 anuvAkaM 9 -brahmA sadasyAsInO vauSvasRujAn vyAcaShTE

T.B.3.12.9.1

RuqcAM prAcI# mahaqtI digu#cyatE |

dakShi#NA-mAhuq ryaju#ShAmapAqrAM |

atha#rvaNAq-mag~gi#rasAM praqtIcI$ |

sAmnAq-mudI#cI mahaqtI digu#cyatE ||

RuqgBiH pU$rvAqhNE diqvi dEqva I#yatE |

yaqjuqrvEqdE ti#ShThatiq maddhyEq ahna#H |

sAqmaqvEqdE-nA$stamaqyE mahI#yatE |

vEdaiq-raSU$nya-striqBirE#tiq sUrya#H ||

RuqgByO jAqtA(gm) sa#rvaqSO mUrtti#-mAhuH |

sarvAq gati# ryAjuqShI haiqva SaSva#t | 49 (10)

T.B.3.12.9.2

sarvaqM tEja# ssAmarUqpya(gm) ha# SaSvat | sarva(gm)# hEqdaM brahma#NA haiqva sRuqShTaM ||

RuqgByO jAqtaM ~MvaiSyaqM ~MvarNa#-mAhuH | yaqjuqrvEqdaM kSha#triqyasyA#-huqryOni$M |

sAqmaqvEqdO brA$hmaqNAnAqM prasU#tiH |

pUrvEq pUrvE$ByOq vaca# Eqta-dU#cuH ||

Aqdaqrq.Sa-maqgniM ci#nvAqnAH |

pUrvE# viSvaq sRujOq&mRutA$H |

SaqtaM va#r.Sha sahaqsrANi# | dIqkShiqtAH saqtra-mA#sata || 50 (10)

T.B.3.12.9.3

tapa# AsId gRuqhapa#tiH | brahma# braqhmABa#vath svaqyaM | saqtya(gm) haq hO tai#ShAqmAsI$t |

yad vi#SvaqsRujaq Asa#ta ||

aqmRuta#-mEByaq uda#gAyat |

saqhasra#M parivathsaqrAn |

BUqta(gm) ha# prastOq taiShAqmAsI$t |

BaqviqShyat prati# cAharat ||

prAqNO a#ddhvaqryu-ra#Bavat |

iqda(gm) sarvaq(gm)q siShA#satAM | 51 (10)

T.B.3.12.9.4

aqpAqnO viqdvA-nAqvRuta#H | pratiq prAti#ShTha-daddhvaqrE || AqrtaqvA u#pagAqtAra#H | saqdaqsyA# RuqtavO#-&Bavann | aqrddhaqmAqsAScaq mAsA$Sca | caqmaqsAq-ddhvaqryaqvO-&Ba#vann ||

aSa(gm)# saqd brahma#Naq-stEja#H |

aqcCAqvAqkO &Ba#vaqd yaSa#H |

Ruqta-mE#ShAM praSAqstA-&&sI$t |

yad vi#Svaq sRujaq Asa#ta || 52 (10)

T.B.3.12.9.5

Urg-rAjA#naq-muda#vahat | dhruqvaq gOqpaH sahO#-&Bavat | OjOq-&Bya#ShTauqd grAv.NNa#H |

yad vi#Svaq sRujaq Asa#ta ||

apa#citiH pOqtrIyA#-mayajat | nEqShTrIyA#-mayajaqt tviShi#H | AgnI$ddhrAd viqduShI# saqtyaM | SraqddhA haiqvA ya#jath svaqyaM || irAq patnI# viSvaq sRujA$M | AkU#ti-rapinaDDhaqviH | 53 (10)

T.B.3.12.9.6

iqddhma(gm) haq kShuc cai$Bya uqgrE | tRuqShNA cA va#hatAmuqBE || vAgE#ShA(gm) subrahmaqNyA-&&sI$t | CaqndOq yOqgAn. vi#jAnaqtI |

kaqlpaqtaqntrANi# tanvAqnA-&ha#H | saq(gg)qsthASca# sarvaqSaH || aqhOqrAqtrE pa#SupAqlyau | muqhUqrttAH prEqShyA# aBavann | mRuqtyus tada#-Bava-ddhAqtA | SaqmiqtO grO viqSAM pati#H || 54 (10)

T.B.3.12.9.7

viqSvaqsRuja#H prathaqmAH saqtra-mA#sata | saqhasra# samaqM prasu#tEnaq yanta#H |

tatO# ha jaj~jEq Buva#nasya gOqpAH | hiqraqNmaya#H Saqkuniq rbrahmaq nAma# || yEnaq sUryaq-stapa#tiq tEja#sEq-ddhaH | piqtA puqtrENa# pitRuqmAn. yOni#yOnau | nAvE#davin manutEq taM bRuqhanta$M | saqrvAqnuqBu-mAqtmAna(gm)# saMparAqyE ||

EqSha niqtyO ma#hiqmA brA$hmaqNasya# |

na karma#NA varddhatEq nO kanI#yAn | 55 (10)

T.B.3.12.9.8

tasyaiqvAtmA pa#daqvittaM ~Mvi#ditvA |

na karma#NA lipyatEq pApa#kEna ||

pa~jca#pa~jcAqSata#-striqvRuta#H sam~MvathsaqrAH |

pa~jca#pa~jcAqSata#H pa~jcadaqSAH | pa~jca#pa~jcAqSata#H saptadaqSAH |

pa~jca#pa~jcAqSata# Ekaviq(gm)qSAH |

viqSvaqsRujA(gm)# saqhasra# sam~MvathsaraM ||

EqtEnaq vai vi#SvaqsRuja# iqdaM ~MviSva#-masRujanta | yad viSvaq-masRu#janta | tasmA$d viSvaqsRuja#H ( ) ||

viSva#-mEnAq-nanuq prajA#yatE | brahma#NaqH sAyu#jya(gm) salOqkatA$M ~Myanti |

EqtAsA#mEqva dEqvatA#nAq(gm)q sAyu#jyaM | sAqrShTitA(gm)# samAna lOqkatA$M ~Myanti |

ya Eqta-du#paqyanti# | yE cai#naqt prAhu#H |

yEBya#-Scainaqt prAhu#H ||

OM || 56 (18)

(SaSva# - dAsataq - siShA#satAq - mAsa#ta - haqviSh - patiqH - kanI#yAqn - tasmA$d viSvaqsRujOq&ShTau ca#) (A9)

prapATaka kOrvai with starting words of 1 to 9 anuvAkams :-

(tuBya#M - dEqvEByaq - stapa#sA - dEqvEByOq - brahmaq vai catu#r.hOtArOq - yaccAqmRutaq(gm)q - sarvAq diSO# diqkShu - sarvAqM diva# - mRuqcAM prAcIq nava#)

kOrvai with starting words of 1, 11, 21 series of daSinis :-

(tuByaqM - tapa#sAq - tA vA EqtAH pa~jcaq - hira#NyaM dadAtiq - sarvAq diSaq - stapa# AsIdgRuqhapa#tiqH ShaTpa#~jcAqSat)

first and last word 3rd prapATakam of kAThakam:-

(tuByaq-mOM)

|| hari#H OM ||

|| taittirIya yajurbrAhmaNE kAThakE tRutIya praSnaH samAptaH ||

|| iti taittirIya yajurbrAhmaNE kAThakaM samAptaM ||

==================

Appendix (of Expansions)

T.B.3.12.1.1 - tuByaqntA a#~ggirastamAq{21} SyAmaq ta~gkAma#magnE {22}

tuByaqM tA a#~ggirastamaq viSvA$H sukShiqtayaqH pRutha#k |

agnEq kAmA#ya yEmirE || {21}

aqSyAmaq taM kAma#magnEq tavOq tya#SyAma# raqyi(gm) ra#yivaH suqvIra$M |

aqSyAmaq vAja#maqBi vAqjaya#ntOq &SyAma# dyuqmnama#jarAqjara#M tE ||

(BOth {21} and {22} appearing in TS 1.3.14.3)

T.B.3.12.1.1 - ASA#nAM tvAq{23} viSvAq ASA$H{24}

ASA#nAM tvA &&SApAqlEBya#H | caqturByO# aqmRutE$ByaH |

iqdaM BUqtasyAdhya#kShEByaH | viqdhEma# haqviShA# vaqyam || {23}

viSvAq ASAq madhu#nAq sa(gm)sRu#jAmi | aqnaqmIqvA Apaq OSha#dhayO Bavantu |

aqyaM ~Myaja#mAnOq mRudhOq vya#syatAm agRu#BItAH paqSava#H santuq sarvE$ || {24}

(BOth {23} and {24} appEaring in T.B.2.5.3.3)

T.B.3.12.1.1 - anu# nOq&dyAnu#matiq{25} ranvida#numatEq tvaM{26}

anu# nOq&dyA&nu#matiryaqj~jaM dEqvEShu# manyatAM |

aqgniSca# havyaqvAha#nOq Bava#tAM dAqSuShEq maya#H || {25}

anvida#numatEq tvaM manyA#saiq Sa~jca#naH kRudhi |

kratvEq dakShA#ya nO hinuq praNaq AyU(gm)#Shi tAriShaH || {26}

(BOth {25} and {26} appEaring in T.S.3.11.3.3)

T.B.3.12.1.1 - kAmO# BUqtasyaq{27} kAmaqstadagrE${28}

kAmO# BUqtasyaq Bavya#sya | saqmrADEkOq virA#jati | sa iqdaM prati# paprathE |

RuqtUnuth sRu#jatE vaqSI || {27}

kAmaqstadagrEq sama#vartaqtAdhi# | mana#sOq rEta#H prathaqmaM ~MyadAsI$t |

saqtO bandhuqmasa#tiq nira#vindann | hRuqdi praqtIShyA# kaqvayO# manIqShA || {28}

(BOth {27} and {28} appEaring in T.B.2.4.1.9 and T.B.2.4.1.10

T.B.3.12.1.1 - brahma# jaj~jAqnaM{29} piqtA viqrAjA$M{30}

brahma# jaj~jAqnaM pra#thaqmaM puqrastAqdvi sI#maqtaH suqrucO# vEqna A#vaH |

sa buqdhniyA# upaqmA a#sya viqShThAH saqtaScaq yOniqmasa#taScaq viva#H || {29}

({29} appEaring in T.S.4.2.8.2)

piqtA viqrAjA#mRuShaqBO ra#yIqNAM | aqntari#kShaM ~MviqSvarU#paq Avi#vESa |

tamaqrkai-raqBya#rcanti vaqthsaM | brahmaq santaqM brahma#NA vaqrddhaya#ntaH || {30}

({30} appEaring in T.B.2.8.8.9)

T.B.3.12.1.1 - yaqj~jO rAqyO#{31} &yaM ~Myaqj~jaH{32}

yaqj~jO rAqyO yaqj~ja I#SEq vasU#nAm | yaqj~jaH saqsyAnA#muqta su#kShitIqnAm |

yaqj~ja iqShTaH pUqrvaci#ttiM dadhAtu | yaqj~jO bra#hmaqNvA(gm) apyE#tu dEqvAn || {31}

aqyaM ~Myaqj~jO va#rdhatAqM gOBiqraSvai$H | iqyaM ~MvEdi#H svapaqtyA suqvIrA$ |

iqdaM baqrq.hirati# baqrq.hI(gg)ShyaqnyA | iqmaM ~Myaqj~jaM ~MviSvE# avantu dEqvAH || {32}

(BOth {31} and {32} appEaring in T.B.2.5.5.1)

T.B.3.12.1.1 - ApO# BaqdrA{33} Aditpa#SyAmi{34}

ApO# BaqdrA GRuqtamidApa# AsuraqgnI-ShOmau# biBraqtyApaq it tAH |

tIqvrO rasO# madhuqpRucA# maraMgaqma A mA$ prAqNEna# saqha varca#sA gann || {33}

Adit pa#SyAmyuqta vA# SRuNOqmyA mAq GOShO# gacCatiq vA~gna# AsAM |

manyE# BEjAqnO aqmRuta#syaq tar.hiq hira#NyavarNAq atRu#paM ~MyaqdA va#H || {34}

(BOth {33} and {34} appEaring in T.S.5.6.1.3 and 5.6.1.4)

T.B.3.12.1.1 - tuBya#M Barantiq{35] yO dEqhyaH{36}

tuBya#M Baranti kShiqtayO# yaviShTha | baqlima#gnEq anti# taq Ota dUqrAt |

A Bandi#ShThasya sumaqtiM ci#kiddhi | bRuqhattE# agnEq mahiq Sarma# Baqdram || {35}

yO dEqhyO ana#mayadvadhaqsnaiH | yO arya#patnI-ruqShasa#ScaqkAra# |

sa niqrudhyAq nahu#ShO yaqhvO aqgniH | viSa#ScakrE baliqhRutaqH sahO#BiH || {36}

(BOth {35} and {36} appEaring in T.B.2.4.7.9)

T.B.3.12.1.1 - pUrva#M dEvAq apa#rENa{37} prANApAqnau{38}

pUrva#M dEvAq apa#rENA-nuqpaSyaq~jjanma#BiH | janmAqnyava#raiqH parA#Ni |

vEdA#ni dEvA aqyamaqsmItiq mAm | aqha(gm) hiqtvA SarI#raM jaqrasa#H

paqrastA$t || {37}

prAqNAqpAqnau cakShuqH SrOtra$m | vAcaqM mana#siq saMBRu#tAm |

hiqtvA SarI#raM jaqrasa#H paqrastA$t | A BUtiqM BUti#M ~Mvaqyama#SnavAmahai || {38}

(BOth {37} and {38} appEaring in T.B.2.5.6.5)

T.B.3.12.1.1 - haqvyaqvAhaqq{39} svi#ShTaM{40}

haqvyaqvAha#-maBimAtiqShA&ha$m | raqkShOqhaNaqM pRuta#nAsu jiqShNum |

jyOti#ShmantaqM dIdya#taqM pura#ndhim | aqgni(gg) svi#ShTaqkRutaqmA hu#vEma || {39}

svi#ShTamagnE aqBi tat pRu#NAhi | viSvA# dEvaq pRuta#nA aqBiShya |

uqruM naqH panthA$M pradiqSanvi BA#hi | jyOti#ShmaddhEhyaqjara#M naq Ayu#H || {40}

(BOth {39} and {40} appEaring in T.B.2.4.1.4)

T.B.3.12.3.4 - aqgni rmUqrdhA{41} Buva#H{42}

aqgnirmUqrdhA diqvaH kaqkut pati#H pRuthiqvyA aqyaM |

aqpA(gm) rEtA(gm)#si jinvati || {41}

BuvO# yaqj~jasyaq raja#saSca nEqtA yatrA# niqyudBiqH saca#sE SiqvABi#H |

diqvi mUqrdhAna#M dadhiShE suvaqrq.ShAM jiqhvAma#gnE cakRuShE havyaqvAha$M || {42}

(BOth {41} and {42} appEaring in T.S.4.4.4.1)

T.B.3.12.3.4 - anu# nOq&dyAnu#matiq{43} ranvida#numatEqtvaM{44}

same as {25} and {26} above

T.B.3.12.3.4 - haqvyaqvAhaqq{45} svi#ShTaM{46}

same as {39} and {40} above

Anuvakam 6

in the entire 6th Anuvakam " sarvAqstAH" appearing 16 times in short form which are highlighted by us in the text for identification. TheExpansion is as follows and is common for the all the 16 appearances.

sarvAqstA iShTa#kAH kRuqtvA | u#pa kAmaqduGA# dadhE | tEnar.Shi#NAq tEnaq brahma#NA |

tayA# dEqvata#yA-&~ggiraqsvad-dhruqvA sI#da ||

(Appearing in T.B.3.12.6.1)

Anuvakam 7

in the entire 7th Anuvakam " sarvAqstAH" appearing 13 times in short form which are highlighted by us in the text for identification.

The Expansion is as follows and is common for the all the 13 appearances.

sarvAqstA iShTa#kAH kRuqtvA | u#pa kAmaqduGA# dadhE | tEnar.Shi#NAq tEnaq brahma#NA | tayA# dEqvata#yA-&~ggiraqsvad-dhruqvA sI#da ||

(Appearing in T.B.3.12.7.1)

Anuvakam 8

in the entire 8th Anuvakam " sarvAqstAH" appearing 7 times in short form which are highlighted by us in the text for identification. The Expansion is as follows and is common for the all the 7 appearances.

sarvAqstA iShTa#kAH kRuqtvA | u#pa kAmaqduGA# dadhE | tEnar.Shi#NAq tEnaq brahma#NA | tayA# dEqvata#yA-&~ggiraqsvad-dhruqvA sI#da ||

(Appearing in T.B.3.12.8.1)

-------------------------------------------------------------